
Sobotni jutranji del 


Uvodne besede 
predsednik Gordon B. Hinckley 
Rast Cerkve od njenih povojev do sedanjega obsega je fenomenalna, pa smo šele na začetku. 


Moji bratje in sestre, tudi sam vas pozdravljam na tej svetovni konferenci Cerkve. Obsežno 
Konferenčno središče v Salt Lake Cityju je popolnoma polno, kakor so polne tudi druge dvorane 
na tem področju. Od tu govorimo vam v mnogih različnih deželah in podnebjih. Pozdravljamo 
vsakega posebej. Radi vas imamo kot svoje brate in sestre. 


Pred več kot 70. leti sem bil na misijonu v Britaniji. Del britanskega cesarstva je bil še vedno 
nedotaknjen. Ta imperij je bila najbolj razširjena politična družina narodov na obličju Zemlje. 
Rečeno je bilo, da nad Britanskem imperijem sonce nikoli ne zaide. Zastava britanskega imperija 
je visela povsod po svetu. 


V številnih letih je ta imperij prinesel veliko dobrega, vendar tudi strašno trpljenje, kar je bila 
posledica zavojevanja, zatiranja, vojn in sporov. Kosti britanskih vojakov so pokopane v 
grobovih po vsem svetu. Sedaj vsega tega ni več. Rudyard Kipling je to opisal v »Odhodu«: 


Poslane daleč od doma so se naše ladje stopile, 
na sipinah in rtih se potaplja ogenj. 

Glejte! Ves naš blišč od včeraj 

je kot Ninive in Tir. 


(gl. »God of Our Fathers, Known of Old«, Hymns, št. 80) 


Danes obstaja drug imperij. To je imperij Gospoda Kristusa. To je imperij obnovljenega 
evangelija. To je Božje kraljestvo. Sonce tudi nad tem kraljestvom nikoli ne zaide. Ni nastal z 
zavojevanji, spopadi ali vojnami. Je posledica miroljubnega prepričevanja, pričevanja, učenja --- 
en človek tukaj in eden tamkaj. 


Kot vsi veste, letos praznujemo 200. obletnico rojstva preroka Josepha Smitha in 175. obletnico 
ustanovitve Cerkve. Rast Cerkve od njenih povoje do sedanjega obsega je fenomenalna, pa smo 
šele na začetku. To rast lahko ponazorimo z gradnjo templjev. Sedaj imamo v številnih delih 
sveta 122 delujočih templjev. Naši ljudje so bili močno blagoslovljeni zaradi tega. Vsak 
posameznik, ki je opravičen do tempeljske dovolilnice, ustreza nazivu sveti iz poslednjih dni. 
Plačuje polno desetino, spolnjuje besedo modrosti, ima dobre družinske odnose in je boljši 
državljan v skupnosti. Tempeljsko delo je končni rezultat vsega našega poučevanja in dejavnosti. 


Lani je bilo v templjih izvedenih 32 milijonov uredb. To je več, kot v katerem koli prejšnjem 
letu. Trenutno so nekateri naši templji polno zasedeni in prepolni. Zadovoljiti moramo potrebam 
in željam naših zvestih svetih. 


Prej smo najavili nov tempelj v jugovzhodnem predelu Doline Slanega jezera. Na voljo sta še 
dve čudoviti lokaciji na zahodnem in jugozahodnem področju Doline zaradi prijaznosti lastnikov 
teh zemljišč. Prvo, na katerem bomo gradili, je tako imenovano razvojno področje Zora in to 
dopoldan javno oznanjamo o tem. Morda boste vprašali, zakaj smo tako radodarni do Utaha. To 
je pogojeno s stopnjo dejavnosti. Nadaljujemo z delom v zvezi z novimi templji v Rexburgu in 
Twin Fallsu v Idahu, v Sacramentu v Kaliforniji, v Helsinkih na Finskem, v Panama Cityju v 
Panami, v Curtibi v Braziliji, in drugje, katerih sedaj raje ne bom navedel, ker še ni bilo 
odvija delo v različnih stopnjah dovršitve. Hvaležni smo za predanost naših ljudi, ki vse to 
omogočajo. 


Eden najtežjih vidikov naše tempeljske dejavnosti je ta, da z vse več templji po svetu prihaja do 
podvajanja zahtev po namestniškem delu. Ljudje med različnimi narodi istočasno delajo na 
družinski zgodovini in odkrivajo ista imena. Ne vedo, da ljudje na drugem področju delajo isto. 
Zatorej se že nekaj časa ukvarjamo z zelo zahtevnim podvigom. Rešitev za izogibanje takšnemu 
podvajanju je v zapleteni računalniški tehnologiji. Predčasne napovedi kažejo, da bo delovala in 
če bo tako, bo resnično neverjetna zadeva svetovnega obsega. 


Kot številni med vami veste, konference okoliša že vodimo preko satelitskega predvajanja. 
Cerkev je postala tako velika, da ni več mogoče, da bi člani Prvega predsedstva, zbor 
dvanajsterih in druge generalne osebnosti obiskovali posamezne okoliše, če ne pride do 
preureditev in razporeditev. Satelitsko predvajanje je omogočilo, da govorimo iz Salt Lake Cityja 
in nas slišijo ter vidijo v središčih okolišev in drugje po svetu. To je čudežno in čudovito. 


Danes ste se številni udeležili današnje konference. V glasbi in molitvi ter v navodilih in 
pričevanju bratov smo se združili kot ogromna mednarodna družina. Hvala za vse, kar delate, vi 
čudoviti sveti iz poslednjih dni! Hvala za neverjetna prizadevanja področnih sedemdeseterih, 
škofovstev in predsedstev okolišev, voditeljev pomožnih organizacij, predsedstev templjev in 
misijonov ter mnogo premnogo drugih, ki velikodušno dajejo svoj čas, prizadevanja in sredstva 
za nadaljevanje Božjega kraljestva na Zemlji. 


Molim, moji bratje in sestre, da boste prejeli najvišje nebeške blagoslove, v imenu Jezusa 
Kristusa, amen. 


Blagoslovi zaradi branja Mormonove knjige 


starešina Tom L. Perry 
iz zbora dvanajstih apostolov 


Sedaj je na nas, da Mormonovo knjigo preučujemo in se učimo njenih načel ter jih udejanjamo v 
življenju. 


Vsak mesec se veselim izida čudovite revije Ensign. Okrepi me s sporočili Prvega predsedstva, 
ki so vključeni v vsako številko. Avgustovski izid Ensigna in Liahone je prinesel izziv 
predsednika Hinckleya, naj Mormonovo knjigo preberemo oziroma ponovno preberemo do 
konca leta. 


Zakaj predsednik Hinckley verjame, da bo branje Mormonove knjige koristilo vsakemu od nas? 
Takole pravi: »Njeno sporočilo je večno kot resnica, vseobsegajoče kot človeštvo. Je edina 
knjiga, ki v sebi nosi obljubo, da z božansko močjo bralec z gotovostjo lahko spozna njeno 
resnico. 


Njen nastanek je čudežen; ko zgodbo takšne vrste prvič sliši nekdo, ki o tem ne ve ničesar, se zdi 
skoraj neverjetna. Toda knjiga je pred nami in lahko vzamemo v roke ter jo beremo. Nihče ne 
more oporekati njeni dejanskosti... 


Nobeno drugo zapisano poročilo tako jasno ne ponazarja dejstva, da ljudje in narodi, ki hodijo v 
strahu pred Bogom in poslušnosti njihovim zapovedim, uspevajo in se množijo, če pa Boga in 
njegovo besedo omalovažujejo, nastopi propad, ki vodi v nazadovanje in smrt.« (»Odzvanjajoče 
in resnično pričevanje«, Liahona, avg. 2005, str. 4--5) 


Zakaj je branje Mormonove knjige danes za nas tako pomembno? To je zato, ker so glavni pisci 
Mormonove knjige resnično razumeli, da je njihovo zapisovanje v prvi vrsti namenjeno ljudem 
prihodnjih rodov, kakor ljudem njihovega lastnega rodu. Moroni je za naš rod zapisal: »Glejte, 
govorim vam, kakor da bi bili navzoči.« (Mrm 8:35) 


Prerok Nefi pa je izjavil: »Zatorej mi je zato Gospod Bog obljubil, da se bo to, kar zapisujem, 
ohranjalo in se obdržalo in se izročalo mojemu potomstvu iz roda v rod, da se bo izpolnila 


obljuba Jožefu, da njegovo potomstvo ne bo nikoli preminilo, dokler bo obstajala Zemlja.« (2 Ne 
25:21) 


Mormonova knjiga je glas svarila temu rodu. Glejte, kako živo opisuje današnje okoliščine na 
Zemlji: 


»In nikomur ni potrebno reči, da ne bodo prišle, kajti zagotovo bodo prišle, kajti to je govoril 
Gospod; kajti prišle bodo iz zemlje po Gospodovi roki in nihče je ne more zadržati; in zgodilo se 
bo tisti dan, ko bodo rekli, da čudežev ni več; in prišlo bo, in sicer kakor bi človek govoril od 
mrtvih. 


In zgodilo se bo tisti dan, ko bo kri svetih klicala h Gospodu zavoljo tajnih zvez in del teme. 


Da, zgodilo se bo tisti dan, ko bodo zanikali Božjo moč in bodo cerkve onečaščene in bodo 
povzdignjene v ponosu svojega srca; da, in sicer tisti dan, ko se bodo voditelji cerkva in učitelji 
povzdignili v ponosu svojega srca, in sicer da bodo zavidali tem, ki pripadajo njihovi cerkvi. 


Da, zgodilo se bo tisti dan, ko bodo slišali za požare in viharje in megle dima v tujih deželah; in 
prav tako se bo slišalo o vojnah, govoricah o vojnah in potresih na različnih krajih. 


Da, in zgodilo se bo tisti dan, ko bo po obličju Zemlje velika omadeževanost; morili bodo in 
ropali in lagali in varali in prešuštvovali in bodo vsakovrstne gnusobe; ko jih bo veliko, ki bodo 
rekli: Napravi to, napravi ono in ni pomembno, kajti Gospod bo poslednji dan takšne podprl. A 
gorje takim, kajti v breznu grenkobe so in v sponah krivičnosti.« (Mor 8:26--31) 


Predsednik Ezra Taft Benson je potrdil dejstvo, da ima Mormonova knjiga posebno vrednost za 
današnje dni, ko je dejal: »Mormonova knjiga je bila pisana za nas danes. Avtor knjige je Bog. Je 
zapis o padlem ljudstvu in navdihnjeni možje so jo zapisovali v blagoslov nam danes. Tisti ljudje 
knjige nikoli niso imeli --- namenjena je bila nam. Mormon, starodavni prerok, po katerem se 
knjiga imenuje, je okrajšal stoletja zapisov. Bog, ki od začetka pozna konec, mu je rekel, kaj naj 
vključi v okrajšavo, ker bomo to dandanes potrebovali.« (»The Book of Mormon Is the Word of 
God«, Ensign, maj 1975, str. 63) 


Zapis pogosto beremo v prvi vrsti kot zgodovino padlega ljudstva in pozabljamo, da so ga 
zapisovali navdihnjeni preroki, da bi nam radi pomagal priti h Kristusu. Glavni pisci Mormonove 
knjige niti najmanj niso nameravali napisati zgodovinske knjige. Jakob je dejal, da mu je brat 
Nefi dejansko zapovedal, naj »se ne [ukvarja], razen če bo na kratko, z zgodovino teh ljudi« (Jak 
K2)i 


Vsakič, kadar knjigo beremo, bi se najbrž morali vprašati: »Zakaj so se zapisovalci odločili, da 
bodo prav te zgodbe oziroma dogodke vključili v zapis? Kakšno vrednost ima za nas danes?« 


V lekcijah, ki nam jih posreduje Mormonova knjiga, spoznamo vzrok ter posledice vojne in pod 
kakšnimi pogoji je slednja upravičena. Govori o hudobijah in nevarnostih tajnih zvez, ki so 
ustanovljene, da bi pridobile moč in korist nad ljudmi. Govori o resničnosti Satana in omenja 
nekatere metode, ki jih uporablja. Svetuje nam modro in pravilno uporabo bogastva. Govori nam 
o preprostih in dragocenih evangelijskih resnicah ter o dejanskosti Jezusa Kristusa in njegovega 
žrtvovanja za vse človeštvo. Obvesti nas o zbiranju Izraelove hiše v poslednjih dneh. Pove nam o 
namenu in načelih misijonarskega dela. Svari nas pred ponosom, brezbrižnostjo, odlašanjem, 
nevarnostmi napačnih izročil, hinavstvom in nečistostjo. 


Sedaj je na nas, da Mormonovo knjigo preučujemo in se učimo njenih načel ter jih udejanjamo v 
življenju. 


Mormonova knjiga se začne s čudovito zgodbo o pomembnosti tega, da ima družina svete spise 
in jih uporablja. Lehi, oče--prerok, je bil posvarjen, da mu nekateri ljudje prizadevajo vzeti 
življenje, ker je govoril o njihovi hudobiji. Zapovedano mu je bilo, naj z družino pobegne. 


»In zgodilo se je, da je odšel v divjino. In zapustil je hišo in deželo svojega nasledstva in zlato in 
srebro in dragocenosti in s seboj ni vzel ničesar drugega razen družine in živeža in šotorov in 
odšel v divjino.« (1 Ne 2:4) 


Potem ko je Lehi nekaj časa potoval, je imel sanje, v katerih mu je Gospod rekel, naj ne potujejo 
naprej v divjino, ne da bi se vrnili v Jeruzalem in dobili zapis svojih očetov, ki je bil vgraviran na 
medeninaste plošče. Te plošče so vsebovale tudi besede prerokov in Gospodove zapovedi. 
Naloga, naj odpotujejo nazaj in dobijo zapise, je bila zaupana Lehijevim štirim sinovom. 


Po prihodu v Jeruzalem so žrebali, da bi določili, kdo bo šel Labana prosit za medeninaste 
plošče. Žreb je določil Lamana. Šel je pred Labana »in glej, zgodilo se je, da je bil Laban jezen 
in vrgel ga je iz svoje navzočnosti; in ni hotel, da bi imel zapise. Zatorej mu je rekel: Glej, ti si 
ropar in ubil te bom« (1 Ne 3:13). Laman je zbežal brez medeninastih plošč. 


To, kar me pri tem prvem poskusu preseneča, je, da je videti, kot da bi bratje ne imeli dobrega 
načrta. Iz tega lahko potegnemo pomembno lekcijo, ki jo lahko prejmemo med preučevanjem 
svetih spisov. Pokažimo svojo obvezo o branju Mormonove knjige, tako da bomo imeli za 
preučevanje konkreten načrt. 


V tem članku v Ensignu in v Liahoni je predsednik Hinckley ponudil »izziv članom Cerkve po 
vsem svetu in našim prijateljem vsepovsod, naj ponovno preberejo Mormonovo knjigo«. Potem 
nam je za dosego tega izziva predlagal načrt: »Če boste prebrali le malo več kot poglavje in pol 
na dan, boste knjigo lahko prebrali do konca tega leta.« (Liahona, avg. 2005, str. 6) Avgust in 
september sta že pretekla zgodovina. Po načrtu predsednika Hinckleya bi sedaj morali prebirati 
Almovo knjigo --- morali bi biti nekje med četrtim in dvanajstim poglavjem. Ali ste naprej ali 
zaostajate? 


Ko se je prvi poskus, da bi dobili medeninaste plošče, izjalovil, so Nefijevi bratje hoteli odnehati 
in se vrniti k družini v divjino. Nefi jih je spodbujal, naj vztrajajo, in predlagal nov način za 
pridobitev zapisa: 


»Zatorej zvesto spolnjujmo Gospodove zapovedi; zato pojdimo v deželo očetovega nasledstva, 
kajti, glejte, pustil je zlato in srebro in vsakovrstno bogastvo. In vse to je storil zavoljo 
Gospodovih zapovedi. 


In zgodilo se je, da smo šli noter k Labanu in želeli od njega, da bi nam dal zapise, ki so bili 
vrezani na ploščah iz medenine, za katere bi mu dali zlato in srebro in vse svoje dragocenosti.« 
(1 Ne 3:16, 24) 


Nefijev primer nas uči, da so blagoslovi svetih spisov zdaleč večje vrednosti kot lastnina in druge 
posvetne stvari. Prizadevanje za posvetnimi stvarmi nam včasih lahko prinese trenutno 
zadovoljstvo, vendar ne trajne radosti in veselja. Če si prizadevamo po duhovnih stvareh, so 
nagrade večne, kar nam bo prineslo zadovoljstvo, ki ga iščemo v tem zemeljskem obstoju. 


Predsednik Hinckley nas spodbuja k branju Mormonove knjige, da bi se dvignili nad posvetne 
stvari, da bi se radostili v Gospodovih stvareh. Dejal je: »Brez oklevanja vam obljubljam, če 


boste sledili temu preprostemu programu, ne glede na to, kolikokrat ste Mormonovo knjigo prej 
že prebrali, bo vaše življenje in vaš dom v večji meri prežel Gospodov Duh, močnejša odločitev, 
da boste poslušno spolnjevali njegove zapovedi, in trdnejše pričevanje o dejanskosti živega 
Božjega Sina.« (Liahona, avg. 2005, str. 6) Ti blagoslovi so daleč večje vrednosti kot materialno 
imetje. 


Ko je Nefi z brati v zameno za medeninaste plošče Labanu ponudil njihovo bogastvo, jim je 
Laban imetje ukradel in jim poskušal vzeti življenje. Ker sta Laman in Lemuel po še enem 
neuspehu docela izgubila pogum, sta hotela odnehati, ker se jima je naloga zdela nemogoča. 
Vendar je bil Nefi neomajen v svoji predanosti, da bo spolnjeval Gospodovo zapoved. Z brati je 
takole premišljeval: 


»Pojdimo spet v Jeruzalem in zvesto spolnjujmo Gospodove zapovedi; kajti glejta, silnejši je od 
vse zemlje, zakaj bi potemtakem ne bil silnejši od Labana in njegovih petdesetih, da, ali celo bolj 
kot na deset tisoče njegovih?« (1 Ne 4:1) 


Ker se je naloge lotil z vero, je Gospod omogočil želeni rezultat. Ko je Nefi šel po zapise, mu je 
bil, ker ga je vodil Duh, Laban izročen v roke. Z vero in poslušnostjo je Nefi sebi in svoji družini 
zagotovil blagoslove svetih spisov. Sedaj, ko so Nefi in bratje plošče imeli, so se lahko vrnili k 
očetu v divjino in nadaljevali s potovanjem. 


Če bomo k izzivu predsednika Hinekleya pristopili z vero, nam prerok zatrdno obljublja 
blagoslove, ki jih bomo prejeli zaradi našega preučevanja Mormonove knjige. Spoznali bomo, 
prav kakor so Nefi in njegova družina, da so sveti spisi »dobri; da, in sicer velike vrednosti za 
nas« (1 Ne 5:21). Prav tako bomo lahko prejeli blagoslove, ki jih je obljubil Moroni na koncu 
zapisovanja Mormonove knjige. 


»Da, pridite h Kristusu in se v njem izpopolnjujte in se odrecite vsej nesvetosti; in če se boste 
odrekli vsej nesvetosti in ljubili Boga z vso svojo vnemo, mišljenjem in močjo, potem njegova 
milostljivost za vas zadostuje, da boste z njegovo milostljivostjo postali popolni v Kristusu; in če 
boste z Božjo milostljivostjo postali popolni v Kristusu, nikakor ne morete zanikati Božje moči.« 
(Mor 10:32) 


To leto praznujemo 200. obletnico rojstva preroka Josepha Smitha. Mormonova knjiga nam nudi 
prepričljiv dokaz o delovanju preroka Josepha in o obnovi Cerkve Jezusa Kristusa. Predsednik 
Hinckley je aprila na zadnji generalni konferenci o Mormonovi knjigi dejal: »Lahko se je 
dotaknemo, lahko jo primemo, lahko jo beremo, lahko jo damo na preizkušnjo... Mislim, da bi 
moral ves krščanski svet seči po njej in jo pozdraviti ter jo sprejeti kot odzvanjajoče pričevanje. 
Predstavlja še en velik in osnovni prispevek, ki ga je prerok [Joseph] prejel kot razodetje.« (»The 
Great Things Which God Has Revealed«, Liahona, maj 2005, str. 82) Molim, da bomo 
Mormonovo knjigo vsi prebrali do konca leta kot odgovor na izziv našega sedanjega preroka, 
Gordona B. Hinckleya, da bomo počastili preroka obnove, Josepha Smitha. Napravimo si načrt, 
da bomo temu sledili, da nas bo navdalo to, kar je neskončne in večne vrednosti, in sicer Božja 
beseda, ki jo vsebuje Mormonova knjiga. To je moja ponižna molitev v imenu Jezusa Kristusa, 
amen. 


»Bodite pripravljeni [...], bodite odslej močni« 


škof Keith B. McMullin 
drugi svetovalec predsedujočega škofovstva 


Tragedije ne poznajo zmage tam, kjer kraljuje osebna pravičnost. 


Ste v pogovoru kdaj nenadoma utihnili, medtem ko so si vaše stališče napačno razlagali ali ga 
omalovaževali? To se mi je zgodilo pred skoraj 25. leti, a razočaranje zaradi nedokončanega 
pogovora se vleče do današnjega dne. 


Kot predsednika misijona so me z drugimi iz Cerkve povabili, naj se sestanem z županom enega 
od mest v našem misijonu. Prisrčno nas je povabil v pisarno. V pogovoru smo se dotaknili 
dandanašnjih izzivov. Nazadnje nas je povprašal, zakaj Cerkev v njegovem mestu izvaja 
misijonarsko delo. 


To smo pričakovali. Pred tedni meje prešinilo, da bo zastavil to vprašanje in tudi to, kakšen naj 
bi bil moj odgovor. Odgovoril sem: »Evangelij Jezusa Kristusa poskrbi za odgovore in rešitve 
vseh težav v svetu, tudi te, s katerimi se soočajo dobri ljudje v vašem mestu. Zato smo tu.« 


Prepričan sem bil, da bo želel izvedeti več, a njegovo razpoloženje se je spremenilo. Na obrazu 
se mu je začrtal skepticizem in nato prezir. Moj naiven pristop na izzive v svetu ga je razbesnel, 
zaradi česar se je naš obisk na hitro končal. Ni nam dal možnosti, da bi mu bolje pojasnili. 


Današnje jutro bi želel zaključiti tisti pogovor. Upam, da dobri župan posluša, saj je to, kar sledi, 
življenjskega pomena za nemirni svet. 


Strašne katastrofe v preteklih letih so nas streznile. Dogajajo se vse pogosteje in z vse večjo 
močjo. Naravne nesreče so krutih razsežnosti, človeški spopadi so neusmiljeni v prelivanju krvi. 
Nebrzdana poželenja vodijo v razuzdanost, zločin in razpad družine, kar dobivajo velikanske 
razsežnosti. Cunami v južni Aziji in orkani v Združenih državah, ki so zahtevali strašni človeški 
davek, so najbolj sveže naravne nesreče, ki so pritegnile našo pozornost. Iz vsega sveta kličejo k 
nam srca in roke, da bi pomagale tistim, ki so tako hudo prizadeti. Za kratek čas se nasprotja 
podredijo sočutju in ljubezni. 


Dolžniki smo tistim, ki nas takrat, ko se prebijajo skozi nesrečo, opomnijo na človeško odvisnost 
od Boga. Vdova v begunskem taborišču, ki trpi muke zaradi krutega poboja njenih sinov, v joku 
izreče: »Ne smem izgubiti svoje vere.« Preživeli, ki jih je Katrinin bes presunil, pošljejo prošnjo: 
»Molite za nas!« 


Vzroki za takšne nesreče so tema dozdevno neskončnih razprav. Poročevalci, politiki, 
znanstveniki in mnogi drugi imajo vsak svoje stališče o vzrokih. Gospod Jezus Kristus je o 
obnovi svojega evangelija rekel, da je zatorej on, Gospod, ker je vedel za katastrofe, ki bodo 
prišle nad prebivalce Zemlje, poklical svojega služabnika Josepha Smitha ml. in mu spregovoril 
iz nebes in mu zapovedal, naj se poglablja v te zapovedi, kajti resnične so in zanesljive, in 
prerokbe in obljube v njih se bodo vse izpolnile." 

Obrnimo pozornost na razloge in namene takih katastrof. Na srečo tu ne potrebujemo razprav, saj 
imamo polnost Kristusovega evangelija, na katerega se lahko zanesemo. Poglabljajte se v besede 
prerokov v Mormonovi knjigi in Svetem pismu. Preberite nauke Jezusa Kristusa v 24. poglavju 
Evangelija po Mateju". Proučujte Gospodova razodetja iz poslednjih dni v Nauku in zavezah". 
Tu spoznamo Božje namene v teh zadevah. 


Katastrofe so oblika težav in težave so nujni del načrta nebeškega Očeta za srečo njegovih otrok. 


Če smo v srcu pravični pred Bogom, nas bodo težave poučile, nam pomagale premagati našo 
meseno nrav in v nas gojile božansko iskrico. Če ne bi bilo težav, ne bi znali izbrati »boljšega 
dela<. Težave nam pomagajo uvideti, česa se moramo pokesati, pomagajo nam podrediti naše 
nižje nagone in zaobjeti pravičnost ter uživati »mirno vest«'. 


Bolj ko smo pravični, v večji meri uživamo zaščitniško skrb našega Odrešenika. On je Stvarnik 
in Gospod vsega vesolja. On bo pomiril vetrove in valove". Njegovi nauki in odkupna daritev 
bosta ozdravila skesano dušo. On je Mesija in Rešitelj. Zaradi njega lahko vsak od nas upravlja s 
svojim osebnim svetom, celo ko nas doletijo tragedije. Prisluhnite naslednjim resnicam: 


»In Mesija pride ob polnosti časa, da bo človeške otroke odkupil od padca. In ker so odkupljeni 
od padca, so postali za vekomaj svobodni, prepoznavajoč dobro od zla; da delujejo sami in ne da 
se deluje nanje, razen glede na kaznovanje po postavi na veliki in zadnji dan, po zapovedih, ki jih 
je dal Bog. 


Zatorej so ljudje po mesu svobodni; in dano jim je vse, kar je potrebno človeku. In svobodno 
lahko izbirajo prostost in večno življenje preko velikega Posrednika vseh ljudi oziroma izberejo 
ujetništvo in smrt po ujetništvu in moči hudiča; kajti prizadeva si, da bi bili vsi ljudje nesrečni, 
kakor je sam.« 


Dobro bo, če si bomo zapomnili, da je hudič uničevalec. 


Res je, da smo v tem življenju le toliko svobodni, kolikor nam dopuščajo zemeljske okoliščine. 
Morda ne moremo zaustaviti vojne v oddaljenih deželah ali s svojo slabotno roko zadržati 
besnečih viharjev ali svobodno tekati, če naše telo zasužnjuje krhko zdravje. Vendar te reči kljub 
vsemu ne nadzirajo našega sveta. Nadziramo ga mi sami! 


Joseph Smith je izjavil: »Sreča je smoter in namen našega obstoja in bo naš cilj, če bomo sledili 
poti, ki vodi do nje. Ta pot je vrlina, poštenost, zvestoba, svetost in spolnjevanje Božjih 
zapovedi.«' 


Torej, nadvse cenjeni župan, evangelij Jezusa Kristusa je odgovor na vse težave v svetu prav 
zato, ker priskrbi rešitve za tegobe vsake žive duše. 


Vsakič, ko udari nesreča, ima vsak izmed nas svojo sveto obvezo, da postane boljši. Vprašati bi 


se morali: »Kateri del svojega življenja moram spremeniti, da mi ne bo treba občutiti teže 
kazni?« 

V svetih spisih Gospod jasno pove, kaj pričakuje od nas, ko se pridejo takšne sodbe. pravi, naj si 
opašemo ledja in bomo pripravljeni, saj je kraljestvo naše in sovražnik ne bo zmagal. 


Cerkvi in njenim članom je bilo zapovedano, naj bodo samostojni in se zanašajo nase.'' Priprava 
se začne z vero, ki nam omogoča, da prevedrimo nastajajoče spremembe. Na zemeljsko življenje 
gledamo kot na pripravljalno potovanje. Vera v Gospoda in njegov evangelij premagata strah in 
ustvarita duhovnost. 


s . 12 . . 
Duhovnost raste, če molimo in vzravnano stopamo pred Gospodom ". To je »zavest o zmagi nad 
ba Sek: PENO 
seboj in druženje z neskončnim«". 


Vera, duhovnost in poslušnost ustvarjajo pripravljene in samostojne ljudi. Če se pokoravamo 
zavezi desetine, smo zaščiteni pred uničevalčevimi hotenji in močjo. Ce se pokoravamo postu in 
velikodušno darujemo za skrb drugih, so naše molitve uslišane in se poglobi družinska zvestoba. 
Podobnih blagoslovov smo deležni, če smo poslušni nasvetom prerokov in živimo v skladu s 
svojimi denarnimi zmožnostmi, se izogibamo nepotrebnim dolgovom in si dajemo na stran 
življenjsko nujne potrebščine, da bomo lahko sebe in svojo družino vzdrževali vsaj eno leto. 
Morda to ni vselej enostavno, a potrudimo se »po svojih najboljših močeh«'" in zaloge nam ne bo 
zmanjkalo, dovolj je bo in še ostalo je bo ". 


In Gospod ponovno pravi, naj bomo odslej močni, naj se ne bojimo, kajti kraljestvo je naše." 


Moč in prožnost sta posledica pravičnega življenja. Kdor je svet v nedeljo in zanikrnež preostali 
del tedna, ni pravičen. Nebrzdana poželenja so uničevalna in povzročajo, da so ljudje površni do 
svetih reči ''. Predsednik Brigham Young je učil: »Greh, ki se trdno drži vsega potomstva Adama 
in Eve, je to, da ne delajo tako dobro, kot vedo, da bi lahko.«? 


Evangelij Jezusa Kristusa je pot do pravičnosti. Kjer prevladuje osebna pravičnost, tragedija 
nikoli ne zmaga. Bodimo torej pozorni na nasvet apostola Pavla: 


»Noč se je pomaknila naprej in dan se je približal. Odvrzimo torej dela teme in nadenimo si 
orožje luči. Živimo pošteno, kakor se podnevi spodobi: ne v požrešnosti in popivanju, ne v 
posteljah in v razuzdanosti, ne v prepirljivosti in v nevoščljivosti. Pač pa si oblecite Gospoda 
Jezusa Kristusa in ne skrbite za meso, da bi stregli njegovim poželenjem.«? 


Dolžnost nas svetih je, da pripravimo sebe, Zemljo in njene prebivalce na drugi prihod Gospoda 
Jezusa Kristusa. To, da smo pripravljeni in močni, kot nas uči evangelij, nam zagotavlja srečo tu 
in kasneje ter omogoča »veliko tisočletno poslanstvo«. 


Naš ljubljeni predsednik Hinckley nas je opomnil: »Bratje in sestre, napočil je torej čas, da 
postanemo nekoliko boljši ljudje, povzdignemo oči in bolje doumemo in razumemo veličastno 
tisočletno poslanstvo Cerkve Jezusa Kristusa svetih iz poslednjih dni. Sedaj je čas, ko naj bi bili 
močni. To je čas, da vztrajamo brez oklevanja, ker dobro poznamo pomen, razsežnost in 
pomembnost našega poslanstva. To je čas, da naredimo, kar je prav, ne glede na posledice, ki 
bodo sledile. To je čas za spolnjevanje zapovedi. To je čas, da prijazno in ljubeče pomagamo 
tistim, ki so v stiski, in tistim, ki tavajo v temi in bolečini. To je čas, ko moramo biti v vsakem 

našem odnosu do drugih obzirni, dobri, ljubeznivi in vljudni. Drugače rečeno, da postanemo bolj 
podobni Kristusu.«? 


To svarilo Gospodovega preroka nam začrta pot skozi nemirne čase. Vsem, ki trpite, bi rad rekel, 
da se v srcu obračamo k vam. Naj vam nebeški Oče s svojo neskončno usmiljenostjo olajša 
bremena in navda življenje z mirom, ki »presega vsak um«''. Niste sami. Naša ljubezen, vera in 
molitve so z vami --- pojdite dalje v pravičnosti in vse bo v redu. 


V imenu Jezusa Kristusa, amen. 
Opombe 

Svetost telesa 


sestra Susan W. Tanner 
generalna predsednica Mladenk 


Gospod želi, da smo prenovljeni --- toda po njegovi podobi, ne po podobi sveta --- tako da nase 
prevzamemo njegov izraz na obrazu. 


Ravno sem se vrnila z obiska naše nove vnukinje, Elizabethe Claire Sandberg, ki je pravkar 
prišla na svet. Popolna je! Kakor ob vsakem rojstvu dojenčka sem bila navdušena nad njenimi 
prstki, laski, utripajočim srčkom in značilnimi družinskimi potezami --- noskom, brado in ličnimi 
jamicami. Tudi njeni starejši bratje in sestre so bili enako navdušeni in očarani nad drobceno, 
popolno sestrico. Zdelo se je, da doma zaznavajo svetost zaradi navzočnosti celestialnega duha, 
nedavno združenega z neomadeževanim telesom. 


V predsmrtnem življenju smo spoznali, da je telo del velikega Božjega načrta sreče za nas. 
Razglas o družini navaja: »Duhovni sinovi in hčere [so] poznali [...]Boga --- in ga častili --- kot 
večnega Očeta [...] in sprejeli so njegov načrt, po katerem njegovi otroci lahko prejmejo fizično 
telo, si pridobijo zemeljske izkušnje in tako napredujejo k popolnosti in na koncu uresničijo 
svojo božansko usodo dediča večnega življenja (»Družina: izjava svetu«, Liahona, okt. 2004, str. 
49). Pravzaprav smo »vriskali« (Job 38:7), ker smo bili del tega načrta. 


Zakaj smo bili tako navdušeni? Razumeli smo večne resnice glede svojega telesa. Vedeli smo, da 
bo ustvarjeno po Božji podobi. Vedeli smo, da bo dom naše duše. Prav tako smo razumeli, da bo 
podvrženo bolečini, boleznim, nezmožnostim in skušnjavam. Vendar smo bili pripravljeni, celo 
željni sprejeti te izzive, ker smo vedeli, da bomo le z duhom in materijo, ki sta neločljivo 
povezana, lahko napredovali, da bomo lahko postali kot nebeški Oče (gl. NaZ 130:22) in prejeli 
popolno radost (gl. NaZ 93:33). 


Ker je na Zemlji evangelij v vsej svoji polnosti, imamo znova privilegij, da spoznamo resnice o 
telesu. Joseph Smith je učil: »Na Zemljo smo prišli, da bi dobili telo in ga pred Bogom v 
celestialnem kraljestvu predstavili neomadeževanega. Veliko načelo sreče se sklada s tem, da 
imamo telo. Hudič nima telesa in v tem je njegova kazen.« (TheWords of Joseph Smith, izdala 
Andrew F. Ehat in Lyndon W. Cook, 1980, str. 60) 


Satan je izvedel za iste večne resnice o telesu, vendar je kaznovan tako, da telesa nima, zato 
poskuša vse, kar je v njegovi moči, da zlorabljamo oziroma napačno uporabljamo ta dragoceni 
dar. Svet je napolnil z lažmi in prevarami o telesu. Mnoge skuša, da z nečistostjo, 
nespodobnostjo, popuščanju samim sebi in zasvojenostjo skrunijo ta veliki dar. Nekatere zavaja, 
da prezirajo svoje telo, spet druge skuša, da svoje telo častijo. V obeh primerih svet vabi, naj na 
telo gledajo zgolj kot na stvar. Vpričo številnih satanskih laži o telesu želim danes povzdigniti 


glas v znak podpore svetosti telesa. Pričujem, da je telo dar, za katerega moramo biti hvaležni in 
ga spoštovali. 


Sveti spisi navajajo, da je telo tempelj. Sam Jezus je svoje telo primerjal s templjem (gl. Jn 2:21). 
Pavel je kasneje opominjal ljudi v Korintu, v pokvarjenem mesu, kjer je mrgolelo vseh vrst 

poltenosti in nespodobnosti: »Mar ne veste, da ste Božji tempelj in da Božji Duh prebiva v vas? 


Če pa kdo Božji tempelj uničuje, bo Bog uničil njega. Božji tempelj je namreč svet in to ste vi.« 
(1 Kor 3:16--17). 


Kaj bi se zgodilo, če bi s svojim telesom resnično ravnali kot s templjem? Posledično bi prišlo do 
dramatičnega povečanja neomadeževanosti, skromnosti, spolnjevanja Besede modrosti, podobno 
pa bi se zmanjšale težave, povezane s pornografijo in zlorabami, saj bi svoje telo, kakor tempelj, 
pojmovali kot sveto zatočišče Duha. Prav kakor v tempelj ne sme nič nečistega, bi bili pozorni, 
da bi nobeni obliki nečistosti ne dopustili vstopiti v tempelj našega telesa. 


Podobno bi skrbeli, da bi bilo naše telo kot tempelj čisto in lepo, da bi odražali sveto naravo tega, 
kar je znotraj, prav kakor to počne Cerkev s svojimi templji. Z oblačenjem in obnašanjem bi 
morali odsevati duha, ki je v nas. 


Pred kratkim sem na obisku enega velikih turističnih mest čutila globoko žalost, da je toliko ljudi 
na svetu nasedlo Satanovi prevari, da je telo zgolj nekaj, kar lahko odkrito razkazujejo in 
razgaljajo. Predstavljajte si nasprotje in mojo radost, ko sem vstopila v učilnico s skromnimi in 
primerno oblečenimi dekleti, katerih obličje je razkrivalo dobroto. Pomislila sem: » Tukaj je 
Za moč mladih pne »Vaše telo je Božja sveta stvaritev. Spot ga kot Božji doli in ga na 
noben način ne omadežujte. S svojim oblačenjem in zunanjim videzom lahko Gospodu pokažete, 
da veste, kako dragoceno je vaše telo.« (»The way you dress is a reflection of what you are on 
the inside«, 2001, str. 14--15) 


Skromnost je več kot to, da se izogibamo pomanjkljivim oblačilom. Ne gre le za predpisovanje 
oblačil in globino izrezov, ampak za odnos, ki ga imamo v srcu. Izraz skromnost pomeni 
»odmerjen«. Angleška beseda »skromnost« je sorodna besedi »zmeren«. Pomeni »dostojnost in 
spodobnost [...] v mislih, besedah, oblačenju in obnašanju«. (gl. Daniel H. Ludlow, 
»Encyclopedia of Mormonism«, 5 knjig, 1992, 2:932) 


Vse svoje telesne želje bi morali nadzorovati z vzdržnostjo in primernostjo. Ljubeči nebeški Oče 
nam je naklonil telesno lepoto in radosti, da bi osrečili oko in zadovoljili srce (gl. NaZ 59:18), 
vendar je posvaril, da je ustvarjeno, da ga uporabljamo razsodno in ga ne obremenjujemo s 
skrajnostmi (gl. NaZ 59:20). Moj mož je s tem odlomkom iz svetih spisov najine otroke učil o 
zakonu čistosti. Rekel je, da beseda »izčrpavanje« v ang. dobesedno pomeni »izkrivljati 
[oziroma zoper]«. »Svojega [...] telesa ne smemo izkrivljati [zoper] [...] božansko odrejene 
namene, zaradi katerih nam je bilo dano. Telesni užitki v pravem času in kraju so dobri, vendar 
niti tedaj ne smejo postati naš bog.« (John S. Tanner, »The Body as a Blessing«, Ensign, julij 
1993, str. 10) 


Za nekatere lahko telesni užitki, pa tudi pozornost, ki jo namenjamo zunanjemu videzu, 
prerastejo v obsedenost. Včasih sebično pretiravamo s telovadbo, hujšanjem, spreminjanjem 


zunanjega videza in trošenjem denarja za to, kar je moderno (gl. Al 1:27). 


Skrbi me izvajanje skrajnežev. Sreča izhaja iz sprejemanja telesa, ki nam je bilo dano kot 
božanski dar, in iz tega, da razvijemo svoje naravne sposobnosti, ne da telo prilagajamo podobi 

sveta. Gospod želi, da smo narejeni po njegovi podobi in ne po podobi sveta, temveč tako da na 
svoje obličje prevzamemo njegovo podobo (gl. Al 5:14, 19). 


Zelo dobro se spominjam občutkov negotovosti, ki sem jih kot najstnica imela zaradi aken. Kožo 
sem poskušala ustrezno negovati. Starši so mi pomagali, da sem bila deležna ustrezne 
zdravstvene pomoči. Več let celo nisem jedla čokolade in nobene mastne hitre hrane, ki jo mladi 
tako pogosto uživajo, a je bilo vse to brez očitnih zdravilnih učinkov. Takrat je bilo zame zelo 
težko povsem ceniti svoje telo, ki mi je povzročalo toliko gorja. Toda moja dobra mama me je 
poučila o višji postavi. Vedno znova mi je govorila: »Storiti moraš vse, kar lahko, da boš 
prikupnega zunanjega videza, a takoj ko stopiš skozi vrata, pozabi nase in se osredotoči na 
druge.« 


Tako je tudi bilo. Učila me je načela nesebičnosti, ki je značilno za Kristusa. Dobrotljivost 
oziroma čista Kristusova ljubezen »ne zavida in se ne napihuje, ne išče svojega« (Moro 7:45). 
Ko mislimo bolj na druge kot nase oziroma postanemo nesebični, razvijemo notranjo lepoto 
duha, ki se odraža na naši zunanjosti. Tako se preobrazimo po Gospodovi podobi in ne po podobi 
sveta in na svoje obličje prevzamemo njegovo podobo. Predsednik Hinckley je takole govoril o 
tej lepoti, ki pride, ko se naučimo spoštovati telo, razum in duha: 


»Od vseh stvaritev Vsemogočnega je ni lepše, bolj navdihujoče, kot je ljubeča Božja hči, ki hodi 
v kreposti z razumevanjem tega, zakaj mora tako delati, ki spoštuje in ceni svoje telo kot nekaj 
svetega in božanskega, ki poglablja svoje razumevanje in nenehno povečuje obzorje svojega 
spoznanja ter neguje duha z večno resnico.« (»Understanding Our Divine Nature«, Liahona, feb 
2002, str. 24; »Our Responsibility to Our Young Women«, Ensign, september 1988, str. 11) 


Iskreno molim, da bodo vsi moški in ženske iskali lepoto, ki jo je opeval prerok --- lepoto telesa, 
razuma in duha! 


Obnovljeni evangelij uči, da obstaja naravna povezava med telesom, razumom in duhom. V 
Besedi modrosti se, na primer, duhovno in telesno prepletata. Če sledimo Gospodovemu zakonu 
zdravja, sta nam obljubljena modrost duha in znanje razuma (gl. NaZ 89:19--21). Duhovno in 
telesno sta resnično povezana. 


Spominjam se dogodka iz svoje mladosti, ko je mama zaradi popustljivosti telesu vplivala na 
občutljivega duha. Preizkušala je novi recept za sladke zavitke. Bili so veliki, zelo sladki in 
slastni --- in zelo nasitni. Celo moji najstniški bratje niso mogli pojesti več kot enega. Tistega 
večera je oče, ko je prišel čas za družinsko molitev, za to zaprosil mamo. Sklonila je glavo in ni 
rekla nič. Nežno jo je spodbudil: »Ali je kaj narobe?« Končno je dejala: »Danes se ne počutim 
preveč duhovno. Pravkar sem pojedla tri sladke zavitke.« Predvidevam, da smo mnogi včasih 
podobno užalili duha zaradi telesnih užitkov. Prepovedane snovi v Besedi modrosti so še posebej 
škodljive za telo in omamijo duhovno občutljivost. Nihče ne bi smel zanemariti te vezi našega 
duha in telesa. 


To sveto telo, za katerega smo tako hvaležni, trpi zaradi naravnih omejitev. Nekateri ljudje se 


rodijo telesno nezmožni in vse življenje trpijo bolečine zaradi različnih bolezni. S starostjo telo 
počasi peša. Ko se to zgodi, nestrpno pričakujemo dan, ko bo telo ozdravljeno in popolno. 

Veselimo se vstajenja, ki ga je omogočil Jezus Kristus, ko se bo duša »obnovila k telesu in telo k 
duši; da, in vsaka okončina in delček se bo povrnil k svojemu telesu; da, niti las z glave se ne bo 
izgubil; vse pa bo obnovljeno k svoji pravi in popolni obliki« (Al 40:23). Vem, da lahko preko 
Kristusa izkusimo polnost radosti, ki je na voljo le, če sta duh in materija neločljivo povezana 
(gl. NaZ 93:33). 


Naše telo je naš tempelj. Ker imamo telo, nismo manj, temveč bolj podobni nebeškemu Očetu. 
Pričujem, da smo njegovi otroci, ustvarjeni po njegovi podobi, s potencialom, da postanemo kot 
on. Z veliko zavzetostjo skrbimo za božanski dar telesa. Če bomo vredni, bomo nekega dne 
prejeli izpopolnjeno veličastno telo --- neomadeževano in čisto, kot ga ima moja mala vnukinja, 
le da bo neločljivo povezano z duhom. In radostno (gl. Job 38:7) bomo vzklikali, ko bomo 
ponovno prejeli dar, po katerem smo hrepeneli (gl. NaZ 138:50). Spoštujmo svetost telesa v tem 
življenju, da nas bo lahko Gospod posvetil in povzdignil za vso večnost, v imenu Jezusa 
Kristusa, amen. 


Potovanje k višjemu cilju 


starešina Joseph B. Wirthlin 
iz zbor dvanajsterih 


Postavljeni smo pred odločitev. Lahko se zanašamo na svojo lastno moč, lahko pa se podamo na 
višave in pridemo h Kristusu. 


26. decembra 2004 je močan potres prizadel indonezijsko obalo in pri tem povzročil smrtonosni 
cunami, zaradi česar je umrlo več kot 200.000 ljudi. To je bila strahotna tragedija. V enem dnevu 
se je za vedno spremenilo na milijone življenj. 


Vendar neka skupina ljudi kljub temu, da je bila njihova vas uničena, ni utrpela nobene smrtne 
žrtve. Razlog? Vedeli so, da se bliža cunami. 


Ljudstvo Moken živi v vaseh na otokih ob obali Tajske in Burme (Myanmar). Ker so ribiči, so 
odvisni od morja. Več sto ali morda več tisoč let so njihovi predniki preučevali ocean in svoje 
znanje prenašali iz roda v rod. Pri poučevanju so bili še zlasti pozorni na to, kaj je potrebno 
storiti, ko voda upade. Glede na njihovo izročilo naj bi, ko se to zgodilo, kmalu zatem prišel 
»laboon« --- val, ki požira ljudi. 


Ko so starejši vaščani videli grozeče znamenje, so vsem zaklicali, naj zbežijo v višje predele. Vsi 
niso poslušali. Eden starejših ribičev je rekel: »Nihče od otrok mi ni verjel.« Pravzaprav ga je 
lastna hči proglasila za lažnivca. Vendar stari ribič ni prenehal, dokler niso vsi zapustili vasi in se 
povzpeli na višjo točko". 


Ljudstvo plemena Moken je bilo srečno, da so imeli prepričljivega človeka, ki jih je posvaril o 
tem, kaj se bo zgodilo. Vaščani so bili srečni, ker so bili poslušni. Ce ne bi bili, bi lahko umrli. 

Prerok Nefi je zapisal o velikem razdejanju v njegovem času, o uničenju Jeruzalema. Rekel je: 
»In kakor je bil med Judi zavoljo krivičnosti pokončan en rod, celo tako so bili pokončani iz roda 
v rod po svojih krivičnostih; in nikoli ni bil nihče med njimi pokončan, ne da bi jim ne bi bilo 
vnaprej napovedano po Gospodovih prerokih.« 


Gospod je vse od Adamovih dni dalje govoril svojim prerokom in medtem ko se njegovo 
sporočilo razlikuje glede na določene potrebe tistega časa, obstaja tema, ki se ne spreminja: 
»odstopi od krivice« in »potovanje k višjemu cilju«. 


Če ljudje prisluhnejo besedam prerokov, jih Gospod blagoslavlja. Če ne upoštevajo njegove 
besede, pogosto sledita žalost in trpljenje. Mormonova knjiga vedno znova uči to veliko lekcijo. 
Na njenih straneh beremo o starodavnih prebivalcih ameriške celine, ki jih je Gospod zaradi 
njihove pravičnosti pogosto blagoslovil in so postali uspešni. Vendar se je blaginja pogosto 
sprevrgla v prekletstvo, ki je povzročilo, da »so postali trdosrčni in pozabili Gospoda, svojega 
Boga«'. 


V blaginji je nekaj, kar v nekaterih ljudeh prebudi najslabše. V Helamanovi knjigi izvemo za 
skupino Nefijcev, ki je doživela veliko izgubo in poboj. O njih beremo: »In to je bilo zato, ker so 
bili v srcu ponosni, ker so bili silno bogati, da, to je bilo zato, ker so zatirali siromašne, odrekali 
hrano lačnim, odrekali oblačila golim in udarjali svoje ponižne brate po licu, zasmehovali to, kar 
je bilo sveto, [in] zanikali duha preroštva in razodetja.« 


Ta žalost jih ne bi doletela, »če bi ne bilo zavoljo njihove hudobije«." Če bi le bili prisluhnili 
besedam prerokov tistega časa in potovali k višjemu cilju, bi bilo njihovo življenje bistveno 
drugačno. 


Naravna posledica, ki doleti tiste, ki se umaknejo z Gospodove poti, je, da so prepuščeni svojim 
lastnim močem?%. Medtem ko v trenutku uspeha morda predpostavljamo, da naša lastna moč 
zadostuje, pa tisti, ki se opirajo na človeka, kmalu odkrijejo, kako šibek in nezanesljiv je v 
resnici. 


Na primer, Salomon je bil sprva poslušen Gospodu in je spoštoval njegovo postavo. Zaradi tega 
je uspeval in bil blagoslovljen, ne le z modrostjo, pač pa tudi z bogastvom in častjo. Gospod je 
obljubil, da bo, če bo vztrajal v pravičnosti, »utrdil prestol [njegovega] kraljevanja nad Izraelom 
na veke«'. 


Vendar se je Salomon celo po nebeških prikazovanjih in po prejemu blagoslov, kot jih še ni 
prejel nihče, odvrnil od Gospoda. Zaradi tega je Gospod odredil, da mu je bilo kraljestvo odvzeto 
in dano njegovemu služabniku", ki mu je bilo ime Jerobeam. Jerobeam je bil marljiv človek iz 
Efraimovega rodu, ki ga je Salomon postavil za nadzornika nekaterim svojim delavcev", 


Ko je Jerobeam potoval, je nekega dne k njemu pristopil prerok in prerokoval, da bo Gospod 


razcepil kraljestvo pred Salomonom in da jih bo deset od dvanajstih Izraelovih rodov izročil 
Jerobeamu. 

Po svojem preroku je Gospod Jerobeamu obljubil, da bo, če bo delal, kar je prav, »bom s teboj in 
ti bom sezidal trdno hišo, kakor sem jo sezidal Davidu, in ti bom dal Izraela«'. 


Gospod je izbral Jerobeama in mu obljubil izredne blagoslove, če bo le poslušen zapovedim in 
potoval k višjemu cilju. Po Salomonovi smrti so se izpolnile prerokove besede in deset od 
dvanajstih Izraelovih rodov je sledilo Jerobeamu. 


Ali je bil novi kralj, potem ko je bil deležen takšne milosti, poslušen Gospodu? Na žalost, ne. 
Dal je postaviti zlata teleta in svoje ljudstvo spodbujal, naj jih častijo. Poklical je svoje lastno 
»duhovništvo«, da je izbral, kogar ga je bila volja, jih posvetil za »duhovnike na visokih 
položajih«'?. Skratka, navkljub velikim blagoslovom, ki jih je prejel od Gospoda, je bil kralj bolj 
hudoben kot vsi pred njim." ? Jerobeam j je bil za kasnejše rodove primer hudobnega izraelskega 
kralja. 


Gospod se je zaradi tolikšne hudobije odvrnil od Jerobeama. Sledilo je, da je Gospod zavoljo 
kraljeve hudobije odredil, da bodo kralj in njegova družina pobiti vse do zadnjega. Ta prerokba 
se je kasneje v celoti izpolnila. Jerobeamovo potomstvo je izumrlo. 


Salomon in Jerobeam sta primer velikega tragičnega kroga, ki je tako pogosto ponazorjen v 
Mormonovi knjigi. Če so ljudje pravični, jim Gospod pomaga k uspehu. Uspeh pogosto vodi v 
ponos, ta pa v greh. Greh vodi v hudobijo in srce postane trdosrčno za duhovne stvari. 
Nenazadnje konec te poti vodi v srčno bolečino in žalost. 


Ta vzorec se ne ponavlja le v življenju posameznikov, temveč tudi mest, ljudstev in celo sveta. 
Posledice neupoštevanja Gospoda in njegovih prerokov so gotove in jih pogosto spremljata 
velika žalost ter obžalovanje. V današnjih dneh nas je Gospod posvaril, da nas bo hudobija 
nedvomno vodila v lakoto, nadloge, potrese in grome nebes, dokler prebivalci Zemlje ne bodo 
občutili srda in jeze ter grajajoče roke vsemogočnega Boga ". 


Vendar je pomembno razumeti, da mnoge odlične in dobre ljudi doletijo nesreče, ki so jih 
povzročili drugi ljudje in narava. Zgodnji sveti tega obdobja so bili preganjani in izgnani iz 
svojih domov. Nekateri so izgubili življenje. Vendar so morda zaradi prestanega trpljenja razvili 
notranjo moč, ki je bila potrebna za delo, ki ga bodo morali opraviti. 


Enako se dogaja tudi v naših dneh. Ker nismo odporni na nesreče, se moramo od njih učiti. 
Čeprav sveti spisi prikazujejo posledice neposlušnosti, kažejo tudi, kaj se lahko zgodi, če ljudje 
prisluhnejo Gospodu in sledijo njegovemu nasvetu. 


Ko je hudobno mesto Ninive slišalo svareči glas preroka Jona, so mogočno vzklikali Gospodu, se 
pokesali in bili rešeni pred uničenjem!" 


Ker so bili ljudje v Henohovem času hudobni, je Gospod Henohu zapovedal, naj odpre usta in 
posvari ljudi, naj se odvrnejo od hudobije in služijo Gospodu, svojemu Bogu. Henoh je pozabil 
na svoje strahove in storil, kot mu je bilo zapovedano. Potoval je med ljudmi in klical z močnim 
glasom, pričujoč zoper njihova dela. Sveti spisi nam govorijo, da so bili vsi »užaljeni zaradi 
njega«. Med seboj so govorili o »čudni zadevi v deželi« in o »divjaku«, ki je prišel mednje." 

Čeprav so Henoha mnogi sovražili, so ponižni verjeli njegovim besedam. Opustili so grehe i in 
potovali k višjemu cilju in ter bili blagoslovljeni v gorah i in na visokih krajih in so uspevali! ŠI 
njihovem primeru jih je blaginja vodila v sočutje in pravičnost namesto v ponos in greh. »In 
Gospod je svoje ljudstvo imenoval Sion, ker so bili enega srca in enih misli in so bivali v 
pravičnosti; in med njimi ni bilo revnih. «! 19 


Odrešenik je po svojem vstajenju prišel na ameriško celino. Zaradi njegovega čudovitega 
delovanja so se ljudje v srcu omehčali, opustili grehe in potovali k višjemu cilju. Cenili so 
njegove besede in poskušali slediti njegovemu zgledu. Bili so tako pravični, da med njimi ni bilo 
sporov in eden z drugim so pravično ravnali. Prostovoljno so si delili od svojega imetja in 
izredno uspevali. Za te ljudi je bilo rečeno, da »zagotovo ne bi moglo biti srečnejšega ljudstva 
med vsemi ljudstvi, ki jih je bila ustvarila Božja roka«'. 


Danes se soočamo s podobno odločitvijo. Lahko smo nespametni in se ne zmenimo za Božje 
preroke, se zanašamo na svojo moč in nazadnje žanjemo posledice. Lahko pa smo modri in se 
približamo Gospodu in uživamo njegove blagoslove. 


Kralj Benjamin je opisal obe poti in tudi posledice. Rekel je, da bodo tisti, ki zapustijo Boga, 
»izročeni groznemu pogledu na lastno krivdo in gnusobe, kar povzroči, da se umaknejo iz 
Gospodove navzočnost v stanje bede in neskončne muke« sle 


Toda tisti, ki potujejo k višjemu cilju in spolnjujejo Božje zapovedi, »so [v vsem] blagoslovljeni 
tako posvetno kakor duhovno; in če bodo zvesto Skalarni do konca, bodo sprejeti v nebesa, da 
bodo tako lahko bivali z Bogom v stanju sreče brez konca«'? 


Kako vemo, kam smo namenjeni? Ko je Odrešenik živel na Zemlji, so ga vprašali, katera je 
največja zapoved. Brez oklevanja je rekel: »Ljubi Gospoda, svojega Boga, z vsem srcem, z vso 
dušo in z vsem mišljenjem. To je največja in prva zapoved. Druga pa je njej podobna: Ljubi 
svojega bližnjega kakor samega sebe. Na teh dveh zapovedih stoji vsa postava in preroki.« 


Gospod v teh verzih ponuja jasen znak, da vemo, ali smo na pravi poti. Tisti, ki potujejo k 
višjemu cilju, z vsem srcem ljubijo Gospoda. Dokaze te ljubezni vidimo v njihovem življenju. V 
molitvi iščejo Boga in prosijo za Svetega Duha. Postanejo ponižni in se v srcu odprejo za nauke 
prerokov. Poveličujejo svoje poklice in raje služijo, kot da bi se jim služilo. So Božje priče. 
Spolnjujejo njegove zapovedi in krepijo svoje pričevanje o resnici. 


Prav tako ljubijo otroke nebeškega Očeta in ta ljubezen se kaže v njihovem življenju. Skrbijo za 
svoje brate in sestre. Skrbijo za svoje zakonce in otroke, jim služijo in jih podpirajo. V duhu 
ljubezni in prijaznosti krepijo tiste, ki so v njihovi bližini. Prosto dalelo, od svojega imetja 
drugim. Žalujejo s tistimi, ki žalujejo, in tolažijo tiste, ki potrebujejo tolažbo"? 


Potovanje k višjemu cilju je steza privrženosti Gospodu, Jezusu Kristusu. Je potovanje, ki nas bo 
na koncu privedlo do povzdignjenja z našimi družinami v navzočnost Očeta in Sina. Nenazadnje 
mora naše potovanje k višjemu cilju vključevati Gospodovo hišo. Ko pridemo h Kristusu in 
potujemo k višjemu cilju, bomo želeli več časa preživeti v njegovih templjih, ker templji 
predstavljajo višji cilj, sveti kraj. 

V vsakem starostnem obdobju se soočamo z odločitvami. Zanašamo se lahko na svojo moč ali pa 


potujemo k višjemu cilju in pridemo h Kristusu. Vsaka odločitev ima posledice. Vsaka posledica 
ima cilj. 


Pričujem, da je Jezus Kristus naš Odkupitelj, živi Sin živega Boga. Nebesa so odprta in ljubeči 
nebeški Oče človeku razodeva svojo besedo. Preko preroka Josepha Smitha je bil na Zemlji 
obnovljen evangelij. V našem času prerok, videc in razodevalec, predsednik Gordon B. 
Hinckley, živi in razodeva Božjo besedo človeku. Njegov glas se razlega v soglasju s tistimi 
preroškimi glasovi iz vse davne preteklosti. 


Rekel je: »Vabim vse vas, člane te Cerkve, kjer koli že ste, da vstanete in greste naprej s pesmijo 
v srcu, živite po evangeliju, ljubite Gospoda in gradite kraljestvo. Skupaj bomo ostali na tej poti 
in ohranili vero, Vsemogočni pa bo naša moč.«" 


Bratje in sestre, poklicani smo na potovanje k višjemu cilju. Izognemo se lahko žalosti in 
tegobam, ki so posledica neposlušnosti. Če bomo prisluhnili besedam prerokov, bili dovzetni za 
spodbude Svetega Duha in napolnili svoje srce z ljubeznijo do nebeškega Očeta ter sočloveka, 
bomo lahko deležni miru, radosti in večnega življenja. 


Pričujem, da bo Gospod blagoslovil vse, ki bodo stopili na pot privrženosti in potovali k višjemu 
cilju. V imenu Jezusa Kristusa, amen. 


Opombe 

16. Gl. Jon 3:4--10. 

17. Gl. Mojzes 6:37--38. 

18. Moses 7:17. 

19. Moses 7:18. 

20. 4 Ne 1:16. 

22. Moz 2:41. 

23. Mt 22:37--40 

24. Gl. Moz 18:9. 

25. »Stay the Course --- Keep the Faith«, v Conference Report, okt. 1995 ali Ensign, nov. 1995, 
str. 72. 


Luč v njihovih očeh 


predsednik James E. Faust 
drugi svetovalec v prvem predsedstvu 


Iz naših oči in obraza sije sveta luč, če smo v srcu povezani z ljubečim nebeškim Očetom in 
njegovim Sinom. 


Moji dragi bratje, sestre in prijatelji povsod po svetu, ponižno vas prosim za razumevanje in za 
pomoč Očetovega Duha, ko vam bom to jutro govoril. 


Globoko sem hvaležen za kratko preroško sporočilo, ki ga nam je na začetku konference 
posredoval predsednik Hinckley. 


Nedavno sem se spomnil zgodovinskega sestanka v Jeruzalemu pred sedemnajstimi leti. Bil je v 
zvezi z dovoljenjem za zemljišče, na katerem je bilo kasneje zgrajeno jeruzalemsko središče za 
študij bližnjega Vzhoda na Univerzi Brigham Young. Pred podpisom dovoljenja sta morala 
predsednik Ezra Taft Benson in starešina Jeffery R. Holland, takratni predsednik Univerze 
Brigham Young, v imenu Cerkve in Univerze soglašati z izraelsko vlado, da v Izraelu ne bo 
potekalo oznanjevanje. Morda se sprašujete, zakaj smo privolili, da ne bomo oznanjevali. To je 
bilo potrebno zato, da smo lahko dobili gradbeno dovoljenje za čudovito stavbo, ki stoji v 
zgodovinskem delu Jeruzalema. Kolikor vem, sta se Cerkev in Univerza Brighama Younga 
vestno in pošteno držali dogovora o neoznanjevanju. Po podpisu zemljiškega dovoljenja je eden 
od prijateljev mimogrede izjavil: »Saj vemo, da ne boste oznanjevali, toda kaj boste naredili z 
lučjo v njihovih očeh?« Mislil je na naše študente, ki bodo študirali v Izraelu. 


Kaj je bil tisti žar v njihovih očeh, ki je bil za našega prijatelja tako očiten? Odgovor nam daje 
Gospod sam, ko pravi, da je luč, ki sveti, ki nam razsvetljuje oči, od njega, to je ista luč, ki nam 
razsvetli razumevanje. Od kje je ta luč prišla? Gospod spet odgovarja, da je on luč, ki 
razsvetljuje vsakega človeka, ki pride na svet". Gospod j je prava luč, Duh pa razsvetli po besedi 
vsakega človeka, kdor prisluhne glasu Duha". Luč sije tako iz našega obličja kakor iz naših oči. 


Pred nekaj leti je Paul Harvey, znani novinarski komentator, obiskal enega od cerkvenih 
univerzitetnih krajev. Kasneje je poročal: »Vsak [...] mladi obraz je odseval nekakšno 
dostojanstveno samozavest. Dandanes so oči številnih mladih prezgodaj dozorele zaradi stalnega 
zanikanja lastne vesti. Toda [ti mladi] imajo zavidljivo prednost, ki je posledica 
samoobvladovanja, predanosti in posvečenosti.« 

Tisti, ki se resnično pokesajo, prejmejo Kristusovega Duha in se krstijo v Cerkvi za odpuščanje 
grehov. Na glavo jim položijo roke in po Božjem duhovništvu prejmejo Svetega Duha?. To 
je »Božji dar vsem tistim, ki ga marljivo iščejo«". Kot je nadrobno opisal starešina Parley P. 
Pratt, je dar Svetega Duha »tako rekoč radost za srce [in] luč za oči«'. Sveti Duh je Tolažnik, ki 
ga je obljubil Odrešenik, preden je bil križan". Sveti Duh svetim daje tako duhovno vodstvo kot 
zaščito. Daje nam večje spoznanje in razumevanje »vsega«". To je nadvse pomembno takrat, 
kadar se povečuje duhovna slepota. 


Posvetnost se povečuje skoraj povsod po svetu. Posvetnost razlagajo kot »neopredeljenost do 
oziroma zavračanje oziroma izključitev vere in verskih idej«'% Posvetnost le malo stvari 
sprejema za absolutne. Njena glavna cilja sta uživanje in lastni interes. Pogosto imajo tisti, ki 
posvetnost zagovarjajo, svoj pogled nanjo. Izaija je dejal: »Izraz njihovih obličij priča proti 
njim.« 


Kljub vsej posvetnosti sveta so mnogi lačni in hrepenijo po duhovnih stvareh in učenju 
Gospodove besede. Prerok Amos je prerokoval: »Glejte, pridejo dnevi, govori Gospod BOG, ko 
bom poslal v deželo lakoto, ne lakote po kruhu in ne žeje po vodi, temveč po poslušanju 
GosPODOVE besede. Tavali bodo od morja do morja in od severa do vzhoda, blodili bodo in 
iskali GospoDOvVo besedo, pa je ne bodo našli.«" 


Kje lahko slišimo Gospodove besede? Lahko jih slišimo od našega preroka, predsednika 
Gordona B. Hinckleya, prvega predsedstva, zbora dvanajstih apostolov in drugih generalnih 
osebnosti. Slišimo jih lahko tudi od predsednika okoliša in škofov. Misijonarji jih lahko slišijo od 
svojega predsednika misijona. Beremo jih lahko v svetih spisih. Slišimo lahko tudi tihi glasek, ki 
prihaja od Svetega Duha. To, da slišimo Gospodove besede, nas dvigne iz duhovne slepote »v 
[njegovo] čudovito luč«". 


Kaj naredimo zato, da bi ta luč svetila iz naših lastnih oči in obličja? Veliko te svetlobe je 
posledica našega »samoobvladovanja, predanosti in posvetitve«'" neki pomembni, najvišji 
resnici. Najpomembnejše pri teh najvišjih resnicah je, da obstaja Bog, ki je Oče naše duše, 
kateremu odgovarjamo za naša dejanja. Drugič, da je Jezus Kristus, naš Odrešenik in naš 
Odkupitelj. Tretjič, da veliki načrt sreče zahteva poslušnost Božjim zapovedim. Četrtič, da je 


največji Božji dar večno življenje". 


Drugi blagoslovi nadalje dodajajo luč v naših očeh. To so duhovni darovi, ki prihajajo od 
Odrešenika!?. Radost, sreča, izpolnitev in mir so duhovni darovi, ki jih omogoča moč Svetega 
Duha. 


V smislu sreče so tukaj in v večnostih številna naša verovanja kot velike filmske uspešnice. 
Velika so in nekatera so značilna za našo vero. Ta dragocena prepričanja so osnovana na naši 
zvestobi in vključujejo naslednje --- zaporedje ne pomeni nujno tudi stopnje pomembnosti: 


1. Bog in njegov sin sta poveličani bitji. Bog Oče je naš. živi Stvarnik, njegov Sin, Jezus Kristus, 


je naš Odrešenik. Ustvarjeni smo bili po Božji podobi". no vemo zato, ker ju je Joseph Smith 
videl, ker sta z njim govorila in ker je on govoril z njima? 

2. Tempeljski blagoslovi, ki moža in ženo pečatijo skupaj ne le za to življenje temveč za večnost. 
S tem pečatenjem so lahko skupaj povezani otroci in potomstvo. 


3. Vsak vreden moški član Cerkve lahko ima in izvaja Božje duhovništvo. To božansko 
polnomočje lahko izvaja v družini in v Cerkvi, če ga pokliče nekdo, ki ima polnomočje. 


4. Med dodatne svete spise sodijo: Mormonova knjiga, Nauk in Zaveze ter Dragoceni biser. 


5. Živi preroki in apostoli nam danes govorijo Božje besede pod vodstvom predsednika Gordona 
B. Hinckleya, ki je prerok, videc in razodevalec, vir nenehnega razodetja v našem času. 


6. Dar Svetega Duha je na voljo vsem članom. Ko so preroka Josepha Smitha vprašali, »v čem se 
[Cerkev SPD] razlikuje od tedanjih verstev«, je odgovoril, da se po > »daru Svetega Duha, s 
polaganjem rok [... in] da je vse drugo zaobseženo v daru Svetega Duha«? 


7. Izkazovanje dostojanstva ženskam. Ženske so pred Gospodom v vsem enakovredne z 
moškimi. Po naravi se ženska vloga razlikuje od moške. To vedenje smo dobili z evangelijsko 
obnovo v polnosti časov, ki potrjuje, da so ženske obdarjene z veliko odgovornostjo materinstva 
in vzgo oje otrok. Ženske so dobile še več priložnosti, kakor od začetka človeškega rodu na 
Zemlji", odkar jim je leta 1842 prerok Joseph Smith v Božjem imenu predal ključ. 


Pred leti so Constanco, študentko medicine določili, naj poskuša pomagati neki ženski, ki si je v 
nesreči poškodovala nogo. Ženska je zavračala zdravniško pomoč, ker je imela slabe izkušnje v 
bolnici. Bala se je in je postala nekakšna samotarka. Ko se je Constanca oglasila prvič, ji je 
ranjena ženska pokazala vrata. Pri drugem Constančinem poskusu ji je dovolila vstopiti. Noga 
ženske je bila prekrita za ranami, nekaj delov pa se je gnojilo. Kljub temu ni dopustila 
zdravljenja. 


Constanca je o tem molila in čez dan ali dva prejela odgovor. Ob naslednjem obisku je s seboj 
vzela nekaj vodikovega peroksida. Ker ta ne povzroča bolečin, ji je ženska dovolila, da ji je z 
njim oskrbela nogo. Potem sta govorili o resnejšem zdravljenju v bolnici. Constanca ji je 
obljubila, da bodo v bolnici poskrbeli, da bo njeno bivanje tam kar se da prijetno. Čez dan ali dva 
je ženska zbrala pogum, da je šla v bolnico. Ko jo je Constanca obiskala, se je ženska nasmehnila 
in rekla: »Prepričali ste me.« Nato je precej nepričakovano Constanco vprašala: »V kateri cerkvi 
ste?« Constanca ji je povedala, da je članica Cerkve Jezusa Kristusa svetih iz poslednjih dni. 
Ženska je rekla: »Saj sem vedela! Od prvega dne, ko sem vas videla, sem vedela, da ste bili 
poslani k meni. Iz vašega obraza je sijala luč, ki sem jo opazila v drugih vaše vere. Morala sem 
vam zaupati.« 


Čez tri mesece se je gnojna noga popolnoma pozdravila. Člani oddelka, v katerem je starka 
živela, so preuredili njeno hišo i in uredili njeno dvorišče. K njej so začeli prihajati misijonarji in 
kmalu za tem se je krstila." Vse to samo zato, ker j Je opazila luč na obrazu mlade študentke 
medicine. 


Ko so predsednika Brighama Younga nekoč vprašali, zakaj smo včasih prepuščeni sami sebi in 
smo pogosto žalostni, je odgovoril, da zato, ker se mora človek naučiti »delovati kot samostojno 

bitje [...], da bi videl, kaj bo naredil [...] in preizkusil njegovo samostojnost --- da bi bil pravičen 
v temi«?. To je veliko lažje storiti, če vidimo »sij evangelija, ki žari iz razsvetljenih 
posameznikov«". 


Služenje v tej Cerkvi je čudovit blagoslov in privilegij, ki daje luč našim očem in naši podobi. 
Kakor je svetoval Odrešenik: »Vaša luč naj torej sveti pred ljudmi, da bodo videli vaša dobra 
dela in poveličevali vašega Očeta, ki je v nebesih.«"" Besede ne morejo izraziti blagoslovov, ki 
jih prejmemo zaradi služenja v tej Cerkvi. Gospod obljublja, da bomo prejeli srečo in radost, če 
bomo poveličevali svoj poklic. 


Alma sprašuje, ali smo prevzeli njegovo podobo". Če imamo osebno vez z ljubečim nebeškim 
Očetom in njegovim Sinom, našim Odrešenikom in Odkupiteljem, iz naših oči in podobe žari 
sveta luč. Zaradi te vezi bo naš obraz zrcalil tisto »dostojanstveno samozavest«"?, ki pričuje, da 
on živi. 


Osebno vam pričujem o božanskosti tega svetega dela, v katerem smo udeleženi. Pričevanje 
pride preko razodetja". To pričujoče razodetje sem v srcu prejel, ko sem bil deček. Ne 
spominjam se nobenega posebnega dogodka, ki bi me opozoril na to potrjujoče razodetje. Zdi se, 
da je bil vselej del moje zavesti. Hvaležen sem za to potrjujoče vedenje, ki mi je omogočilo 
obravnavati življenjske spremembe, ki doletijo vsakogar. 


Sporočila pričevanj bratov in sester na tej konferenci so se nas in se nas bodo dotaknila. 
Verjamem, da sem vam moral povedati o tej svoji potrjujoči izkušnji. Lahko boste celo prejeli 
potrditev, da je to, kar sem rekel, res. Brigham Young je učil: »Ne le sveti, ki so navzoči [...], 
temveč tudi tisti vseh narodov, z vseh celin oziroma otokov, ki živijo po veri, ki so jo učili 
Odrešenik in njegovi apostoli, kot tudi Joseph Smith [...], tudi ti enako pričujejo, njihove oči je 
obudil Božji Duh in vidijo enako, oživljeno je bilo njihovo srce in čutijo ter razumejo enako.«? 


Z vsem srcem in dušo vem, da Bog živi. Verjamem, da nam bo vsakemu od nas razsvetlil 
življenje s svojo ljubeznijo, če si bomo prizadevali, da bomo te ljubezni vredni, v svetem imenu 
Jezusa Kristusa, amen. 


Opombe 

Sobotni popoldanski del 


Potrjevanje cerkvenih voditeljev 


predsednik Thomas S. Monson 
prvi svetovalec v Prvem predsedstvu 


Bratje in sestre, predsednik Hinckley me je prosil, naj vam predstavim generalne osebnosti, 
področne člane sedemdeseterih, predsedstva pomožnih organizacij Cerkve, da jim bomo izkazali 
podporo. 


Predlagano je, da izkažemo podporo Gordonu Bitnerju Hinckleyju kot preroku, vidcu, 
razodevalcu in predsedniku Cerkve Jezusa Kristusa svetih iz poslednjih dni; Thomasu Spencerju 
Monsonu kot prvemu svetovalcu v Prvem predsedstvu in Jamesu Esdrasu Faustu kot drugemu 
svetovalcu v Prvem predsedstvu. Tisti, ki soglašate, lahko to pokažete z dvigom roke. Kdor 
nasprotuje, lahko to pokaže enako. 


Predlagano je, da izkažemo podporo Thomasu Spencerju Monsonu kot predsedniku zbora 
dvanajstih apostolov; Boydu Kennethu Packerju kot vršilcu dolžnosti predsednika zbora 
dvanajstih apostolov in naslednjim članom tega zbora: Boydu K. Packerju Tomu Perryju, 
Russellu M. Nelsonu, Dallinu H. Oaksu, M. Russellu Ballardu, Josephu B. Wirthlinu, Richardu 
G. Scottu, Robertu D. Halesu, Jeffreyju R. Hollandu, Henryju B. Eyring, Dieterju F. Uchdorfu in 
Davidu A. Bednarju. Tisti, ki soglašate, lahko to pokažete z dvigom roke. Ali kdo nasprotuje? 


Predlagano je, da izkažemo podporo svetovalcema v Prvemu predsedstvu in dvanajstim 
apostolom kot prerokom, vidcem in razodevalcem. Vsi, ki soglašate, lahko to pokažete z dvigom 
roke. Če kdo nasprotuje, naj to pokaže enako. 


Predlagano je, da razrešimo starešini Johna H. Groberga in Davida E. Sorensena kot člana 
predsedstva zbora sedemdeseterih in kot člana prvega zbora sedemdeseterih in ju imenujemo za 
častni generalni osebnosti. Predlagano je tudi, da razrešimo starešine F. Burtona Howarda, F. 
Melvina Hammonda in Harolda G. Hillama kot člane prvega zbora sedemdeseterih in jih 
imenujemo za častne člane generalnih osebnosti. Vsi, ki bi se nam radi pridružili in jim izkazali 
hvaležnost, naj to pokažejo z dvigom roke. 


Razrešujemo tudi starešine Darwina B. Christensona, Adhemarja Damianija, H. Aldridga 
Gillespija, Stephena B. Ovesona, Neda B. Rouechčja in Dennisa E. Simmonsa kot člane drugega 
zbora sedemdeseterih. Tisti, ki bi se nam radi pridružili in jim izkazali hvaležnost, naj to 
pokažejo z dvigom roke. 


Razrešujemo tudi Jaira Mazzagardija kot področnega sedemdeseterega. Vsi, ki bi se nam radi 
pridružili in jim izkazali hvaležnost, naj to pokažejo z dvigom roke. 

Predlagano je, da podpremo starešini Neila L. Andersena in Ronalda A. Rasbanda kot člana 
predsedstva zbora sedemdeseterih. Vsi, ki soglašate, lahko to pokažete z dvigom roke. Če kdo 
nasprotuje, lahko to pokaže enako. 


Predlagano je, da podpremo Siona M. Fineanganofona kot področnega sedemdeseterega, ki bo 
nasledil Pita R. Vamanrava, ki je pred kratkim umrl. Vsi, ki soglašate, lahko to pokažete z 
dvigom roke. Če kdo nasprotuje, lahko to pokaže enako. 


Predlagano je, da izkažemo podporo tudi drugim generalnim osebnostim, področnim članom 
sedemdeseterih in generalnim predsedstvom pomožnih organizacij v sedanji sestavi. Tisti, ki 
soglašate, lahko to pokažete z dvigom roke. Če kdo nasprotuje, lahko to pokaže enako. 


Očitno je bilo glasovanje enotno in pritrdilno. Bratje in sestre, hvala vam za vztrajno vero in 
molitve! 


Duhovniško polnomočje v družini in Cerkvi 


starešina Dallin H. Oaks 
iz zbora dvanajstih apostolov 


V tem, kako duhovniško polnomočje deluje v družini in v Cerkvi, je veliko podobnosti in nekaj 
razlik. 


Govoril bom o temi duhovniško polnomočje v družini in Cerkvi. 
k 


Oče mi je umrl pri sedmih letih. Bil sem najstarejši od treh majhnih otrok, ki jih je naša ovdovela 
mama prizadevala vzgojiti. Ko so me posvetili za diakona, je rekla, kako vesela je, ker ima v hiši 
nosilca duhovništva. Toda družino je še naprej vodila mama, tudi ko je določala, kdo od nas bo 
molil, ko smo vsako jutro pokleknili k molitvi. To me je zmedlo. Učili so me, da v družini 
predseduje duhovništvo. Gotovo nisem vsega vedel o tem, kako to načelo deluje. 


Približno v tistem času smo imeli soseda, ki je gospodoval in včasih grdo ravnal z ženo. Rjovel 
je kot lev, ona pa se je prihulila kot jagnje. Ko sta hodila v cerkev, je bila vedno nekaj korakov 
za njim. Moja mama se je nanju jezila. Bila je močna ženska, ki ni sprejemala takšne nadvlade in 
jo je jezilo, če je videla, da tako zlorabljajo drugo žensko. Njene jeze se spomnim vedno, kadar 
vidim moške, ki kakor koli nepravično zlorabljajo svoje polnomočje za poveličevanje svojega 
ponosa ali izvajanje nadvlade oziroma prisile nad ženo (gl. NaZ 121:37). 


Videl sem tudi nekaj zvestih žena, ki niso razumele, kako duhovniško polnomočje deluje. 
Zavedajoč se partnerskega odnosa z možem v družini, so si nekatere žene prizadevale ta odnos 
prenesti na možev duhovniški poklic, kot je škof ali predsednik misijona. Po drugi strani so 
nekatere samske ženske, ki so jih moški zlorabljali (na primer pri ločitvi), napačno razumele 
duhovništvo kot moško zlorabo in so postale nezaupljive do katerega koli duhovniškega 

polnomočja. Nekdo, ki je imel slabe izkušnje z neko električno napravo, ne bi smel prenehati z 
uporabo elektrike. 


Vsaka od teh okoliščin, ki sem jo opisal, izvira iz napačnega razumevanja duhovniškega 
polnomočja in velikega načela, da medtem ko to polnomočje predseduje tako v družini kot v 
Cerkvi, duhovništvo drugače deluje v eni in drugi. Načelo razumejo in udejanjajo veliki cerkveni 
in družinski voditelji, ki jih poznam, vendar je redko pojasnjeno. Celo sveti spisi, v katerih je 
zapisano različno izvajanje duhovniškega polnomočja, redko navedejo, katera načela se nanašajo 
samo na izvajanje duhovniškega polnomočja v družini oziroma v Cerkvi in katera se nanašajo na 
oboje. 


UL. 


V naši teologiji in izvajanju imata družina in Cerkev vzajemen, krepilen odnos. Družina je 
odvisna od Cerkve zaradi nauka, uredb in duhovniških ključev. Cerkev nudi poučevanje, 
polnomočje in uredbe, potrebne za ohranjanje družinskih odnosov v večnostih. 


Programe in dejavnosti imamo tako v družini kot v Cerkvi. Oboje je tako medsebojno 
prepleteno, da služenje enemu pomeni služenje drugemu. Če otroci vidijo, kako starši zvesto 
opravljajo cerkvene poklice, to okrepi družinske odnose. Če je družina močna, je močna Cerkev. 
Eno gre z drugim. Oboje je pomembno ter nujno in za oboje je treba skrbeti v dobro drugega. 
Cerkveni programi in dejavnosti bi ne smeli biti tako obsežni, da se vsi družinski člani ne bi 
mogli zbrati v družinskem krogu. Družinske dejavnosti ne bi smele sovpadati z zakramentnim 
sestankom oziroma drugimi rednimi cerkvenimi sestanki. 


Potrebujemo tako cerkvene kot družinske dejavnosti. Če bi bile vse družine dovršene in popolne, 
bi Cerkev lahko sponzorirala manj dejavnosti. Toda v svetu, v katerem številni naši mladi 
odraščajo v domu brez enega starša, s staršem nečlanom oziroma je drugače nedejaven v 
evangelijskem vodenju, obstaja posebna potreba po cerkvenih dejavnostih, ki zapolnjujejo to 
praznino. Naša ovdovela mati je modro uvidela, da bodo cerkvene dejavnosti njenim sinovom 
omogočile izkušnje, ki jim jih sama ne bi mogla nuditi, ker doma ni bilo moškega vzora. 
Spominjam se, kako me je rotila, naj opazujem in skušam biti kot dobri možje v oddelku. 
Vztrajala je, naj sodelujem pri skavtih in drugih cerkvenih dejavnostih, ki bi mi nudile takšne 
priložnosti. 


V cerkvi, kjer je veliko samskih članov, ki trenutno nimajo partnerja, ki ga je Gospod namenil 
vsem svojim sinovom oziroma hčeram, bi morale Cerkev in družine v njej imeti tudi posebno 
skrb za potrebe samskih odraslih. 


HI. 


Duhovniško polnomočje deluje tako v družini kot v Cerkvi. Duhovništvo je Božje polnomočje, 
namenjeno kot blagoslov Božjim otrokom, tako moškim kot ženskam. Nekateri naši okrajšani 
izrazi kot »ženske in duhovništvo«, izražajo napačno sporočilo. Moški niso »duhovništvo«. 
Duhovniški sestanek je sestanek tistih, ki imajo in izvajajo duhovništvo. Duhovniški blagoslovi, 
kot je krst, prejem Svetega Duha, tempeljska obdaritev in večna poroka, so enako na voljo tako 

moškim kot ženskam. Duhovniško polnomočje v družini in v Cerkvi deluje po načelih, ki jih je 
postavil Gospod. 


Ko je umrl oče, je v družini predsedovala mati. Ni imela duhovniškega poklica, toda kot edini 
živi starš v zakonu je v družini postala vodilna. Obenem je bila vedno povsem spoštljiva do 
duhovniškega polnomočja našega škofa in drugih cerkvenih voditeljev. Ona je predsedovala 
svoji družini, oni so predsedovali Cerkvi. 


IV. 


Veliko je podobnosti in razlik v tem, kako duhovniško polnomočje deluje v družini in v Cerkvi. 
Če razlik ne prepoznamo in spoštujemo, naletimo na težave. 


Ključi. Pomembna razlika med njegovimi vlogami v Cerkvi in v družini je dejstvo, da vse 
duhovniško polnomočje v Cerkvi deluje pod vodstvom enega, ki ima ustrezne duhovniške ključe. 
V nasprotju polnomočje, ki predseduje v družini --- naj bo oče ali mati samohranilka --- v 
družinskih zadevah deluje brez privoljenja kogar koli. V to družinsko polnomočje spada vodenje 
družinskih dejavnosti, družinski sestanki kot so družinski večeri, družinska molitev, poučevanje 
evangelija in svetovanje ter kaznovanje družinskih članov. Vključuje tudi to, da posvečeni očetje 
dajejo duhovniške blagoslove. 


Vendar morajo za posvetitev oziroma oddelitev družinskih članov dajati pooblastilo duhovniški 
ključi. To je zato, ker je organizacija, kateri je Gospod dodelil odgovornost za izvajanje in 
beleženje duhovniških uredb, Cerkev, ne družina. 


Meje. Cerkvene organizacije, kot so oddelki, zbori oziroma pomožne organizacije, imajo vedno 
meje, ki omejujejo odgovornost in polnomočje poklica, ki je povezan z njimi. V nasprotju 
družinski odnosi in odgovornosti niso odvisne od tega, kje družinski člani prebivajo. 


Trajanje. Cerkveni poklici so vedno začasni, družinski odnosi so trajni. 


Vpoklic in razrešitev. Podobno nasprotje velja za začetek in konec poklicev. V Cerkvi ima 
duhovniški voditelj, ki ima ustrezne ključe, polnomočje, s katerim pokliče ali razreši ljudi, ki 
služijo pod njegovim vodstvom. Lahko celo sproži postopek, da izgubijo članstvo in so njihova 
imena »izbrisana« (gl. Moz 26:34--38, Al 5:56--62). V nasprotju so družinski odnosi tako 
pomembni, da glava družine nima polnomočja, da bi spreminjal članstvo družine. To lahko stori 
le nekdo, ki je pooblaščen za uravnavanje družinskih odnosov po človeških ali po Božjih 
zakonih. Tako škof lahko razreši predsednico Društva za pomoč, ne more pa prenehati svojega 
odnosa s svojo ženo, če se ne loči po človeških zakonih. Njegovo pečatenje prav tako ne more 
prenehati brez razveljavitvenega postopka po Božjih zakonih. Podobno mladeniča, ki služi v 
razredu oziroma zboru predsedstva, lahko duhovnik s polnomočjem v oddelku razreši, starši pa se 
ne morejo /očiti od otroka, čigar življenjske odločitve so zanje žaljive. Družinski odnosi so 
trajnejši od cerkvenih odnosov. 

Partnerstvo. Najpomembnejša razlika v delovanju duhovniškega polnomočja v družini in v 
Cerkvi je posledica dejstva, da je vodenje v družini patriarhalno, medtem ko je vodenje v Cerkvi 
hierarhično. Pojem partnerstva v družini deluje drugače kot v Cerkvi. 


Razglas o družini podaja naslednjo čudovito pojasnilo o odnosu med možem in ženo. Čeprav 
imata različne odgovornosti, »sta mati in oče v teh svetih odgovornostih dolžna drug drugemu 
pomagati kot enakovredna partnerja« (»Družina: Razglas svetu«, Liahona, okt. 2004, str. 49; 
poudarek dodan). 


Predsednik Spencer W. Kimball je rekel naslednje: »Ko govorimo o poroki kot o partnerstvu, 
bolj govorimo o poroki kot o celostnem partnerstvu. Nočemo, da bi bile naše ženske SPD 
molčeče partnerke ali omejevane pri tej večni zadolžitvi! Prosimo, bodite prispevajoče in 
celostne partnerke.« (The Teachings of Spencer W. Kimball, izdal Edward L. Kimbal, 1982, str. 
315) 


Predsednik Kimball je prav tako izjavil: »Slišali smo za može, ki so svoji ženi rekli: 'Jaz imam 
duhovništvo, ti pa moraš delati, kar rečem.'« Odločno je obsodil takšno zlorabo duhovniškega 
polnomočja v zakonu in izjavil, da takšen mož ne more biti spoštovan v svojem duhovništvu. 
(The Teachings of Spencer W. Kimball, str. 316) 


V nekaterih delih sveta so kulture in običaji, ki možem dovoljujejo zatiranje žensk, toda takšne 
zlorabe ne smejo prihajati v Cerkev Jezusa Kristusa. Spomnite se, kako je Jezus učil: »Slišali ste, 
da je bilo rečeno... Jaz pa vam pravim...'« (Mt 5:27--28) Na primer, Odrešenik je nasprotoval 
prevladujoči kulturi s svojim obzirnim ravnanjem z ženskami. Naš vodič mora biti evangelijska 
kultura, ki jo je učil. 


Če možje želijo Gospodove blagoslove pri vodenju družine, morajo duhovniško polnomočje 
izvajati po Gospodovih načelih: 


Nobenega polnomočja oziroma vpliva se ne da oziroma bi ga ne smeli ohraniti zaradi vrline 
duhovništva, temveč le s pregovarjanjem, veliko potrpežljivostjo, blagostjo in ponižnostjo ter z 
nehlinjeno ljubeznijo, s prijaznostjo in čistim spoznanjem... (gl. NaZ 121:41--42). 


Če duhovniško polnomočje v družini izvajamo tako, lahko doseženo »polnost partnerstva«, je 
učil predsednik K imball. V Razglasu o družini izjavlja: 


»Srečo v družinskem življenju bomo najverjetneje dosegli, če bo le--to temeljilo na naukih 
Gospoda Jezusa Kristusa. Uspešni zakoni in družine so osnovani in vzdrževani na načelih vere, 
molitve, kesanja, odpuščanja, spoštovanja, ljubezni in sočutja....« (Liahona, okt. 2004, str. 49) 


Načelo prepričevanja in blagosti, podano v 121. razdelku, se mora uporabljati tudi v Cerkvi. 
Cerkveni poklici se izvajajo po načelih, ki nam vladajo pri delu pod duhovniškim polnomočjem 
v Cerkvi. 


Načela, ki sem jih navedel glede izvajanja duhovniškega polnomočja, so razumljivejša in 
prikladnejša za poročeno žensko kot za neporočeno, zlasti za samsko žensko, ki se ni nikoli 

poročila. Slednja sedaj ne doživlja duhovniškega polnomočja v zakonskem partnerskem odnosu. 
Njene izkušnje z duhovniškim polnomočjem so v hierarhičnem odnosu Cerkve in nekatere 
samske ženske doživljajo, da v teh zvezah nimajo glasu. Zato je nujno potrebno imeti učinkovit 
oddelčni svčt, kjer se redno skupaj usedejo ženske in moški uslužbenci, da bi se posvetovali pod 
polnomočjem predsedujočega škofa. 


V. 
Zaključil bom z nekaj glavnimi pripombami in osebno izkušnjo. 


Cerkvena doktrina Cerkve Jezusa Kristusa svetih iz poslednjih dni se vrti okrog družine. Naš 
odnos z Bogom in namen zemeljskega življenja sta pojasnjena v okviru družine. Smo duhovni 
otroci nebeških staršev. Evangelijski načrt se odvija preko zemeljske družine, naše najvišje 
strmenje pa je, da bi te družinske odnose nadaljevali v večnosti. Prvobitno poslanstvo 
Odrešenikove Cerkve je, da bi nam pomagala doseči povzdignjenje v celestialno kraljestvo, kar 
je moč doseči le v družinskem odnosu. 


Nič čudnega, da je naša Cerkev poznana kot družinsko usmerjena cerkev. Nič čudnega, da smo 
pretreseni nad trenutnim zakonodajnim in kulturnim poslabšanjem položaja poroke in vzgoje 
otrok. V času, ko se zdi, da svet izgublja razumevanje namena poroke in vrednote vzgajanja 
otrok, je silno pomembno, da sveti iz poslednjih dni glede teh zadev niso zmedeni. 


Zvesta ovdovela mati, ki nas je vzgojila, ni bila zmedena glede večne narave družine. Vedno je 
spoštovala mesto našega mrtvega očeta. Potrudila se je, da je bil v našem domu navzoč. Govorila 
je o večni veljavnosti njune tempeljske poroke. Pogosto nas je opomnila, kaj bi oče želel od nas, 
tako da smo lahko spoznali Odrešenikovo obljubo, da smo lahko družina za večno. Spominjam 
se nekega dogodka, ki odraža vpliv njenega poučevanja. Neko leto me je škof tik pred božičem 
prosil, naj mu kot diakon pomagam razdeliti košare za vdove v oddelku. Do vsakih vrat sem 
nesel košaro z njegovimi pozdravi. Ko me je peljal domov, je ena košara ostala. Izročil mi jo je 
in dejal, da je za mojo mater. Ko se je odpeljal, sem obstal v padajočem snegu in se spraševal, 
zakaj je bila košara za mojo mater. Sebe ni nikoli omenjala kot vdovo in nikoli nisem pomislil, 
da je bila. Dvanajstletniku ni bila videti kot vdova. Imela je moža in mi očeta. Bil je le nekaj časa 
zdoma. 


Pričakujem tisti slavni prihodnji dan, ko bodo ločeni ponovno združeni in bomo vsi postali 
celostni, kot je obljubil Gospod. Pričujem o Jezusu Kristusu, edinorojenem Sinu nebeškega 
Očeta, zaradi čigar duhovniškega polnomočja in odkupne daritve ter vstajenja je možno vse, v 
imenu Jezusa Kristusa, amen. 


se 


Mladenkam 


starešina Jeffrey R. Holland 
iz zbora dvanajstih apostolov 


Bodite krščanska ženska. Spoštujte svoje cenjeno mesto v Božjih očeh. Ta Cerkev vas potrebuje. 
Svet vas potrebuje. 


Oče Čas mi jo je pred nekaj meseci pošteno zagodel. Neko jutro sem vstal sijočih oči, pripravljen 
na nova doživetja, smehljajočega obraza --- potem sem nenadoma spoznal, da bom imel s tistim 
praznovanjem rojstnega dne od tedaj dalje vnukinjo najstnico. O tem sem nekaj trenutkov 
premišljeval, nato pa storil, kar bi naredil vsak odgovoren, dostojen odrasel. Vrnil sem se v 
posteljo in se z odejo pokril čez glavo. 


Običajne šale o tem, kako težko je vzgajati najstnike, pustimo ob strani, kajti svoji vnukinji in 
veliki večini mladih v Cerkvi, ki sem jih spoznal po svetu, bi rad rekel, kako nadvse ponosni smo 
na vas. Povsod okrog vas so moralne in telesne nevarnosti in vsak dan se soočate s celo vrsto 
skušnjav, vendar si večina med vami prizadeva delati, kar je prav. 


Ta popoldan bi vas rad hvalil, vam izrazil ljubezen, spodbudo in občudovanje. Ker je ta 
dragocena vnukinja, ki sem jo omenil, mladenka, bom svoje besede naslovil mladenkam v 
Cerkvi. Upam, da se bo duh tega, kar bom rekel, nanašal na ženske in moške vseh starosti, danes 
pa bi se, kakor je včasih pel Maurice Chevalier, rad zahvalil »nebesom za deklice«. 


Najprej bi rad, da bi bile ponosne, ker ste ženske. Rad bi, da bi občutile dejanskost tega, kar 
pomeni spoznanje, kdo resnično ste. Dobesedno ste »duhovne hčere nebeških staršev z božansko 
naravo in [večno] usodo«'. Ta visoka resnica bi morala biti globoko zasidrana v vaši duši in bi 
morala biti bistvena pri vsaki odločitvi, ki jo sprejmete med odraščanjem v zrelo žensko. Ne bi 
moglo biti večjega dokaza pristnosti vašega dostojanstva, vaše vrednosti, vaših privilegijev in 
vaše obljube. Oče v nebesih vas pozna po imenu in pozna vaše okoliščine. Sliši vaše molitve in 
pozna vaše upe ter sanje, vključno z vašimi strahovi in razočaranji. In ve, kaj lahko postanete z 
vero vanj. Zaradi tega božanskega nasledstva ste skupaj z vsemi duhovnimi sestrami in brati 
povsem enakovredne v njegovih očeh in vam je glede na vašo poslušnost dana moč, da postanete 
upravičene dedinje v njegovem kraljestvu, »[dedinje] pri Bogu, [dedinje] pa s Kristusom«". 
Prizadevajte si razumeti pomen teh naukov. Vse, kar je Kristus učil, je učil tako ženske kot 
moške. Vsekakor v obnovljeni luči evangelija Jezusa Kristusa ženska, vključno z mladenkami, 
zavzema svojo kraljevsko vlogo v božanskem Stvariteljevem načrtu. Ste, kakor se je nekoč 
izrazil starešina James E. Talmage, »posvečena posoda, ki si je nihče ne bi smel drzniti 
onečastiti«?. 


Bodite Kristusova ženska. Skrbite za svoje spoštovano mesto v Božjih očeh. Potrebuje vas. 
Potrebuje vas ta Cerkev. Potrebuje vas svet. Ženskino nenehno zaupanje v Boga in neomahljiva 
predanost duhovnim stvarem sta bila vselej sidro, ko so bili veter in valovi življenja strašni". 
Rekel vam bom, kar je prerok Joseph dejal pred več kot 150. leti: »Če boste živele vredne svojih 
privilegijev, si angeli ne bodo mogli kaj, da ne bi bili vaši spremljevalci. < 

Z vsem tem sem vam skušal povedati, kaj do vas čuti nebeški Oče in kaj vam je namenil postati. 
In če je za sedaj katera med vami manj vizionarska kot to ali se nagiba k temu, da bi živela z 
manj privilegiji, kot ji pripadajo, potem vam izražamo še večjo mero ljubezni in vas rotimo, da 
najstniška leta napravite zmagoslavna in ne tragična. Očetje in matere, preroki in apostoli nimajo 
drugih namenov, kakor da bi blagoslovili vaše življenje in vam prihranili vsakršno možno 
razočaranje. 


Da boste lahko v celoti zahtevale blagoslove in zaščito nebeškega Očeta, vas prosimo, da 
ostanete zveste merilom evangelija Jezusa Kristusa in ne sledite suženjsko modnim muham. 
Cerkev vam ne bo vzela moralne svobode s tem, da vam bo določala, kaj morate nositi in kakšen 
natanko mora biti vaš videz, vendar bo vedno zagovarjala merila in razglašala načela. Kot nas je 
to jutro učila sestra Susan Tanner, je eno teh načel skromnost. V evangeliju Jezusa Kristusa 
skromnost videza vedno meri na modo. Svojih meril ne smemo prilagajati družbi. 


Starši, prosim, knjižico preglejte s svojimi otroki. Poleg vaše ljubezni potrebujejo tudi vaše meje. 
Mladenke, oblačila izberite tako, kakor bi izbrale prijatelje --- v obeh primerih izberite to, kar vas 
bo izboljšalo in vam dalo samozavest, če bi stale pred Bogom". Dobri prijatelji vas nikoli ne bi 
spravili v zadrego, ponižali oziroma zlorabili. Niti vas ne bi smela vaša oblačila. 


Rad bi posebej spregovoril o tem, kako naj bi se mladenke oblekle za bogoslužje in nedeljsko 
čaščenje. Včasih smo govorili o »boljši obleki« in »nedeljski obleki« in morda bi morali spet. 
Kakor koli, tako v starodavnih kot sodobnih dneh nam je bilo vselej rečeno, naj bomo v sebi kar 
najboljši, ko vstopimo v Gospodovo hišo --- posvečena kapela SPD je »Gospodova hiša«. Ni 
potrebno, da bi bila naša oblačila oziroma obuvala draga, v resnici naj ne bi bila draga, spet pa ne 
bi smeli dajati videza, kakor da gremo na plažo. Ko pridemo k čaščenju Boga in Očeta vseh nas 
in vzamemo zakrament, ki predstavlja odkupno daritev Jezusa Kristusa, bi morali biti tako 
preprosti in spoštljivi, kot častitljivi in urejeni, kot smo le lahko. Tako po videzu kot po 
obnašanju bi morali biti prepoznavni, da smo resnično Kristusovi učenci, da smo pri duhovnem 
čaščenju ponižni in krotkega srca, da si resnično želimo, da bi nas vselej spremljal Odrešenikov 
Duh. 


Naj na tem mestu spregovorim celo o občutljivejši temi. Rotim vas, mladenke, da se bolj 
sprejemate, vključno z obliko in tipom svojega telesa, da bi vsaj malo manj hrepenele, da bi bile 
videti kot nekdo drug. Vsaka je drugačna. Nekatere so velike, druge so majhne. Nekatere so 
okrogle, druge suhe. Skoraj vsaka v nekem trenutku želi biti nekaj, kar ni! Neki svetovalec je 
najstnicam rekel: »Ne morete živeti svojega življenja v skrbeh, da svet strmi v vas. Če dovolite, 
da mnenja ljudi povzročijo, da postanete vase zagledane, se odrečete svoji moči... Ključ do 
samozavesti je v tem, da vedno poslušate svoj notranji jaz" --- [vaš pravi jaz].«" In v Božjem 
kraljestvu je vaš resnični jaz dragocenejši od rubinov --- vsaka mladenka je otrok prihodnosti in 
vsaka odrasla ženska močan vir dobrega. Omenil sem odrasle ženske, kajti sestre, ve ste naše 
največje vzornice in zatočišče za te mladenke. In če ste obsedene, ker bi rade nosile majhne 
številke, ne bodite presenečene, če vaša hči ali mladenka v vašem razredu počne enako in zaradi 
tega, da bi bila takšna, telesno zboli. Vsi bi morali biti kolikor se da telesno čili --- to je dober 
nauk Besede modrosti. To pomeni pravilno prehrano in telovadbo ter pomoč našemu telesu, da 
deluje po svojih največjih zmogljivostih. Verjetno bili bi v tem lahko vsi boljši, vendar sem 
mislil na optimalno zdravje; ni univerzalne, najboljše številke. 

Odkrito rečeno, svet je bil v tem pogledu do vas surov. Oblegajo vas s filmi, televizijo, modnimi 
revijami in oglasi s sporočili, da je videz vse! Njihovo sporočilo je, »če je vaš videz dovolj 
dober, boste živele v blišču in boste srečne ter priljubljene«. Te vrste pritisk je v najstniških letih 
izjemen, da ne omenjam kasnejše ženske dobe. V preveliko primerih se preveč ukvarjamo s 
nedavno izjavila mlada hollywoodska filmska igralka: »Postali smo obsedeni z lepoto in 
vodnjakom mladosti... Žalosti me, kako se ženske kazijo v iskanju tega. Vidim ženske, [tudi 
mladenke...], kako se dajo lepotno popraviti. To je kot težko prevozen ovinek. [Ne morete ga 
hitro zvoziti.] Resnično je noro, [...] kaj družba dela ženskam!«! 


V smislu ukvarjanja s seboj in osredotočanjem na telesno je to več kot socialna norost; to je 
duhovno uničujoče in vzrok velikega nezadovoljstva žensk, tudi mladenk, s katerim se soočajo v 
sodobnem svetu. In če se starši preveč ukvarjajo z videzom --- z vsadki in rezanjem in ščipanjem 
in preoblikovanjem vsega, kar se da preoblikovati --- se bodo ti pritiski in napetosti verjetno 
izrazili pri otrocih. Na neki točki težava postane to, kar Mormonova knjiga imenuje »prazna 
domišljanja«"'. V posvetni družbi sta tako domišljavost kot domišljija podivjali. Človek bi 
resnično potreboval dobro in veliko kolekcijo ličil, da bi lahko tekmoval z lepoto, kot jo 
prikazujejo mediji okrog nas. Vendar bi se na koncu vseeno pojavili ljudje, ki bi »s svojim 
obnašanjem zasmehovali in kazali s prstom«, kakor je videl Lehi ?. kajti ne glede na to, kako 
močno si prizadevaš v svetu blišča in mode, ni nikoli dovolj svetovljansko. 


Neka ženska, ki ni bila naše veroizpovedi, je nekoč napisala nekaj o tem, da je v letih dela z 
lepimi ženskami videla veliko stvari, ki so jim bile skupne, nič od tega pa ni imelo ničesar z 
velikostjo ali obliko. Dejala je, da je najprikupnejša ženska, ki jo je poznala, posedovala žar 
zdravja, toplo osebnost, ljubezen do učenja, trden značaj in integriteto. In če dodamo prijetnega 
in nežnega Gospodovega duha, ki ga ima takšna ženska, potem opisujemo najljubkejše ženske 
vseh let in dob, lastnosti, katere so poudarjene in dosegljive preko blagoslovov evangelija Jezusa 
Kristusa. 


Naj zaključim. V zabavnih medijih je bilo zadnje čase veliko govora o trenutni noriji 
za »resničnostnimi oddajami«. Ne vem dobro, kaj te so, toda iz dna srca lepi generaciji mladenk, 
ki odraščajo v Cerkvi, govorim o evangelijski resničnosti. 


Z vso resnostjo vam izjavljam, da sta se Oče in Sin dejansko prikazala Josephu Smithu, ki je bil 
mlad fant vaših let, ki ga je poklical Bog. Pričuje, da sta ti dve božanski bitji z njim govorili, da 
je slišal njuna večna glasova in videl njuni poveličani telesi." Ta izkušnja je bila tako resnična v 
svojih okoliščinah, kakor je bila tista od apostola Tomaža, ko mu je Odrešenik dejal: »Položi 
svoj prst sem in poglej moje roke! Daj svojo roko in jo daj v mojo stran in ne bodi neveren, 
ampak veren.« 


Moji vnukinji in vsem mladim v tej Cerkvi osebno pričujem, da je Bog resnično naš Oče in je 
Jezus Kristus resnično njegov edinorojeni Sin v mesu, Odrešenik in Odkupitelj sveta. Pričujem, 
da to resnično je Božja Cerkev in kraljestvo na Zemlji, da so pravi preroki to ljudstvo vodili v 
preteklosti in ga pravi prerok, Gordon B. Hinckley, vodi sedaj. Molim, da bi spoznale neskončno 
ljubezen, ki jo do vas čutijo cerkveni voditelji, in da bi vas večne resničnosti evangelija Jezusa 
Kristusa dvignile nad posvetne skrbi in najstniške strahove, v imenu Jezusa Kristusa, amen. 

1. Gl. »Družina: Razglas svetu«, Liahona, okt. 2004, str. str. 49. 

2. Rim 8:17. 

3. James E. Talmage, »The Eternity of Sex«, Young Woman's Journal, okt. 1914, št. 602. 

4. Gl. J. Reuben Clark, CR. april 1940, str. 211, za velik prispevek k veri žensk. 

5. History of the Church, 4:605. 

6. Za moč mladih, zgibanka 2001, str. 15. 

7. NaZ 121. 

8. Julia DeVillers, Teen People, sep. 2005, str. 104. 

9 Brg 3:15. 

10. Halle Berry, navedeno v »Halle Slams 'Insane' Plastic Surgery«, This is London, 2. avg. 
2004, www.thisislondon.com/showbiz/articles/12312096?source-PA. 

11. 1 Ne 12:8. 

12. Gl. 1Ne 8:27; gl. Douglas Bassett, »Faces of Worldly Pride in the Book of Mormon«, 
Ensign, okt. 2000, str. 51, za čudovit pogovor o tej temi. 

13. Joseph Smith --- History 1:24--25. 

14. Jn 20:27. 


Prava sreča --- zavestna odločitev 


starešina Benjamin De Hoyos 
iz zbora sedemdeseterih 


Sreča je duševno stanje. Takšno radostno stanje je posledica pravičnega življenja. 


»Življenje je lepo, če živimo tako, da si ga takšnega naredimo.« Te besede so del navdihnjenega 
sporočila, ki sem ga prebral pred mnogimi leti. Sporočilo pravi, da je dobro življenje posledica 
tega, kako kaj naredimo, katere besede se odločimo uporabiti in kakšne misli se odločamo 
sprejeti. 


Ni potrebno, da bi se na poti življenja kdor koli počutil osamljeno, kajti vsi smo povabljeni, naj 
pridemo h Kristusu in v njem postanemo popolni. Sreča je namen evangelija in odrešujoče 
odkupne daritve za vse človeštvo. 


Poročilo v Helamanovi knjigi to zelo lepo izrazi z besedami: »Tako lahko vidimo, da je Gospod 
usmiljen do vseh, ki bodo iskrenega srca klicali njegovo sveto ime. 


Da, tako vidimo, da so nebeška vrata odprta vsem, in sicer tem, ki bodo verjeli v ime Jezusa 
Kristusa, ki je Božji Sin. 


Da, vidimo, da se lahko vsakdo, ki želi, oprime Božje besede, ki je živa in silna, ki bo [...] vodila 
Kristusovega človeka po ravni in ozki poti [...] in odloži svojo dušo, da, svojo neumrljivo dušo, 
na Božji desnici v nebeškem kraljestvu...«' 

Moji ljubljeni bratje in sestre, priznati moramo, da je beseda »hoteti« odločilni dejavnik, ki nas 
vodi, da se oprimemo Božje besede in postanemo srečni. Vztrajanje pri sprejemanju pravilnih 
odločitev je tisto, ki nas vodi do sreče. 


Sreča je posledica naše poslušnosti in poguma, da vselej spolnjujemo Božjo voljo, celo v 
najtežjih okoliščinah. Ko je prerok Lehi svaril jeruzalemske prebivalce, so ga ti sramotili in si 
mu prizadevali vzeti življenje, kakor drugim starodavnim prerokom. Navajam preroka Nefija: 
»[Pokazal vam bom], da so Gospodove blage milosti nad vsemi tistimi, ki jih je izvolil zavoljo 
njihove vere, da jih bo napravil mogočne prav do moči za osvoboditev.«" 


Ko sem bil na misijonu v severni Mehiki, nas je nekaj dni po krstnem bogoslužju družine Valdez 
poklical brat Valdez in nas prosil, naj pridemo k njemu domov. Hotel nas je vprašati nekaj 
pomembnega. Sedaj, ko je poznal Gospodovo voljo glede Besede modrosti in je menil, da bo 
težko našel novo službo, se je spraševal, ali naj še naprej dela v tobačni tovarni, kjer je bil 
zaposlen vrsto let. Le nekaj dni kasneje nas je brat Valdez ponovno prosil, naj spet pridemo in ga 
obiščemo. Odločil se je pustiti službo, ker ni hotel delati v nasprotju s svojim prepričanjem. 
Potem nam je z nasmeškom in s čustvenim glasom povedal, da so ga prav tisti dan, ko je pustil 
službo, poklicali iz nekega drugega podjetja in mu ponudili veliko boljšo zaposlitev. 


Da, srečo najdemo sredi preizkušnje naše vere. Gospod se nam razodeva preko blagih milosti, ki 
jih prejmemo na poti sreče. Njegovo roko lahko tako v svojem življenju vidimo veliko jasneje. 


Sreča je stanje duše. Takšno radostno stanje je posledica pravičnega življenja". 


Ko sem pred nekaj leti služil kot predsednik misijona, je bila moja žena Evelia priča ganljivemu 
srečnemu prizoru, ko je videla, kako je v cerkev vstopila zvesta družina. Ta mati je tisti dan z 
dvema otrokoma iz skromnega doma odšla v cerkev v hudi vročini. Niso si predstavljali, da bodo 
srečali starešino Cruza, predanega misijonarja, ki jim je pred letom dni prinesel sporočilo o 
obnovljenem evangeliju. To čudovito presenečenje je bilo ključ v prepoznavanju velike sreče, ki 
jo je v njihovo življenje prinesel evangelij. Otroka sta mu stekla v objem, mati pa mu je, medtem 
ko so starešini Cruzu po licih polzele solze radosti, segla v roko in se mu iskreno zahvalila za 
vse, kar je storil, da je blagoslovil njeno družino. Resnično so našli tisto srečo, ki je pripravljena 
in čaka svete". 


Prerok Joseph je izjavil: »Sreča je namen in cilj našega obstoja in bo do konca, če bomo hodili 
po poti, ki vodi ga tja. To je pot vrline, pravičnosti, zvestobe, svetosti in spolnjevanja vseh 
Božjih zapovedi. 


Neutrudni prerok Nefi iz Mormonove knjige je po stiskah na dolgem potovanju v obljubljeno 
deželo in po tridesetih letih zvestih prizadevanj po spolnjevanju Božjih zapovedi" napravil 
povzetek zgodovine svojega ljudstva, rekoč: »In zgodilo se je, da smo živeli srečno.« 


V Mormonovi knjigi kralj Benjamin srečo opiše kot »[...] blagoslovljeno in srečno stanje tistih, 


ki spolnjujejo Božje zapovedi. Kajti glejte, v vsem so blagoslovljeni tako posvetno kot 
duhovno... 

Da, moji ljubljeni bratje in sestre, življenje je dobro, če živimo tako, da ga takšnega naredimo. 
Vera, želja, odločanje in prave odločitve so preprosta dejanja, ki odmerjajo večjo srečo in večje 
notranje zagotovilo, ki presega to življenje. 


Pomnimo, da nam sam Gospod še vedno kliče, rekoč: »Pridite k meni vsi, ki ste utrujeni in 
obteženi, in jaz vam bom dal počitek. < Vem, da Bog živi in da nenehno trka na naša vrata. Po 
preroku Josephu Smithu je obnovil svojo cerkev in polnost evangelija ter obelodanil Mormonovo 
knjigo. Celo danes vodi svojo Cerkev in kraljestvo po našem dragem preroku, predsedniku 
Gordonu B. Hinckleyu. 


Puščam vam svojo ljubezen in svoje ponižno pričevanje, v imenu Gospoda Jezusa Kristusa, 
amen. 


Opombe 


! Hel 3:27--30; poudarek dodan. 

2. 1 Ne 1:20; poudarek dodan. 

3. Gl. stvarno kazalo, radost, str. 506. 
4. Gl. 2 Ne 9:43. 

5. History of the Church, 5:134--135. 
6. Gl. 2 Ne 5:10. 

7e ZANE 5:27. 

8. Moz 2:41. 

9. Mt 11:28. 


»Mormonova knjiga, orodje za zbiranje razkropljenega Izraela« 


starešina Scott C. Grow 
iz zbora sedemdeseterih 


Jezus Kristus nam je dal Mormonovo knjigo kot orodje za zbiranje razkropljenega Izraela. 


Pred šestintridesetimi leti sem služil misijon v jugovzhodni Mehiki. Tistikrat nismo imeli 
okolišev, največja mesta v misijonu so imela samo po dve veji. Možnosti za izobraževanje so 
bile omejene, bil je čas revščine. Z izjemo dveh ali treh misijonarjev smo bili vsi iz Združenih 
držav. 


Spominjam se ljudi iz veje v Nealticanu. Vse zgradbe v mestu, razen katoliške katedrale in 
kapele SPD, so bile zgrajene iz opeke. Spominjam se, kako sem stal v majhni hiši iz opek, ki je 
bila last predsednika veje. Na tleh je bila steptana zemlja, okna brez stekla in nad vhodom 
obešena preproga. V hiši ni bilo nobenega pohištva. Člani njegove družine niso imeli čevljev. 
Vendar bili so srečni. Ta brat mi je povedal, da so prodali vse, kar so imeli, in si kupili avtobusne 
vozovnice do templja v Mesi, kjer so se pečatili za čas in večnost. Mnogi drugi člani te veje so 
storili enako. 

Pred mesecem sem se vrnil v Mehiko, da bi služil v predsedstvu področja severna Mehika. 
Mehika se danes precej razlikuje od tega, kar sem videl pred šestintridesetimi leti. Nealtican je 
središče rastočega okoliša v Sionu. Mehika ima 200 okolišev in milijon članov Cerkve. Mnogi 
voditelji okolišev in oddelkov so visoko izobraženi in finančno preskrbljeni. Na tisoče mladih 
fantov in deklet iz Mehike služi redni misijon. 


Resnično se uresničuje videnje, ki ga je Lehi imel in Nefi razložil: »In tistega dne bo preostanek 
našega potomstva vedel, da so iz Izraelove hiše in da so Gospodovo ljudstvo zaveze; in potem 
bodo vedeli in izvedeli o svojih dedih in tudi o evangeliju svojega Odkupitelja, katerega je učil 
njihove očete; zatorej bodo spoznali svojega Odkupitelja...«' 


Prebivalci Mehike in ostalih držav Južne Amerike spadajo med resnične potomce prerokov. 
Mormonova knjiga je njihova dediščina. Jezus Kristus je učil njihove prednike. Po vstajenju se je 
Jezus Kristus spustil iz nebes in oblečen v belo haljo stopil med njihove prednike, tukaj na 
območju obeh Amerik. Razprl je roke in rekel: »Glejte, jaz sem Jezus Kristus, o katerem so 
preroki pričevali, da bo prišel na svet. Jaz sem luč in življenje sveta ...«" »Torej povzdignite 
svojo luč, da bo svetila svetu. Glejte, jaz sem luč, ki jo povzdigate.«' 


Cerkvi današnjega časa je Odrešenik ponovil svoj nasvet, ko je dejal, naj vstanemo in svetimo 
tako, da bo naša luč merilo vsem narodom." Luč, ki jo držimo kot merilo vsem narodom, je Jezus 
Kristus. Kot je razodeto v Mormonovi knjigi, še eni zavezi Jezusa Kristusa, svetu nudimo 
dodatno Odrešenikovo luč. 


Predsednik Hinckley nas je izzval naj Mormonovo knjigo preberemo ali ponovno preberemo do 
konca leta v počastitev 200. obletnice rojstva preroka Josepha Smitha. S tem dejanjem bomo 
počastili Josepha Smitha, ki je Mormonovo knjigo prevedel »z darom in močjo od Boga. 


Ko se je Josephu prikazal starodavni prerok Moroni, mu je povedal, da ima Bog zanj 
pripravljeno delo in da bodo njegovo ime imeli za dobro in zlo vsi narodi, ljudstva in jeziki 
oziroma da bodo o njem ljudje govorili tako dobro kot slabo." Prerokba se je uresničila. Ime 
Josepha Smitha poznajo in spoštujejo po vsem svetu, celo v oddaljeni vasi Nealtican v Mehiki. 


Pred nedavnim mi je član iz Monterreyja v Mehiki povedal, kako mu je Mormonova knjiga 
spremenila življenje. Jesus Santos se je kot najstnik navdušil nad misijonarji SPD, ki jih je videl 
hoditi po zaprašenih ulicah. Želel si je, da bi z njimi spregovoril o njihovi veroizpovedi, vendar 
mu je prijatelj povedal, da mora počakati, da oni prvi navežejo stik. 


Mnogokrat je prišel do cerkvene stavbe in preko železne ograje gledal misijonarje in mlade, ki so 
se igrali različne igre. Zdeli so se mu taka dobra družba, da si je želel postati del njih. Z brado se 
je naslonil na ograjo in upal, da ga bodo opazili ter povabili medse. To se ni zgodilo. 


Ko mi je Jesus to pripovedoval, mi je rekel: »Žalostno je, ker sem bil takrat še mladenič in bi 
lahko služil redni misijon.« 

Preselil se je v Monterrey v Mehiki. Devet let kasneje je bil na obisku pri prijatelju na drugem 
koncu mesta, ko sta na vrata potrkala misijonarja. Prijatelj ju je želel odsloviti. Jesus ga je prosil, 
naj misijonarjema pusti, da na kratko spregovorita. Prijatelj je privolil. 


Misijonarja sta govorila o Mormonovi knjigi, kako je Lehijeva družina potovala iz Jeruzalema na 
območje obeh Amerik in kako je vstali Jezus Kristus obiskal Lehijeve potomce v Ameriki. 


Jesus je želel izvedeti še več. V njem je posebno zanimanje vzbudila slika, ki prikazuje Jezusov 
prihod na ameriško celino. Misijonarjema je dal svoj naslov. Mesece in mesece je čakal, vendar 
misijonarja z njim nista navezala ponovnega stika. 


Pretekla so še tri leta. Neki prijatelji so njegovo družino povabili na družinski večer. Dali so mu 
izvod Mormonove knjige. 


Takoj, ko je začel z branjem Mormonove knjige, je vedel, da izpričuje resnico. Odkar se je prvič 
zavedel, da Cerkev obstaja, sta se po dvanajstih letih z ženo končno krstila. Izgubljenih je bilo 
toliko let. Ko bi ga misijonarji vsaj ogovorili, ko bi mladi vsaj opazili osamljenega najstnika, ki 
jih je opazoval skozi ograjo, ko bi ga misijonarja v Monterreyju vsaj našla doma, bi bilo njegovo 
življenje vseh teh dvanajst let drugačno. Še dobro, da so ga sosedje, člani Cerkve, povabili na 
družinski večer in mu predstavili knjigo, ki ima tako veliko moč spreobrnitve, in sicer 
Mormonovo knjigo. 


Danes Jesus Santos služi kot predsednik templja v Monterreyju v Mehiki. 


Jezus Kristus nam je dal Mormonovo knjigo kot orodje za zbiranje razkropljenega Izraela. Ko se 
je Jezus prikazal v Ameriki, je ljudem povedal: »In ko se bo to zgodilo, da bo vaše potomstvo to 
začelo spoznavati --- jim bo to v znamenje, da bodo vedeli, da se je že začelo Očetovo delo za 
izpolnitev zaveze, ki jo je sklenil z ljudstvom, ki so iz Izraelove hiše.«" 


Mormonova knjiga sama pričuje ljudem Južne Amerike in vsem narodom. Njeno obelodanjenje 
v teh poslednjih dneh pričuje, da je Bog ponovno začel z zbiranjem razkropljenega Izraela. 


Še vedno si lahko predstavljam Jesusa Santosa kot razcapanega osemnajst letnika, ki pogleduje 
preko ograje pri kapeli. Ali ga vidite? Ali boste njega in ostale njemu podobne, povabili naj bodo 
eno skupaj z nami? Kdo izmed ljudi, ki jih poznate, bi se odzval povabilu in prebral Mormonovo 
knjigo? Jih boste povabili k branju? Ne čakajte. 


Pričujem, da Joseph Smith je prerok obnove. Mormonova knjiga, še ena zaveza Jezusa Kristusa, 
je sredstvo za zbiranje ljudi vseh narodov v Cerkev Jezusa Kristusa svetih iz poslednjih dni. Ta 
Cerkev je, prav tako kot v starodavnih časih, postavljena na apostolih in prerokih. Predsednik 
Gordon B. Hinckley je Gospodov maziljenec, prerok na Zemlji za današnji čas. Jezus Kristus je 
naš Odrešenik in Odkupitelj. To je njegova Cerkev in kraljestvo. On je naš kralj Emanuel. Tako 
vam pričujem v imenu Jezusa Kristusa, amen. 

Opombe 


1. 1 Ne 15:14; poudarki dodani. 
2. 3 Ne 11:10--11. 

3. 3 Ne 18:24. 

4. Nauk in Zaveze 115:5. 

5. Uvod v Mormonovo knjigo. 
6. Joseph Smith --- History 1:33. 
7. 3 Ne 21:7; poudarek dodan. 


»Če bi Kristus imel moje priložnosti...« 


starešina Paul K. Sybrowsky 
iz zbora sedemdeseterih 


Naš Odrešenik Jezus Kristus nas uči o pomembnosti tega, da poiščemo tistega, ki se je izgubil. 


Pred mnogimi leti, ko so bili najini najstarejši otroci stari šest, štiri in dve leti, sva jih z ženo 
presenetila s kvizom. Vsak dan smo kot družina brali Mormonovo knjigo. Žena je vprašala: 
»Kdo je šel v gozd lovit, a je namesto tega molil ves dan in tja v noč?« Po nekaj trenutkih tišine 
je namignila: »Njegovo ime se prične na E... e... e... e... e...« Iz kota je najin devetletnik 
vzkliknil: »...noš!« Ta, ki se je igral v kotu... ta, za katerega sva mislila, da je premajhen, da bi 
razumel. Enoš! Enoš je bil tisti, ki je šel lovit v gozdove, njegova duša pa je gladovala. Čeprav 
njegov zapis ne omenja, da se je v gozdu izgubil, nas Enoševa zgodba uči, da je iz gozda stopil 
kot drug človek ... in potem je začutil željo za dobrobit svojih bratov. 


V Novi zavezi nas Odrešenik, Jezus Kristus, uči o pomembnosti iskanja tistega, ki se je izgubil. 
»Kdo izmed vas, ki ima sto ovc, pa izgubi eno od njih, ne pusti devetindevetdesetih v puščavi in 
gre za izgubljeno, dokler je ne najde? In ko jo najde, jo vesel zadene na rame.« (Lk 15:4--5) 


Od Adamovega padca je vse človeštvo v izgubljenem in padlem stanju. Kot večina izmed vas 
sem tudi sam postal drug človek zaradi dveh zvestih misijonarjev. Leta 1913 sta v Copenhagnu 
na Danskem starešini C. Earl Ander in Robert H. Sorenson moja stara starša poučevala o 
evangeliju Jezusa Kristusa in ju krstila. Starša sta me učila o pomembnosti trdega dela, 
poštenosti in neoporečnosti. Vendar smo v enem rodu postali nedejavni v Cerkvi in izgubili 
spoznanje o evangeliju. Ko pomislim na preteklost, se spominjam, da so me sovrstniki, s 
katerimi sem se igral, že zelo zgodaj povabili v Osnovno. Moja prva izkušnja v cerkvi je 
temeljila na prijateljstvu iz Osnovne. 


Kot deček sem nekega sobotnega popoldneva nekaj mesecev pred svojim dvanajstim rojstnim 
dnem šel odpret vrata. Nekaj mojih prijateljev -- diakonov, oblečenih v belo srajco in kravato, 
me je prosilo, naj grem na svoj prvi duhovniški sestanek. Ko smo šli po hribu navzdol proti 
Tabernaklju na Tempeljskem trgu, je poleg mene hodil naš voditelj. To je bil duhovniški 
sestanek na aprilski generalni konferenci. 

Lloyd Bennett je bil vodja skavtov. Zelo pogosto je ob sobotah popoldne prišel pome, da sva šla 
kupit potrebne značke in zaloge za skavte. Med vožnjo sva se pogovarjala. Postal je zaupen 
prijatelj. Lloyd Bennett si je, tako kot mnogi, vzel čas, da bi našel izgubljeno ovco. 


Ti čudoviti prijatelji in voditelji so razumeli nedavni nasvet starešina M. Russella Ballarda, da 
»najdemo še enega« (»One More«, Liahona, maj 2005, str. 71) in razumeli, kaj pomeni. Včasih 
ne pomislimo na tistega, ki je v kotu. 


Ko sem bil star osemnajst let, sem v vojaški koči v Ford Ordu v Kaliforniji pokleknil k molitvi in 
doživel izkušnjo, kakršno je imel Enoš. Ko so pogasnile luči, sem klečeč na trdih tleh, kakor 
Enoš, postal drug človek. Nameraval sem služiti misijon. V srcu čutim hvaležnost za mnoge, ki 
so mi pomagali spoznati, kdo sem, spoznati Kristusa in njegov evangelij. Prišel sem do 
spoznanja, da moja pot domov vodi preko Odrešenika, Jezusa Kristusa. 


»In prišel bo na svet odkupit svoje ljudstvo; in nase bo prevzel prestopke tistih, ki verjamejo v 
njegovo ime; in to so tisti, ki bodo živeli večno, in drugi odrešitve niso deležni.« (Al 11:40) 


Izaija, prerok Stare zaveze, je, ko je videl naš čas, ko bo evangelij docela obnovljen, izjavil: 


»Tako govori Gospod Bog: Glej, svojo roko bom vzdignil proti narodom, svoje znamenje bom 
zavihtel proti ljudstvom; in prinesli bodo tvoje sinove v naročju, nosili tvoje hčere na ramah.« 
(Iz 49:22) 


Bratje in sestre, ko skrbimo za izgubljenega, vidimo uresničitev te prerokbe. Ali lahko vidite, 
kako se je tudi vas nosilo v naročju in na ramah... na varno? 


Kaj bi storil Odrešenik s priložnostmi, ki jih imamo, da vplivamo na druge? Ko udejanjamo 
načelo »Kaj bi storil Kristus, če bi imel moje priložnosti?«, bodo naše odločitve v življenju 
osredotočene na Kristusa. 


Osebno vem, da si je naš ljubljeni starešina Neal A. Maxwell vselej prizadeval, da bi našel 
izgubljenega. Kajti kakor Nefi je delal »marljivo [...], da bi jih prepričal[...], da bi verjeli v 
Kristusa in se spravili z Bogom« (2 Ne 25:23). Vem, da je starešina Maxwell več kot enkrat 
poklical tiste, in sicer izgubljene, ki jih je skušal pripeljati h Kristusu. 


Naj smo učitelji v Osnovni, voditelji pri Mladeničih ali Mladenkah, pri skavtih, hišni učitelji, 
obiskujoče učiteljice ali prijatelji, nas bo Gospod uporabil, če bomo prisluhnili, da bomo iskali in 
tudi našli tega enega. 


Kako hvaležen sem, da sem se odločil za služenje misijona, ki je v mojem življenju naredil velik 
preobrat. Mladeniči, imate poseben privilegij, da služite, in sicer, da marljivo delate. Ostanite 
vredni, pripravite se na oznanjanje evangelija; ne odlašajte, pojdite in služite! Mladenke, veliko 
lahko storite za gradnjo kraljestva. Dragi pari: potrebujemo vas! 

Naša družina je imela privilegij, da je služila v Kanadi s predanimi starešinami, sestrami in 
starejšimi misijonarskimi pari. Od srca do srca, od duha do duha in z Gospodovo močjo so iskali 
izgubljene in jih našli, kot to počnejo misijonarji po vsem svetu. 


»In tako so bili orodje v Božjih rokah, da so jih veliko privedli k spoznanju resnice, da, k 
spoznanju o Odkupitelju.« (Moz 27:36) 


Vsak od nas lahko v življenju nekoga povzroči spremembo, celo v njihovem večnem življenju, 
vendar moramo delovati, moramo narediti, moramo marljivo delati. Morda ste dobili občutek, da 
povabite koga, naj se vrne nazaj v cerkev oziroma, da prvič prisluhne sporočilu obnovljenega 
evangelija. Ne oklevajte, sledite temu občutku. Zakaj ne bi vsi koga povabili, naj pride jutri in 
prisluhne prerokovemu glasu? Bi to storili? Ali boste danes to storili? Z vero in voljnim srcem 
(cel6 željo) moramo zaupati, da nas bo vodil Duh, da bomo vedeli tisto uro, da, tisti trenutka, kaj 
naj rečemo (gl. NaZ 100:6). Vem, da je tako. 


Kako hvaležen sem za ta poklic, da lahko ponovno služim, tokrat v Avstraliji. Svojo večno 
ljubezen in hvaležnost izrekam svoji ženi in najinim devetim misijonarskemu delu naklonjenim 
otrokom za njihovo ljubezen in podporo. Svečano pričujem, da je evangelij obnovljen na Zemlji 
v vsej svoji popolnosti, da je Joseph Smith Božji prerok in da je Mormonova knjiga Božja 
beseda. Danes nas vodi živi prerok, in sicer predsednik Gordon B. Hinckley. Vem, da Bog živi, 
in vem, da Jezus je Kristus, Odrešenik in Odkupitelj. Domov bomo šli na pastirjevih ljubečih 
rokah in njegovih ramah. Naj tudi sam, kot Enoš, ponižno rečem: »Moram [...] prerokovati tem 
ljudem in razglašati besedo po resnici, ki je v Kristusu [...], nad katero sem se bolj radostil kakor 
nad tisto od sveta«. (En 1:26) O teh resnicah pričujem, v imenu Jezusa Kristusa, amen. 


Duhovna pripravljenost: začnite zgodaj in bodite neomajni 


starešina Henry B. Eyring 
iz zbora dvanajstih apostolov 


Naša velika življenjska preizkušnja je torej, ali bomo sredi življenjskih težav prisluhnili in 
ubogljivo spolnjevali Božje ukaze. 


Večina nas je premišljevala, kako bi se pripravili na težke čase. Videli in občutili smo trpljenje 
žensk, moških in otrok, ostarelih in šibkih, ujetih v orkane, cunamije, vojne in sušo. Takrat se 
vprašamo: »Kako se lahko pripravim?« In potem ljudje v naglici kupijo in shranijo, kar mislijo, 
da bodo potrebovali, ko se bodo soočili s takšnimi nesrečami. 


uve 


potrebna je redna in nedavna uporaba. 

V preizkušnjah bomo morali biti duhovno pripravljeni. Naša vera v Jezusa Kristusa bo morala 
biti tako močna, da bomo opravili življenjsko preizkušnjo, od katere je odvisno, kaj bo z nami v 
večnosti. Ta preizkušnja je del namena, ki ga je Bog imel za nas pri stvarjenju. 


Prerok Joseph Smith nam je podal Gospodov opis preizkušnje, s katero se soočamo. Nebeški Oče 
je svet ustvaril s svojim Sinom, Jezusom Kristusom. Te besede nam o namenu stvarjenja povedo, 
da je Gospod rekel, da bodo šli dol, kajti tam je prostor in bodo vzeli obstoječe snovi in napravili 
Zemljo, kjer bomo lahko prebivali. Preverili bodo, če bomo storili vse, kar nam bo Gospod, naš 
Bog, ukazal." 


Naša velika življenjska preizkušnja je torej, ali bomo sredi življenjskih težav prisluhnili in 
ubogljivo spolnjevali Božje ukaze. Življenjska preizkušnja ni to, da premagamo težke čase, 
temveč da se pravilno odločimo, ko nas preizkušnje doletijo. Življenjska tragedija je, če 
preizkušnje ne opravimo in se ne usposobimo, da se bomo v slavi vmili v nebeški dom. 


Smo duhovni otroci nebeškega Očeta. Preden smo se rodili na svet, nas je imel rad in nas je učil. 
Povedal nam je, da nam želi dati vse, kar ima. Da bi lahko prejeli ta dar, smo morali prejeti telo 
in biti preizkušani. Zaradi umrljivega telesa se bomo soočili z bolečino, boleznijo in smrtjo. 
Zaradi poželenj in šibkosti, ki jih prinaša umrljivo telo, bomo podvrženi skušnjavam. Premetene 
in mogočne sile zla nas bodo skušale, da bi popustili skušnjavam. V življenju nas bodo doleteli 
težki časi, ko se bomo morali odločati z vero v to, česar ne bomo videli z naravnimi očmi. 


Obljubljeno nam je bilo, da bomo imel Jahveja, Jezusa Kristusa, kot Odrešenika in Odkupitelja, 
ki nam bo zagotovil vstajenje in nam omogočil premagati življenjsko preizkušnjo, če bomo z 
ubogljivostjo udejanjali vero vanj. Dobrih novic smo se razveselili. 


Odlomek iz Mormonove knjige, še ene zaveze Jezusa Kristusa, opisuje kako težka je preizkušnja 
in kako jo bomo lahko premagali: 


»Zato naj se vam srce razveseli in pomnite, da lahko svobodno delujete --- lahko izberete pot 
večne smrti ali pot večnega življenja. Zatorej, moji ljubljeni bratje, se spravite z Božjo voljo in 
ne z voljo hudiča in mesa; in pomnite, potem ko se boste spravili z Bogom, da je samo v in po 
Božji milostljivosti, da ste rešeni. Naj vas torej z močjo vstajenja Bog dvigne iz smrti in prav 
tako z močjo odkupne daritve iz večno trajajoče smrti, da boste sprejeti v večno Božje kraljestvo, 
da ga boste hvalili z Božjo milostljivostjo. Amen.« 


Za odločitev za pot v večno življenje bomo potrebovali neomajno vero v Gospoda Jezusa 
Kristusa. Z udejanjanjem vere lahko poznamo Božjo voljo. Z delovanjem po veri prejemamo 
moč za izvajanje Božje volje. Z udejanjanjem vere v Jezusa Kristusa se lahko upremo 
skušnjavam in prejmemo odpuščanje zaradi odkupne daritve. 


Morali bomo imeti razvito vero v Jezusa Kristusa, še preden nas bo Satan napadel z dvomi in 


namigi na mesena poželenja in lažnivo govoril, da je dobro slabo in da greha ni. Takšne duhovne 
nevihte že besnijo. Pričakujemo lahko, da bodo do Odrešenikove vrnitve postale vse hujše. 

Ne glede na to, kolikšna je naša vera, da smo ubogljivi do Boga, jo bomo morali nenehno 
negovati in neprestano krepiti. To lahko storimo tako, da se sedaj odločimo, da bomo 
ubogljivejši in vztrajali odločneje. Ključa do duhovne pripravljenosti sta, da začnemo zgodaj in 
da smo neomajni. Smrtna sovražnika tega sta odlašanje in nestanovitnost. 


Naj vam predlagam štiri točke, v lahko udejanjamo hitro in neomajno ubogljivost. Ena je 
zapoved, naj se gostimo z Božjo besedo. Druga je, naj vedno molimo. Tretja je zapoved, naj 
plačujemo polno desetino. In četrta je, naj se izogibamo zlu in njegovim strašnim vplivom. Za 
vse je potrebna vera, da začnemo in vztrajamo. Vse lahko okrepijo vaše zmožnosti, da poznate 
Gospodove zapovedi in se jim pokoravate. 


Za začetek ste že bili deležni Gospodove pomoči. Avgusta vam je predsednik Gordon B. 
Hinckley naslednje, če boste do konca leta prebrali Mormonovo knjigo: »Brez zadržkov vam 
obljubljam, da boste, če boste sledili temu preprostemu programu ne glede na to, kolikokrat ste 
Mormonovo knjigo že prebrali, v svojem življenju in domu prejeli dodatno mero Gospodovega 
Duha in boste odločneje želeli biti ubogljivi njegovim zapovedi in okrepiti pričevanje o 
dejanskosti Božjega Sina. 


Obljubljeno nam je, da si bomo okrepili vero, ki jo potrebujemo, da bomo duhovno pripravljeni. 
Če bomo odlašali z ubogljivostjo temu navdihnjenemu povabilu, se bo število strani, ki naj bi jih 
vsak dan prebrali, večalo. Če več dni ne bomo brali, se bo povečala možnost, da nam ne bo 
uspelo. Zato sem se odločil, da preberem več, kot sem načrtoval za tisti dan, in si zagotovim, da 
bom vreden obljubljenih blagoslovov Duha odločenosti in pričevanja o Jezusu Kristusu. Konec 
decembra bom vedel, kako pomembno je, da s spolnjevanjem zapovedi začnem v trenutku, ko 
slednje pride od Boga, in da moram nenehno ostati ubogljiv. 


Še več, ko bom bral Mormonovo knjigo, bom molil, da mi bo Sveti Duh pomagal vedeti, kaj bi 
želel Bog, naj naredim. V sami knjigi je obljuba, da bomo prejeli odgovor na to prošnjo: »Zatorej 
sem vam rekel, gostite se s Kristusovimi besedami; kajti glejte, Kristusove besede vam bodo 
povedale vse, kar bi morali delati. < 


Ko bom Mormonovo knjigo bral in o njej razmišljal, bom takoj ukrepal glede na to, kaj mi Sveti 
Duh pove, naj naredim. Ko bom decembra zaključil s tem programom, bom zaradi številnih 
izkušenj povečal svojo vero, da bom ubogljiv. In tako bo moja vera močnejša. Iz svoje lastne 
izkušnje bom vedel, kaj se zgodi, če z branjem svetih spisov začnemo zelo zgodaj in redno 
nadaljujemo, da vemo, kaj Bog želi, naj storimo, in potem to storimo. Če bomo to delali, bomo 
bolje pripravljeni na večje težave, ko bodo prišle. 


Po prvem januarju se bomo lahko ponovno odločili, kaj naj delamo. Lahko se odločimo, da 
olajšano vzdihnemo in si rečemo: »S tem da sem začel zgodaj in bil neomajen v ubogljivosti, 
sem postavil velik zbiralnik vere. Prihranil ga bom za čas, ko se bom znašel v preizkušnjah.« Ker 
velika vera ne traja dolgo, obstaja boljši način za pripravo. Odločimo se lahko, da bomo vztrajno 
preučevali Kristusove besede v svetih spisih in nauke živih prerokov. To bom storil. Vrnil se 
bom k Mormonovi knjigi in jo temeljito ter pogosto preučeval. Potem bom hvaležen za prerokov 
izziv in obljubo, zaradi česar sem se naučil, kako pridobiti več vere in jo ohraniti. 

Osebna molitev lahko prav tako krepi našo vero, da delamo, kar Bog zapove. Zapovedano nam 
je, naj vedno molimo, da ne bomo premagani. Včasih bo Bog neposredno posredoval in nas 
zaščitil, vendar bomo tega bolj deležni zaradi vere, ker smo ubogljivi. Vsak dan lahko molimo, 
da bomo vedeli, kaj Bog želi od nas. Obvežemo se lahko, da bomo začeli takoj, ko bomo prejeli 
odgovor. Iz izkušenj vem, da vedno odgovarja na takšne prošnje. Nato se lahko odločimo, da 
bomo ubogljivi. Takrat bomo pripravljeni in imeli dovolj vere, da ne bomo premagani. In 
pridobili bomo vero, da se bomo vedno znova vračali po nadaljnje napotke. Ko nastopijo težki 
časi, bomo pripravljeni storiti, kar Gospod zapove. 


Odrešenik nam je pokazal velik vzor takšne predane molitve. V vrtu Getsemani je molil, naj se 
zgodi Očetova volja, ko je plačal odkupno daritev. Vedel je, da bo Očetova volja, da naredi nekaj 
tako bolečega in strašnega, česar mi ne moremo doumeti. Molil ni le zato, da bi sprejel Očetovo 
voljo, ampak da bi jo udejanjil. Pokazal nam je, kako naj molimo in smo popolnoma ter odločno 
predani. 


Načelo zgodnjega in neomajnega udejanjanja vere velja tudi za plačevanje desetine. Na 
odločitev, da bomo plačevali polno desetino, ne smemo čakati do letne poravnave desetine. Sedaj 
se lahko odločimo. Da se naučimo nadzorovati trošenje denarja z vero, da to, kar imamo, prihaja 
od Boga, je potreben čas. Za redno in neodložljivo plačevanje desetine je potrebna vera. 


Če se bomo sedaj odločili, da bomo plačevali polno desetino in bili neomajni, bomo vse leto 
deležni blagoslovov, udi ob poravnavi desetine. Ker smo se sedaj odločili, da bomo plačevali 
polno desetino in si neomajno prizadevali, da bomo ubogljivi, si bomo okrepili vero in sčasoma 
omehčali srce. To je sprememba v srcu zaradi odkupne daritve Jezusa Kristusa poleg darovanja 
denarja ali dobrin, kar Gospodu omogoča, da plačnikom polne desetine obljubi zaščito v 
poslednjih dneh." Prepričani smo, da bomo vredni blagoslova zaščite, če se bomo sedaj odločili 
za plačevanje polne desetine in bili v tem neomajni. 


Ista moč zgodnje odločitve, da udejanjamo vero in vztrajamo v ubogljivosti, velja za 
pridobivanje vere, da se bomo uprli skušnjavi in prejeli odpuščanje. Najboljši čas za upiranje 
skušnjavam je, da to naredimo zgodaj. Najboljši čas za kesanje je sedaj. Sovražnik naše duše 
nam bo v glavo položil misli, da bi nas skušal. Zgodaj se lahko odločimo, da bomo udejanjali 
vero in pregnali zle misli, preden jih bomo uresničili. Odločimo se, da se bomo grehov hitro 
pokesali, preden bo Satan oslabil našo vero in nas zasvojil. Bolje je, če za odpuščanje prosimo 
prej kot kasneje. 


Ko je moj oče ležal na smrtni postelji, sem ga vprašal, če ni morda čas, da se pokesa in moli za 
odpuščanje grehov, ki jih ni razrešil z Bogom. Zagotovo je v mojem glasu zaznal majhen namig, 
da bi se morda zbal smrti in sodbe. Tiho se je zahitital, se mi nasmehnil in rekel: »Oh, ne, Hal. 
Kesal sem se vse življenje.« 


Če se bomo sedaj odločili, da bomo udejanjali vero in bili neomajni v ubogljivosti, bomo 
sčasoma dosegli veliko vere in gotovost. To je duhovna pripravljenost, ki jo bomo vsi 
potrebovali. Usposobila nas bo v času izrednih razmer, da bomo prejeli Gospodovo obljubo, ki 
je, da se nam ni treba bati, če bomo pripravljeni." 

Ko se bomo soočili z življenjskimi nevihtami in smrtjo, se bo to izkazalo za dejanskost. Ljubeči 
nebeški Oče in njegov ljubljeni Sin sta nam dala vso možno pomoč, da bi opravili življenjski 
preizkus, ki je pred nami. Vendar se moramo odločiti, da bomo ubogljivi, in potem to storiti. 
Vero krepimo, da sčasoma in v vsakdanjih odločitvah opravimo preizkušnjo ubogljivosti. Sedaj 
se lahko odločimo, da bomo hitro naredili vse, kar nas Bog prosi. Odločimo se lahko, da bomo 
neomajni v majhnih preizkušnjah ubogljivosti, ki krepi vero, da bomo zmogli velike preizkušnje, 
ki bodo zagotovo prišle. 


Vem, da smo otroci ljubečega nebeškega Očeta. Vem, da je njegov Sin, Jezus Kristus, naš 
Odrešenik, da živi in da je plačal ceno za vse naše grehe. Vstal je od mrtvih in se skupaj z 
Očetom prikazal dečku, Josephu Smithu. Vem, da je Mormonova knjiga Božja beseda, 
prevedena z Božjim darom in močjo. Vem, da je to prava Cerkev Jezusa Kristusa. 


Vem, da lahko po Svetem Duhu spoznamo, kaj bi Bog želel, naj naredimo. Pričujem, da nam 
lahko da moč, da naredimo, kar nas prosi, kar koli to je in kakršne koli preizkušnje bodo. 


Molim, da se bomo odločili, da bomo vedno, v mirnih in nemirnih časih, hitri v ubogljivosti 
Gospodu. Če bomo to delali, bomo okrepili svojo vero, našli mir v tem življenju in prejeli 
zagotovilo, da se lahko skupaj z družino usposobimo za večno življenje v svetu, ki pride. Tako 
vam obljubljam v imenu Jezusa Kristusa, amen. 


Opombe 


1. Abr 3:24--25. 

2. 2 Ne 10:23--25. 

3. »A Testimony Vibrant and True«, Liahona, avg. 2005, str. 6. 
4.2/Ne 32::3 

5. Gl. NaZ 64:23. 

6. Gl. NaZ 38:30. 


Najpomembnejše so stvari, ki trajajo najdlje 


starešina Russell M. Ballard 
iz zbora dvanajstih apostolov 


Kot voditelji pozivamo člane Cerkve vsepovsod, naj postavljajo družino na prvo mesto in 
prepoznajo poti, kako bi svojo družino okrepili. 


Z več brati sem nedavno obiskal nekaj begunskih zbirališč v Louisiani, Misisipiju in Teksasu, 
kjer so bivale pretresene in brezdomske žrtve orkana Katrina, ki so si začele ponovno urejati 
življenje. Njihove zgodbe in okoliščine so v marsičem tragične in pretresljive, a od vsega, kar 
sem slišal, so me najbolj ganili klici po družini. »Kje je moja mati?« »Ne najdem sina.« »Izgubil 
sem sestro.« To so bili lačni, prestrašeni ljudje, ki so izgubili vse. Potrebovali so hrano, zdravila, 
zdravstveno oskrbo in pomoč vsake vrste, a najbolj so si želeli in potrebovali svojo družino. 

Vsaka kriza ali prehodno obdobje nas spomnita na to, kar nam pomeni največ. V življenjskem 
vsakdanu svojo družino --- svoje starše, otroke, brate in sestre --- jemljemo za samoumevne. V 
trenutkih nevarnosti, potrebe in sprememb ni dvoma, da nam družina pomeni največ! To bo le še 
bolj res, ko bomo zapustili to življenje in prispeli v svet duš. Gotovo si bomo najprej prizadevali 
poiskati očeta, mater, zakonskega partnerja, otroke, brate in sestre. 


Verjamem, da bi bila lahko izjava o našem poslanstvu v življenju na Zemlji, »da oblikujemo 
večno družino«. Na Zemlji si prizadevamo postati del širše družine in v njej najti svoje mesto. To 
je eden od razlogov, da nas je nebeški Oče poslal sem. Vsi med življenjem na Zemlji ne bodo 
našli partnerja in ustvarili družine, a vsak je ne glede na osebne okoliščine dragocen član Božje 
družine. 


Bratje in sestre, letošnje leto zaznamuje deseto obletnico razglasa »Družina: Razglas svetu«, ki 
sta ga izdala prvo Predsedstvo in zbor dvanajstih apostolov leta 1995. Že takrat je bil in je še 
vedno glasen pomnik, naj zaščitimo in okrepimo družine, in strogo opozorilo v svetu, kjer 
upadanje vrednot in napačne prioritete grozijo, da bodo uničile družbo s spodkopavanjem njene 
temeljne celice. 


Razglas je preroški dokument ne le zato, ker so ga izdali preroki, pač pa tudi zato, ker stopa 
korak pred časom. Svari pred marsičem, kar je ogrozilo in spodkopalo družino v zadnjem 
desetletju, in poziva, naj družini namenimo prvo mesto in pomembnost, ki jo potrebuje. Tako bo 
preživela v okolju, ki je vedno bolj smrtonosno za tradicionalno zakonsko zvezo in odnose med 
otroki in starši. 


Jasen, preprost jezik v Razglasu je v diametralnem nasprotju z zmedenimi in zapletenimi nazori 
družbe, ki se ne more zediniti niti glede opredelitve družine, kaj šele da bi poskrbela za pomoč in 
podporo, ki jo starši in družine potrebujejo. Seznanjeni ste z naslednjimi besedami iz razglasa: 


? »...zakon med možem in ženo [je] odrejen od Boga.« 

? »Spol je bistvena značilnost posameznikove predzemeljske, zemeljske in večne 
identitete ter namena.« 

2 »Mož in žena imata svečano odgovornost, da ljubita ter skrbita drug za drugega in za 
svoje otroke.« 

? »Otroci imajo pravico, da se rodijo znotraj zakonskih vezi in da jih vzgajata oče in mati, 
ki spoštujeta zakonske obljube s popolno zvestobo.« 

D »...razpad družine [bo] posameznikom, skupnostim in narodom prinesel nadloge, ki so 


jih napovedovali starodavni in sodobni preroki.« 


Zadnje besede v Razglasu izražajo preprosto resnico, da je družina osnovna celica 
družbe. 


Danes člane Cerkve in predane starše, stare starše in člane širše družine vsepovsod pozivam, naj 
se trdno držijo tega čudovitega razglasa in naj jim bo kakor prapor, ki ni povsem različen od 
»napisa svobode« poveljnika Moronija. Zavežejo naj se, da bodo živeli v skladu z njegovimi 
navodili. Vsi smo del družine, zato se razglas nanaša na vse. 

Raziskave javnega mnenja so pokazale, da ljudje vsepovsod po svetu štejejo družino za svojo 
najvišjo prioriteto, pa vendar se zdi, da se v zadnjih letih širša družba za družino ne zmeni 
oziroma jo napačno opredeljuje. Pomislite na nekaj sprememb v preteklih desetletjih: 


? Veliko večjih državnih in mednarodnih ustanov, ki so običajno podpirale in krepile 
družine, sedaj skuša izpodriniti in celo ovirati delo družin, katerim naj bi sicer služile. 


? V imenu »strpnosti« so opredelitev družine razširili preko razpoznavnosti do mere, da so 
»družina« lahko kateri koli posamezniki katerega koli spola, ki živijo skupaj z ali brez 
obveznosti oziroma otroki oziroma prevzemanjem odgovornosti za posledice. 


či Prevladujoči materializem in sebičnost mnoge zavedejo v mišljenje, da so družine, zlasti 
otroci, breme in finančni mlinski kamen in so v večji meri ovira in ne sveti privilegij, ki 
jih bo naučil, kako naj bodo bolj podobni Bogu. 


Vendar se večina staršev po svetu še naprej zaveda tako pomembnosti kot radosti, ki sta 
povezani z naravnimi družinami. Moji prijatelji, ki so se pravkar vrnili s poti, kjer so na več 
celinah govorili družinam in staršem, so mi poročali, da so upi in skrbi staršev po vsej Zemlji 
presenetljivo enaki. 


V Indiji je zaskrbljena hindujska mati rekla: »Vse, kar si želim, je, da bi na svoje otroke vplivala 
učinkoviteje kot sredstva obveščanja in skupine vrstnikov.« Budistična mati v Maleziji je rekla: 
»Rada bi, da bi moji fantje vedeli, kako živeti v svetu, nočem pa, da bi bili ločeni od sveta.« 
Starši vseh različnih kultur in veroizpovedi govorijo in čutijo isto kot starši v naši Cerkvi. 


Svet mora vedeti, kaj uči razglas, saj je družina osnovna celica naše družbe, gospodarstva, 
kulture in vlade. Kot vedo sveti iz poslednjih dni, bo družina osnovna celica tudi v celestialnem 
kraljestvu. 


V naši Cerkvi je prepričanje o poglavitni vlogi družine v samem temelju nauka. Vemo, da je 
družina svčta v obeh smereh našega večnega obstoja. Vemo, da smo pred tem življenjem živeli z 
nebeškim Očetom kot del njegove družine, in vemo, da se družinski odnosi lahko nadaljujejo po 
smrti. 


Če živimo in delamo v skladu s tem včdenjem, bomo pritegnili svet k nam. Starše, ki so jim 
družine visoko na prednostni lestvici, bo naša Cerkev pritegnila, ker ponuja družinsko strukturo, 
vrednote, nauke in večni vidik, ki ga iščejo in česar drugje ne morejo najti. 


Naš vidik, ki je družinsko usmerjen, bi moral svete iz poslednjih dni pripraviti, da bi se potrudili 
in postali najboljši starši na svetu. Moral bi nam dati velikansko spoštovanje do otrok, ki so v 
resnici naši duhovni bratje in sestre. Moral bi nas pripraviti na to, da bi krepitvi družine posvetili 
ves čas, ki je za to potreben. Res ni nič bolj ključno povezano s srečo --- tako lastno kot srečo 
naših otrok --- kot to, kako zelo se imamo v družini radi in se podpiramo. 


Predsednik Harold B. Lee je o Cerkvi govoril kot o odločilni »opori«, ki nam pomaga izgraditi 
posameznika in družino (gl. Conference Report, oktober 1969, str. 107). Cerkev je Božje 

kraljestvo na Zemlji, v nebeškem kraljestvu bodo družine tako vir večnega napredka in radosti 
kot ureditev našega nebeškega Očeta. Pogosto nas opomnijo, da nas bodo nekega dne razrešili 
cerkvenih poklicev, toda če bomo vredni, ne bomo nikdar razrešeni svojih družinskih odnosov. 


Joseph F. Smith je rekel: »Prava sreča ne more biti ločena in neodvisna od doma in vsak trud, ki 
ga opravimo, da posvečujemo in ohranjamo vpliv doma, izboljša razpoloženje tistih, ki se trudijo 
in žrtvujejo za njegovo osnovanje. Moški in ženske si pogosto prizadevajo, da bi domače 
življenje nadomestili z drugačnim življenjem. Prepričujejo se, da nas dom ovira in da je najvišja 
oblika svobode to, da imamo neomejene možnosti, da gremo po mili volji, kamor koli želimo. 
Brez služenja ni sreče in ni večjega služenja kot to, kar dom spremeni v božansko ustanovo in 
kar podpira in ohranja družinsko življenje.« (Teachings of Presidents of the Church: Joseph F. 
Smith, 1998, str. 382) 


Nekdo bo morda vprašal: »Kako naj v svetu, ki tako močno vleče v drugo smer, zaščitim in 
ohranim in okrepim dom in družino?« Naj vam navedem tri preproste predloge: 


1. Vsak dan dosledno molite kot družina in vsak teden prirejajte družinske večere. Oboje 
privablja Gospodovega Duha, ki nam priskrbi pomoč in moč, ki jo potrebujemo kot starši in 
družinski voditelji. Cerkveno predpisano gradivo in revije ponujajo veliko dobrih predlogov za 
družinske večere. Premislite tudi, ali bi imeli družinski sestanek za pričevanja, kjer bi starši in 
otroci lahko izrazili svoje prepričanje in občutke v zasebnem ter zaupnem okolju. 

2. Doma poučujte evangelij in temeljne vrednote. S skupnim branjem svetih spisov boste 
otrokom privzgojili ljubezen do njih. Preveč staršev to odgovornost prelaga na Cerkev. Čeprav 
seminar, pomožne organizacije in duhovniški zbori pomembno doprimorejo k starševskemu 
poučevanju evangelija, poglavitna odgovornost ostaja doma. Morda si boste želeli izbrati eno 
evangelijsko temo ali družinsko vrednoto in boste iskali priložnosti, da bi jo učili. Bodite modri 
in otrok ter sebe ne vključujte v toliko dejavnosti izven doma, da bi bili prezaposleni, da bi 
prepoznali ali doživljali Gospodovega Duha, ko vam bo za vas in vašo družino podajal 
obljubljene smernice. 


3. Oblikujte pomembne družinske vezi, ki bodo vašim otrokom dale istovetnost, ki bo močnejša 
od tega, kar lahko najdejo med vrstniki, v šoli ali kje drugje. To lahko naredite z družinskimi 
tradicijami ob rojstnih dnevih, med počitnicami, v času večerje, ob nedeljah... To lahko naredite 
tudi z družinskimi zakoni in pravili, ki imajo naravne in dobro razumljive posledice. Preprosto 
uredite družinsko življenje tako, da bodo otroci imeli določene naloge ali gospodinjske dolžnosti 
in jih boste pohvalili ali drugače nagradili v skladu s tem, kako bodo delo opravili. Učite jih, 
kako pomembno se je izogibati dolgu, služiti, varčevati in denar porabiti pametno. Pomagajte 
jim, da se bodo naučili odgovornosti za svojo materialno in duhovno samostojnost. 


V današnjem svetu, kjer je Satanov napad na družino tako vsesplošen, morajo starši narediti vse, 
kar je v njihovi moči, da bodo družino utrdili in zaščitili. A morda njihov trud ne bo dovolj. Naša 
najosnovnejša ustanova, družina, zelo potrebuje pomoč širše družine in javnih ustanov, ki nas 
obdajajo. Bratje in sestre, tete in strici, stari starši in bratranci in sestrične lahko močno vplivajo 
na življenje otrok. Zapomnite si, da bo izražanje ljubezni in spodbude s strani člana širše družine 
pogosto pravilno vplivalo in otroku pomagalo v ključnem trenutku. 

Cerkev bo še vedno prva ustanova, ki bo pomagala oblikovati trdno družino. Zagotavljam vam, 
da tiste, ki vodijo to cerkev, zelo skrbi za dobrobit vaše družine. Videli boste vedno večji trud, da 
bi družinske potrebe postavljali na prvo mesto in se osredotočali nanje. Kot vaši voditelji 


pozivamo člane Cerkve vsepovsod, naj postavljajo družino na prvo mesto in prepoznajo poti, 
kako bi svojo družino okrepili. 


Nadalje pozivamo vse javne ustanove, naj se izprašajo in delajo manj tega, kar bi družinam 
škodovalo, in več, kar bi jim pomagalo. Pozivamo sredstva javnega obveščanja, naj ponujajo več 
tega, kar spodbuja tradicionalne družinske vrednote in pomaga ter podpira družine, in manj tega, 
kar popularizirata nemoralnost in materializem. Pozivamo vlado in politične voditelje, naj 
postavijo potrebe otrok in staršev na prvo mesto in pri vsej zakonodaji in politiki mislijo na njen 
vpliv na družino. Pozivamo ponudnike spletnih storitev in ustvarjalce spletnih strani, naj 
postanejo odgovornejši v zvezi s svojo sposobnostjo, da vplivajo na ljudi, in naj se zavestno 
odločijo, da bodo otroke zaščitili pred nasiljem, pornografijo, umazanijo in gnusobami. 
Pozivamo izobraževalne ustanove, naj poučujejo splošne vrednote, družinske in starševske 
spretnosti in podpirajo starše v njihovi odgovornosti pri vzgajanju otrok, ki bodo postali voditelji 
družin v prihodnjih rodovih. Pozivamo člane naše Cerkve, naj iztegnejo ljubečo roko do bližnjih 
in prijateljev drugih veroizpovedi in jih vključijo v uporabo mnogih cerkvenih virov, ki 
pomagajo družinam. Naše skupnosti in soseske bodo varnejše in trdnejše, če bodo ljudje vseh 
veroizpovedi delali skupaj pri krepitvi družine. 


Nadvse pomembno je, da si zapomnimo, da so vse večje enote družbe odvisne od najmanjše in 
najosnovnejše celice, družine. Ne glede na to, kdo smo ali kaj smo, si pomagamo, če pomagamo 


Bratje in sestre, če bomo »Družina: Razglas svetu« držali kot prapor in živeli in poučevali 
evangelij Jezusa Kristusa, bomo izpolnili namen svojega obstoja na Zemlji. Našli bomo mir in 
srečo tu in v prihodnjem svetu. Ne bi smeli potrebovati orkana ali druge krize, da bi se spomnili 
tega, kar pomeni največ. Na to bi nas morala spomniti evangelij in Gospodov načrt sreče ter 
odrešitve. Najpomembnejše stvari trajajo najdlje, družina pa traja vso večnost. O tem pričujem v 
imenu Jezusa Kristusa, amen. 


o)! 


Duhovniški del 


Kako postati misijonar 


starešina David A. Bednar 
iz zbora dvanajstih apostolov 


Danes in v prihodnje moramo pričevati o Jezusu Kristusu in razglašati sporočilo obnove... 
Misijonarsko delo je izraz naše duhovne istovetnosti in dediščine. 


Vsi, ki smo prejeli sveto duhovništvo, imamo sveto dolžnost, da blagoslavljamo narode in 
družine na Zemlji, tako da razglašamo evangelij in jih vabimo, naj preko pravega polnomočja 
prejmejo odrešilne uredbe. Mnogi smo služili redni misijon, nekateri služimo sedaj, prav vsi pa 
smo misijonarji vse življenje. Vsak dan smo misijonarji v krogu družine, v šoli, službi in v 
skupnosti. Vsi smo misijonarji ne glede na starost, izkušnje ali položaj v življenju. 


Evangelija ne razglašamo le občasno ali začasno. Misijonarskemu delu se vsekakor ne 
posvečamo le kratek čas v mladosti in v zrelih letih, ko služimo redni misijon. Dolžnost, da 
razglašamo obnovljeni evangelij Jezusa Kristusa, je tesno povezana z duhovniško zaprisego in 
zavezo, katero sklenemo. Misijonarsko delo je v osnovi duhovniška dolžnost in vsi, ki imamo 
duhovništvo, smo Gospodovi pooblaščeni služabniki na Zemlji in misijonarji vedno in povsod --- 
in tako vedno bo. Dolžnost, da razglašamo evangelij, v veliki meri določa istovetnost, ki jo 
imamo kot duhovniki in Abrahamovi potomci. 


Sporočilo, ki ga podajam nocoj, se nanaša na našo duhovniško dolžnost razglašanja evangelija. 
Vendar na današnjem duhovniškem sestanku želim odkrito spregovoriti mladeničem v Cerkvi, ki 
se pripravljajo na misijonarsko služenje. Načela, o katerih bom govoril, so enostavna in duhovno 
pomembna. Spodbuditi bi nas morala k razmišljanju, ocenjevanju in izboljševanju. Molim, da bi 
nas pri obravnavi te pomembne tčme spremljal Sveti Duh. 


Pogosto vprašanje 

Na sestankih z mladeniči v Cerkvi povsod po svetu sodelujoče pogosto povabim, naj mi 
postavijo vprašanja. Eno najpogostejših vprašanj, ki mi ga zastavijo, je: »Kako naj se učinkovito 
pripravim na služenje rednega misijona?« Iskrenemu vprašanju bi moral slediti resen odgovor. 
Dragi bratje, najpomembnejše, kar morate storiti pri pripravah na misijonarski poklic, je, da 
postanete misijonar dolgo preden tem, preden greste na misijon. Naj vas opozorim, da sem v 


odgovoru poudaril besedo postati in ne iti. Naj pojasnim, kaj sem s tem mislil. 


V Cerkvi pogosto rečemo, da gremo v Cerkev, v tempelj in na misijon. Upam si trditi, da z 
rutinskim poudarjanjem glagola iti zgrešimo bistvo. 

Bistvo ni v tem, da se udeležujemo cerkvenih sestankov, temveč da na sestankih častimo in 
obnavljamo zaveze. Bistvo ni v tem, da gremo v tempelj, temveč da nam srce prevevajo duh, 
zaveze in uredbe Gospodove hiše. Bistvo ni v tem, da gremo na misijon, temveč da postanemo 
misijonarji in vse življenje služimo z vsem srcem, zmožnostjo, umom in močjo. Mladenič lahko 
gre na misijon, vendar nikoli ne postane misijonar. To ni v skladu s tem, kar zahteva Gospod 
oziroma kar potrebuje Cerkev. 


Iskreno si želim, da mladeniči ne boste le preprosto šli na misijon, temveč da boste misijonarji 
postali že veliko prej, preden boste oddali prošnjo za služenje, dolgo preden boste prejeli poklic 
za služenja misijona, dolgo preden vas bo predsednik okoliša oddelil in dolgo preden boste odšli 
v MIS. 


Načelo napredovanja 


Starešina Dallin H. Oaks nas je učinkovito poučil o izzivu, da nekaj postanemo, in ne le da 
delamo, kar se od nas pričakuje, ali da naloge le izvajamo. 


»Apostol Pavel je učil, da smo Gospodove nauke in učitelje prejeli zato, da bi vsi prejeli mero 
Kristusove polnosti (gl. Ef 4:13). Tega ne dosežemo le s pridobivanjem znanja. Prav tako ni 
dovolj, da nas evangelij prepriča. Delovati in razmišljati moramo tako, da nas spreobrne. 
Evangelij Jezusa Kristusa nas z razliko od posvetnih ustanov, ki nas učijo, naj nekaj vemo, uči, 
naj nekaj postanemo. 


Ni dovolj, da nekaj zgolj počnemo. Evangelijske zapovedi, uredbe in zaveze niso seznam vplačil, 
ki jih moramo nakazati na nebeški račun. Evangelij Jezusa Kristusa je načrt, ki nam kaže, kako 
naj postanemo to, kar želi nebeški Oče.« (The Challenge to Become, Ziahona, jan. 2001, str. 40) 


Bratje, izziv, naj nekaj postanemo, se natančno in popolnoma nanaša na priprave na misijonarsko 
služenje. Postopek, po katerem postanemo misijonarji, od mladeniča ne zahteva, da mora v šoli 
vsak dan nositi belo srajco in kravato ali da mora slediti napotkom za misijonarje o jutranjem 
vstajanju in odhajanju k počitku, čeprav bi veliko staršev ta predlog podprlo. Lahko pa razvijete 
močnejšo željo po služenju Bogu (gl. NaZ 4:3) in začnete razmišljati, brati, moli in čutiti kot 
misijonarji. Izogibate se lahko posvetnim vplivom, ki preženejo Svetega Duha, in si krepite 
samozavest glede zmožnosti prepoznavanja in odzivanja na duhovne spodbude. Vrstico za 
vrstico, nauk za naukom, tu malo, tam malo, postopoma lahko postanete takšen misijonar, 
kakršen želite biti in kakršnega želi Odrešenik. 


V pripravljenega in poslušnega misijonarja se ne boste čarobno prelevili v trenutku, ko boste 
stopili skozi vrata misijonarskega izobraževalnega središča. V MIS--u boste to, kar ste postali, 
preden ste začeli z misijonarskim služenjem. Narava prehoda v MIS--u bo odločilen pokazatelj 
tega, ali ste resnično postali misijonar. 


Ko boste stopili v MIS, boste očitno pogrešali družino in mnogi vidiki vašega vsakdanjega 


urnika bodo za vas novi in vam bodo v izziv. Toda za mladeniča, ki je na dobri poti, da postane 
misijonar, osnovno prilagajanje na zahtevno misijonarsko delo ter način življenja ne bo 


93 


predstavljalo prevelike ovire, bremena ali omejitve. Ključni element poostrovanja meril 
misijonarskega služenja je, da postanete misijonarji, preden greste na misijon. 


Očetje, ali razumete, kako lahko sinu pomagate, da postane misijonar, preden odide na misijon? 
Z ženo odločilno vplivate na postopek, s pomočjo katerega bo postal misijonar. Voditelji 
duhovništva in pomožnih organizacij, ali se zavedate odgovornosti, ki jo imate, da pomagate 
staršem in mladeničem, da postanejo misijonarji, preden odidejo na misijon? Merila smo 
poostrili tudi za starše in člane Cerkve. Če boste v duhu molitve razmislili o načelu 
napredovanja, boste prejeli navdih, ki bo ustrezal sinovim osebnim potrebam oziroma potrebam 
mladeničev, ki jim služite. 


Priprava, ki jo opisujem, se ne nanaša le na misijonarsko služenje devetnajst-- ali dvajsetletnika. 
Bratje, pripravljate se na doživljenjsko misijonarsko služenje. Kot duhovniki smo vedno 
misijonarji. Če boste tako pred kot po misijonu resnično napredovali v tem, da postanete 
misijonar, se boste ob častni razrešitvi vrnili domov, vendar nikoli ne boste prenehali z 
misijonarskim služenjem. Duhovnik je misijonar vedno in povsod. Misijonarji smo kot 
duhovniki in kot Abrahamovi potomci. 


Abrahamovo potomstvo 


Dediči vseh obljub in zavez, ki jih je Bog dal Abrahamu, se imenujejo Abrahamovo potomstvo 
(el. Bible Dictionary, »Seed of Abraham«, str. 771). Te blagoslove prejmemo le s poslušnostjo 
postavam in uredbam evangelija Jezusa Kristusa. Bratje, postopek, po katerem postanemo 
misijonarji, je neposredno povezan s tem, kdo smo kot Abrahamovi potomci. 


Abraham je bil velik prerok, ki si je želel pravičnost in je bil poslušen vsem zapovedim, ki jih je 
prejel od Boga, vključno z zapovedjo, naj žrtvuje svojega dragega sina Izaka. Zaradi neomajne 
vztrajnosti v veri in poslušnosti ga pogosto imenujemo očeta zvestih. Nebeški Oče je z njim 
stopil v zavezo in njemu ter njegovemu potomstvu obljubil velike blagoslove. 


»Zato, ker si to storil in mi nisi odrekel svojega edinega sina, zato te bom obilno blagoslovil in 
namnožil tvoje potomstvo, da jih bo, kolikor je zvezd na nebu in kolikor je peska na morskem 
bregu. In tvoji potomci bodo osvojili vrata svojih sovražnikov. V tvojem potomstvu se bodo 
blagoslavljali vsi narodi na zemlji, ker si poslušal moj glas.« (1 Mz 22:16--18) 


Tako je bilo Abrahamu obljubljeno veliko potomstvo in da bodo preko njega blagoslovljeni vsi 
narodi na Zemlji. 


Kako so narodi na Zemlji blagoslovljeni preko Abrahamovega potomstva? Odgovor na to 
pomembno vprašanje najdemo v Abrahamovi knjigi. 


Nebeški Oče je dejal, da bo iz Abrahama naredil velik narod, ga obilno blagoslovil in poveličal 


njegovo ime med vsemi narodi. Prav tako je dejal, da bo Abraham v blagoslov svojemu 
potomstvu ter da bodo to delo in duhovništvo ponesli vsem narodom. 

Blagoslovil jih bo po njegovem imenu, kajti vsi, ki bodo prejeli evangelij, bodo nosili njegovo 
ime. Postali bodo njegovo potomstvo in ga poveličevali ter blagoslovili kot svojega očeta (gl. 
Abr 2:9--10). 


V teh verzih izvemo, da bodo Abrahamovi potomci deležni blagoslovov evangelija Jezusa 
Kristusa in duhovniškega polnomočja. Izraz ponesti delo in duhovništvo vsem narodom se 
nanaša na odgovornost, da razglašamo evangelij Jezusa Kristusa in vse povabimo, naj preko 
pravega duhovništva prejmejo odrešilne uredbe. Abrahamovo potomstvo ima v teh poslednjih 
dnevih resnično veliko odgovornost. 


Kako se te obljube in blagoslovi nanašajo na nas? Vsi moški in fantje, ki me danes lahko slišijo, 
so neposredno ali po posvojitvi pravi dediči obljub, ki jih je Bog dal Abrahamu. Smo 
Abrahamovo potomstvo. Eden od prvenstvenih razlogov, zakaj prejmemo patriarhalni blagoslov, 
je, da lahko bolje razumemo, kdo smo kot Abrahamovi potomci, in da se zavemo svoje 
odgovornosti. 


Moji dragi bratje, danes in v prihodnje moramo blagoslavljati vse narode na Zemlji. Danes in v 
prihodnje moramo pričevati o Jezusu Kristusu in razglašati sporočilo obnove. Danes in v 
prihodnje moramo vse povabiti, naj prejmejo odrešilne uredbe. Razglašanje evangelija ni 
duhovniška dolžnost le občasno. To ni dejavnost, ki jo opravljamo le kratek čas, ni le naloga, ki 
jo moramo izpolniti kot člani Cerkve Jezusa Kristusa svetih iz poslednjih dni. Misijonarsko delo 
je odraz naše duhovne istovetnosti in dediščine. V predzemeljskem obstoju smo bili vnaprej 
odrejeni in na Zemljo smo se rodili, da bi izpolnili zavezo in obljubo, ki ju je Bog dal Abrahamu. 
V tem času smo na Zemlji zato, da poveličamo duhovništvo in razglašamo evangelij. To smo in 
zato smo tu --- sedaj in vedno. 


Morda imate radi glasbo, atletiko ali pa ste tehnično usmerjeni, in morda boste nekega dne 
obrtnik, uslužbenec ali umetnik. Čeprav so takšne dejavnosti pomembne, ne določajo, kdo smo. 
Smo predvsem duhovna bitja. Smo Božji otrociin Abrahamovi potomci. 


Kdor zvesto pridobi ti dve duhovništvi, o katerih sem govoril, in poveličuje svoje poklice, ga 
Duh posveti in prenovi njegovo telo. 


Postane Mojzesov in Aronov sin, Abrahamovo potomec, cerkev, kraljestvo in Božji izvoljenec 
(gel. NaZ 84:33--34). 


Dragi bratje, veliko smo prejeli in veliko se zahteva od nas. Želim, da bi mladeniči bolje 
razumeli, kdo ste kot Abrahamovi potomci, in da bi misijonarji postali mnogo prej, preden boste 
šli na misijon. Ko se po misijonu vrnete domov k družini, ostanite misijonarji. Zelim, da bi vsi 
vstali kot Božji ljudje in blagoslovili narode na Zemlji z močnejšim pričevanjem in večjo 
duhovno močjo kot kdaj prej. 


Pričujem, da Jezus je Kristus, naš Odrešenik in Odkupitelj. Vem, da živi! Pričujem, da smo kot 


duhovniki njegovi predstavniki v svečanem delu razglašanja njegovega evangelija, danes in za 
vekomaj. V svetem imenu Jezusa Kristusa, amen. 

Človekovo iskanje božanske resnice 


starešina Charles Didier 
iz predsedstva sedemdeseterih 


Če boste sledili Gospodovemu vzorcu, da boste prisluhnili in poslušali božansko resnico, vam bo 
to pomagalo postaviti osebni duhovni temelj in bo določilo, kaj boste postali. 


Nocoj so med številnim občinstvom trije posebni gostje, trije moji dragi sošolci. Pripotovali so iz 
daljne Belgije, moje rodne dežele, da bi tukaj obeležili petdeseto obletnico naše mature in se 
udeležili konference. To sporočilo posvečam njim, vam, nosilcem duhovništva, še zlasti pa vam, 
fantje, ki se pripravljate za misijonarje. Govori o človekovem iskanju božanske resnice. Ko jo 
najdemo, bi jo morali udejanjati v tem svetu verske zmede in moralnega propada. Postati mora 
osebni duhovni temelj, zaradi katerega boste živeli po načelih pravičnosti, kakor je dejal 
Gospod: »V pravičnosti se boš [utrdil].« (3 Ne 22:14) 


Kje lahko najdemo božansko resnico? Če poslušamo Gospodov glas, če poslušamo glas njegovih 
služabnikov, če poslušamo besede prerokov in apostolov (gl. NaZ 1:14). Poslušajte in 
prisluhnite. Poslušati je precej preprosto. Prisluhniti in uporabiti, kar slišimo, pa je doživljenjski 
izziv. 


Prvič, prisluhnite Gospodovemu glasu. Gospodovo sporočilo o božanski resnici oziroma o 
duhovnem vedenju lahko najdemo v svetih spisih. Imenuje se razodetje ali drugače rečeno, »dati 
spoznati oziroma razkriti« (gl. Bible Dictionary, »Revelation«, str. 762). Dano nam je, da bi 
vedeli, kako častiti in kaj častiti (gl. NaZ 93:19). Starešina Neal A. Maxwell je dejal: »Le z 
razodetjem lahko Gospodovo delo opravimo po njegovi volji v njegovem imenu in glede na 
njegov čas.« (»Revelation«, prvo svetovno usposabljanje voditeljev, jan 2003, str. 5) »Brez 
razodetja bi bilo vse le ugibanje, tema in zmeda.« (Bible Dictionary, str. 762) 


Drugič, prisluhnite glasu njegovih služabnikov. Razodetje ali božansko resnico Gospod daje po 
svoji volji svojim služabnikom na različne načine in v različnih obdobjih, najdemo pa jih lahko 
tudi v svetih spisih. »Da, Gospod BOG ne stori ničesar, ne da bi svoj sklep razodel svojim 
služabnikom prerokom.« (Am 3:7) 


Tretjič, prisluhnite besedam prerokov in apostolov. Prisluhniti pomeni posvetiti posebno 
pozornost. Pomeni poslušati tiste, ki jih je Bog poklical za posebne žive priče Jezusa Kristusa v 
našem času. Nakar jih moramo v tej vlogi prepoznati in se odzvati na povabilo, naj prejmemo 
osebno duhovno potrditev, da so njihovi nauki za naš čas pravi; potem se obvežemo, da jim 
bomo sledili. 


Naj povzamem, Gospod ima vzorec, po katerem razodeva božansko resnico prerokom, da bi nas 
vodili in blagoslavljal v življenjskih izzivih in v tegobah: poslušajte in prisluhnite. Naš osebni 
duhovni temelj mora biti postavljen na tem vzorcu, če hočemo biti deležni Gospodovih 
blagoslovov. Zatorej ni dovolj sam6 poglabljanje v svete spise, da bi spoznali Gospodove misli. 
Slediti mora dejanje vere, odločitev za Gospodovo voljo s poslušnostjo njegovim zapovedim, 
šele potem smo lahko deležni Gospodovih blagoslovov. Osebna duhovna potrditev tega 


56 


postopka, v katerem smo prosili in verovali, da bomo prejeli, tako postane molitev našega 
celotnega življenja. 


Dejansko razumevanje in poslušanje božanske resnice lahko strnemo v tri besede: razodetje, 
zapovedi, blagoslovi. Vendar bo to doživljenjski izziv, da bomo najprej poslušali in nato 
prisluhnili glasu Gospoda in njegovih služabnikov. Zakaj? »Kajti posvetni človek je Bogu 
sovražnik [...] in bo na veke vekov, če se ne preda očarljivostim Svetega Duha.« (Moz 3:19) 
Duhovne priprave so prvi pogoj za osebno duhovno doživetje. Preostanek verza pravi, da 
moramo postati »sveti preko odkupne daritve Gospoda Kristusa« in tudi »kot otrok, ubogljiv, 
krotak, ponižen, potrpežljiv, poln ljubezni, pripravljen podvreči se« Gospodovi volji, kar pomeni 
njegovim zapovedim. Gospod nato pravi, da vsak blagoslov, ki smo ga deležni, prejmemo zaradi 
poslušnosti tistemu zakonu, na katerem ta temelji (gl. NaZ 130:21). 


Sedaj poskusimo ta vzorec prepoznati na nedavnem primeru o poslušanju in tem, da prisluhnemo 
besedam prerokov in apostolov naših dni. Prvo predsedstvo je nedavno povabilo vse člane 
Cerkve, naj do konca leta preberejo Mormonovo knjigo: še eno zavezo Jezusa Kristusa. Izziv se 
je končal z obljubo: »Blagoslovljeni boste z dodatno mero Gospodovega Duha, večjo 
odločenostjo, da boste spolnjevali njegove zapovedi in močnejšim pričevanjem o dejanskosti 
živega Božjega Sina.« (pismo Prvega predsedstva, 25. julij 2005) 


Zakaj bi morali razviti močnejše pričevanje o dejanskosti živega Božjega Sina, kakor ga lahko 
prejmemo v Mormonovi knjigi? Danes je v krščanskem svetu veliko zmede glede Kristusovega 
nauka ne le o njegovi božanski naravi, temveč celo o njegovi odkupni daritvi in vstajenju, 
njegovem evangeliju, zlasti pa o zapovedih, ki so s tem povezane. Posledica tega je verovanje v 
umetno ustvarjenega Kristusa, modernega Kristusa in tiho križanega Kristusa. Napačna verska 
prepričanja pripeljejo do napačnega verskega obnašanja. 


Osebni duhovni temelj se lahko in mora zanesti na osebno duhovno potrditev Svetega Duha o 
dejanskosti živega Jezusa Kristusa, prerokov in svetih spisov, ki vsebujejo Gospodova razodetja. 
Natančneje povedano, dejanskost živega Kristusa je povezana z obnovo njegovega evangelija in 
sporočila, »da je Jezus Kristus Odrešenik sveta, da je Joseph Smith njegov razodevalec in prerok 
v teh poslednjih dneh in da je Cerkev Jezusa Kristusa svetih iz poslednjih dni Gospodovo 
kraljestvo, ponovno osnovano na Zemlji« (Uvod, Mormonova knjiga). 


Gospod to duhovno potrditev po Svetem Duhu daje vsakomur, ki je pripravljen vprašati v veri, 
verujoč, da odgovor lahko prejme preko te iste moči. Prične se s poslušanjem glasu Gospoda, 
njegovih služabnikov, njegovih prerokov in apostolov, kot je navedeno v Mormonovi knjigi. 
Duhovno vedenje o obnovi je stvar vere. 


Dovolite, da vam spregovorim o svoji osebni duhovni izkušnji spreobrnjenca kot primer tega 
duhovnega procesa. Ko sta misijonarja prišla k nam domov, sem želel prisluhniti sporočilu o 
obnovljenem evangeliju. V glavnem me je k temu spodbudila radovednost. Ko sem šel v cerkev, 
sem prejel dodatno duhovno spoznanje. Bilo je zanimivo in mi je bilo všeč, toda manjkalo mi je 
bistveno: nisem prisluhnil. Moral sem postaviti osebni duhovni temelj o dejanskosti živega 
Kristusa in potrditvi, da je bil Joseph Smith prerok obnove. Ta potrditev je prišla šele, ko sem 
prisluhnil in sem svojo začetno vero preskusil v Mormonovi knjigi, stvarnem dokazu modernega 

razodetja. Vendar usvojitev tega vedenja ni bila dovolj; slediti je morala zavezanost, da bom 
svojo vero preoblikoval v gotovost, da Mormonova knjiga izpričuje resnico in da je Joseph 
Smith pravi prerok. Moja vera v Kristusa ni bila nikoli pod vprašajem. Zaupal sem Gospodu in 
njegovi obljubi. Mir v mislih, notranji mir je bil tisti odgovor --- nobenih vprašanj več. Duhovni 
temelj je bil postavljen z zavezanostjo v mojem srcu, da bom sprejel krstno zavezo. Sledil je dar 
Svetega Duha, ki me bo vodil in mi pomagal pri odločanju za pravične odločitve, da bom vztrajal 
do konca. Odtlej sem vedel, kaj storiti s svojo prihodnostjo v življenju smrtnika. 


Preizkusite božansko razodetje. Poslušajte Gospodov glas. Je resničen, je oseben je pravi. Razum 
ne bo in ne more nadomestiti razodetja. Navajam besede predsednika Jamesa E. Fausta: »Naj vas 
vaši zasebni dvomi ne ločijo od božanskega vira spoznanja.« (»Lord, I Believe; Help Thou Mine 
Unbelief«, Liahona, nov. 2003, str. 22) 


Preverite in začutite močan vpliv Božje besede v mislih in kakor vam jo podajajo Gospodovi 
služabniki (gl. Al 31:5). 


Preverjajte in prejmite v veri, nato prisluhnite besedam prerokov ter apostolov in prejeli boste 
krono večnega življenja (gl. NaZ 20:14). 


Sedaj pomnite, da vam bo to, če boste sledili Gospodovemu vzorcu in poslušali ter prisluhnili 
božanski resnici, pomagalo odkriti osebni duhovni temelj in pri odločitvi, kaj boste postali v tem 
in v prihodnjem življenju. V imenu Jezusa Kristusa, amen. 


Blagoslovi generalne konference 


starešina Paul V. Johnson 
iz zbora sedemdeseterih 


Odločite se torej, da bo generalna konferenca postala prioriteta v vašem življenju. Odločite se, da 
boste pozorno prisluhnili in sledili danim naukom. 


To, da vam na generalnem sestanku duhovništva, je sveta odgovornost. Vedno se veselim, da se 
lahko s svojimi sinovi udeležim teh duhovniških sestankov. Dobro se spominjam, kako sem 
sedel poleg njih v središču okoliša, ko smo prisluhnili poučevanjem generalnih osebnost. Ti 
sestanki so mi spremenili življenje, ko sem bil še fant, in mi ga še vedno spreminjajo. Vem, da so 
vplivali na moje sinove in na milijone nosilcev Aronovega duhovništva po vsem svetu. 


Nocoj govorim vam, bratje, ki imate Aronovo duhovništvo. Živimo v vznemirljivem in 
čudovitem obdobju. Obnovljena je bila polnost evangelija, ki se širi po vsej Zemlji. Ključi 
duhovništva so na Zemlji in odrešilne uredbe so dostopne vsem, ki so jih vredni. Na Zemlji je na 
milijone dobrih ljudi, ki si v življenju, v svojih družinah in skupnostih, trudijo delati to, kar je 
dobro. 


Ta čudovit čas, v katerem živimo, je prav tako poln nevarnosti. Živite v času največjih izzivov, 
kjer na vas pretijo številne skušnjave in nevarnosti. Nekaterim od teh skušnjav in nevarnosti ste 

že bili izpostavljeni. Morda ste bili celo priča, ko so nekateri posamezniki bili oškodovani, ker so 
se vdali nekaterim oblikam zla, ki tako močno prevladujejo svetu. 


Kako ste lahko, kot nosilci Aronovega duhovništva, varni v teh težkih časih, da lahko povsem 


opravite svoj del v tem velikem delu in najdete resnično srečo v tem življenju in v življenju, ki 
sledi? 


Ne preseneča, da nas Gospod vpričo izrednega zla in skušnjav ne pušča same, da bi sami našli 
pot. Na razpolago imamo več kot dovolj vodstva, če bomo le prisluhnili. Prejeli ste dar Svetega 
Duha, da vas vodi in navdihuje. Imate svete spise, starše, cerkvene voditelje in učitelje. Imate 
tudi besede prerokov, vidcev in razodevalcev, ki živijo v tem času. Na voljo imate toliko vodstva 
in smernic, da v življenju ne boste naredili večjih napak, razen če boste zavestno prezrli prejeta 
navodila. 


Nocoj bi se rad osredotočil na enega od teh virov vodstva --- žive preroke, vidce in razodevalce, 
ki smo jim danes izrekli podporo. Pravzaprav bi se rad osredotočil na enega od glavnih načinov 
sprejemanja njihovega vodstva --- generalno konferenco. 


Konference so bile del Cerkve vse od začetka tega razdobja. Prva konferenca je potekala le dva 
meseca potem, ko je bila ustanovljena Cerkev. Dvakrat letno se sestanemo, da bi prejeli navodila 
cerkvenih generalnih osebnosti in generalnih uradnikov. Poročila teh konferenc so dostopna 
preko različnih sredstev, tako v pisni kot elektronski obliki. 


Moja mama je imela generalne konference nadvse rada. Vedno je prižgala radio in televizijo in 
nastavila jakost zvoka dovolj glasno, da je bilo v hiši stežka najti prostor, kjer konference nisi 
mogel slišati. Hotela je, da bi otroci poslušali govore, potem pa nas je občasno vprašala, kaj smo 
si zapomnili. Včasih sem se med sobotnim delom konference šel ven žogat z nekaj svojimi brati. 
Ker smo vedeli, da nas bo morda mama kasneje spraševala, smo s seboj vzeli radio. Žogali smo 
se in občasno prekinili z igro ter pazljivo prisluhnili, da smo lahko poročali mami. Dvomim, da 
smo ukanili mamo, ker smo si čisto slučajno zapomnili iste stvari s celotnega dela konference. 


To ni dober način spremljanja konference. Tega sem se pokesal. Naučil sem se vzljubiti 
konferenco, delno nedvomno zaradi materine ljubezni do besed živih prerokov. Spominjam se, 
ko sem bil na fakulteti in sem v stanovanju čisto sam poslušal dele konference. Sveti Duh mi je v 
duši pričeval, da je Harold B. Lee, ki je bil tedaj predsednik Cerkve, resnično Božji prerok. To se 
je zgodilo pred mojim odhodom na misijon in bil sem zelo navdušen, da sem lahko pričeval o 
živem preroku, ker sem sam prišel do tega spoznanja. Vse od tedaj sem prejel isti dokaz o 
vsakem od prerokov. 


Ko sem bil na misijonu, Cerkev ni imela satelitskega sistema; v deželi, v kateri sem služil pa niso 
prenašali generalne konference. Mama mi je poslala kasete s posnetimi deli konference, ki sem 
jih vedno znova poslušal. Vzljubil sem glasove in besede prerokov ter apostolov. 


Nedavno sem prebral dnevnik svojega pradedka, Nathaniela Hodgesa, ki so ga leta 1883 


poklicali na služenja misijona v Anglijo. Pisal je o svojem prihodu v Salt Lake City, kjer se je, 
ko so ga oddelili za služenje misijona, udeležil konference. Prisluhnite njegovemu opisu te 

konference: »Šel sem na sestanke v veliki Tabernakelj. Potekali so ves dan. Tam sem slišal 
čudovita navodila. Zlasti mogočne so bile besede Josepha F. Smitha, Georga O. Cannona in 
predsednika Johna Taylorja. Nekatere najstarejše prebivalce sem slišal reči, da se še nikoli niso 
udeležili mogočnejše in duhovnejše konference.« 


Menim, da imajo člani Cerkve podobne občutke o vsaki generalni konferenci. Zdi se, da je vsaka 
mogočnejša in duhovnejša od prejšnje. 


Da bi nam sporočila generalne konference spremenila življenje, moramo biti pripravljeni slediti 
nasvetom, ki jih slišimo. Gospod je v razodetju preroku Josephu Smithu pojasnil, da bodo, ko 
bodo zbrani, poučevali in spodbujali eden drugega, da bodo vedeli, kako delovati glede na točke 
njegove postave in zapovedi." Vendar vedeti, »kako delovati«, ni dovolj. Gospod j je v naslednjem 
verzu dejal, da se bodo obvezali, da bodo delovali z vso svetostjo pred njim. > Ta pripravljenost, 
da začnemo delovati v skladu s tem, kar smo se naučili, odpre vrata za čudovite blagoslove. 


Pred letom je predsednik Hinckley na duhovniškem delu konference spregovoril o nevarnostih 
pornografije. Ne spomnim se, da bi kdaj slišal neposrednejše preroško svarilo za člane 
duhovništva. Vi, mladi bratje, ki ste prisluhnili njegovim besedam in jih upoštevali, ste že bili 
blagoslovljeni in boste blagoslovljeni bolj, kot lahko sedaj razumete. Družina, ki jo boste nekoč 
imeli, bo zaradi vaše poslušnosti žela velike blagoslove. Zamislite se, kako bi vplivali na svet, če 
bi vsak nosilec duhovništva po nasvetu preroka izključil pornografijo iz svojega življenja. 


Vsakič, ko smo poslušni besedam prerokov in apostolov, žanjemo velike blagoslove. Prejmemo 
več blagoslovov, kot lahko takrat razumemo, in jih prejemamo še dolgo po tem, ko smo sprejeli 
odločitev, da bomo poslušni. 


Na dan, ko je bila Cerkev ustanovljena, je Joseph Smith prejel razodetje, ki je vsebovalo 
pomembno načelo za vse člane Cerkve. Gospod je, ko je govoril Cerkvi, o Josephu Smithu dejal, 
naj prisluhnejo vsem njegovim besedam in zapovedim, ki mu jih bo dal, kajti prejeli bodo 
njegovo besedo, kot da prihaja iz njegovih ust." 


Gospod je rekel, naj torej prisluhnemo blagoslovom, obljubljenim tistim, ki poslušajo, kajti če 
bomo to delali, nas vrata pekla ne bodo premagala in Gospod Bog bo razpršil moči teme izpred 
nas in povzročil, da se bodo nebesa stresla v naše dobro." 


To so mogočne obljube, ki nas lahko obvarujejo v teh negotovih časih. Potrebujemo jih in 
Gospod jih bo dal vsakemu od nas, če smo pripravljeni slediti prerokom, vidcem in 
razodevalcem. 


Odločite se torej, da bo generalna konferenca postala prioriteta v vašem življenju. Odločite se, da 
boste pozorno prisluhnili in sledili danim naukom. Večkrat poslušajte oziroma berite govore, da 
boste nasvete bolje razumeli in jim sledili. Če bomo to delali, nas vrata pekla ne bodo premagala, 
moči teme se bodo razpršile izpred nas in nebesa se bodo stresla v naše dobro.? 


Vem, da nas nebeški Oče ljubi in da je za svoje otroke pripravil popoln načrt. Vem, da Jezus je 
Kristus in da živi. Pričujem, da je bil evangelij Jezusa Kristusa obnovljen na Zemlji. Danes 


60 


imamo na Zemlji prave preroke, vidce in razodevalce, ki imajo »besede večnega življenja«. O 
tem pričujem v imenu Jezusa Kristusa, amen. 


Opombe 


1. Dnevnik Nathaniela Morrisa Hodgesa, 1. knjiga, 8. april 1883, arhiv Cerkve Jezusa Kristusa 
svetih iz poslednjih dni. 

2. Gl. NaZ 43:8. 

3. Gl. NaZ 43:9. 

4. Gl. NaZ 21:4--5. 

5. Gl. NaZ 21:6. 

6. Gl. NaZ 21:6. 

7. Jn 6:68; 1. in 2. zvočni zapis. 


Poklicani in izvoljeni 


predsednik James E. Faust 
drugi svetovalec v Prvem predsedstvu 


Tisti, ki so bili poklicani, katerim je bila izkazana podpora in so bili oddeljeni, so upravičeni do 
naše stalne podpore. 


Moji dragi bratje iz duhovništva, rad bi se vam zahvalil za vse vaše delo, s katerim pomagate pri 
napredovanju Gospodovega dela po svetu. Rad bi spregovoril o svetih službah tistih duhovniških 
voditeljev, ki so bili poklicani in izvoljeni! za vodenje Cerkve v današnjih dneh. To leto je nekaj 
posebnega iz vsaj dveh razlogov. Prvič, ta december praznujemo 200. obletnico rojstva preroka 
Josepha Smitha in drugič, predsednik Gordon B. Hinckley je junija praznoval 95. rojstni dan. 
Pričujem, da je bil prerok Joseph Smith poklican in izvoljen kot prvi prerok tega razdobja in da 
je predsednik Gordon B. Hinckley sedanji prerok, videc in razodevalec te Cerkve. 


Ko je imel Mike Wallace s predsednikom Hinckleyem pred nekaj leti intervju za televizijsko 
oddajo 60 Minutes, je dejal: »[Ljudje bodo rekli, da] to cerkev vodi starec.« Predsednik Hinckley 
je odvrnil: »Mar ni čudovito, daj je na čelu zrel mož, mož presoje, ki ga noben evangelijskih veter 
ne more nositi sem ter tja. <" Če torej kdo med vami misli, da je sedanje vodstvo prestaro za 
vodenje Cerkve, vam predsednik Hinckley zna nadalje svetovati o modrosti, ki pride z leti! 


Od sto dveh apostolov, ki so bili poklicani v tem razdobju, jih je samo trinajst služilo dlje kot 
predsednik Hinckley. Kot apostol je služil dlje kot Brigham Young, predsednik Hunter, 
predsednik Lee, predsednik Kimball in številni drugi. Čudovito je, ker imamo njegovo 
navdihnjeno vodstvo. Prosim, oprostite mi, če rečem, da se sam včasih počutim, kakor da stojim 
na robu večnosti. Pri petinosemdesetih sem za tretjino starejši od vseh živih generalnih 
osebnosti. Nisem si prizadeval za to čast. Zanjo sem preprosto živel. 


Verjamem, da nikoli v zgodovini Cerkve ni bilo večje enotnosti, kot obstaja med brati v Prvem 
predsedstvu, v zboru dvanajsterih in med drugimi generalnimi osebnostmi Cerkve, ki so bili 

poklicani in izvoljeni in ki sedaj vodijo Cerkev. Verjamem, da je o tem obilo dokazov. Sedanje 
vodstvo Božjega kraljestva na Zemlji je bilo deležno Odrešenikovega usmerjajočega navdiha 
dlje kot katera koli druga skupina. Smo najstarejša skupina, ki je kdaj vodila Cerkev. 


Moje skoraj pol stoletja dolgo druženje s temi možmi mi daje pravico, tako mislim, da 
prepričljivo izjavim, da so bratje, brez izjeme, dobri in spoštovanja ter zaupanja vredni možje. 
Poznam njihova srca. So Gospodovi služabniki. Imajo eno samo željo, da bi delali v svojem 
velikem poklicu in gradili Božje kraljestvo na Zemlji. Bratje, ki služijo v teh dneh in v tem času, 
so se izkazali, bili preizkušani in so zvesti. Nekateri telesno niso več tako močni, kot so bili, toda 
v srcu so čisti, imajo bogate izkušnje, jasno razmišljajo in imajo tako globoko duhovno 
spoznanje, da si poživljen že, če si v njihovi navzočnosti. 


Postal sem ponižen in bil sem osupel, ko so me pred triintridesetimi leti poklicali za pomočnika 
dvanajstim apostolom. Nekaj dni kasneje mi je predsednik Hugh B. Brown svetoval, da bo 
najpomembneje od vsega to, da bom z brati vedno v soglasju. Predsednik Brown ni pleteničil. 
Preprosto je rekel: »Drži se bratov.« To sem si razlagal tako, da je pomenilo, naj sledim nasvetu 
in vodstvu predsednika Cerkve, Prvega predsedstva in zboru dvanajsterih. Slišalo se je kot nekaj, 
kar sem hotel delati z vsem svojim srcem. 


Drugi morda z nasvetom ne soglašajo, vendar je slednji upravičen do premisleka. Zaključil sem, 
da je duhovno vodstvo v veliki meri odvisno od lastnega soglašanja s predsednikom Cerkve, 
Prvim predsedstvom in zborom dvanajsterih --- ki jih vse podpiramo kot preroke, vidce in 
razodevalce. Ne vem, kako lahko pričakujemo, da bomo popolnoma usklajeni z Gospodovim 
Duhom, če ne soglašamo s predsednikom Cerkve in drugimi preroki, vidci in razodevalci. 


Ko sem bil diakon, me je oče z brati odpeljal na generalni duhovniški sestanek v Tabernakelj. 
Spominjam se svojega navdušenja, ker sem bil prvič v življenju v navzočnosti Božjega preroka, 
predsednika Heberja J. Granta, in drugih prerokov ter apostolov. Pozorno sem poslušal njihova 
sporočila in sem to, kar so rekli, sprejel v srce. V kasnejših letih so se njihove teme velikokrat 
ponovile. Pričakujem, da se bodo nekatere spet ponovile to konferenco. Bistvene so za našo 
odrešitev in potrebujemo ponavljanje. 


Od začetka sveta je zgodovina zabeležila veliko primerov takšnih, ki niso bili v skladju s preroki. 
V prvih dneh našega razdobja več dvanajsterih na njihovo obžalovanje ni ostalo zvestih preroku 
Josephu Smithu. Eden takšnih je bil Lyman E. Johnson, član prvega zbora dvanajsterih, ki je bil 
izključen zaradi nepravičnega ravnanja. Kasneje je svoj duhovni padec obžaloval. Dejal je: »Dal 
bi si odrezati roko, če bi lahko spet verjel. Takrat me je navdajala radost in veselost. Imel sem 
prijetne sanje. Ko sem zjutraj vstal, sem bil dobre volje. Srečen sem bil podnevi in ponoči, 
navdajala sta me mir in radost ter zahvaljevanje. Sedaj pa skrajna tema, bolečina, žalost in 
bridkost. Odtlej še nisem imel srečnega trenutka.«" Umrl je v nesreči s sanmi leta 1856 pri 
petinštiridesetih letih. 


Tudi Luka S. Johnson je bil leta 1835 poklican med prve v zboru dvanajsterih. Njegova duhovna 
odločenost je oslabela zaradi neke finančne spekulacije leta 1837. Ko se je kasneje ozrl nazaj, je 
dejal: »Moj um je bil v temi in začel sem slediti svoji lastni smeri. Izgubil sem Božjega Duha in 
zanemarjal svojo dolžnost, česar posledica je bila, da so me na konferenci, ki je 3. septembra leta 

1837 potekala v Kirtlandu, izključili iz Cerkve.« Do decembra leta 1837 se je pridružil 
odpadnikom in javno zanikal Cerkev in je bil zaradi odpadništva dokončno izključen leta 1838. 
Kot zdravnik je v Kirtlandu deloval osem let. Leta 1846 se je z družino vrnil med občestvo 
svetih. Povedal je: »Postal sem ob poti in postal brezbrižen do Gospodovega dela. Toda v srcu 
sem z ljudmi. Rad bi se pridružil svetim, šel z njimi v divjino in z njimi nadaljeval do konca.« 
Marca leta 1846 se je ponovno krstil in leta 1847 odšel na zahod s prvotno skupino pionirjev. 
Umrl je kot polnopravni član leta 1861 v starosti štiriinpetdeset let v Salt Lake Cityju." 


Članom v Cerkvi svetujem, naj z vsem srcem in dušo podpirajo predsednika Cerkve, Prvo 
predsedstvo, zbor dvanajsterih in druge generalne osebnosti. Če jih bomo, bomo v varnem 
zavetju. 


Predsednik Brigham Young je dejal, da se je velikokrat spomnil, kako je prerok Joseph Smith 
dejal, da »moram ves čas moliti, udejanjati vero in živeti po svoji veri ter poveličevati svoj 
poklic, da lahko prejmem Gospodova videnja in da ostajam trden v veri«". Vsi lahko v življenju 
pričakujemo izzive glede naše vere. Ti izzivi lahko pridejo na različne načine. Morda vam 
nasvet, ki ga dajo cerkveni voditelji, ne bo vedno všeč. Ne poskušajo biti priljubljeni. Pomagati 
nam hočejo, da bi se mi izognili nadlogam in razočaranjem, ki so posledica neposlušnosti Božjih 
zakonov. 


Prav tako moramo podpirati svoje krajevne voditelje, kajti tudi ti so bili »poklicani in izvoljeni«. 
Vsak član te Cerkve lahko prejme nasvet od škofa ali predsednika veje, predsednika okoliša ali 
misijona in predsednika Cerkve ter njegovih družabnikov. Noben od teh bratov ni prosil za svoj 
poklic. Nihče ni popoln. So Božji služabniki, ki jih je poklical po ljudeh, ki jim je dal to pravico 
navdiha. Tisti, ki so poklicani, katerim je bila izkazana podpora in so oddeljeni, imajo pravico do 
naše stalne podpore. 


Občudoval in spoštoval sem vsakega škofa, ki sem ga kdaj imel. Skušal sem slepo slediti 
njihovemu vodstvu in sem čutil, da sem s tem, da jim dajem podporo in jim sledim, zaščiten 
pred človeško zvijačnostjo in pretkanostjo". To je bilo zato, ker je vsak od teh poklicanih in 
izvoljenih voditeljev upravičen do božanskega razodetja, ki ga prinaša poklic. Zaradi 
nespoštovanja cerkvenih voditeljev so številni utrpeli duhovno oslabitev in padec. Spregledati bi 
morali vsakršno zaznavno nepopolnost, napako oziroma črno piko na možeh, poklicanih, da nam 
predsedujejo in opravljajo službo, ki jo imajo. 


Pred mnogimi leti smo imeli v našem oddelku prireditve, posvečene zbiranju denarja za koristne 
namene in druge krajevne stroške ter dejavnosti, ki jih sedaj plačuje generalni cerkveni sklad in 
krajevni fond. Včasih smo imeli bazarje, sejme, večerje in druge dobrodelne prireditve. Takrat je 
imel moj oddelek čudovitega, požrtvovalnega, predanega škofa. 


Član iz sosednjega oddelka je odkril, da je tarča z bazenom uspešna naprava za zbiranje denarja. 
Udeleženci so plačali, da so lahko z žogico poskušali zadeti mehansko ročico. Če so zadeli 
bikove oči, se je sprožil mehanizem, da je človek, ki je sedel na stolu naprave, padel v bazen z 
mrzlo vodo. Naš oddelek se je odločil, da bodo napravo uporabili, in nekdo je predlagal, da bo 
več ljudi plačalo za žogice, če bi na premičnem stolu sedel škof. Škof je rad ugodil drugim in ker 
je bil odgovoren za zbiranje denarja, je rade volje sedel na premični stol. Kmalu so nekateri 

začeli kupovati žogice in jih metati v tarčo. Večkrat so zadeli znamenje in škof je padel v vodo. 
Čez pol ure se je začel tresti od mraza. Medtem ko se je večini to zdelo zabavno, je mojega očeta 
prizadelo, ker je bila služba škofa tako omalovaževana in nastavljena posmehu ter preziru. 
Čeprav je bil zbrani denar namenjen za dobro, se še spomnim, da me je bilo sram, da nekateri 
naši ljudje niso pokazali več spoštovanja tako do službe kot do človeka, ki nam je noč in dan 
služil tako dobro kot naš dobri pastir. Kot nosilci Božjega duhovništva bi morali našim 
družinam, prijateljem in kolegom postaviti zgled pri izkazovanju podpore vodstvu Cerkve. 


Sveti spisi kakor tudi cerkvene tako krajevne kot generalne osebnosti nudijo ljudem v Cerkvi 
varno mrežo nasvetov in vodstva. Na primer, vse moje življenje so bratje s tega in drugih 
ambonov ljudem prigovarjali, naj živijo v skladu s svojimi prihodki, naj se izogibajo dolgovom 
in nekaj prihranijo za hude dni, kajti hudi dnevi vedno pridejo. Živel sem v času hudih 
ekonomskih težav, kakor sta bili velika ekonomska kriza in druga svetovna vojna. Zaradi tega, 
kar sem izkusil, me je strah, da ne bi naredil, kar je v moji moči, da bi svojo družino in sebe 
obvaroval pred posledicami takšnih katastrof. Bratom sem hvaležen za ta modri nasvet. 


Predsednik Cerkve ljudi v Cerkvi ne bo vodil po napačnih poteh. To se ne bo zgodilo nikoli. 
Gospod bo poskrbel za to. Svetovalci predsednika Hinckleya ga v celoti podpirajo, kakor ga tudi 
zbor dvanajsterih, odbori sedemdeseterih in predsedujoče škofovstvo. Zaradi tega, kot sem rekel 
prej, med predsedujočimi zbori Cerkve obstaja posebna ljubezen do soglašanja s predsednikom 
in drug z drugim. 


Božje duhovništvo je ščit --- ščit pred hudobijo sveta. Ta ščit moramo ohranjati čistega, sicer 
bomo omejili svojo vizijo o svojem poslanstvu in o nevarnostih okrog nas. Čistilno sredstvo je 
osebna pravičnost, toda vsi ne bodo plačali cene, da bi ohranjali ščit čist. Gospod je rekel: 
»Veliko je namreč poklicanih, a malo izvoljenih.«" Poklicani smo, ko nam na glavo položijo 
roke in prejmemo duhovništvo, izvoljeni pa nismo vse dotlej, dokler pred Bogom ne dokažemo 
svoje pravičnosti, zvestobe in predanosti. 


Bratje, to delo je resnično... Joseph Smith je videl Očeta in Sina in slišal je njun glas in sledil 
njunim navodilom. To je bil začetek tega velikega dela, odgovornost, ki je sedaj na nas. Svečano 
pričujem o njegovi božanskosti, v imenu Jezusa Kristusa, amen. 


Opombe 


iHNaz;55:W 

2. Discourses of President Gordon B. Hinckley, 1. zbirka: 1995--1999, 2005, str. 509. 

3. Iz Brigham Young, Deseret News, 15. avg. 1977, str. 484. 

4. Gl. Susan Easton Black, Who's Who in the Doctrine d« Covenants, 1997, str. 156--157. 
3. Discourses of Brigham Young, izbral John A. Widstoe, 1954, str. 469. 

6. Ef 4:14. 

7. Mt 22:14. 

Opravljajte svojo dolžnost --- to je najboljše 


predsednik Thomas S. Monson 
prvi svetovalec v Prvem predsedstvu 


Duhovništvo v resnici ni toliko dar, kot je pooblastilo za služenje, privilegij za izražanje podpore 
in priložnost za blagoslavljanje življenja drugih. 


Bratje duhovništva, zbrani tukaj v Konferenčnem središču in po svetu, ponižno sprejemam 
odgovornost, ki mi je bila dodeljena, naj vas naslovim z nekaj besedami. Molim, da me bo pri 
tem spremljal Gospodov Duh. 


Zavedam se, da so med nocojšnjim poslušalstvom od pred kratkim posvečeni diakoni do 
najstarejših visokih duhovnikov. Za vsakega je obnova Aronovega duhovništva, ki ga je Janez 
Krstnik podelil Josephu Smithu in Oliverju Cowderyju, ter Melkizedekovega duhovništva, ki so 
ga Josephu in Oliverju podelili Peter, Jakob in Janez, svet in poseben dogodek. 


Vam diakonom lahko povem, da se spomnim, kdaj so me posvetili v diakona. Naše škofovstvo je 
poudarilo sveto odgovornost, ki smo jo imeli glede razdeljevanja zakramenta. Poudarek je bil na 
primerni obleki, spoštljivi drži in pomembnosti »notranje ter zunanje« čistosti. Ko so nas učili o 
postopku razdeljevanja zakramenta, so nam povedali, kako naj pomagamo Louisu McDonaldu, 
nekemu bratu v oddelku, ki je bil hrom, da bi tudi on lahko vzel zakrament. 


Kako dobro se spominjam, kdaj so me določili za razdeljevanje zakramenta v vrsti, kjer je sedel 
brat McDonald. Boječe in neodločeno sem se približal temu čudovitemu bratu in nato zagledal 
njegov nasmeh ter navdušeni izraz hvaležnosti, ki je razodeval njegovo željo po zakramentu. Z 
levico sem držal pladenj in vzel košček kruha ter ga dal k njegovim ustnicam. Kasneje je tako 
dobil tudi vodo. Čutil sem, da delam nekaj svetega. In resnično tudi sem. Zaradi privilegija, da 
smo bratu McDonaldu podali zakrament, smo vsi postali boljši diakoni. 


Pred samo dvema mesecema sem bil v nedeljo 31. julija pri Fort A. P. Hillu v Virginiji, kjer sem 
prisostvoval na zakramentnem sestanku SPD, ki je bil med narodnim skavtskim srečanjem. 
Namen mojega tamkajšnjega obiska je bil, da bi govoril 5.000 mladeničem svetih iz poslednjih 
dni in njihovim voditeljem, ki so se prejšnji teden udeležili dejavnosti na srečanju. Spoštljivo so 
sedeli v naravnem amfiteatru, ko je 400--glasni pevski zbor Aronovega duhovništva prepričljivo 
pel: 


Mormonski fant, mormonski fant, 
sem mormonski fant. 

Lahko mi zavida kralj, 

kajti sem mormonski fant. 


Zakrament je pri številnih velikih zakramentnih mizah, ki so bile postavljene med zbranimi, 


blagoslovilo petinšestdeset duhovnikov. Nato je zakrament razdelilo okrog sto osemdeset 
diakonov. Za to veliko občestvo je bilo poskrbljeno v času, v katerem zakrament razdelijo v 

polni kapeli oddelka. Kako občudovanja vrednemu prizoru sem bil priča tisto jutro, ko so ti 
mladeniči Aronovem duhovništva sodelovali pri tej sveti uredbi! 


Pomembno je, da je vsak diakon voden v duhovno osveščenost o svetosti poklica, v katerega je 
posvečen. V nekem oddelku so to lekcijo učinkovito poučevali glede pobiranja postnih 
prispevkov. 


Nekega postnega dne so člane oddelka obiskali diakoni in učitelji, da bi lahko prispevala vsaka 
družina. Opazil sem, da so bili diakoni malce nejevoljni, ker so morali vstati zgodaj, da so lahko 
izpolniti svojo zadolžitev. 


Škofovstvo je prejelo navdih, naj en avtobus diakonov in učiteljev odpeljejo na Dobrodelni trg v 
Salt Lake Cityju. Tam so videli otroke, ki so prejemali nove čevlje in druge vrste oblačil. Videli 
so, kako se prazne košare polnijo s hrano. Denarne menjave ni bilo. Nekdo je kratko pripomnil: 
»Fantje, vse to je omogočil denar, ki ste ga pobrali na postno nedeljo --- hrano, oblačila in 
zavetje za tiste, ki tega nimajo.« Mladeniči Aronovega duhovništva so se odtlej bolj smehljali, 
hodili pokončneje in so bili bolj pripravljeni služili v zadolžitvah. 


Glede učiteljev in duhovnikov torej, vsak bi moral prejeti zadolžitev za hišno poučevanje z 
družabnikom, ki ima Melkizedekovo duhovništvo. Kakšna priložnost za priprave na misijon! 
Kakšen privilegij za učenje o opravljanju dolžnosti! Mladenič se bo samoumevno obrnil od 
samozagledanosti, če mu bo dodeljena »skrb« za druge". 


Predsednik David O. McKay je svetoval: »Hišno poučevanje je eno od naših najnujnejših in 
najbolj nagrajujočih priložnosti za skrb in navdih, za svetovanje in vodstvo Očetovih otrok. [...] 
To je božansko služenje, božanski poklic. Naša dolžnost kot hišnih učiteljev je, da božanskega 
duha ponesemo v vsak dom in srce.<' 


Hišno obiskovanje pomeni odgovor na številne molitve in nam dovoli videti odvijanje 
življenjskih čudežev. 


Ko pomislim na hišno poučevanje, se spomnim moža po imenu Johann Denndorfer iz Debrecena 
na Madžarskem. Pred leti se je spreobrnil v Cerkev v Nemčiji in po drugi svetovni vojni je postal 
kot ujetnik v svoji lastni deželi Madžarski. Kako je hrepenel po stiku s Cerkvijo! Potem sta ga 
obiskala hišna učitelja. Brat Walter Krause in družabnik sta pripotovala prav iz severnega dela 
Nemčije na Madžarsko, da bi izpolnila nalogo hišnega poučevanja. Preden sta zapustila dom v 
Nemčiji, je brat Krause družabniku dejal: »Ali bi šel ta teden z menoj na hišno poučevanje?« 
Družabnik je vprašal: »Kdaj bova odpotovala?« Brat Krause je odgovoril: »Jutri.« Sledilo je 
vprašanje: »Kdaj se bova vrnila?« Brat Krause se ni obotavljal; odgovoril je: »Približno čez en 
teden.« In sta vseeno šla na obisk k bratu Denndorferju ter ostalim. Brat Dendorfer ni imel hišnih 
učiteljev od začetka vojne. Ko je torej zagledal Gospodova služabnika, so ga preplavila čustva. 
Ni se rokoval z njima, temveč je šel v spalnico in iz skrivališča vzel desetino, ki jo je hranil ta 
mnoga leta. Desetino je dal svojima hišnima učiteljema, nakar je dejal: »Sedaj se lahko rokujem 
z vama.« 

Kar zadeva duhovnike v Aronovem duhovništvu imate vi, mladeniči, priložnost blagosloviti 
zakrament, nadaljevati z dolžnostmi hišnega poučevanja in sodelovati v sveti krstni uredbi. 


Pred petinpetdesetimi leti sem poznal mladeniča, Roberta Williamsa, ki je imel poklic v 
Aronovem duhovništvu. Kot škof sem bil njegov predsednik zbora. Ko je Robert govoril, je 
jecljal in se mu je zatikalo, česar ni mogel nadzorovati. Ker mu je bilo nerodno in je bil 
sramežljiv, ker se je bal sebe in drugih, je bila ta govorna napaka zanj grozljiva. Redko je sprejel 
zadolžitev, ljudem nikoli ni gledal v oči, vedno je strmel v tla. Nekega dne je zaradi spleta 
nenavadnih okoliščin sprejel odgovornost, da bo nekoga krstil. 


Sedel sem poleg Roberta v krstilnici v Tabernaklju v Salt Laku. Zavedal se je, da bo potreboval 
vso pomoč, ki jo bo lahko dobil. Oblečen je bil v čisto belo obleko, pripravljen na uredbo, ki naj 
bi jo opravil. Vprašal sem ga, kako se počuti. Strmel je v tla in skoraj povsem neobvladano 
izjavil, da se počuti grozno. Oba sva goreče molila, da bo lahko opravil svojo nalogo. Tempeljski 
delavec je nato rekel: »Nancy Ann McaArthur bo sedaj krstil Robert Willliams, duhovnik.« 


Robert je vstal, stopil v bazen, prijel malo Nancy za roko in ji pomagal v vodo, ki očisti 
človekovo življenje in daje duhovno rojstvo. Izgovoril je besede: »Nancy Ann Mcarthur, kakor 
mi je poverjeno po Jezusu Kristusu, te krstim v imenu Očeta in Sina in Svetega Duha. Amen.« In 
krstil jo je. Niti enkrat ni zajecljal! Niti enkrat se mu ni zataknilo! Bili smo priča sodobnemu 
čudežu. Robert je nato enako izvedel krstno uredbo za dva ali tri druge otroke. 


Ko sem bil v slačilnici, sem pohitel k Robertu, da bi mu čestital, in sem pričakoval isti 
neprekinjeni tok govora. Zmotil sem se. Strmel je v tla in jecljaje odgovoril z besedami 
hvaležnosti. 


Pričujem, da je takrat, ko je Robert deloval s polnomočjem Aronovega duhovništva, govoril z 
močjo, prepričljivostjo in nebeško pomočjo. 


Komaj dve leti tega sem imel privilegij govoriti na pogrebni slovesnosti za Roberta Williamsa in 
izkazati spoštovanje temu zvestemu nosilcu duhovništva, ki si je vse življenje po svojih 
najboljših močeh prizadeval spoštovati duhovništvo. 


Nekateri mladeniči, ki ste nocoj tukaj, ste morda sramežljive narave ali se imate nemara za 
nezadostne, da bi opravljali poklic. Pomnite, da to ni le vaše in moje delo. Lahko se uzremo 
navzgor in sežemo po božanski pomoči. 


Kot nekateri med vami tudi sam vem, kaj pomeni soočanje z razočaranjem in mladostno 
ponižanje. Kot deček sem igral softball v osnovni šoli. Določili so dve vodji, ta dva pa sta 
izmenoma izbirala igralce za svojo ekipo. Seveda so bili najprej izbrani najboljši igralci, sledil je 
drugi in tretji krog izbora. Če si bil izbran v četrtem ali petem krogu, še ni bilo tako slabo, toda 
če si bil izbran zadnji in poslan na rob igrišča, je bilo naravnost grozno. To vem, ker se mi je 
dogajalo. 


Kako sem upal, da žoga ne bi nikoli priletela v mojo smer, kajti zagotovo bi jo izpustil, tekači bi 
si prislužili točke, soigralci pa bi se smejali. 

Kakor da bi bilo šele včeraj, se spominjam trenutka, ko se je vse to v mojem življenju 
spremenilo. Igra se je začela, kot sem opisal: izbran sem bil zadnji. Stežka sem se odpravil na 
skrajni konec desnega polja igrišča in opazoval, kako je nasprotno moštvo zavzelo položaje s 
tekači. Tolkača sta se pripravila na udarec. Naenkrat je drugi tolkač močno udaril. Lahko sem ga 
celo slišal reči: »To bo zadetek.« Bilo je ponižujoče, kajti žoga je letela v mojo smer. Ali bo 
zunaj mojega polja? Pognal sem se na mesto, na katerega naj bi žoga priletela, in med tekom 
molil ter iztegnil roke. Presenetil sem samega sebe. Žogo sem ujel! Moje moštvo je zmagalo. 


Ta ena sama izkušnja mi je dvignila samozavest, me navdala z željo po vadbi in me vodila, da 
sem od zadnjega mesta napredoval do pomembnega igralca v moštvu. 


Lahko izkusimo takšno eksplozijo samozavesti. Lahko občutimo ponos zaradi nastopa. Pomagala 
nam bo tribesedna formula: Nikoli ne odnehaj! 


Iz igre Shenandoah je naslednji slogan, ki je že dolgo vir navdiha: »Če ne poskusimo, ne 
moremo narediti; in če ne naredimo, zakaj smo potemtakem tu?« 


Čudeži so povsod, kjer se poveličuje duhovniški poklic. Ko vera nadomesti dvom, ko nesebično 
služenje odstrani sebična prizadevanja, Božja moč začne udejanjati Božje namene. Duhovništvo 
v resnici ni toliko dar, kot je pooblastilo za služenje, privilegij za izražanje podpore in priložnost 
za blagoslavljanje življenja drugih. 


Klic dolžnosti lahko pride tiho, ko se mi, ki imamo duhovništvo, odzovemo na dodeljene 
zadolžitve. Predsednik George Albert Smith, zelo skromen, a učinkovit voditelj je izjavil: »Vaša 
najpomembnejša dolžnost je, da spoznate, kaj Gospod želi, in potem s polnomočjem in močjo 
svetega duhovništva poveličujete svoj poklic v prisotnosti svojih prijateljev tako, da vam bodo 
ljudje rade volje sledili.«" 


Kako lahko nekdo poveličuje svoj poklic? Preprosto tako, da izvaja služenje, ki je s tem 
povezano. Starešina poveličuje poklic, v katerega je bil posvečen, tako da se kot starešina pouči 
o svojih dolžnostih in jih potem izvaja. Enako kot za starešino velja za diakona, učitelja, 
duhovnika, škofa in vsakogar, ki ima službo v duhovništvu. 


Bratje, z dejanji --- ne s sanjarjenjem --- blagoslavljamo življenja, vodimo ljudi in rešujemo 
duše. Jakob je svetoval: »Postanite uresničevalci besede in ne le poslušalci, ki sami sebe 
varajo.« 


Da bi se vsi, ki lahko slišijo moj glas, ponovno odločili, da bi bili usposobljeni za Gospodovo 
vodstvo v svojem življenju. Veliko jih je, ki prosijo in molijo za pomoč. So takšni, ki so 
prestrašeni in potrebujejo roko pomoči. 


Ko sem pred mnogimi leti služil kot škof, sem predsedoval velikemu oddelku z več kot tisoč 
člani, v katerem je bilo sedeminosemdeset vdov. Ob neki priložnosti sem skupaj z enim od 
svetovalcev obiskal neko vdovo in njeno odraslo prizadeto hčer. Ko sva njeno stanovanje 
zapustila, je na drugi strani hodnika pred vrati stala ženska, ki naju je ustavila. Govorila je z 
naglasom in vprašala, če sem škof; pritrdil sem. Povedala mi je, da je opazila, da sem pogosto 

obiskoval ljudi. Nato je dejala: »Mene ali mojega, na posteljo priklenjenega moža nihče ne 
obišče. Ali se imate čas ustaviti pri naju, čeprav nisva člana vaše cerkve?« 


Ko sva stopila v stanovanje, sva opazila, da sta z možem po radiu poslušala Mormonski 
tabernakeljski zbor. S parom sva malce pokramljala, nakar sva možu dala blagoslov. 


Po tistem prvem obisku sem se tam oglasil tako pogosto, kot sem le mogel. Par se je slednjič 
sestal z misijonarji in žena, Angela Anastor, se je krstila. Malo kasneje je mož umrl in imel sem 
privilegij, da sem vodil pogrebno slovesnost in na njej govoril. Sestra Anastor je s svojim 
znanjem grškega jezika kasneje v grščino prevedla zelo uporabljano zgibanko »Joseph Smith 
pripoveduje svojo zgodbo« (Joseph Smith Tells His Own Story). 


Bratje, rad imam slogan: »Opravljajte svojo dolžnost --- to je najboljše. Ostalo prepustite 
Gospodu.«" 


Z dejavnim služenjem v Aronovem duhovništvu se boste mladeniči pripravili na Melkizedekovo 
duhovništvo, na misijon in na poroko v svetem templju. 


Vedno se boste spominjali svetovalcev svojega zbora Aronovega duhovništva in tovarišev v 
zboru in tako izkusili resnico: »Bog nam je dal spomin, da bi lahko imeli poletne vrtnice v jeseni 
življenja.«" 


Mladeniči v Aronovem duhovništvu, prihodnost vas kliče. Pripravite se nanjo! Naj vas pri tem 
nebeški Oče vselej spremlja! Naj vodi vse nas, ko si prizadevamo izkazati čast duhovništvu, ki 
ga imamo, in poveličati svoj poklic, ponižno molim v imenu Jezusa Kristusa, amen. 


Opombe 


1. Evan Stephens, »A Mormon Boy«, Jack M. Lyon in drugi, Best--Loved Poems of the LDS 
People, 1996, str. 296. 

2. Gl. NaZ 20:53. 

4. V Conference Report, apr. 1942, str. 14. 

om lakol:22. 

6. Henry Wadsworth Longfellow, »The Legend Beautiful«, v The Complete Poetical Works of 
Longfellow, 1893, str. 258. 

7. Povzeto po: James Barrie, Peter's Ouatations: Ideas for Our Time, sest. Laurence J. Peter, 
1977, str. 335. 

»Če boste pripravljeni, se ne boste bali« 
predsednik Gordon B. Hinckley 


Lahko živimo tako, da se bomo h Gospodu lahko obračali po zaščito in vodstvo. Ne moremo 
pričakovati njegove pomoči, če nismo pripravljeni spolnjevati njegovih zapovedi. 


Moji dragi bratje iz duhovništva, kjer koli že ste na tem širnem svetu, kako velikansko telo ste 
postali, možje in fantje vseh ras in narodov, vsi del Božje družine! 


Kako dragocen je za nas Božji dar! Bog nam je dal del svojega božanskega polnomočja večnega 
duhovništva, moč, s katero pripravlja človekovo nesmrtnost in večno življenje. In ker nam je bilo 
veliko dano, se od nas veliko pričakuje (gl. Lk 12:48 in NaZ 82:3). 


Vem, da nismo popolni možje. Poznamo popolno pot, vendar vedno ne ravnamo v skladu s 
svojim vedenjem. Vseeno mislim, da si v večini primerov prizadevamo. Prizadevamo si biti 
takšni možje, kakršne bi nas želel Oče. To je zelo visok cilj in vsem vam, ki si ga prizadevate 
doseči, izrekam pohvalo. Naj vas Gospod blagoslovi, ko si v vsakem pogledu prizadevate živeti 
vzorno življenje. 


Torej, kakor vemo, je Mehiški zaliv v Združenih državah nedavno prizadelo strašno divjanje 
vetrov in voda. Številni so izgubili vse, kar so imeli. Škoda je vrtoglava. Prizadetih je dobesedno 
na milijone. Strah in zaskrbljenost sta oklenila srca mnogih. Prišlo je do človeških žrtev. 


Ob vsem tem je bilo podarjene veliko pomoči. Srca so se omehčala. Domovi so se odprli. Kritiki 
radi govorijo o porazu krščanstva. Takšni bi si morali ogledati, kaj so v teh okoliščinah napravile 
cerkve. Ljudje številnih veroizpovedi so dosegali čudeže. Med njimi naša Cerkev zdaleč ni bila 
zadnja. Veliko število naših mož je prepotovalo precejšnje razdalje, s seboj so odnesli orodje in 
šotore ter izžarevajoče upanje. Možje iz duhovništva so pri obnovi delali na tisoče ur. Istočasno 
jih je bilo tam od tri do štiri tisoč. Nekaj jih je nocoj z nami. Ne moremo se jim dovolj zahvaliti. 
Prosimo, vedite, da smo vam hvaležni, da vas imamo radi in da molimo za vaše dobro. 


Večino teh prizadevanj sta vodila dva področna sedemdesetera, brat John Anderson, ki 
predseduje na Floridi, in brat Stanley Ellis, ki živi v Texasu. Toda ravno tadva bi prva rekla, da 
gre zahvala velikemu številu mož in fantov, ki so prišli na pomoč. Številni so nosili majice z 
napisom: »Mormonska roka pomoči«. Pridobili so si ljubezen in spoštovanje tistih, katerim so 
pomagali. Pomoči v težavah pa niso nudili samo članom Cerkve, temveč tudi veliko drugim, za 
katere niso vedeli, katere veroizpovedi so. 


Sledili so vzorcu Nefijcev, kakor je zapisano v Almovi knjigi: »Niso odpravili nikogar, ki je bil 
gol, ali ki je bil lačen, ali ki je bil žejen, ali ki je bil bolan, ali ki ni imel jesti; in srca niso 
predajali bogastvu; zato so bili velikodušni do vseh, tako do starih kot do mladih, tako do 
zasužnjenih kot do svobodnih, tako do moških kot do žensk, bodisi zunaj cerkve ali v cerkvi, ne 
da bi delali razlike med tistimi, ki so potrebovali pomoč.« (Al 1:30) 

Ženske in dekleta so v številnih delih Cerkve pokazale herkulovsko prizadevnost pri pripravi na 


deset tisoč paketov za osebno higieno in čistil. Cerkev je priskrbela opremo, hrano, vodo in 
tolažbo. 


Rdečemu križu in drugim organizacijam smo prispevali precejšnjo vsoto denarja. Iz postnih 
prispevkov in humanitarnega sklada smo dali milijone. Vsakemu od vas izrekam zahvalo v 
imenu prizadetih, kakor tudi v imenu Cerkve. 


Sedaj ne pravim, kar izrazito poudarjam, da ne pravim oziroma ne sklepam, da je to, kar se je 
zgodilo, Gospodova kazen. Mnogi dobri ljudje, med katerimi jih je nekaj naših zvestih svetih iz 
poslednjih dni, so med tistimi, ki so bili prizadeti. Pri tej izjavi ne oklevam, ko pravim, da tej 
stari Zemlji nadloge in naravne nesreče niso tuje. Tisti med nami, ki beremo in verjamemo 
svetim spisom, se zavedamo svaril prerokov o naravnih nesrečah, ki so se že dogajale in se še 
bodo dogajale. 


Prišla je velika povodenj, ko je voda prekrila zemljo in ko se je, po Petrovih beseda, »rešilo [...] 
osem duš« (1 Pt 3:20). 


Če kdo še dvomi o strašnih stvareh, ki lahko in bodo prizadele človeštvo, naj prebere 24. 
poglavje v Evangeliju po Mateju. Gospod med drugim pravi: 


»Slišali pa boste o vojnah in govorice o vojnah... Vzdignil se bo narod proti narodu in kraljestvo 
proti kraljestvu in lakote in potresi bodo na raznih krajih, vendar je vse to začetek porodnih 
bolečin. Gorje pa nosečim in doječim v tistih dneh! Takrat bo namreč velika stiska, kakršne ni 
bilo od začetka sveta do zdaj in je tudi več ne bo. In če tisti dnevi ne bi bili skrajšani, ne bi bilo 
rešeno nobeno meso; toda zaradi izvoljenih bodi ti dnevi skrajšani.« (Mt 24:6--8, 19, 21--22) 


V Mormonovi knjigi lahko beremo o nepredstavljivem uničenju na zahodni polobli v času 
Odrešenikove smrti v Jeruzalemu. Ponovno navajam: 


»In zgodilo se je trideset in četrtega leta, prvega meseca, četrtega dne v mesecu, da je nastala 
velika nevihta, takšna, kakršne v vsej deželi niso nikoli poznali. In bil je tudi velik in strašen 
vihar; in bilo je strašno grmenje, tako da je stresalo vso zemljo, kakor bi bila na tem, da se bo 
preklala na dvoje. In bile so silno ostre strele, kakršnih v vsej deželi niso nikoli poznali. In mesto 
Zarahemlo je zajel požar. In mesto Moroni je potonilo v morske globine in prebivalci le--tega so 
se utopili. In na mesto Moroniha je naneslo zemljo, da je na kraju mesta nastala velika gora. [...] 
Vse obličje dežele se je spremenilo zavoljo viharja in vrtinčastega viharja in grmenja in strel in 
silno velikega tresenja vse zemlje; in glavne ceste so se razklale in ravne ceste so se poškodovale 
in veliko ravnih površin se je nagubalo. In mnogo velikih in znamenitih mest je potonilo in 
veliko jih je pogorelo in veliko se jih je treslo, dokler se zgradbe le--teh niso podrle na zemljo in 
so bili prebivalci le--teh pobiti in so kraji ostali razdejani.« (3 Ne 8:5--10, 12--14) 


Kako strašna naravna nesreča je to morala biti! 


Kuga oziroma črna smrt je v 14. stoletju vzela na milijone življenj. Druge pandemične bolezni, 
kot so koze, so stoletja prinašale neopisljivo trpljenje in smrt. 

Leta 79 po Kristusu je bilo uničeno veliko mesto Pompeji, ker je izbruhnil ognjenik Vezuv. 


Chicago je utrpel strahoten požar. Veliki valovi plime so poplavili področja Havajev. Potres v 
San Franciscu je leta 1906 mesto uničil in terjal 3.000 življenj. Orkan, ki je leta 1900 pustošil po 
Galvestonu v Texasu, je povzročil smrt 8.000 ljudi. Kot vam je znano, je cunami nedavno 
pustošil v jugovzhodni Aziji, kjer jih je umrlo na tisoče in kjer še vedno potrebujejo dobrodelno 
pomoč. 


Kako nenavadne so besede v razodetju iz 88. razdelka Nauka in zavez, ki se nanašajo na 
nadloge, ki naj bi prišle po pričevanju starešin. Gospod pravi, da bo našemu pričevanju sledilo 
pričevanje potresov, ki bodo povzročili, da bo Zemlja ječala in bodo ljudje popadali na tla in ne 
bodo mogli stati. In prišlo bo tudi pričevanje glasu groma in glasu bliska in glasu viharjev in 
glasu morskih valov, ki se jih bo slišalo preko meja. In povsod bo zmeda in ljudje bodo v srcu 
prestrašeni, kajti vse ljudi bo navdal strah (gl. NaZ 88:89--91). 


Kako zanimivi so opisi cunamija in nedavnih orkanov, izraženi z besedami tega razodetja: glas 
morskih valov, ki se bodo dvignili nad svoje meje. Človekova krutost do sočloveka v preteklih in 
sedanjih sporih je in še vedno prinaša neizrekljivo trpljenje. Na področju Darfurja v Sudanu jih je 
bilo pobitih na deset tisoč, veliko več kot milijon pa jih je ostalo brez doma. 


To, kar smo izkusili v preteklosti, je bilo vse napovedano vnaprej. Vendar še ni konec. Prav 
kakor so bile naravne nesreče v preteklosti, jih lahko več pričakujemo v prihodnosti. Kaj 
narediti? 


Nekdo je rekel, da ni deževalo, ko je Noe ladjo gradil, temveč jo je zgradil in prišlo je deževje. 
Gospod je rekel, da se ne bomo bali, če bomo pripravljeni (gl. NaZ 38:30). Glavne priprave so 
podane tudi v odlomku iz Nauka in zavez, ki pravi, naj bomo na svetih krajih in naj od tam ne 
odidemo, dokler ne bo prišel Gospodov dan (gl. NaZ 87:8). 


Takole pojemo: 


Ko se bo začela majati Zemlja, 

naj naše prestrašene misli mirujejo; 

Ko bo tvoja presoja pospešila uničenje, 
nas obvaruj na Sionovem hribu. 


(prosto po Guide Us, O Thou Great Jehovah, Hymns, št. 83) 


Lahko živimo tako, da se bomo h Gospodu lahko obračali po zaščito in vodstvo. To je 
najpomembneje. Ne moremo pričakovati njegove pomoči, če nismo pripravljeni spolnjevati 
njegovih zapovedi. V tej Cerkvi imamo dovolj dokazov o kaznovanju neposlušnosti v primerih 
tako jaredovskega kot nefijskega naroda. Oba sta prehodila pot od slave do popolnega uničenja 
zaradi hudobije. 

Vemo, da pošilja dež pravičnim in krivičnim (gl. Mt 5:45). Toda čeprav pravični umrejo, niso 
izgubljeni, temveč so rešeni zaradi Odrešenikove odkupne daritve. Pavel je Rimljanom pisal: 
»Če namreč živimo, živimo za Gospoda; in če umiramo, umiramo za Gospoda.« (Rim 14:8) 


Lahko prisluhnemo svarilom. Rečeno nam je bilo, da jih je bilo glede ogroženosti New Orleansa 
veliko. Seizmologi nam pravijo, da je Dolina Slanega jezera potencialno potresno področje. To je 
glavni vzrok, zakaj tako intenzivno obnavljamo 'Tabernakelj na Tempeljskem trgu. Ta 
zgodovinska in izjemna stavba mora biti narejena tako, da bo prenesla tresenje zemlje. 


Postavili smo silose in skladišča in jih založili z življenjskimi potrebščinami za primere nesreče. 
A najboljša shramba je domača shramba. Z besedami razodetja je Gospod dejal, naj se 
organiziramo in pripravimo vse potrebno (NaZ 109:8). 


Naši ljudje že tri četrt stoletja poslušajo nasvet in spodbudo, naj se pripravijo tako, da bodo lahko 
preživeli, če bi prišlo do naravne nesreče. 


Shranimo lahko nekaj vode, osnovnih živil, zdravil in oblačil, da nas bodo grela. Prihranjenega 
bi morali imeti nekaj denarja za deževne dneve. 


Zaradi tega, kar sem sedaj povedal, bi ljudje ne smeli zdrveti v trgovino ali početi kaj 
podobnega. Ne govorim ničesar, o čemer se ne bi govorilo že dolgo. 


Nikar ne pozabimo faraonovih sanj o debelih in suhih kravah, o polnih in suhih koruznih storžih, 
ki jih je Jožef pojasnil tako, da so napovedovala leta obilja in leta pomanjkanja (gl. | Mz 41:1-- 
36). 


Verujem, moji dragi bratje, da nas bo Gospod blagoslovil in pazil na nas in nam pomagal hoditi 
v poslušnosti njegovi luči, njegovemu evangeliju in njegovim zapovedim. On je naš Oče in naš 
Bog in mi smo njegovi otroci in v vsakem pogledu zaslužimo njegovo ljubezen in skrb za nas. 
Ponižno molim, da bi tako delali, v imenu Jezusa Kristusa, amen. 

Nedeljski jutranji del 


Prerok Joseph Smith je učil z zgledom 


predsednik Thomas S. Monson 
iz Prvega predsedstva 


V svoje življenje vključimo božanska načela, ki jih je tako lepo učil --- z zgledom --- da bomo 
tudi sami bolj dovršeno živeli evangelij Jezusa Kristusa. 


Moji bratje in sestre, ob tej dvestoti obletnici njegovega rojstva bi rad govoril o našem 
predragem preroku, Josephu Smithu. 


Joseph Smith ml. se je rodil Josephu Smithu st. in Lucy Mack Smith 23. decembra leta 1805 v 
mestu Sharon v državi Vermont. Ko sta na dan njegovega rojstva ponosna starša pogledala 
svojega majhnega dojenčka, nista mogla vedeti, kakšen nedoumljiv vpliv bo imel na svet. V 
zemeljski tabernakelj je prišel bivat izbrani duh, dotaknil se je našega življenja in nas s svojim 
zgledom naučil pomembnih lekcij. Danes bi z vami rad spregovoril o nekaterih od teh lekcij. 


Ko je bil Joseph star šest ali sedem let, je z brati in sestrami zbolel za tifusom. Vsi razen Josepha 
so hitro okrevali. Njemu je na nogi ostala boleča rana. Zdravniki so ga zdravili z najboljšimi 
zdravili, kar so jih imeli, a rana se ni zacelila. Povedali so mu, da bo moral nogo izgubiti, če si 
hoče rešiti življenje. Vseeno so se kmalu po postavljeni diagnozi vrnili k družini Smith in 
povedali za nov zdravniški poseg, ki bi morda lahko rešil Josephovo nogo. Takoj so želeli začeti 
z operacijo. S seboj so prinesli vrv, da bi malega Josepha zvezali, da se ne bi premikal, saj niso 
imeli ničesar, s čimer bi mu blažili bolečine. Mali Joseph jim je rekel: »Ni me potrebno zvezati.« 


Zdravniki so predlagali, naj spije malo konjaka ali vina, da bolečina ne bi bila tako huda. »Ne,« 
je odgovoril mali Joseph. »Če se bo oče usedel na posteljo in me vzel v naročje, bom storil, kar 
bo potrebno.« Joseph Smith st. je držal svojega majhnega otroka in zdravniki so odstranili obolel 
del kosti. Mali Joseph se je, čeprav je še nekaj časa šepal, pozdravil." V tako rosni mladosti in v 
številnih drugih priložnostih nas je Joseph Smith z zgledom učil o pogumu. 


Preden je bil Joseph star petnajst let, se je njegova družina preselila v mesto Manchaster v državi 
New York. Kasneje je opisal velik verski razcvet, ki se je zdel prisoten povsod in je bil 
bistvenega pomena skoraj za vsakega prebivalca. Joseph sam je želel vedeti, kateri cerkvi naj se 
pridruži. V svoji zgodovini je zapisal: 


»Spraševal sem se, katera od vseh verskih skupnosti ima prav oziroma ali so vse napačne. Če 
ima katera izmed njih prav, katera je to in kako bom to vedel? Ko sem se v izrednih okoliščinah, 
ki so jih povzročile te skupnosti vernikov, trudil najti pravo, sem nekega dne bral Jakobovo 
pismo, prvo poglavje, peti verz: 'Če pa komu od vas manjka modrosti, naj jo prosi od Boga, ki jo 
vsem rad daje in ne sramoti --- in dana mu bo. 

Joseph je zapisal, da je vedel, da mora Gospoda preizkusiti in ga prositi za odgovor, ali pa bo za 
vedno ostal v temi. Nekega dne je zgodaj zjutraj odšel v gozdiček, ki ga danes imenujemo 
»Sveti«, pokleknil in molil z vero, da mu bo Gospod dal prosvetlitev, ki jo je tako goreče iskal. 
Josephu sta se prikazali dve osebi, Oče in Sin, in odgovor na njegovo vprašanje se je glasil, naj 
se ne pridruži nobeni od cerkva, kajti nobena ni bila prava. Prerok Joseph Smith nas je z zgledom 
učil načela vere. 


Njegova preprosta molitev v veri je tistega spomladanskega jutra leta 1820 začela to čudovito 
delo, ki se po svetu nadaljuje še danes. 


Nekaj dni po molitvi v Svetem gaju je Joseph o svojem videnju govoril s pridigarjem, katerega je 
poznal. Na njegovo presenečenje je bil pogovor v znamenju »zaničevanja« in »je bil vzrok 
velikega preganjanja, ki se je stopnjevalo«. Vendar Joseph ni omahoval. Kasneje je napisal: 
»Dejansko sem videl luč in sredi te luči sem videl dve osebi in resnično sta mi govorili; in čeprav 
so me sovražili in preganjali, ker sem govoril, da sem imel videnje, je bilo res. [...] Kajti imel 
sem videnje, to sem vedel in vedel sem, da to ve Bog, in tega nisem mogel zanikati.«" Čeprav so 
nasprotniki na Josepha izvajali pritisk tako fizično kot duševno, kar je prenašal do konca 
življenja, ni omahnil. Z zgledom je učil o odkritosrčnosti. 


Po tem velikem prvem videnju prerok Joseph tri leta ni prejel novih sporočil. Vseeno ni bil 
začuden, ni se spraševal, ni dvomil v Gospoda. Potrpežljivo je čakal. Z zgledom nas je učil 
nebeške kreposti -- potrpežljivost. 


Potem ko je Josepha obiskal angel Moroni in ko je dobil plošče, je začel s težko nalogo --- s 
prevajanjem. Lahko si samo predstavljamo predanost, požrtvovalnost in trud, ki ga je zahtevalo 
manj kot devetdeset dni trajajoče prevajanje petsto strani dolgega zapisa, ki je obsegalo obdobje 
2.600 let. Všeč so mi besede Oliverja Cowderyja, s katerimi je opisal čas, ko je Josephu pomagal 
pri prevajanju Mormonove knjige: »To so bili dnevi, ki ne bodo nikoli pozabljeni --- sedeti in 
poslušati zvok glasu, ko je narekoval po navdihu iz nebes, to je v mojem srcu prebudilo največjo 
možno hvaležnost!«" Prerok Joseph nas je z zgledom učil o marljivosti. 


Kot vemo, je prerok Joseph misijonarje poslal razglašat obnovljeni evangelij. Sam je služil 
misijon v Upper New Yorku in, skupaj s Sidneyem Rigdonom, v Kanadi. Ne samo, da je druge 
navdihoval, naj se prostovoljno javijo za služenje misijona, sam je z zgledom učil, kako 
pomembno je misijonarsko delo. 


Menim, da nas je prerok Joseph tik pred smrtjo naučil ene najbolj prijetnih in hkrati najbolj 
žalostnih lekcij. V videnju je videl svete, kako zapuščajo mesto Nauvoo in gredo proti Skalnemu 
gorovju. Vznemirjalo ga je dejstvo, da bodo njegovi ljudje vodeni stran od mučiteljev, v 
obljubljeno deželo, ki mu jo je Gospod pokazal. Ni dvoma, da si je želel, da bi bil z njimi, a je bil 
zanj na podlagi izmišljenih obtožb izdan zaporni nalog. Kljub številnim pritožbam guvernerju 
Fordu obtožb niso opustili. Joseph je zapustil dom, ženo, družino in svoje ljudi ter se predal 
civilnim oblastem, vedoč, da se verjetno ne bo vrnil. 


To so besede, ki jih je izrekel na poti v ječo Carthage: »Grem kot jagnje h klavcu, vendar sem 
miren kot poletno jutro; v srcu do Boga in vseh ljudi ne gojim nobenih zamer.« 

V ječi Carthage je bil zaprt skupaj z bratom Hyrumom in drugimi. 29. junija leta 1844 so bili 
Joseph, Hyrum, John Taylor in William Richards skupaj, ko je jezna drhal napadla ječo, zdivjala 
po stopnicah in začela streljati proti vratom sobe, v kateri so bili. Hyruma so ubili, Johna 
Taylorja ranili. Josephovo zadnje veliko dejanje na Zemlji je bilo dejanje nesebičnosti. Verjetno 
je šel čez sobo misleč, da bo rešil življenja bratov, če pobegne, [...] in pognal se je proti oknu, ko 
sta ga podrli dve krogli, ki sta prihajali od vrat, in ena od zunaj, ki mu je prestrelila desno stran 
prsnega koša". Dal je svoje življenje, Willard Rishards in John Taylor sta bila rešena. »Nihče 
nima večje ljubezni, kako jo ima ta, ki da življenje za svoje prijatelje.«" Prerok Joseph Smith je z 
zgledom učil o ljubezni. 


Čeprav so bili dogodki 27. junija leta 1844 tragični, smo, ko po 160. letih pogledamo nazaj, 
potolaženi, ko ugotovimo, da Josephova smrt ni zadnje poglavje tega poročila. Tisti, ki so 
Josephu stregli po življenju, so mislili, da se bo Cerkev brez njega zrušila, vendar njegovo 
močno pričevanje o resnici, nauki, ki jih je prevedel, in njegova objava Odrešenikovega 
sporočila še vedno obstajajo v srcih več kot dvanajstih milijonov članov po svetu, ki ga 
razglašajo za Božjega preroka. 


Pričevanje preroka Josepha še naprej spreminja življenja. Pred leti sem služil kot predsednik 
misijona v Kanadi. V mestu Ontario sta dva misijonarja v mrzlem, zasneženem popoldnevu 
hodila od vrat do vrat. Nista bila uspešna. En misijonar je bil izkušen, drugi ne. Potrkala sta na 
vrata gospoda Elmerja Pollarda in ker sta se mu premražena misijonarja zasmilila, ju je povabil 
naprej. Predstavila sta mu svoje sporočilo in ga vprašala, če bi se jima pridružil v molitvi. Privoli 
je pod pogojem, da bo molil sam. 


Njegova molitev je misijonarja presunila. Rekel je: »Nebeški Oče, blagoslovi ta dva nesrečna in 
zapeljana misijonarja, naj se vrneta domov in ne zapravljata časa v Kanadi z oznanjanjem 
sporočila, ki je takšna izmišljotina in o katerem vesta tako malo.« 


Ko so se dvignili s tal, je gospod Pollard misijonarjema naročil, naj se več ne vračata. Na pragu 
jima je posmehljivo dejal: »Saj ne moreta reči, da resnično verjameta, da je bil Joseph Smith 
Božji prerok!« in zaloputnil vrata. 


Misijonarja sta prehodila kratek del poti, ko je mlajši družabnik plaho dejal: »Starešina, gospodu 
Pollardu sploh nisva odgovorila na vprašanje.« Starejši družabnik je rekel: »Bila sva zavrnjena. 
Pojdiva naprej.« 


Toda mlajši misijonar je vztrajal pri svojem in vrnila sta se k vratom gospoda Pollarda. Gospod 
Pollard jih je odprl in jezno dejal: »Zdi se mi, da sem vama rekel, da se ne vračajta!« 


Mlajši družabnik je z vsem pogumom, kar ga je imel, dejal: »Gospod Pollard, ko sva odhajala, 
ste nama dejali, da v resnici ne verjameva, da je bil Joseph Smith Božji prerok. Rad bi vam 
pričeval, gospod Pollard, da vem, da je bil Joseph Smith Božji prerok, da je po navdihu prevedel 
svete zapise, ki jih poznamo kot Mormonovo knjigo, ter da je videl Boga Očeta in Jezusa, 
njegovega Sina.« Misijonarja sta nato odšla. 


Prav tega gospoda sem na sestanku za pričevanja slišal govoriti o dogodkih tistega spominskega 
dne. Rekel je: »Tisti večer nisem mogel zaspati. Premetaval sem se in obračal. Kar naprej sem v 

mislih slišal besede: 'Joseph Smith je bil Božji prerok. Vem, da je... Vem, da je... Vem, da je...' 
Komaj sem čakal, da se zdani. Vzel sem številko, napisano na kartici s členi vere, in poklical 
misijonarja. Vrnila sta se in tokrat smo jaz, moja žena in družina sodelovali v pogovoru kot pravi 
iskalci resnice. Sad tega je, da smo vsi sprejeli evangelij Jezusa Kristusa. Za vedno bomo 
hvaležni za pričevanje resnice, ki sta nam ga prinesla pogumna, ponižna misijonarja.« 


V 135. razdelku Nauka in zavez lahko preberemo besede Johna Taylorja, ki se nanašajo na 
preroka Josepha. Joseph Smith, ki pravijo, da je prerok in Gospodov videc odrešitev človeštva na 
tem svetu naredil več kot kateri drug človek, razen Jezusa Kristusa, ki je kdaj živel". 

Všeč so mi besede predsednika Brighama Younga, ki je rekel: »Rad bi neprestano kričal aleluja, 
kadar pomislim, da sem poznal Josepha Smitha, preroka, katerega je Gospod povzdignil in 
posvetil in kateremu je dal ključe ter polnomočje za gradnjo Božjega kraljestva na Zemlji. 


Tem primernim priznanjem našemu ljubljenemu Josephu dodajam svoje pričevanje, da vem, da 
je bil Božji prerok, izvoljen, da obnovi evangelij Jezusa Kristusa v poslednjih dneh. Molim, da se 
bomo med praznovanjem 200. obletnice njegovega rojstva učili iz njegovega življenja. V svoje 
življenje vključimo božanska načela, ki jih je tako lepo učil --- z zgledom --- da bomo tudi sami 
bolj dovršeno živeli evangelij Jezusa Kristusa. Naj naše življenje odseva spoznanje, da Bog živi, 
da je Jezus Kristus njegov Sin, da je bil Joseph Smith prerok in da nas tudi danes vodi Božji 
prerok, in sicer predsednik Gordon B. Hinckley. 


Ta konferenca označuje dvainštirideset let, odkar sem bil poklican v zbor dvanajstih apostolov. 
Na prvem sestanku s Prvim predsedstvom in zborom dvanajsterih v templju mi je bila od zapetih 
najljubša hvalnica, ki časti preroka Josepha Smitha. Zaključujem s kitico te hvalnice: 


Čast možu, ki govoril je z Gospodom. 
Jezus mazilil preroka nam je. 

Z njim se pričelo je zadnje razdobje, 
v čast pojejo mu vsa ljudstva sveta. 


O tej pomembni resnici pričujem v imenu Jezusa Kristusa, amen. 
Opombe 


1. Gl. Lucy Mack Smith, History of Joseph Smith by His Mother, izbrala Scot Facer proctor in 
Maurine Jensen Proctor, 1996, str. 69--79. 

2. Joseph Smith --- History 1:10, 11. 

3. Joseph Smith --- History 1:21--22, 25. 

4. Joseph Smith --- History 1:71, opomba pod črto. 

5. NaZ 135:4. 

6. History of the Church, 6:618. 

7. Jn 15:13. 

8. NaZ 135:3. 

9. Teachings of Presidents of the Church: Brigahm Young, 1997, str. 343. 
10. William W. Phelps, »Čast možu«, hvalnice in otroške pesmi, str. 50. 


Na sionskem hribu 

predsednik Boyd K. Packer 
vršilec dolžnosti predsednika zbora dvanajstih apostolov 


Vsaka duša, ki se voljno pridruži Cerkvi Jezusa Kristusa svetih iz poslednjih dni in si prizadeva, 
da bi živela po njenih načelih in uredbah, stoji »na sionskem hribu«. 


Že dolgo živim in opazujem, kako eno za drugim odplavlja merila, na katera se civilizacija 
zanaša za svoje preživetje. Živimo v času, ko starodavna merila --- moralnost, zakonska zveza, 
dom in družina --- izgubljajo bitko za bitko na sodiščih in svčtih, v parlamentih in v učilnicah. 
Naša sreča je odvisna od življenja po teh merilih. 


Apostol Pavel je prerokoval, da bodo v našem času, v poslednjih dneh, ljudje »neposlušni 
staršem [...], brez srca [...], brez ljubezni do dobrega [...]. Raje bodo imeli naslade kakor 
Boga.« (2 Tim 3:2--4) 


Opozoril je: »Hudobni ljudje in sleparji pa bodo prišli v vedno večje zlo, varali bodo in bodo 
varani.« (2 Tim 3:13) Prav je imel. Vseeno pa ob misli na prihodnost prevzame optimističen 
občutek. 


Pavel je mlademu Timoteju naročil, naj vztraja v tem, česar se je naučil od apostolov, in mu 
rekel, da bo varen, saj »že od otroštva poznaš Sveto pismo in to ti more po veri v Kristusa Jezusa 
dati modrost, ki pelje v rešitev« (2 Tim 3:15). 


Poznavanje svetih spisov je pomembno. Iz njih se poučimo o duhovnih smernicah. 


Slišal sem ljudi, ki so rekli: »Voljno bi prenašal preganjanje in preizkušnje, če bi živel v zgodnjih 
dneh Cerkve, ko je bila toliko razodetij, ki so objavljena kot sveti spisi. Zakaj se to ne dogaja 
dandanes?« 


Razodetja, ki so izšla preko preroka Josepha Smitha in so jih natisnili kot svete spise, so položila 
neminljiv temelj za Cerkev. Zaradi tega je evangelij Jezusa Kristusa lahko dosegel »vsak narod« 
(2 Ne 26:13).' 


Sveti spisi opredeljujejo službo preroka in predsednika ter njegovih svetovalcev, zbora 
dvanajstih apostolov, zbora sedemdeseterih, predsedujočega škofovstva, okolišev, oddelkov in 
vej. Opredeljujejo službe v Melkizedekovem in Aronovem duhovništvu. Vzpostavijo poti, skozi 
katere navdih in razodetja pritekajo do voditeljev in učiteljev ter staršev in posameznikov. 


Nasprotovanje in preizkušnje so danes drugačni, če ne celo močnejša in nevarnejša, kot so bila v 
zgodnjih dneh. Niso toliko uperjena proti Cerkvi kot proti posamezniku. Zgodnja razodetja, ki 
so jih natisnili kot svete spise za trajne smernice Cerkve, opredeljujejo uredbe ter zaveze in so še 
vedno veljavna. Eden od teh odlomkov iz svetih spisov obljublja, da se ne bomo bali, če bomo 
pripravljeni (gl. NaZ 38:30). Naj vam povem, kaj je bilo storjenega, da bomo lahko pripravljeni. 
Morda boste tako razumeli, zakaj se ne bojim prihodnosti in čutim toliko zaupanja. Nikakor ne 
morem do potankosti opisati ali našteti vsega, kar je Prvo predsedstvo in zbor dvanajstih 

apostolov vzpostavilo v zadnjih letih. Po njih boste videli nadaljevanje razodetij, ki so na voljo 
Cerkvi in vsakemu članu. Nekaj jih bom opisal. 


Pred več kot štiridesetimi leti so se odločili, da bodo pripravili cerkveno izdajo svetih spisov, da 
bo nauk hitro in preprosto dosegljiv vsakemu članu Cerkve. Namenili smo se, da bomo naredili 
navzkrižne primerjave Svetega pisma kralja Jakoba z Mormonovo knjigo, Naukom in zavezami 
ter Dragocenim biserom. Besedilo v Svetem pismu v izdaji kralja Jakoba je ostalo popolnoma 
nespremenjeno. 


Delo za današnji čas je bilo opravljeno že pred stoletji. Devetdeset odstotkov Svetega pisma 
kralja Jakoba je ostalo takšnega, kot sta ga prevedla William Tyndale in John Wycliffe. Veliko 
dolgujemo tema zgodnjima prevajalcema, tema mučenikoma. William Tyndale je rekel: 
»Napravil bom, da bo fant, ki orje, o svetih spisih vedel več kot [duhovščina].« 


Alma je prestal velike preizkušnje in se je soočal tudi z večjimi. O njem zapis poroča: »In sedaj, 
ker je imelo pridiganje besede veliko težnjo, da je vodilo ljudi, da so delali, kar je bilo pravično - 
-- da, imelo je bilo močnejši učinek na mišljenje ljudi kakor meč ali kar koli drugega, kar se jim 
je bilo zgodilo --- zato je Alma menil, da je bolje, da poskusi z vrlino Božje besede.« (Al 31:5) 


Točno to smo imeli v mislih, ko smo začeli s projektom svetih spisov, da bi vsak član Cerkve 
lahko poznal svete spise in razumel načela ter nauke, ki jih lahko najdemo v njih. Odločili smo 
se, da bomo v našem času napravili to, kar sta Tyndale in Wycliffe napravila v svojem. 


Tako Tyndala kot Wycliffa so strašno preganjali. Tyndale je trpel v strahotno mrzli ječi v 
Bruslju. Njegova oblačila so bila ponošena in raztrgana in strašno ga je zeblo. V pismu škofa je 
prosil za svoj plašč in kapo. Rotil je za svečo, rekoč: »Res je utrujajoče, če sam sediš v temi. 
Njegova prošnja jih je tako razjezila, da so ga odpeljali iz ječe in ga pred velikansko množico 
sežgali na grmadi. 


Wycliffe je ušel smrti z ognjem, a koncil v Konstanci je njegovo truplo izkopal, ga sežgal na 
grmadi in njegov pepel raztresel." 


Prerok Joseph Smith si je zvezke Knjige mučenikov Johna Foxa, angleškega duhovnika iz 16. 
stoletja, sposodil od matere Edwarda Stevensona od sedemdeseterih. Ko jih je prebral, je rekel: 
»S pomočjo urima in tumima sem videl mučenike. Bili so pošteni, predani Kristusovi privrženci, 
v skladu z razsvetljenjem, ki so ga imeli. Rešeni bodo.«< 


Opraviti navzkrižno primerjavo več kot 70.000 verzov svetih spisov in napisati opombe ter 
razlago se je zelo verjetno zdelo težko, morda celo nemogoče. A začeli smo. Za dokončanje smo 
potrebovali dvanajst let in pomoč več kot 600 ljudi. Nekateri so bili izvedenci v grščini, 
latinščini in hebrejščini, ali pa so se spoznali na starodavne svete spise. Večinoma so bili 
navadni, zvesti člani Cerkve. 


Delo je vodil duh navdiha. Brez računalnika bi bilo projekt nemogoče izvesti. Oblikovali so 


neverjeten sistem za organiziranje na deset tisoče opomb, da bi se sveti spisi odprli pred vsakim 
oračem. S tematskim kazalom lahko član v le nekaj minutah poišče besede, kot so odkupna 

daritev, kesanje, Sveti Duh, ter odkrije reference iz vseh štirih svetih spisov. 


Po številnih letih projekta smo jih vprašali, kako napredujejo z dolgotrajnim, mučnim tematskim 
seznamom po abecednem redu. Napisali so: »Doživeli smo blagoslove in bolečine, smo mimo 
ljubezni in pohote, in zdaj se moramo pokesati. V roke smo dobili rokopis Mormonove knjige. 
To je omogočilo, da smo popravili tiskarske napake, ki se prikradejo v prevode svetih spisov.« 


V tematske vodiču Topical Guide je nadvse pomembnih osemnajst strani v majhnem tisku pod 
naslovom »Jezus Kristus«. To je najbolj razumljiva zbirka podatkov v svetih spisih za ime 
Jezusa Kristusa, kar jih je bilo zbranih v človeški zgodovini. Sledite tem referencam in spoznali 
boste, čigava Cerkev je to, kaj uči in s čigavim polnomočjem. Vse temelji na svetem imenu 
Jezusa Kristusa, Božjega Sina, Mesija, Odrešenika, našega Gospoda. 


Nauku in zavezam so bila dodana nova razodetja --- 137. razdelek, videnje preroka Josepha 
Smitha o izvajanju obdaritve, in 138. razdelek, videnje predsednika Josepha F. Smitha o 
odkupitvi mrtvih. Ko so delo zaključili, da bi ga natisnili, smo z uradnim razglasom prejeli 
čudovito razodetje o duhovništvu (gl. NaZ Uradni razglas 2), kar dokazuje, da sveti spisi niso 
zaključeni. 


Nato je napočil velikanski izziv prevajanja v jezike Cerkve. Danes so tri knjige svetih spisov v 
enem zvezku, z Vodičem po svetih spisih, izdane v štiriindvajsetih jezikih; sledili bodo drugi 
jeziki. Mormonova knjiga je natisnjena v 106 jezikih. Štiriindevetdeset prevodov je v delu. 


Opravljeno je bilo tudi drugo. Mormonovi knjigi je bil dodan podnaslov --- Mormonova knjiga, 
še ena zaveza Jezusa Kristusa. 


S temeljnimi nauki, ki so trdni kot granit templja v Salt Lake Cityju, in dostopni vsem, je to še 
eno pričevanje o stalnem prejemanju razodetij v Cerkvi. »Verjamemo v vse, kar je Bog razodel, 
v vse, kar razodeva, in verjamemo, da bo razodel še mnogo velikih in pomembnih stvari v zvezi 
z Božjim kraljestvom.« (Členi vere 1:9) 


Medtem ko se je odvijalo objavljanje svetih spisov, se je začelo še eno veliko delo. Tudi to je 
trajalo več let. Ponovno je bil oblikovan celoten učni načrt. Vse učne programe v duhovniških in 
pomožnih organizacijah --- za otroke, mlade in odrasle --- smo pregledali, tako da se 
osredotočajo na svete spise, na Jezusa Kristusa, na duhovništvo, na družino. 


Na stotine prostovoljcev je delalo leta in leta. Nekateri so bili izvedenci v pisanju, učnem načrtu, 
poučevanju in s tem povezanimi področji, a večinoma so bili navadni, vredni člani Cerkve. Vse 
je temeljilo na svetih spisih s poudarkom na duhovniškem polnomočju in z osredotočanjem na 
sveti naravi družine. 


Prvo predsedstvo in zbor dvanajstih apostolov so izdali »Družina: Razglas svetu«." Nato so 
objavili pričevanje »Živi Kristus: pričevanje apostolov«.' 

Seminar in inštitut se je razširil po svetu. Učitelji in učenci se učijo ter poučujejo po Duhu (gl. 
NaZ 50:17--22). Oboji prejmejo poduk, da razumejo svete spise, besede prerokov, načrt 
odrešitve, odkupno daritev Jezusa Kristusa, odpad in obnovo, edinstveni položaj obnovljene 

Cerkve in kako prepoznati načela ter nauke, ki jih najdemo v njih. Učence spodbujamo, naj 
razvijejo vsakodnevno navado branja svetih spisov. 


Ponedeljkovi večeri so namenjeni družinskim večerom. Vse dejavnosti v Cerkvi bi morali 
prilagoditi, da bodo družine lahko skupaj. 


Temu je naravno sledilo, da smo misijonarsko delo ponovno osredotočili na razodetja pod 
naslovom »Pridigaj moj evangelij«. Vsako leto razrešijo več kot 25.000 misijonarjev. Vrnejo se 
domov v 148 držav, potem ko so dve leti izkoristili, da so se učili nauka in kako naj poučujejo po 
Dulu ter pričujejo. 


Razjasnjena so bila načela duhovniškega vodenja. Duhovniška zbora --- Aronov in 
Melkizedekov --- sta bila poveličana. Vedno in povsod so voditelji, ki imajo ključe --- škofi, 
predsedniki veje --- da vodijo, pojasnjujejo, česar ne razumemo pravilno, da opazijo in popravijo 
napačne nauke. Poučevanje odraslih v duhovništvu in Društvu za pomoč temelji na naukih 
predsednikov Cerkve. 


Preoblikovali smo cerkvene revije in sedaj so objavljene v petdesetih jezikih. Tu je čudovito 
obdobje gradnje templjev. 122 templjev je odprtih za uredbe; dva sta bila objavljena včeraj. 
Rodoslovje smo preimenovali v družinsko zgodovino. Zvestim članom najnovejša tehnologija 
pomaga, da pripravijo imena in jih prinesejo v tempelj. Vse to pričuje o neprekinjenih razodetjih. 
Še veliko drugega je, a je preveč, da bi vse podrobno opisal. 


V Cerkvi je središčno jedro moči, ki seže globlje od programov ali sestankov ali druženja. Ne 
spreminja se. Ne more oslabeti. Stalno je in zanesljivo. Nikdar ne pojema ali zbledi. Cerkev je 
res nameščena v kapele, a živi v srcu in duši vsakega svetega iz poslednjih dni. 


Povsod po svetu ponižni člani črpajo navdih iz svetih spisov, ki jih vodijo skozi življenje. Ne 
razumejo povsem, da so našli »dragoceni biser« (Mt 13:46), o katerem je Gospod govoril 
učencem. 


Ko je Emma Smith, žena preroka Josepha, zbrala hvalnice za prvo knjigo hvalnic, je vanjo 
vključila pesem »Guide Us, O Thou Great Jehovah« (Vodi nas, o, veliki Jahve), ki je pravzaprav 
molitev: 


»Ko se Zemlja zatrese, 

prosim, pomiri naš strah. 

Ko tvoje sodbe širijo uničenje, 

na sionskem hribu nam varuj korak. 


Vsaka duša, ki se voljno pridruži Cerkvi Jezusa Kristusa svetih iz poslednjih dni in si prizadeva, 
da bi živela po njenih načelih ter uredbah, stoji »na sionskem hribu«. 


Vsakdo lahko prejme zagotovilo, ki izhaja iz navdiha in pričuje, da Jezus je Kristus, Božji Sin, 


da Cerkev Jezusa Kristusa svetih iz poslednjih dni je to, kar izjavlja, edina prava cerkev na 
obličju vse Zemlje (gl. NaZ 1:30). V imenu Jezusa Kristusa, amen. 

Book of Mormon, 1893, str. 6. 

8. »Guide Us, O Thou Great Jehovah« (Vodi nas, o, veliki Jahve), Hymns, št. 83. 


Vzorec za vse 


starešina Merrill J. Bateman 
iz predsedstva sedemdeseterih 


Obnovljeni evangelij Jezusa Kristusa je vzorec za vse. Pomeni dobre novice --- Kristusov 
brezčasni nauk in polnomočje. 


Nedavno je povabljenec nekega radijskega programa pod vprašaj postavil mednarodni značaj 
Cerkve, ki ima svoje začetke v New Yorku, sedež v Utahu in zgodbo v Mormonovi knjigi o 
starodavnem ameriškem ljudstvu. Ko sem pomislil na prijatelje v Aziji, Afriki, Evropi in drugih 
delih sveta, je bilo očitno, da sogovornik ni razumel univerzalne narave obnovljenega evangelija 
ali vsevključujoče uporabnosti njegovih uredb, zavez in blagoslovov. Svetovni pomen prvega 
videnja preroka Josepha Smitha in Mormonove knjige se ne meri po razdalji, temveč se 
ugotavlja v sporočilu o človeškem odnosu z Bogom, v Očetovi ljubezni do njegovih otrok in v 
božanskih zmožnostih vsakega človeškega bitja. 


Preroki so v vseh razdobjih klicali, naj pridemo h Kristusu in se v njem izpopolnjujemo (gl. Mor 
10:32, gl. tudi Mt 5:48, Jn 10:10, 14:6), da je odrešitev možna preko edinorojenega Očetovega 
Sina (gl. Jn 1:14, 18, NaZ 29:42). Ta klic je vsesplošen in se nanaša na vse Božje otroke, naj so 
Afričani, Azijci, Evropejci ali druge rase in narodnosti. Enako je apostol Pavel oznanil 
Atenčanom, da smo vsi smo Božjega rodu (gl. Apd 17:29): 


Očetov načrt z osrednjo pozornostjo na Kristusovi odkupni daritvi je bil pripravljen pred 
osnovanjem sveta (gl. Abr 3:22--28, Al 13:3). Dan je bil Adamu in Evi in zapovedano jima je 
bilo, naj o njem učita svoje otroke (gl. | Mz 5:6--12). Sčasoma je Adamovo potomstvo evangelij 
zavrnilo, toda obnovljen je bil po Noetu in kasneje po Abrahamu (gl. 2 Mz 6:2--4, Gal 3:6--9). V 
Mojzesovih dneh je bil evangelij ponujen Izraelcem. Toda za nalogo je bil potreben nepopustljiv 
voditelj, ki bi jih po stoletjih odpada pripeljal h Kristusu (gl. 2 Mz 9:5--6, NaZ 84:19--24). 
Polnost evangelija je na prelomu obdobja slednjič v Izraelu obnovil sam Odrešenik. 

Enega najpoučnejših odlomkov iz svetih spisov o tem, kako poteka odpad in obnova, lahko 
najdemo v Jezusovi priliki o hudobnih viničarjih (gl. Mk 12:1--10). Jezus v priliki opomni ljudi 
na številne preroke, ki so bili poslani v obdobjih pred tem, da bi vzgojili pravičen narod. 
Nadaljuje, kako so sle vsakič znova zavrnili. Nekatere so pretepli in jih odposlali praznih rok. 
Druge so ubili. Nato Jezus med prerokovanjem o svojem lastnem delovanju poslušalcem pove, 
da se je Oče odločil, da bo poslal svojega »ljubljenega sina« (JST, Mk 12:7), rekoč: »Mojega 
sina bodo spoštovali.« (Mt 12:6) 


Jezus je nato, ker je poznal svojo lastno usodo, dejal: »Tisti viničarji pa so govorili [...]: "Tale je 
dedič. Dajmo, ubijmo ga in dediščina bo naša!' Zgrabili so ga, ubili in vrgli iz vinograda.« (Mk 
12:7, 8) 


Po Odrešenikovi smrti in po smrti apostolov so bili nauki in uredbe spremenjeni in spet se je 
začel odpad. Tokrat je duhovna tema trajala več stoletij, preden so na Zemljo ponovno prodrli 
žarki svetlobe. Apostol Peter je ta odpad poznal in po Odrešenikovem vnebovzetju prerokoval, 
da se Gospod ne bo vrnil v drugo tako dolgo, dokler ne bo »vse obnovljeno« (gl. Apd 3:19--21). 
Apostol Pavel je prav tako prerokoval o času, ko člani ne bodo »prenesli zdravega nauka« (2 
Tim 4:3--4) in da bo pred drugim Kristusovim prihodom »odpad« (2 Tes 2:2--3). Govoril je tudi 
o »obnovi vsega«, rekoč, da bo lahko Odrešenik »v polnosti časov [...] osredinil vse v 
[Kristusu]« (E£ 1:10). 


Gospod je vodil evangelijsko obnovo po preroku Josephu Smithu. »Obnova vsega« se je začela v 
Svetem gaju, ko sta se Oče in Sin prikazala Josephu Smithu. Joseph je v videnju spoznal, da ima 
Bog osebno naravo, da sta Oče in Sin ločeni, povzdignjeni bitji s telesom iz mesa in kosti. 


Na začetku večine obdobij novi prerok prejme knjigo. Mojzes je prejel plošče (gl. | Mz 31:18). 
Lehi je iz knjige bral o uničenju Jeruzalema (gl. | Ne 1:11--14). Ezekiel je dobil »knjižni zvitek« 
(Ez 2:9--10), ki je vseboval Gospodovo sporočilo za Judovo hišo v njegovih dneh. Janezu 
Razodevalcu je bila na otoku Patmosu pokazana druga knjiga s sedmimi pečati (gl. Raz 5, NaZ 
77:6). Se je mar torej čuditi, da je Gospod priskrbel knjigo, v kateri bo polnost evangelija kot 
del »obnove vsega«? Mormonova knjiga ima moč, da vse, tako moške kot ženske, pripelje h 
Kristusu. Omenjanje Odrešenikove odkupne daritve je najjasnejši zapis o njenem namenu in 
moči. 


Sveti Duh mi je prišepnil v dušo, da je Joseph videl Očeta in Sina v Svetem gaju in da 
Mormonova knjiga izpričuje resnico. Hvaležen sem za dodatno znanje o Odrešenikovi odkupni 
daritvi. Eno od imen, s katerimi imenujemo Odrešenika, je »edinorojeni Očetov Sin«. Na primer, 
apostol Janez v svojem evangeliju navaja, da je na Gori spremenitve videl Gospodovo veličastje 
in slavo in da je bila Božja slava tista od »Očetovega Edinorojenega« (In 1:14, gl. tudi 18. verz). 
Podobno tudi Mormonova knjiga velikokrat uporabi to poimenovanje. 


V nasprotju s smrtniki, ki podedujejo seme smrti po obeh starših, se je Jezus rodil umrljivi 
materi, toda nesmrtnemu Očetu. Seme smrti, ki ga je podedoval po Mariji, je pomenilo, da lahko 
umre, Očetovo nasledstvo pa mu je dalo večno življenje, kar je pomenilo, da je bila smrt 
prostovoljno dejanje. Tako je Jezus Judom dejal: »Kakor ima namreč Oče življenje v sebi, tako 
je dal tudi Sinu, da ima življenje v sebi.« (Jn 5:26) Ob drugi priložnosti je izjavil: »Zato me Oče 

ljubi, ker dam svoje življenje, da ga spet prejmem. Nihče mi ga ne jemlje, ampak ga dajem sam 
od sebe. Oblast imam, da ga dam, in oblast imam, da ga spet prejmem. To naročilo sem prejel od 
svojega Očeta.« (Jn 10:17--18) 


Nesmrtna narava, ki jo je Jezus prejel od Očeta, mu je dala moč, da je izpeljal odkupno daritev, 
da je trpel za grehe vseh. Prerok Alma v Mormonovi knjigi uči, da Jezus ni le prevzel nase naših 
grehov (Al 7:13), ampak je tudi trpel bolečine, stiske in skušnjave. Alma je prav tako pojasnil, da 
je Jezus nase prevzel naše bolezni, smrt in naše slabosti (gl. Al 7:11--13). To je storil tako, je 
dejal Alma, da bo »poln usmiljenja, po mesu, da bo [...] vedel, kako podpirati svoje ljudstvo« (Al 
7:12). 


Prerok Abinadi nadalje izjavlja, da bo potem, »ko bo njegova duša darovana za greh, [...] videl 
svoje potomstvo« (Moz 15:10). Nato Abinadi pojasni, da bodo Odrešenikovo potomstvo preroki 
in tisti, ki jim sledijo. Dolgo let sem premišljeval o Odrešenikovi izkušnji v Vrtu in na križu kot 
o kraju, kjer se je nadenj zgrnila ogromna gmota greha. Vendar se je s pomočjo besed Alma, 
Abinadija, Izaija in drugih prerokov moj pogled na stvari spremenil. Jezus je namesto neosebne 
gmote greha doživljal naše »slabosti« (Heb 4:15), »nosil [je] naše bolezni, naložil si je naše 
bolečine [in] je bil ranjen zaradi naših prestopkov« (Iz 4:15). Odkupna daritev je bila zaupna in 
osebna izkušnja, v kateri je Jezus spoznal, kako pomagati vsakemu od nas. 


Dragoceni biser uči, da so bili Mojzesu pokazani vsi prebivalci Zemlje, ki jih je bilo toliko, kot 
peska na morskem dnu (gl. Moses 1: 28). Če je Mojzes videl vsakega človeka, potem se zdi 
logično, da ima Stvarnik stvarstva moč osebno spoznati vsakega od nas. Spoznal je vaše in moje 
slabosti. Izkusil je vaše bolečine in trpljenje. Izkusil je moje. Pričujem, da nas pozna. Razume, 
kako se soočamo s skušnjavami. Pozna naše šibkosti. Bolj kot to, da nas pozna, ve kako naj nam 
pomaga, če pridemo k njemu v veri. Zato je neka mlada španska ženska nenadoma spoznala, da 
je več kot le drobec v vesolju, ko ji je Sveti Duh pričeval o obnovi. Občutila je Božjo ljubezen, 
da je njegova hči in spoznala, da jo Bog pozna. To prav tako pojasnjuje, zakaj se je načrt 
odrešitve japonskemu prijatelju zdel znan, ko so ga misijonarji poučevali in ko mu je Sveti Duh 
potrdil, kakšen je njegov namen na Zemlji in njegov potencial. 

Pričujem, da je obnovljeni evangelij Jezusa Kristusa vzorec za vse. Ni najpomembnejše, kje se 
dogodki zgodijo, temveč dobre novice --- Kristusov brezčasni nauk in odkupna moč Gospoda 
Jezusa Kristusa. Pričujem, da živi, da je on Kristus. Pričujem, da je evangelij, ki je bil obnovljen 


po preroku Josephu Smithu, to, kar je Peter imenoval »obnova vsega«. Pričujem, da je 
predsednik Gordon B. Hinckley današnji Gospodov prerok. V imenu Jezusa Kristusa, amen. 


Moja duša se radosti nad svetimi spisi 


sestra Cheryl C. Lant 


84 


generalna predsednica Osnovne 


Popolnoma nič pomembnejšega ne moremo narediti za svojo družino, kot da jo okrepimo v 
svetih spisih. 


Naš dragi prerok nas je nedavno prosil, naj do konca leta preberemo Mormonovo knjigo. Ker 
sem njegovo povabilo sprejela, sem v tej knjigi odkrila nove in zanimive stvari, čeprav sem jo 
prebrala že velikokrat. Na primer, ponovno sem odkrila petnajsti verz v četrtem poglavju Druge 
Nefijeve knjige, ki pravi: »Kajti moja duša se radosti nad svetimi spisi in moje srce jih 
premišljuje in jih zapisuje za učenje in v korist mojih otrok.« 


Sveti spisi nas učijo, kako brati Mormonovo knjigo. Omenjeni so trije pomembni koraki. 


Prvič, »moja duša se radosti«. Ta stavek mi je všeč! Med prebiranjem svetih spisov sem 
premišljevala o lakoti in žeji po spoznanju, toda radostiti se nad njimi je nekaj povsem drugega. 
Spoznala sem, da to, kar prinesem, določa, kaj bom iz svetih spisov odnesla. Ob vsakem branju 
na dogajanje v nekem smislu gledam z novimi očmi. Izkušnje iz življenja, ki jih imam, ter moj 
pristop vplivajo na to, koliko bom pridobila. Rada imam svete spise. Cenim resnice, ki jih 
odkrijem med branjem. Ko prejemam spodbudo, usmeritev, tolažbo, moč in odgovore na svoje 
prošnje, mi srce navdaja radost. Življenje je videti lepše, pred menoj se odpre pot in vsakič ob 
branju prejmem potrditev ljubezni ter skrbi nebeškega Očeta zame. To mi je zares v 
zadovoljstvo. Takole je rekel neki deček iz razreda sončkov: »Sveti spisi mi dajejo veselje!« 


Drugič: »O njih premišljuje moje srce.« Kako rada nosim svete spise s seboj v srcu! Duh tega, 
kar berem, mi prinaša mir in tolažbo. Spoznanje, ki sem ga pridobila, me vodi in usmerja. Imam 
zaupanje, ki se je rodilo iz poslušnosti. 


Včasih imam razkošje, da se lahko potopim v svete spise. Včasih jih berem po drobcih. Vendar 
se zdi, da ni pomembno, kje oziroma kdaj berem svete spise, saj jih vseeno lahko nosim v srcu. 
Spoznala sem, da z jutranjim branjem teh lahko ves dan nosim s seboj vpliv Duha. Če jih berem 
opoldan, je to navadno zato, ker me je k njim pripeljala nuja po odgovorih in napotilih, ki 
vplivajo na moje odločitve in dejanja. Ko jih berem zvečer, prijetno, tolažeče Gospodovo 
sporočilo ostaja v moji podzavesti, ko počivam. Pogosto me ponoči prebudijo zamisli in misli, ki 
izvirajo iz besed, ki sem jih prebrala, tik preden me je zajel spanec. Čez dan v mislih lahko 
odtavam vsepovsod, toda moje srce varno objema Gospodove besede, ki so v svetih spisih, 
in »jih premišljuje«. 


Na podlagi tega sem spoznala, da je človek to, kar premišljuje v srcu (Prg 23:7). Ko 
premišljujem o svetih spisih, se v meni nekaj spremeni. Močneje si želim živeti bliže nebeškem 
Očetu. Hrepenim, da bi mu služila. Hočem živeti po načelih, ki jih spoznam v svetih spisih, in po 
tem jih moje srce »zapiše za učenje in korist mojih otrok«. 


Sama seveda ne pišem svetih spisov, kot jih je Nefi, toda če svete spise berem in živim po 
načelih, ki jih spoznam, se ti zapišejo v moje življenje. Vodijo moja dejanja in se zapisujejo 
vanja za moje otroke, da jih bodo videli in sledili. Ustvarim lahko zapuščino, tradicijo 
pravičnega življenja, zasnovanega na načelih, ki sem jih spoznala v svetih spisih. 


85 


Odlomek iz Nauka in zavez 93:39--40 uči, da pride hudobni in odvzame luč ter resnico zaradi 
neposlušnosti človeških otrok in zaradi običajev njihovih očetov. 


Toda Gospod nam je zapovedal, naj svoje otroke vzgajamo v luči in resnici. Z branjem svetih 
spisov imam lahko zagotovilo, da bom spoznala »luč in resnico«, ki bo blagoslovila mene in 
mojo družino. Ker vem, kaj storiti, lahko delam na tem, da svoja dejanja --- moje »navade« -- 
uskladim s tem, kar vem. Potem moj vzor mojih otrok ne bo zapeljal, temveč jih bo vodil do 
svetih spisov in do resnice, ki jo prinašajo. 


Všeč mi je pesem za Osnovno, ki uči: 


Poglabljati, premišljevati in moliti 
je vse, kar moram storiti. 

Vodil bo Duh in globoko v sebi 
bom poznala resnico svetih spisov!. 


Opažam, da ne molim le za pričevanje o resnici svetih spisov, temveč tudi da me bo med 
branjem spremljal Duh, da bom dojemljivejša in bom vse videla jasneje. Lahko vidim, kje sem v 
življenju, in kje želi nebeški Oče, da bi bila. Lahko razumem načela resnice in lahko vidim, kako 
napraviti potrebne spremembe pri sebi. Lahko čutim gotovost, da mi bo Gospod pomagal in mi 
dajal moč, da bom izpolnila svojo nalogo. Tako se sveti spisi zapisujejo v moje življenje. 


Med branjem svetih spisov slišimo Odrešenikov glas. Ni odsoten v našem življenju. Dejavno se 
nahaja v verzih teh svetih knjig. Prerok nas je prosil, naj se z branjem Mormonove knjige 
približamo Odrešeniku. 


Kaj pa naši otroci? Kako blagoslovljen je otrok, čigar starši svoje življenje postavijo na naukih iz 
svetih spisov! Nič pomembnejšega ne moremo narediti za svojo družino, kot da jo okrepimo v 
svetih spisih. Starši, skličite družino k branju svetih spisov in naredite prostor za to na vašem 
prenatrpanem družinskem urniku. Otroci, hitro in radostno se odzovite, ko vas pokličejo k 
preučevanju svetih spisov. 


Predsednik Gordon B. Hinckley nam je izrekel povabilo, toda izrekel nam je tudi obljube, če 
bomo povabilo sprejeli. Obljubil je, da bomo »blagoslovljeni z dodatno mero Gospodovega 
Duha, večjo odločenostjo, da bomo spolnjevali njegove zapovedi, in močnejšim pričevanjem o 
dejanskosti živega Božjega Sina«'". 


Ena mojih hčera, ki se nahaja v čudovitem trenutku svojega življenja, v katerem so njeni največji 
blagoslovi njeni največji izzivi (ima tri majhne otroke!), mi je dejala: »Mama, tako delam. 
Berem Mormonovo knjigo. In oklepam se tistih čudovitih obljub. So natanko to, kar trenutno v 
življenju potrebujem.« 

Ali so ti blagoslovi to, kar v življenju potrebujete? Lahko jih vzamemo. Kot posamezniki se 
zaobljubimo, da bomo sledili preroku. Kot družine zahtevajmo svoje blagoslove. Predsednik 
Hinckley, radi vas imamo, slišali smo vaš glas in mu bomo sledili. 

Naj pričujem, da vem, da nebeški Oče živi in nas ima rad. Vem, da je Jezus Kristus naš 
Odrešenik. Vem, da sveti spisi govorijo resnico. So Božja beseda. Vem, da je Gordon B. 
Hinckley naš današnji prerok. Vem, da bomo, če mu bomo sledili, od nebeškega Očeta prejeli 
velike blagoslove. Tako hvaležna sem za to pričevanje! V imenu Jezusa Kristusa, amen. 


Opombe 


1. »Search, Ponder, and Pray«, Children's Songbook, str. 109. 
2. »Odzvanjajoče in resnično pričevanje«, Liahona, avg. 2005, str. 6. 


Obnovljena resnica 


starešina Richard G. Scott 
iz zbora dvanajstih apostolov 


Očetov načrt odrešitve in sreče [...] vam bo pomagal premagati vsak življenjski izziv. 


Zaradi vse večjega števila nesreč, naravnih in povzročenih, vse okrog nas vidimo, kako po svetu 
želja po duhovnem vodstvu očitno raste. To hrepenenje po duhovnem vodstvu nastaja zaradi 
dejstva, da smo otroci božanskega nebeškega Očeta. Razumljivo je, da se, kadar nas pestijo 
težave, obrnemo po pomoč k svojemu Stvarniku. Naš ljubeči nebeški Oče je vedel, da bodo 
okoliščine izprijenega sveta, neprizanesljivi osebni izzivi in katastrofe vodili Božje otroke v 
iskanje duhovne hrane. 


V predzemeljskem življenju smo bivali v navzočnosti Boga, našega svetega Očeta in njegovega 
ljubljenega Sina, Jezusa Kristusa. Tam smo pridobili razumevanje Očetovega načrta odrešitve in 
obljubo, da bomo ob rojstvu na Zemljo prejeli pomoč. Razložen nam je bil osnovni namen 
življenja. Rečeno nam je bilo: 


Naredili bomo zemljo na kateri bodo tile lahko živeli; in preizkušani bodo s tem, da se bo videlo, 
če bodo naredili vse, kar jim Gospod, njihov Bog, zapove; in tisti, ki bodo obdržali svoje prvo 
stanje, poslušnost v predzemeljskem življenju, jim bo dodano, in tisti, ki bodo obdržali svoje 
drugo stanje, to je poslušnost v zemeljskem življenju, bodo deležni slave na veke.! 


Te besede izražajo najbolj temeljni namen vašega bivanja na Zemlji. Ta namen je, da se 
dokažemo v izpolnjevanju Gospodovih zapovedi in napredovanju pri razumevanju, sposobnostih 
in v vseh vrednih lastnostih. Pomeni prejeti vse zahtevane uredbe in se držati vsake potrebne 
zaveze. Pomeni ustvariti in skrbeti za družino. To zemeljsko izkustvo vključuje obdobja 
preizkušenj in sreče s ciljem, da se zmagoslavno vrnemo po tem, ko smo se spopadli z vsemi 
izzivi in priložnostmi življenja na Zemlji in prejmemo veličastne blagoslove, obljubljene za 
takšno poslušnost. 

Da bi obdobje smrtne preizkušnje in rasti obrodilo največje koristi, smo bili že vnaprej poučeni o 
okoliščinah, s katerimi se bo vsak sam soočal na Zemlji. Razložen nam je bil vzorec našega 
Očeta, po katerem nas bo vodil skozi to življenje. Izmed najbolj pogumnih in poslušnih duhovnih 
otrok je Oče izbral preroke in druge pooblaščene služabnike, kateri bodo dobili njegovo 

duhovništvo in bili poučeni o resnici ter bodo vodeni, da to resnico oznanjajo med Božjimi otroki 
na Zemlji. Bog je vsakemu otroku dal svobodno voljo, pravico, da njegovemu nasvetu sledijo ali 
ga zavrnejo. Vsakega je spodbudil, naj bo poslušen, vendar nikogar ni v to silil. Takrat ste vedeli, 
da svojo pot na Zemlji lahko izberete, toda da ne morete določiti posledic svojih odločitev. 
Slednje bo določil večni zakon. 


Kdor živi vredno najbogatejših obljubljenih blagoslovov, a jih zaradi razlogov, nad katerimi 
nima moči, ne prejme na Zemlji, jih bo deležen v posmrtnem življenju. Spomin predsmrtnega 
življenja vam je bil odvzet, in sicer da bo bivanje na Zemlji verodostojen test, pri katerem vam je 
bilo dano vodstvo, ki vam govori kako živeti. Načrt za odrešitev v tem življenju skupaj s 
priložnostjo, da se vrnemo k nebeškemu Očetu se imenuje evangelij Jezusa Kristusa. 


Že preden je bila Zemlja ustvarjena, so se nekateri uprli načrtu našega Očeta. Naščuval jih je 
genialen a hudoben duh, poznan kot Lucifer ali Satan. Predlagal je prikrojitev zahtev. Njegov 
dokaz je bil tako prepričljiv, da mu je sledila ena tretjina Očetovih duhovnih otrok in bili so 
izobčeni. Izgubili so izredno priložnost za rast in odločilno prednost, ki jo prinaša umrljivo telo. 
Nebeški Oče, ki vsakega izmed svojih otrok pozna do potankosti, se je zavedal, da bodo čez čas 
mnogi skušani, postali bodo posvetni in bodo zavrnili pričevanje ter nauke njegovih prerokov. 
Vedel je, da bo duhovna tema nadomestila luč resnice v stanju, ki se imenuje odpad. Čas od 
predstavitve resnice do splošne izgube le te zaradi greha se imenuje eno razdobje. V nizu 
razdobij so bili preroki izbrani eden za drugim, da bi na Zemlji ohranili resnico za zveste, kljub 
temu da je bilo mnogo takih, ki so jo izkrivljali in zavračali. 


Poučeni ste bili, da bo Kristusova luč priskrbela vodstvo. Ta daje luč in življenje vsem stvarem. 
Posameznikom po vsej Zemlji pomaga razlikovati med resnico in zmoto, med pravico in krivico. 
Kristusova luč ni oseba. Je moč in vpliv, ki pride od Boga Očeta in njegovega Sina, Jezusa 
Kristusa. Če ji sledimo, lahko postanemo upravičeni bolj določenega vodstva in navdiha od 
Svetega Duha. Povedano vam je bilo, da prestopki vpliv Svetega Duha oslabijo, vendar se po 
primernem kesanju njegova moč povrne. Radostili ste se spoznanja, da bodo vsi poslušni, ki 
bodo prejeli prave uredbe skupaj z neizogibnimi zavezami in bodo nato ostali zvesti, podedovali 
celestialno slavo in živeli v navzočnosti Očeta in njegovega Sina skozi vse večnosti. 


Kako vso to resnico poznamo? Kako lahko potrdite, da je pristna? Kar se tiče Božje narave, 
naukov in namena življenja, okrog sebe vidite veliko zmedo. Kako potem Bog, naš nebeški Oče 
vodi svoje otroke na Zemlji? Na kakšen način izrazi resnico in svojo voljo, da se zvesti in verni 
otroci lahko pravilno odločijo in prejmejo blagoslove katere nebeški Oče želi, da jih imajo? Naj 
vam razložim. 


Od osnovanja sveta dalje je Bog naš Oče dosledno sledil svojemu načrtu, ki sem ga pravkar 
opisal. Adam se je trudil načrt našega Očeta deliti s svojimi otroki in potomci. Mnogi so verjeli 
in bili blagoslovljeni. Veliko pa se jih je odločilo, da bodo svoj božji dar moralne izbire uporabili 
za zavrnitev Božjih naukov in evangelija. Neubogljivi so resnico zavrnili, izkrivili nauke in 
uredbe in se oddaljili od Boga. Sčasoma je luč resnice nadomestila duhovna tema in duhovništvo 
in prava Cerkev sta bila med ljudmi izgubljena. 


Preroki kot so Henoh, Noe, Abraham, Mojzes so vsak v svojem razdobju resnico obnovili, 
vendar so njihova prizadevanja sčasoma mnogi zavrnili. Na vrhuncu časa je bil na Zemljo rojen 

Jezus Kristus, ljubljeni Božji Sin. Obnovil je resnico in služil z ljubeznijo in sočutjem. Na Zemlji 
je ponovno ustanovil svojo Cerkev z apostoli in preroki. Preko silnega trpljenja je izpolnil Božje 
poslanstvo svojega svetega Očeta, da bi postal naš Odrešenik in Odkupitelj. Dovolil je, da so ga 
križali.. Vstal je in premagal telesno smrt. Njegova neskončna odkupna žrtev je nebeški dar, ki 
omogoča, da so tistim, ki se pokesajo, grehi odpuščeni in so upravičeni do večnega življenja. 
Kljub vsemu so Božjega sina zavrnili vsi razen redkih. Njegovi apostoli in člani Cerkve so bili 
preganjani in mnogi ubiti. Zemlja je potonila v dolgo in strašno obdobje silne duhovne teme. 


V svetih spisih je zabeleženo, da je bilo skozi zgodovino, ob izjemno pomembnih priložnostih, 
mogoče slišati glas Boga Očeta. Ob večkratnih priložnostih je Jezus Kristus osebno izbral 
posameznike. Vendar pa je zabeležena le ena nadnaravna, edinstvena prilika, ko se je Bog Oče 
razodel kot oseba.. Ob prisotnosti le enega človeka se je prikazal skupaj s svojim dragim svetim 
sinom, Jezusom Kristusom. Ta človek je bil Joseph Smith, ml., izreden duh, pripravljen preden je 
bil osnovan svet. Izbran je bil, da postane največji prerok, ki je bil kdaj poslan na Zemljo. 
Obnovljeno naj bi bilo tudi duhovniško polnomočje, izvedena popolna obnova Cerkve, ki jo je 
ustanovil Odrešenik, skupaj z dodatnimi svetimi spisi, ki bi bili potrebni za naš čas, ki bi bili 
posledica neprekinjenih razodetij Odrešenika. 


Naš dobrohotni Oče je prišel iz svojega širnega stvarstva na Zemljo, da bi razjasnil resnico, 
razkropil silne oblake duhovne teme, uveljavil svojo istovetnost, obnovil polnost resnice in da bi 
priskrbel edini način za pridobitev zanesljivega, duhovnega vodstva. Ta pomembna obnova se je 
začela s preprostim stavkom: To je moj ljubljeni Sin. Poslušaj ga!" Sledila je obnova resnice, 
duhovništva, svetih uredb in resnične Cerkve z Očetovim načrtom odrešitve in sreče. Ta načrt ti, 
kadar ga živiš pomaga premagati vsak življenjski izziv. Pomagal vam bo, da postanete 
upravičeni, preko vere in poslušnosti, do božanskega duhovnega vodstva, ki ga boste 
potrebovali. Ta podpora vam bo dala moč, da boste živeli kot veste da bi morali, ne glede na to 
kako izprijeno je stanje sveta. 


Katera okoliščina bi bila tako zelo pomembna, da bi upravičila obisk Boga Očeta, ki je brez 
primere? Do tega je prišlo, da bi se začelo »razdobje polnosti časov«, ki so ga napovedovali 
preroki Stare in Nove zaveze. Za Očeta je prišel čas, da v Kristusu zbere vse stvari", preda vse 
ključe kraljestva in obnovi znanje preteklih razdobij' kot tudi, da ustanovi poslednje razdobje 
evangelija na Zemlji. 


Ker je vedel, da bo mnogim težko verjeti, da je do tako veličastne obnove res prišlo, je Odrešenik 
priskrbel otipljivo pričo, ki potrjuje resnico, to je Mormonovo knjigo. Na njenih straneh je opisan 
način, kako priti do potrditve o dejanskosti obnove. Odrešenik je preko Josepha Smitha priskrbel 
še dodaten razsvetljujoč sveti spis s knjigama Nauk in zaveze ter Dragoceni biser. Nič čudnega, 
da se tolikšen del vidčevega poslanstva osredotoča na Odrešenika, njegovo odkupno daritev in 
osvobajajoči nauk. 


Medtem ko se to dragoceno sporočilo oznanja svetu, Satan nadvse učinkovito ljudi prepričuje, 
naj ga prezrejo. Velika večina Očetovih otrok ni Očeta v nebesih in namena smrtnega življenja 
zgolj pozabila, temveč se Boga le redko spomnijo, niti ne razmišljajo, zakaj so prišli semkaj na 
Zemljo. Zaposleni so s posvetnimi stvarmi, ki jih odvračajo od bistvenih. Ne naredite te napake. 

Kar sem opisal kot služabnik Jezusa Kristusa, je resnično. Ni dovolj imeti meglenega 
razumevanja o resnici ali dejanskosti Očeta ter njegovega Sina, našega Odrešenika. Vsak izmed 
nas mora spoznati, kdo v resnici sta. Čutiti morate, kako zelo vas imata rada. Zaupati morate, da, 
ko dosledno, po svojih najboljših močeh, živite resnico, vam bosta Oče in Sin pomagala spoznati 
namen vašega zemeljskega življenja in vas okrepila, da boste upravičeni obljubljenih 
blagoslovov. Poslušnost Božjim zapovedim zahteva razumevanje le--teh. Treba je verjeti vanje. 
To razumevanje najučinkoviteje dosežemo preko osebnega preučevanja nauka. To je eden od 
razlogov, zakaj je julija letos predsednik Hinckley, skupaj s svetovalcema, vse člane povabil, naj 
do konca leta preberejo Mormonovo knjigo. Obljubili so nam: »Tisti, ki berejo Mormonovo 
knjigo, bodo blagoslovljeni z dodatno mero Gospodovega Duha, s plemenitejšim sklepom, da 
bodo ubogali Božje zapovedi, in z močnejšim pričevanjem o živi dejanskosti Božjega sina.« 

Sam sem to obljubo preizkusil in dobil potrditev o njeni resnici. Če ste tudi vi skrbno sledili 
nasvetu, potem veste, o čem govorim. Če še niste začeli, je še čas, da svoje življenje obogatite z 
branjem strani Mormonove knjige. Prosim, storite to. 


Kot apostol Gospoda Jezusa Kristusa pričujem, da sta Bog, naš Oče, in Jezus Kristus po Josephu 
Smithu izvršila obnovo, ki sem jo opisal, da sta sijoča luč resnice in Cerkev Jezusa Kristusa 
ponovno na Zemlji, da je bila resnična narava Boga Očeta in njegovega Sina ponovno razkrita in 
da je Božji načrt odrešitve na voljo vsem, ki ga iščejo. Sprejmite ga in po njem živite, da boste 
prejeli mir in radost. V imenu Jezusa Kristusa, amen. 


Opombe 


1. Gl. Abr 3:24--26. 

2. Joseph Smith --- History 1:17 

3. Gl. Ef 1:10. 

4. Gl. NaZ 128:18--21. 

5. Gl. pismo Prvega predsedstva, 25. julij 2005. 


Odpuščanje 
predsednik Gordon B. Hinckley 


Z odpuščanjem z ljubeznijo in sprejemanjem lahko vidimo čudeže, ki se drugače ne bi mogli 
zgoditi. 


Moji dragi bratje in sestre, zahvaljujem se nebeškemu Očetu, ker je podaljšal moje dneve, da 
lahko živim v tem času, polnem izzivov. Zahvaljujem se mu za priložnost služenja. Nimam 
druge želje, kot je ta, da bi naredil vse, kar lahko, za nadaljevanje Gospodovega dela, da bi služil 
njegovim zvestim ljudem in živel v miru s sosedi. 

V zadnjem času sem po svetu prepotoval več kot 40.000 kilometrov in obiskal Aljasko, Rusijo, 
Korejo, Tajvan, Hong Kong, Indijo, Kenijo in Nigerijo --- v tej zadnji deželi smo posvetili nov 
tempelj. Nato smo posvetili tempelj v Newport Beachu v Kaliforniji. Ravnokar sem se vrnil iz 
Samoe, ker je potekala še ena posvetitev templja --- dodatnih 16.000 kilometrov. Ne potujem 

rad, vendar želim iti med naše ljudi, da jim izrečem zahvalo ter spodbudo in jim pričujem o 
božanskosti Gospodovega dela. 


Pogosto pomislim na pesem, ki sem jo prebral že davno tega. Takole gre: 


Naj živim ob poti, 

po kateri hodijo različni ljudje, 

ljudje, ki so dobri, in ljudje, ki so slabi, 
tako dobri in tako slabi kot sem sam. 


Sam ne bi želel sedeti na sramotilnem odru, 
ne tuliti ciničnih prepovedi, 

naj živim v hiši ob poti 

in sem prijatelj z vsemi ljudmi. 


(Sam Walter Foss, »The House By the Side of the Road«, v James dalton Morrison, izšlo v 
Masterpieces of Religious Verse, 1948, str. 422) 


Tako se počutim sam. Starost človeka spremeni. Zdi se, da se zaradi nje bolj zave potrebe po 
prijaznosti in dobroti ter prizanesljivosti. Želi si in moli, da bi ljudje med seboj lahko živeli v 
miru brez vojn in spopadov, prepirov in sporov. Zelo močno se začne zavedati pomena velike 
Odrešenikove odkupne daritve, globine njegove žrtve in hvaležnosti za Božjega Sina, ki je dal 
svoje življenje, da bi mi lahko živeli. 


Danes želim govoriti o odpuščanju. Mislim, da je morda celo največja vrlina na Zemlji, zagotovo 
pa jo najbolj potrebujemo. Toliko je hudobije in zlorab, nesprejemanja in sovraštva! Tako velika 
je potreba po kesanju in odpuščanju! To je veliko načelo, ki ga poudarjajo vsi sveti spisi, tako 
stari kot sodobni. 


V vsej naših svetih spisih ni lepše zgodbe o odpuščanju, kot je o izgubljenem sinu, ki jo lahko 
preberemo v petnajstem poglavju Evangelija po Luku. Občasno bi jo moral prebrati vsakdo in o 
njej premisliti. 


»Ko je [izgubljeni sin] vse zapravil, je v tisti deželi nastala huda lakota in začel je trpeti 
pomanjkanje. Šel je in se pridružil nekemu meščanu tiste dežele, ki ga je poslal na svoje posestvo 
past svinje. Želel se je nasititi z rožiči, ki so jih jedle svinje, pa mu jih nihče ni dal. Šel je vase in 
dejal: "Koliko najemnikov mojega očeta ima kruh v obilju, jaz pa tukaj umiram od lakote. Vstal 
bom in šel k očetu in mu rekel: Oče, grešil sem zoper nebo in pred teboj. Nisem več vreden, da 
bi se imenoval tvoj sin. Vzemi me za enega od svojih najemnikov." 


In vstal je ter šel k očetu. Ko je bil še daleč, ga je oče zagledal in se ga usmilil; pritekel je, ga 


objel in poljubil. Sin mu je rekel: "Oče, grešil sem zoper nebo in pred teboj. Nisem več vreden, 
da bi se imenoval tvoj sin.'« (Lk 15:14--21) 

Oče je naročil pripraviti veliko slavje in ko se je njegov drugi sin pritoževal, mu je rekel: 
»Poveseliti in vzradostiti pa se je bilo treba, ker je bil ta, tvoj brat, mrtev in je oživel, ker je bil 
izgubljen in je najden.« (Lk 15: 32) 


Če so bila zagrešena krivična dejanja in je sledilo kesanje, temu pa odpuščanje, takrat je storilec, 
ki je bil izgubljen, najden, in ta, ki je bil mrtev, oživljen. Kako čudoviti so blagoslovi usmiljenja 
in odpuščanja! 


Načrt ZDA za obnovo Evrope po drugi svetovni vojni je bil dar v milijonih dolarjih, ki je Evropo 
postavil na noge. Na Japonskem sem po tej vojni videl velike jeklarne, denar za katere, tako so 
mi dejali, je prišel iz Amerike, nekdanje sovražnice Japonske. Kako boljši je ta svet zaradi 
odpuščanja radodarnega naroda v dobro nekdanjega sovražnika! 


V Govoru na gori je Gospod učil: »Slišal ste, da je bilo rečeno: Oko za oko in zob za zob. Jaz pa 
vam pravim: Ne upirajte se hudobnežu, ampak če te kdo udari po desnem licu, mu nastavi še 
levo. In če se hoče kdo pravdati s teboj in ti vzeti obleko, mu pusti še [svoj] plašč. In če te kdo 
sili eno miljo daleč, pojdi z njim dve. Če te kdo prosi, mu daj, in če si hoče kaj sposoditi od tebe, 
mu ne pokaži hrbta. Slišali ste, da je bilo rečeno: Ljubi svojega bližnjega in sovraži svojega 
sovražnika. Jaz pa vam pravim: Ljubite svoje sovražnike in molite za tiste, ki vas preganjajo.« 
(Mt 5:38--44) 


To so močne besede. Ali mislite, da bi lahko sledili temu nalogu? To so besede samega Gospoda 
in mislim, da se nanašajo na vsakega od nas. 


Pisarji in farizeji so pred Jezusa pripeljali neko žensko, ki so jo zasačili pri prešuštvu, da bi ga 
mogli tožili. »Jezus se je sklonil in s prstom pisal po tleh, [kot da ne bi slišal ničesar]. Ko pa so 
ga kar naprej spraševali, se je vzravnal in jim rekel: "K dor izmed vas je brez greha, naj prvi vrže 
kamen vanjo." Nato se je spet sklonil in pisal po tleh. Ko so to slišali, so drug za drugim odhajali, 
od najstarejših dalje. In ostal je sam in žena v sredi. Jezus se je vzravnal in ji rekel: "Kje so, 
žena? Te ni nihče obsodil?" Rekla je: "Nihče, Gospod." In Jezus ji je dejal: "Tudi jaz te ne 
obsojam. Pojdi in odslej ne greši več!« (Jn 8:6--11) 


Odrešenik je učil, naj zapustimo devetindevetdeset ovčic, da bi našli eno izgubljeno, da bosta 
lahko sledila odpuščanje in poravnava. 


Izaija je izjavil: »Umijte se, očistite se! Odstranite svoja hudobna dejanja izpred mojih oči, 
nehajte delati hudo. Naučite se delati dobro, skrbite za pravico. Pomagajte zatiranemu, 
zagovarjajte siroto, branite vdovo. Pridite, pravdajmo se, govori GOSPOD: Če so vaši grehi 
rdeči kakor škrlat, bodo beli kakor sneg, če so rdeči kakor bagrenina, bodo beli kakor volna.« (Iz 
1:16--18) 


Odrešenik je najvišjo ljubezen izrazil takrat, ko je umirajoč v smrtnem boju zaklical: »Oče, 
odpisti jim, saj ne vedo, kaj delajo.« (Lk 23:34) 


V današnjih dneh nam je Gospod v razodetju dejal, da moramo odpuščati eden drugemu, kajti ta, 
ki ne odpusti svojemu bratu njegovih prestopkov, ima večji greh pred Gospodom, kajti v njem 

ostaja večji greh. Gospod bo odpustil, komur bo odpustil, od nas pa se pričakuje, da bomo 
odpustili vsem ljudem (gl. NaZ 64:9--10). 


Gospod nam je ponudil čudovito obljubo. Dejal je, da nam je, ko se pokesamo svojih grehov, 
odpuščeno in da se on grehov nič več ne spominja (gl. NaZ 58:42). 


Dandanes jih je toliko, ki niso pripravljeni odpustiti in pozabiti. Otroci jočejo in žene hlipajo, ker 
jim očetje in možje očitajo majhne napake, ki resnično niso pomembne. In toliko je žensk, ki 
zaradi majhne žaljive besede ali dejanja delajo iz muhe slona. 


Pred časom sem iz časopisa Deseret Morning News izrezal članek, ki ga je napisal Jay Evensen. 
Z njegovim dovoljenjem navajam iz njega. Napisal je: 


»Kaj bi čutili do najstnika, ki bi vam v sprednje steklo avtomobila med vožnjo iz nasprotne smeri 
iz svojega drvečega avta vrgel deset kilogramskega zmrznjenega purana? Kako bi se počutili po 
šesturni operaciji, v kateri bi vam vstavili kovinske ploščice in druge opornice, da bi vam 
sestavili obraz, in ko bi izvedeli, da vas čakajo leta zdravljenja, preden bo vse po starem --- in da 
ste imeli srečo, da niste umrli ali utrpeli trajne možganske poškodbe? 


In kako bi se počutili, če bi izvedeli, da je imel vaš napadalec s prijatelji purana samo zato, ker so 
najprej ukradli bančno kartico in se za zabavo podali na nesmiselne nakupe? [...] 


Tovrstni sprevrženi zločini politike in policijo primorajo k obljubam po strožjih kaznih. To je 
tisto, kar zakonodajalce spodbudi, da med seboj tekmujejo, kdo bo prvi izdal zakon, ki bo 
povečal kazen pri izdaji kriminalnega naloga zaradi uporabe zmrznjene perutnine. 


New York Times je navedel izjavo okrožnega tožilca, ki je dejal, da žrtve tovrstnih kaznivih 
dejanj čutijo, da ni nobena kazen dovolj stroga. "Niti smrtna kazen jim ni v tolažbo,' je povedal. 


Zaradi vsega naštetega je to, kar se je dejansko zgodilo, tako nenavadno. Žrtev, Victoria Ruvolo, 
44--letna nekdanja direktorica izterjevalske agencije, se je bolj zanimala za reševanje življenja 
19--letnega napadalca, Ryana Cushinga, kakor da bi zahtevala kakršno koli maščevanje. Od 
tožilcev je hotela čim več izvedeti o njem, o njegovem življenju, kako je odraščal in tako dalje. 
Potem je vztrajala pri poravnavi. Cushing bo odslužil šest mesecev v ječi in bo pet let na 
pogojnem odpustu, če bo priznal krivdo za poskus napada druge stopnje. 


Sojeno mu je bilo za poskus napada prve stopnje --- obtožba, ki je najbolj ustrezala zločinu --- 
lahko bi mu dodelili 25 let zapora in bi ga slednjič poslali nazaj v družbo kot moža srednjih let 
brez izobrazbe in prihodnosti. 


Toda to je samo del zgodbe. Preostali del, ki se je tisti dan odigral v sodni dvorani, je resnično 
neverjeten. 


Po poročanju New York Timesa se je Cushing previdno in | oklevajoče odpravil do mesta, kjer je 
v sodni dvorani sedela Ruvolo, in se ji v solzah opravičil. "Žal mi je za to, kar sem vam naredil." 

Ruvolo je nato vstala in žrtev ter napadalec sta se jokajoč objela. Med hlipanjem ga je pobožala 
po glavi in ga potrepljala po hrbtu, priče, vključno s poročevalcem Timesa, so slišale: 'Je že 
dobro. Rada bi samo, da bi iz svojega življenja naredil največ, kar lahko." Glede na poročila so 
strogi tožilci in celo novinarji komaj zadrževali solze.« (»Forgiveness Has Power to Change 
Future«, Deseret Morning News, 21. avg. 2005, str. AA3) 


Kako čudovita zgodba, čudovita zato, ker se je dejansko zgodila in to v neprizanesljivem New 
Yorku! Mar bi lahko čutili kaj drugega kot občudovanje do te ženske, ki je odpustila mladeniču, 
ki bi ji skoraj vzel življenje? 


Vem, da je to, o čemer govorim, delikatno in občutljivo. So trdosrčni kriminalci, ki jih morajo 
spraviti za zapahe. So strašni zločini, kot sta naklepni umor in posilstvo, zaradi katerih so stroge 
kazni upravičene. Toda nekaj bi se jih dalo rešiti pred brezplodnimi leti v ječi zaradi 
nepremišljenega, neumnega dejanja. Z odpuščanjem z ljubeznijo in sprejemanjem lahko vidimo 
čudeže, ki se drugače ne bi mogli zgoditi. 


Velika odkupna daritev je bila najvišje dejanje odpuščanja. Obseg te odkupne daritve presega 
našo sposobnost, da bi jo docela razumeli. Vem le, da se je zgodila in da je bila namenjena meni 
in vam. Trpljenje je bilo tako hudo, smrtni boj tako močan, da tega ne more doumeti nihče izmed 
nas, ko je Odrešenik ponudil sebe kot odkupnino za grehe človeštva. 


Preko njega prejmemo odpuščanje. Po njem smo deležni določenih obljub, da bodo vsemu 
človeštvu omogočeni blagoslovi odrešitve, vključno z vstajenjem od mrtvih. Po njem in zaradi 
njegovega vseobsegajočega žrtvovanja nam je preko poslušnosti ponujena priložnost za 
povzdignjenje in večno življenje. 


Naj nam Bog pomaga, da bi bili malo prijaznejši, da bi pokazali več strpnosti, bili odpustljivejši, 
bolj pripravljeni iti še eno miljo, se skloniti in dvigniti tiste, ki so morda grešili, a so obrodili 
sadove kesanja, da bi odložili stare zamere in jih več ne kuhali. Za to ponižno molim v svetem 
imenu našega Odkupitelja, in sicer Jezusa Kristusa, amen. 

Nedeljski popoldanski del 


Jezus Kristus --- veliki Zdravitelj 


starešina Russel M. Nelson 
iz zbora dvanajstih apostolov 


Šele po veri, kesanju, krstu, pričevanju in trajni spreobrnitvi pride Gospodova zdravilna moč. 


Dragi bratje in sestre, iz vsega srca vas pozdravljam. Bratje se vam zahvaljujejo za dobroto, za 
veliko velikodušnih prijaznih dejanj, za molitve in za podporo, ki jo čutimo v življenju. Naši 
izzivi so podobni vašim. Vsi kdaj izkusimo žalost, trpljenje, bolezen in smrt. Gospod pričakuje, 
da do konca vztrajamo v dobrem ali slabem. Ko skupaj napredujemo v njegovem svetem delu, se 
bratje zavedajo, kako pomembna je vaša pozornost, ki jo tako ljubeče izkazujete, mi pa jo 
hvaležno sprejemamo. Imamo vas radi in molimo za vas, prav kakor vi molite za nas. 


Posebej se zahvaljujem Gospodu Jezusu Kristusu. Hvaležen sem mu za ljubečo prijaznost in za 
povabilo, naj pridemo k njemu." Čudim se njegovi neprimerljivi moči zdravljenja. Pričujem, da 
je Jezus Kristus veliki Zdravitelj. To je le ena od mnogih lastnosti, ki so značilne za njegovo 
neprimerljivo življenje. 


Jezus je Kristus, Mesija, Božji Sin, Stvarnik, veliki Jahve, obljubljeni Emanuel, naš Odrešenik in 
Odkypitelj, ki nas je odkupil, naš zagovornik pri Očetu, naš veliki Vzornik. Nekega dne bomo 
stali pred njim kot pravičnim in milostnim Sodnikom." 


Čudeži ozdravljenja 


Jezus je kot veliki Zdravitelj svojim prijateljem naročil, naj gredo in »sporočijo [...], kar so 


videli in slišali: slepi spregledujejo, hromi hodijo, gobavi so očiščeni, gluhi slišijo, mrtvi so 
obujeni«. 


Evangeliji po Mateju", Marku", Luku " in Janezu' so polni zapisov, v katerih Jezus razglaša 
evangelij in zdravi vsakršne bolezni. Ko se je vstali Odkupitelj prikazal ljudem v starodavni 
Ameriki, je vse, ki so bili »na nek način prizadeti«, povabil, naj pridejo k njemu in bodo 
ozdravljeni. Svoje božansko polnomočje za zdravljenje bolnih je podelil vrednim duhovnikom v 
zgodnjih obdobjih" in ponovno v poslednjih dnevih, ko je bil evangelij v celoti obnovljen.? 


Vpliv molitve na zdravljenje 


Njegove moči zdravljenja se lahko poslužimo tudi preko molitve. Nikoli ne bom pozabil 
izkušnje, ki sva jo s sestro Nelson imela pred tremi desetletji s predsednikom Spencer W. 
Kimballom in njegovo drago ženo Camillo. Bili smo v Hamiltonu v Novi Zelandiji, kjer smo 
nameravali udeležiti velike konference svetih. Takrat še nisem bil generalna osebnost. Povabili 
so me, naj kot generalni predsednik Nedeljske šole sodelujem na tem in podobnih sestankih na 

drugih otokih Tihega oceana. Kot zdravnik sem dolgo let skrbel za predsednika in sestro 
Kimball. Zelo dobro sem ju poznal. 


Mladi iz krajevnih cerkvenih enot so za to sobotno konferenco pripravili večerni kulturni 
program. Na žalost sta predsednik in sestra Kimball hudo zbolela in dobila visoko vročino. Ko 
sta prejela duhovniški blagoslov, sta odšla počivat v bližnji dom predsednika novozelandskega 
templja. Predsednik Kimball je svojega svetovalca, predsednika N. Eldona Tannerja, prosil, naj 
predseduje na kulturni prireditvi ter predsednika in sestro Kimball opraviči. 


Sestra Nelson se je skupaj s predsednikom in sestro Tanner ter drugimi voditelji udeležila 
prireditve, z bratom Arthurjem Haycockom pa sva ostala in pazila na najina vročična prijatelja. 


Medtem ko je predsednik Kimball spal, sem tiho bral v svoji sobi. Predsednik Kimball se je 
nenadoma prebudil. Vprašal me je: »Brat Nelson, kdaj se začne večerni program?« »Ob sedmih, 
predsednik Kimball.« »Koliko je ura?« »Skoraj sedem,« sem odgovoril. Predsednik Kimball je 
hitro dejal: »Povej sestri Kimball, da bova šla!« 


Preveril sem, ali ima vročino. Ni je imel! Tudi sestra Kimball je ni več imela! Hitro sta se 
oblekla in sedla v avto. Odpeljali smo se k stadionu cerkvene univerze v Novi Zelandiji Ko je 
avto prispel na prizorišče, je sledil glasen in spontan vzklik. Bilo je nenavadno! Ko smo sedli, 
sem sestro Nelson vprašal, kaj je pomenil vzklik. Dejala je, da je predsednik Tanner na začetku 
sestanka po dolžnosti opravičil predsednika in sestro Kimball zaradi bolezni. Nato je eden od 
mladih iz Nove Zelandije izrekel molitev. 


Po besedah sestre Nelson je podal dolgo, a mogočno molitev. Molil je takole: »Zbralo se je tristo 
mladih iz Nove Zelandije. Šest mesecev smo vadili in sedaj smo se zbrali, da bi peli in plesali za 
preroka. Prosimo, da ga ozdraviš in privedeš med nas!« Ko je izrekel »amen«, sta se na 
prizorišče pripeljala. predsednik in sestra Kimball. Takoj so opazili njuno navzočnost in 
vzkliknili od radosti!" 


Bili smo priče Gospodovi zdravilni moči! Tudi sam sem bil priča, kako je njegov živi prerok 
prejel razodetje in se odzval nanj! 


Zavedam se, da se včasih zdi, da ne bomo prejeli odgovora na molitev. Sprašujemo se: »Zakaj?« 
Ta občutek poznam! Poznam strahove in solze, ki spremljajo takšne trenutke. Vendar tudi vem, 
da nikoli ne prezre naših molitev. Vedno ceni našo vero. Vem, da nebeški Oče vidi veliko več 
kot mi. Mi poznamo svoje težave in bolečino v tem življenju, on ve, kako lahko napredujemo in 
koliko zmoremo. Če molimo, da bi spoznali njegovo voljo, in se ji predamo, smo deležni 
nebeške ozdravitve tako in takrat, kot se njemu zdi primerno. 


Koraki do ozdravitve 
Preizkušnje so lahko duhovnega ali telesnega vzroka. Alma mlajši se je spominjal, da je bil 


njegov greh tako boleč, da je želel, da bi bil »mrtev tako duhovno kot telesno, da bi ne prišel v 
Božjo navzočnost, da [mu] ne bo sojeno za [njegova] dejanja.«"" Kako nas bi v takšnih trenutkih 

lahko ozdravil? Lahko se temeljiteje pokesamo! Lahko se temeljiteje spreobrnemo! Potem nas 
lahko »Sin pravičnosti«' ? celoviteje blagoslovi s svojo zdravilno roko. 


Jezus je v zgodnjem obdobju svojega delovanja objavil, da je bil poslan, da ozdravi strta srca. '" 
Povsod je učil enako. Ko bom sedaj navajal njegove besede, ki jih je izrekel ob štirih različni 
priložnostih na štirih različnih krajih, bodite pozorni na vzorec. 


« Gospod je ljudem Svete dežele dejal, da bi njegovo ljudstvo moralo »videti z očmi, slišati z 
ušesi, da bi v srcu doumeli in se spreobrnili, da bi jih [... Jozdravil«.? 


e Vstali Gospod je ljudem starodavne Amerike povabil: »Vrnite se k meni, pokesajte se svojih 
grehov in se spreobrnite, da vas ozdravim.«"" 


« Voditelje svoje cerkve je učil: »Kajti takega morate nadalje poučevati; kajti ne veste, ali se bo 
vrnil in pokesal in prišel k meni s trdnim namenom v srcu in ga bom ozdravil.«" 


» Pozneje je, medtem ko je bilo »vse obnovljeno«, preroka Josepha Smitha o pionirjih poučil, da 
»bo po njihovih preizkušnjah in mnogih težavah sočustvoval z njimi, in če ne bodo zakrknili srca 
in mu bodo poslušni, se bodo spreobrnili in jih bo ozdravil«". 


Sosledje v njegovem vzorcu je zelo pomembno. Šele po veri, kesanju, krstu, pričevanju in trajni 
spreobrnitvi pride Gospodova zdravilna moč. Krst je dejanje zaveze --- znak obveze in obljube. 
Pričevanje se razvije, ko Sveti Duh priča iskrenemu iskalcu resnice. Pravo pričevanje goji vero, 
spodbuja nas h kesanju in poslušnosti Božjim zapovedim. Pričevanje poraja vznesenost za 
služenje Bogu in soljudem. Spreobrnitev pomeni »obrniti se«". Spreobrnitev pomeni, da se 
odvrnemo od posvetnosti h Gospodu. Spreobrnitev vključuje kesanje in poslušnost. Sledi ji 
mogočna sprememba srca", kar pomeni, da se pravi spreobrnjenec »ponovno rodi«" in prenovi 
svoje življenje." 


Kot pravi spreobrnjenci želimo delati " in postati to, kar želi Gospod %6 Odvzem grehov, ki 
prinaša božansko odpuščanje, zdravi duha. 


Kako lahko vemo, ali smo se resnično spreobrnili? Ocenimo se lahko s pomočjo samopreizkusov 
v svetih spisih. Nekateri merijo stopnjo spreobrnitve, ki jo moramo pridobiti pred krstom," drugi 
merijo našo pripravljenost za služenje drugim. Gospod je učencu Petru dejal: »Jaz pa sem molil 
zate, da ne opeša tvoja vera. Ko se boš nekoč spreobrnil, utrdi svoje brate.«"" Naša mera 
pripravljenosti za služenje in krepitev drugih je simbolično povezana z našo zmožnostjo za 
ozdravitev. 


Veličina njegovega zdravljenja 


Janez, njegov ljubljeni, je razglasil, da je Jezus Božje jagnje, ki odjemlje grehe sveta!? Kakšna 
moč! Le veliki Zdravitelj lahko odjemlje grehe sveta. Veliko mu dolgujemo. 


Spominjam se svojega nagovora skupini misijonarjev. Ko sem bil na voljo za vprašanja, je vstal 
neki starešina. Solznih oči je vprašal: »Zakaj je Jezus moral tako zelo trpeti?« Prosil sem ga, naj 

odpre knjigo s hvalnicami in na glas prebere besedilo hvalnice »How Great Thou Art«. Prebral 
je 


In ko zavem se, da nebeški Oče 
poslal je Sina, da žrtvuje se, 

da na križu moje breme nosi; 
umrl je, da grehe vzel bi vse. ii 


Nato sem ga prosil, naj prebere hvalnico »Reverently and Meekly Now«. Te besede so še 
posebej ganljive, ker predstavljajo Gospodov odgovor na vprašanje, ki ga je postavil starešina: 


»Pomisli name, odkupil sem te; 
pomisli, kaj zate sem storil. 

s krvjo, ki deževala je, 

v mukah bolečin sem se potil, 
razpet na drevesu 

sem te odkupil. 


Ne pozabi, kaj sem storil, 
da grešnika sem odrešil. 
Na križu, na Kalvariji 

zate sem prelil svojo kri.«?! 


Jezus je zelo trpel, ker nas ima zelo rad! Želi, da se pokesamo in se spreobrnemo, da nas bo 
lahko ozdravil. 

Ko se soočimo s preizkušnjami", moramo poglobiti vero v Boga, trdo delati in služiti drugim. 
Potem lahko ozdravi naše strto srce. Naklonil nam bo duševni mir" in tolažbo". Teh velikih 
darov ne bo uničila niti smrt. 


Vstajenje —- dovršeno dejanje zdravljenja 


Dar vstajenja je Gospodovo dovršeno dejanje zdravljenja. Zahvaljujoč Gospodu bo vsako telo 
obnovljeno v svoji celovitosti"? in nobeno stanje ni brezupno. Zahvaljujoč njemu so pred nami 
boljši dnevi, tako v tem življenju kakor v prihodnjem. Na drugi strani žalosti nas čaka prava 
radost. 


Pričujem, da Bog živi, da Jezus je Kristus, veliki Zdravitelj, v svetem Jezusovem imenu, amen. 


Opombe 


1. Gl. Mt 11:28--30. Njegov jarem je resnično preprost in njegovo breme je lahko. 
2. Gl. Russell M. Nelson, »Jesus the Christ --- Our Master and More«, Liahona, apr. 2000, str. 4- 
-19, 


914bEk-7:22: 
4. Gl. Mt 4:23; 8:1—3, 5--13, 16--17; 9:1--8, 32--35; 12:15; 14:14, 34--36; 15:29--31. 

5. Gl. Mk :32--34, 40--45; 2:1--12; 6:53--56; 7:31--37. 

6. Gl. [k 4:40--41; 5:12--15, 17--26; 7:1--10; 11:14; 22:50--51. 

7. Gl. Jn 4:47--53. 

8. 3 Ne 17:7. 

9. Gl. Mt 7:22; 10:5--8; Mk 16:17; Lk 10:17; 4 Ne 1:5. 

10. Gl. NaZ 84:65--70. 

11. Gl. Spencer J. Condie, Russell M. Nelson: Father--Surgeon—aApostle, 2003, str. 172--174. 
12. Al 36:15. 

13. 3 Ne 25:2; gl. tudi Mal 4:2. 

14. Lk 4:18; gl. tudi Iz 61:1. 

15. Gl. Mt 13:15; gl. tudi Iz 6:10; gl. Jn 12:40; gl. Apd 28:27. 

16. Gl. 3 Ne 9:13. 

17. 3 Ne 18:32. 

18. Apd 3:21. 

19. NaZ 112:13; gl. 124:104. 

20. Tako spolnjujemo dve veliki zapovedi: »Ljubi svojega Boga z vsem svojim srcem, dušo, 
močjo in umom, in bližnjega kakor samega sebe.« (Lk 10:27) 

21. Izraz spreobrnitev izvira iz dveh latinskih korenov: Con, kar pomeni »z« in vertere, kar 
pomeni »obrniti se«. 

22. Gl. Moz 5:2; Al 5:12--14. 

23. Gl. Jn 3:3--7; 1 Pt 1:23; Mozija 27:24--26; Al 5:49; 7:14; Moses 6:59; Prevod po Josephu 
Smithu, 1 Mz 6:62. 

24. Gl. Rim 6:3--4. 

25. Gl. Moz 5:2--5. 

DONGIYS?NE"27:21/ 27. 

27. Gl. NaZ 20:37; gl. Moz 18:10. 

28. 1k'22:32: 

29. Prevod po Josephu Smithu, James 1:29. 

30. Hymns, št. 86; gl. tudi Ps 8:3--9; 9:1--2; Moz 4:5--13. 

31. Hymns, št. 185; gl. NaZ 19:16-19; 45:3--5. 

32. Gl. »Si pomislil, da bi molil?« Hvalnice in otroške pesmi, št. 48, 3. kitica. 

33. Gl. Jn 14:27. 

34. Gl. Iz 40:1; Jn 14:16--17, 26. 

35. Gl. Al 11:43; 40:23. 


Priprave na obnovo in drugi prihod: Moja roka bo bdela nad teboj 


starešina Robert D. Hales 
iz zbora dvanajstih apostolov 


[Gospodova] roka je bdela nad delom obnove od časa pred osnovanjem sveta in bo bdela še 
naprej vse do Jezusovega drugega prihoda. 


Letos se spominjamo 200. obletnice rojstva preroka Josepha Smitha. Svetu pričujemo, da je bil 
prerok, vnaprej določen, da izvrši obnovo evangelija Jezusa Kristusa. To je storil po navodilih 

Odrešenika, ki je enemu izmed predhodnih prerokov dejal, da mu je ime Jahve in, da pozna 
začetek in konec, zato bo njegova roka nad nami." 


Priznavam, da je bila Božja roka prisotna pri obnovi evangelija. Po navdihnjenem žrtvovanju 
Božjih otrok skozi vse čase je bil položen temelj obnove in svet se pripravlja na drugi prihod 
našega Gospoda in Odrešenika Jezusa Kristusa. 


Njegov evangelij je bil na Zemlji prvič osnovan v času Adama in poučevalo se ga je v vseh 
obdobjih, preko prerokov kot so Henoh, Noe, Abraham, Mojzes in drugi. Vsak izmed omenjenih 
prerokov je napovedal prihod Jezusa Kristusa, ki bo odkupil grehe sveta. Te prerokbe so se 
izpolnile. Odrešenik je ustanovil svojo Cerkev. Poklical je apostole in ustanovil svoje 
duhovništvo. Najpomembnejše pa je, da je dal svoje življenje in vstal, da bomo lahko vsi vstali, 
in tako opravil odkupno žrtev. Vendar to še ni konec. 


Po Odrešenikovem vstajenju je apostolom dal pooblastila za vodenje Cerkve in za izvrševanje 
evangelijskih uredb. Bili so zvesti Božjim napotilom in zato preganjani, nekateri navsezadnje 
ubiti. Posledično na Zemlji ni bilo več Gospodovega duhovniškega polnomočja in svet je zapadel 
v duhovno temo. V stoletjih, ki so sledila, so Božji otroci imeli Kristusovo luč, lahko so molili in 
čutili vpliv Svetega Duha. Vendar je bila polnost evangelija izgubljena. Na Zemlji ni bilo 
nikogar več, ki bi imel moč in polnomočje za vodenje Cerkve ali izvajanje svetih uredb, kot so 
krst, podelitev daru Svetega Duha in odrešilne tempeljske uredbe. Skoraj nihče ni imel dostopa 
do svetih spisov in večina ljudi je bila nepismena. 


Prvi korak k evangelijski obnovi je bila dostopnost svetih spisov in pismenost Božjih otrok. V 
izvirniku je bilo Sveto pismo napisano v hebrejščini in grščini, v jezikih torej, ki sta bila 
povprečnim Evropejcem nepoznana. Okrog 400 let po Kristusovi smrti je Jarome Sveto pismo 
prevedel v latinščino. Sveti spisi še vedno niso bili dostopni širšemu bralstvu. Izvodi so bili 
pisani na roke, večinoma so jih prepisovali menihi, ki so za izgotovitev enega izvoda potrebovali 
več let. 


Potem je v srcih ljudi pod vplivom Svetega Duha začelo rasti zanimanje za učenje. Ta renesansa 
ali »preporod« se je začela širiti po vsej Evropi. V poznih letih 14. stoletja je duhovnik John 
Wycliffe začel s prevajanjem Svetega pisma iz latinščine v angleščino. Ker je bila v tistikrat 
angleščina še neuveljavljen in neprestižni jezik, so cerkveni voditelji menili, da ni primerna za 
izražanje Božje besede. Nekateri voditelji so bili prepričani, da bi se, če bi ljudje Sveto pismo 
lahko brali sami, njegovi nauki popačili. Drugi so se bali, da bi ljudje z dostopom do svetih 
spisov ne potrebovali takratne Cerkve in bi jo zato prenehali denarno podpirati. Posledično so 
Wyeliffa obtožili za krivoverca in ga kot takega obravnavali. Po smrti in pogrebu so njegove 
kosti odkopali in sežgali. Vendar Božjega dela ni bilo mogoče ustaviti. 


Medtem ko so bili nekateri navdihnjeni za prevajanje, so bili drugi navdihnjeni za iskanje 
načinov, kako izdati Sveto pismo. Do leta 1455 je Johannes Gutenberg izumil tiskarski stroj s 
premičnimi simboli in Sveto pismo je bilo ena izmed prvih knjig, ki jih je natisnil. Prvič je bilo 
mogoče natisniti številne izvode svetih spisov po ljudem dostopni ceni. 

Medtem so bili Božjega navdiha deležni tudi raziskovalci. V letu 1492 se je Krištof Kolumb 


odpravil iskat novo pot na Daljni vzhod. Na potovanju ga je vodila Božja roka. Rekel je: »Bog 
mi je dal vero in nato pogum.« 


Ti izumi in odkritja so pripravili pogoje za nadaljnje dogodke. V letu 1509 se je mladi William 
Tyndale vpisal na fakulteto Oxford University. Tam je študiral delo svetopisemskega poznavalca 
Erasmusa, ki je verjel, da so sveti spisi »hrana [človeške] duše in [...] morajo prodreti v samo 
srce in um človeka«'. Preko Erasmusovih študij je Tyndale razvil ljubezen do Božje besede in 
željo, da bi se vsi Božji otroci lahko gostili z njo. 


V približno istem časovnem obdobju je nemški menih Martin Luter dognal 95 tez, napak tedanje 
cerkve in jih poslal svojim nadrejenim. V Švici je Huldrych Zwingli natisnil 67 členov reforme. 
John Calvin v Švici, John Knox na Škotskem in mnogi drugi so se pridružili tem reformacijskim 
dejanjem. Začela se je reformacija. 


Medtem je William Tyndale postal izučen duhovnik in je tekoče govoril osem jezikov. Verjel je, 
da bi bil neposreden prevod iz grščine in hebrejščine v angleščino bolj točen in berljiv kot 
Wycliffov prevod iz latinščine. Tyndale je tako razsvetljen po Božjem Duhu prevedel Novo 
zavezo in del Stare zaveze. Prijatelji so ga svarili, da bo zaradi tega usmrčen, a je bil neustrašen. 
V neki razpravi z učenim človekom je dejal: »Če Bog ohrani moje življenje še mnogo let, bom 
povzročil, da bo deček, ki goni plug, vedel o svetih spisih več, kot veš ti.«? 


Tyndale so, kot mnoge druge, zaradi njegovih prizadevanj ubili --- zadavili in zažgali na grmadi 
blizu Bruslja. Vendar se prepričanje, zaradi katerega je dal svoje življenje, ni izgubilo. Milijoni 
so izkusili, kar je Tyndale učil vse življenje: »Narava Božje besede je takšna, da bo tistega, kdor 
jo prebere, nemudoma začela delati vsak dan boljšega in boljšega, dokler ne bo zrasel v 
popolnega človeka. 


Nemirni politični časi so prinesli spremembe. Zaradi nesoglašanja s Cerkvijo v Rimu se je kralj 
Henrik VII. postavil na čelo cerkve v Angliji in zahteval, da ima vsaka župnijska cerkev izvode 
angleškega Svetega pisma. Ljudje so se lačni evangelija zgrinjali v cerkve in drug drugemu brali, 
dokler jim ni pošel glas. Sveto pismo so uporabljali tudi kot abecednik pri učenju branja. Ceprav 
je po Evropi še vedno prihajalo do mučeniških smrti, se je temna noč nevednosti zaključevala. 
Neki pridigar je, preden so ga zažgali, dejal: »Ta dan bomo v Angliji, po Božji milosti, prižgali 
svečo, za katero verjamem, da ne bo nikoli ugasnila.«" 


Zahvaljujemo se vsem, ki so živeli v Angliji in drugod po Evropi in so to luč pomagali prižgati. 
Po Božji milosti je luč postala svetlejša. Angleški kralj Jakob I. se je zavedal razprtij v svoji 
lastni deželi in privolil v nov uraden prevod Svetega pisma. Ocenjeno je bilo, da je v prevodu 
kralja Jakoba ostalo več kot osemdeset odstotkov prevoda Williama Tyndalea Nove zaveze in 
dobršen del Stare zaveze (Peteroknjižje oziroma vseh pet Mojzesovih knjig in od Jozueta do 
vključno Druge kroniške knjige). Čez nekaj časa se je ta prevod znašel v novi deželi in prebral ga 
je štirinajstletni kmečki fant po imenu Joseph Smith. Nič čudnega torej, da je danes prevod kralja 
Jakoba" kanoniziran kot angleško Sveto pismo Cerkve Jezusa Kristusa svetih iz poslednjih dni. 


Verska preganjanja so se v Angliji nadaljevala tudi v času Jakobovega sina Karla in mnogi so 
bili navdihnjeni, naj si poiščejo svobodo v novih deželah. Med njimi so bili puritanci, ki so leta 

1620 odpluli v Ameriko in pristali v kraju Plymouth Rock, točno v tistem delu sveta, ki ga je sto 
let prej odkril Kolumb. Kmalu so prišli še drugi naseljenci, med drugimi taki, kot je bil Roger 
Williams, ustanovitelj in guverner države Rhode Island, ki je vztrajal pri iskanju Kristusove 
prave Cerkve. Williams je dejal: »Na Zemlji ni pravilno osnovane Kristusove cerkve, ne človeka, 
pooblaščenega za izvajanje cerkvenih uredb, in jih tudi ne bo, vse dokler mogočna glava cerkve 
ne bo poslala novih apostolov in za njihov prihod si prizadevam.« 


Več kot stoletje kasneje je tak verski občutek vodil ustanovitelje novega naroda na ameriški 
celini. Pod Božjo roko so vsakemu državljanu zagotovili versko svobodo z navdihnjenim 
dokumentom »Bill of Rights«. Štirinajst let kasneje, 23. decembra leta 1805, se je rodil prerok 
Joseph Smith. Priprave so se bližale koncu obnove. Priprava se je bližala koncu, da bi lahko 
nastopila obnova. 


Kot mladenič je bil Joseph »poklican k resnemu premisleku«" na temo veroizpovedi. Ker je bil 
rojen v deželi verske svobode, se je lahko spraševal, katera od vseh cerkva je bila prava. In ker je 
bilo Sveto pismo prevedeno v angleščino, je odgovor lahko poiskal v Božji besedi. V Jakobovem 
pismu je prebral: »Če pa komu od vas manjka modrosti, naj jo prosi od Boga,«" in storil je kot 
mu je bilo ukazano. V odgovor na Josephovo molitev sta se mu prikazala Bog Oče in njegov sin 
Jezus Kristus.!" Ta revni kmečki fant je bil prerok, izbran od Boga, da v poslednjih dneh obnovi 
starodavno Cerkev Jezusa Kristusa in Božje duhovništvo. Ta obnova je zadnje razdobje v 
polnosti časov. Obnovila je vse duhovniške blagoslove, katerih je človek na Zemlji lahko 
deležen. S tem Božanskim pooblastilom naloga Josepha Smitha ni bila reformirati ali oporekati 
temu, kar je na Zemlji že bilo. Njegovo delo je bilo, da obnovi, kar je na Zemlji bilo, a je bilo 
izgubljeno. 


Obnova se je začela s prvim videnjem leta 1820 in se nadaljevala z obelodanjenjem Mormonove 
knjige, še ene zaveze Jezusa Kristusa. 21. septembra, leta 1823 je Josepha Smitha obiskal angel 
Moroni, ki ga je poučil o starodavnih zapisih, ki vsebujejo »polnost večnega evangelija [...] --- 
priprave na drugi Mesijev prihod«'". Mormonova knjiga, zapisana na zlate plošče, pripoveduje o 
Kristusovem poslanstvu na zahodni polobli, kot Sveto pismo govori o njegovem življenju in 
poslanstvu v Sveti deželi. Štiri leta kasneje je Joseph prejel zlate plošče in decembra leta 1827 
začel s prevajanjem Mormonove knjige" --- knjige, za katero nas je današnji prerok nedavno 
naprosil, naj jo do konca leta ponovno preberemo. 


Med prevajanjem sta Joseph Smith in njegov pisar Oliver Cowdery prebrala o krstu. Njuna želja 
po tem blagoslovu je spodbudila obnovo Aronovega duhovništva. To se je zgodilo 15. maja leta 
1829 po roki Janeza Krstnika." 


Potem je sledila obnova Melkizedekovega duhovništva, ki so ga Josephu in Oliverju podelili 
apostoli Peter, Jakob in Janez, ki so imeli ključe. Po stoletjih duhovne teme sta bili moč in 
polnomočje za delovanje v Božjem imenu, za izvajanje svetih uredb in za vodenje Božje Cerkve 
ponovno na Zemlji. 


Prvi natisnjeni izvodi Mormonove knjige so bili izdani 26. marca leta 1830. Nekaj tednov 
kasneje, 6. aprila, je bila ponovno ustanovljena Kristusova prava Cerkev v teh poslednjih dneh, 
in sicer na domu Petera Whitmerja st. v mestu Fayette v zvezni državi New York. Opisujoč 
posledice teh dogodkov na svet je starešina Parley P. Pratt zapisal: 

Jutro se prebuja, sence bežijo, 
glej Sionov prapor je razpet. 
Zarja svetlejšega dne 

veličastno dviguje se nad svet." 


Dolge noči je bilo končno konec in posledica priliva razodetij je nastanek novih svetih spisov. 
Cerkev je 17. avgusta leta 1835 je odobrila knjigo Nauk in zaveze. Tega leta se je prav tako 
začelo prevajanje Abrahamove knjige, ki je del Dragocenega bisera. 


Kmalu so bila dana nadaljnja polnomočja za delovanje v Gospodovem imenu. Tempelj v 
Kirtlandu je bil posvečen 27. marca leta 1836. V tem templju se je Odrešenik prikazal Josephu 
Smithu in Oliverju Sowderjj Prikazali so se tudi Mojzes, Elizej in Elija, ki so preroku izročili 
dodatne ključe duhovništva." 


Ta evangelijska luč ne bo nikoli več vzeta z Zemlje. V letu 1844 je Joseph Smith vse ključe 
duhovništva podelil Brighamu Youngu, Johnu Taylorju, Wilfordu Woodruffu in drugim 
apostolom. Prerok je dejal: »Živel sem do trenutka, da sem videl breme, ki je počivalo na mojih 
ramenih, kako se je prevalilo na ramena drugih mož, [...] ključi kraljestva so na Zemlji in nikoli 
več ne bodo odvzeti [...] ne glede na to, kaj se bo zgodilo z menoj.«'" Tri mesece kasneje, 27. 
junija, sta bila prerok Joseph Smith in njegov brat Hyrum umorjena v ječi Carthage v Illinoisu. 


Starešina John Taylor, ki je bil v času prerokove smrti z njim, je pričeval: »Joseph Smith, prerok 
in Gospodov videc, je za odrešitev človeštva na tem svetu naredil več, kot kateri koli človek, 
razen Jezusa Kristusa, ki je kdaj živel.«? 


Pričujem, da je delo preroka Josepha Smitha delo Odrešenika. Pot služenja Gospodu ni vedno 
lahka. Pogosto zahteva žrtvovanje in verjetno bomo doživeli nekaj nasprotovanja. Vendar če mu 
služimo, odkrijemo, da Božja roka resnično bdi nad nami. Bdela je nad Wycliffom, Tyndaleom 
in tisočimi drugimi, ki so pripravljali pot za obnovo. Bdela je nad prerokom Josephom Smithom 
in vsemi, ki so pomagali uvesti obnovljeni evangelij. Tako bdi in bo bdela nad nami. 


Gospod pričakuje, da smo tako zvesti, predani in pogumni, kot so bili tisti pred nami. Poklicani 
so bili, da za evangelij dajo svoje življenje. Mi smo poklicani, da svoje življenje živimo za isti 
namen. V teh poslednjih dneh imamo poseben razlog, da to storimo. 


Že pred tisto sveto nočjo v Betlehemu so dogodki zgodovine in besede prerokov vseh obdobij 
pripravili pot prvemu Gospodovemu prihodu in njegovi odkupni daritvi. Podobno so zgodovina 
in preroki položili temlje obnovi evangelija preko preroka Josepha Smitha. Ali naše oči vidijo, da 
nas dogodki in prerokbe našega časa pripravljajo na Odrešenikov drugi prihod? 


Pričujem, da naš Odrešenik Jezus Kristus živi. Pričujem, da je njegova roka bdela nad delom 
obnove od časa pred osnovanjem sveta in bo bdela še naprej vse do Jezusovega drugega prihoda. 


Ponižno molim, da se bo vsak izmed nas pripravil na srečanje z njim. V svetem imenu Jezusa 
Kristusa, amen. 

Opombe 


1. Gl. Abr 2:8. 

2. Navedek iz Mark E. Peterson, The Great Prologue, 1975, str. 29. 

3. Navedek iz Benson Bobrick, Wide as the Waters: The Story of the English Bible and the 
Revolution It Inspired, 2001, str. 89. 

4. Navedek iz S. Michael Wilcox, Fire in the Bones: Wiliam Tyndale --- Martyr, Father of the 
English Bibile, 2004, str. 47. 

5. Navedeno v Wilcox, Fire in the Bones, str. xv. 

6. Navedek iz Bobrick, Wide as the Waters, str. 168; James E. Kiefer, Biographical Sketches of 
Memorable  Christians of the Past, '»Hugh  Latinmer, Bishop and  Martyr«, 
http://justus.anglican.org/resources/bio/269.html. 

7. Gl. Wilcox, Fire in the Bones, str. 125-126, 197; Fox's Book of Martyrs, William Byron 
Forbush, iz. 1926, str. 181. 

8. Iz. William Cullen Bryant, Picturesgue America ali The Land We Live In, 2. zvezek, 1872-- 
1874, 1:500--502, gl. tudi LeGrand Richard, A marvelous Work and a Wonder, popravljena 
izdaja 1966, str. 29. 

9. Joseph Smith History 1:8. 

10. Jak 1:5. 

11. Gl. Joseph Smith --- History 1:11-20 

12. Mormonova knjiga, Uvod. 

13. Gl. Joseph Smith --- History 1:27--62. 

14. Gl. NaZ 13; Joseph Smith --- History 1:66--72; Church History in the Fullness of Times, 2. 
izdaja (Church Educational System Manual, 2003), str. 55. 

15. »The Morning Breaks«, Hymns, št. 1. 

16. Gl. NaZ 109. 

17. Gl. NaZ 110. 

18. Navedel Wilford Woodruff v Deseret News, 21. dec. 1869, str. 2. 

9YNaZ 135:3' 


Žrtvovanje je radost in blagoslov 


starešina Wom Yong Ko 
od sedemdeseterih 


Molim, da bomo vsi postali takšni sveti, ki so se pripravljeni žrtvovati in tako postati upravičeni 
do Gospodovih izjemnih blagoslovov. 


Bratje in sestre, pozdravljeni! Prerok Joseph Smith je učil, da »veroizpoved, ki ne zahteva 
žrtvovanja v vsem, nima dovolj moči, da bi ustvarila vero, ki je potrebna za življenje in 
odrešitev« (Lectures on Faith, 1985, str. 69). Ce povzamemo zgodovino svetih spisov, lahko 
rečemo, da gre za zgodovino žrtvovanja. 

V tej zapisani zgodovini lahko najdemo čudovite zglede tistih, ki so žrtvovali svoje življenje za 
ohranitev vere in pričevanja. Alma in Amulek sta morala z bolečino gledati ljudi iz Amoniha, ki 
so bili vrženi v ogenj in so umrli, a pri vsem tem ohranili vero (gl. Al 14:7-13). 

Prav tako se je Jezus Kristus ponižal in prišel iz navzočnosti svojega Očeta na Zemljo in se 
žrtvoval, da bi odrešil svet preko hujše bolečine, kot jo je kdo kdaj pretrpel. 


V tem zadnjem razdobju evangelija so mnogi pionirji izgubili življenje in opravili prvobitno 
žrtev za ohranitev svoje vere. 


V današnjem času se od nas verjetno ne bo zahtevalo, da se žrtvujemo tako, da se odrečemo 
svojemu življenju. Vseeno lahko vidimo mnogo svetih, ki se boleče žrtvujejo, da bi njihova vera 
in pričevanje ostala živa. Morda se v naših vsakodnevnih življenjih še težje žrtvujemo za majhne 
stvari. Na primer, majhne žrtve bi lahko bila dejanja, kot so posvečevanje nedelje, vsakodnevno 
branje svetih spisov ali plačevanje desetine. Vendar celo takšne vrste žrtvovanja le stežka 
naredimo, razen če nista naša mišljenje in odločenost naravnana tako, da potrebno žrtev 
opravimo, ker se želimo držati zapovedi. 


V zameno za te majhne oblike žrtvovanja od Gospoda prejmemo več blagoslovov. Kralj 
Benjamin je dejal: »In še vedno ste mu dolžni in ste mu in mu boste na veke vekov...« In prav 
tako, kot je kralj Benjamin spodbujal svoje ljudstvo, tudi nam obljublja, da bomo prejeli več 
blagoslovov, če ostanemo poslušni Gospodovi besedi. 


Zdi se mi, da je tisti prvi blagoslov žrtvovanja radost, ki jo občutimo ob plačilu cene. Morda že 
misel sama, da je žrtvovanje lahko blagoslov, postane blagoslov. Ob takšni misli in ko začutimo 
radost, smo blagoslov morda že prejeli. 


Pred nedavnim sem bil deležen takšne vrste blagoslova od svetih v Koreji, ki so sodelovali na 
prireditvi ob 50. obletnici posvetitve Cerkve v Koreji in 200. letnici rojstva Josepha Smitha. Na 
kratko bi vam rad povedal nekaj o njihovem žrtvovanju in o radosti ter blagoslovih, ki so jih 
prejeli. 


Da bi proslavili evangelij, ki je ljudem v Koreji, ki jih je prizadela vojna, dal upanje in pogum, so 
se člani na prireditev začeli pripravljati že pred več kot enim letom. Mnogi izmed članov v 
Koreji --- otroci iz Osnovne, mladeniči, mladenke, mladi neporočeni, sestre Društva za pomoč in 
drugi --- so se zbrali, da bi vadili za proslavo. Pripravili so številne tradicionalne narodne plese, 
kot so ples s cvetjem, ples v krogu, zabavni ples, kmečki ples, ples na bobne, kot tudi 
predstavitev borilne veščine tekvando, gledališke igre, standardnega plesa, operete, animacij in 
pevskega zbora. 


Ker so mladeniči ob igranju na bobne povzročali tak hrup, so se sosedje pritožili in morali so 
prenehati z vajami. Res je bilo težko dolge ure vaditi, vendar so vsi prisotni to delali radostno. 
Ne poznam nikogar, ki bi se pritoževal nad naporom in žrtvijo, ko so morali vstati ob štirih 
zjutraj in se z avtobusom peljati na skupno vajo. Ti člani so občutili veliko radost in hvaležnost 
za Gospodove blagoslove in za priložnost, da lahko izkažejo hvaležnost. 

V čast tega praznovanja so se mnogi bivši misijonarji vrnili v Korejo s svojimi ženami in otroki. 
Njihovo žrtvovanje je bilo služenje misijona v Koreji pred mnogimi leti. Tokrat so ponovno 
žrtvovali svoj čas in denar in pripeljali svoje družine in se udeležili proslave v vročem pletju. 
Vendar bili so radostni in hvaležni, da so pri omenjenem praznovanju lahko sodelovali. 

Za spodbudo korejskim svetim in drugim je Gospod v Korejo poslal preroka, predsednika 
Gordona B. Hinckleya. Tudi predsednik Hinckley je veliko žrtvoval za to potovanje, da si je 
razporedil trinajstdnevno potovanje okrog sveta in prišel v Korejo, srečal svete, ki jih ima rad že 
toliko let in jim osebno prenesel izjemno ljubezen našega Gospoda. Nihče izmed udeleženih o 
svojem delu ni premišljeval kot o žrtvi. Namesto tega so nas oblile solze sreče in hvaležnosti. To 
je blagoslov, o katerem govorimo, kajne? 


Bratje in sestre ne bojte se žrtvovanja. Prosim, uživajte v sreči in blagoslovih, ki jih prinaša 
žrtvovanje. Občasno med časom žrtvovanja in časom blagoslova pride do časovnega zamika. Za 
žrtvovanje se lahko odločimo po svojem lastnem urniku, toda blagoslovi ne pridejo po našem, 
temveč po Gospodovem koledarju. Zaradi tega nas Gospod tolaži, ko pravi, naj se ne utrudimo 
pri delu za dobro, saj s tem polagamo temelj velikemu delu (gl. NaZ 64:33). 


Blagoslovi zagotovo pridejo. Prosim, ne pozabite, da je žrtvovanje simo lahko oblika 
blagoslova. Zrtvujmo se v majhnih stvareh. 


Ko beremo Mormonovo knjigo in si hkrati manemo zaspane oči, ne pozabimo, da sledimo 
nasvetu preroka in bomo deležni radosti, ki nam jo bo to spoznanje prineslo. Plačati moramo 
veliko računov, vendar bodimo radostni, kadar plačamo desetino, saj je to priložnost, ko 
darujemo Gospodu. In potem se bodo nad nas izlili še večji blagoslovi. In sprejeli jih bomo s 
takšnim presenečenjem in radostjo kot sprejmemo nepričakovano darilo. 


Predsednik Spencer W. Kimball je dejal: »Ko dajemo, ugotovimo, da žrtvovanje prinaša 
blagoslove nebes! (»Čast možu«, Hvalnice in otroške pesmi, št. 50) In na koncu spoznamo, da 
žrtev sploh ni bila žrtev.« (»Becoming the Pure in Heart«, Ensign, mar. 1985, str. 5) Molim, da 
bomo vsi postali takšni sveti, ki so se pripravljeni žrtvovati in tako postati upravičeni do 
Gospodovih izjemnih blagoslovov. Gospod bo pazil na nas, da nam ne bo pretežko vzdržati 
nobenega žrtvovanja. V imenu Jezusa Kristusa. Amen. 


Evangelijske zaveze prinašajo obljubljene blagoslove 


starešina Paul E. Koelliker 
iz zbora sedemdeseterih 


S spolnjevanjem evangelijskih zavez lahko premagamo vse trenutne življenjske preizkušnje. 
Danes želim izraziti občutke globokega spoštovanja in ljubezni do nebeškega Očeta, njegovega 
Sina, Gospoda Jezusa Kristusa, in Svetega Duha. Nadalje pričujem o svetem poklicu predsednika 


Gordona B. Hinckleyja kot Gospodovega preroka, vidca in razodevalca. Podpiram ga z vsem 
srcem in odločnostjo. 

Hvaležen sem za zavezo tempeljske poroke s prikupno večno družabnico, ki jo ljubim in cenim. 
Nenehno je zgled ljubečega služenja za tiste, ki so v stiski. Najina zakonska zveza je 
blagoslovljena z energičnimi otroki in vnuki, od katerih sva se in se še veliko učiva. 


Zelo sem blagoslovljen, da smo se skupaj z bratom in sestrami rodili pravičnima staršema, ki sta 
ostala zvesta svojim tempeljskim zavezam in voljno žrtvovala vse, da bi bili varni v načrtu 
nebeškega Očeta. Svoji angelski materi lahko rečem le hvala, ker si v našem življenju ohranjala 
trdnost vezi ljubezni in evangelijskih uredb. 


Te svete odnose sem omenil zaradi sreče, ki jo čutim, ker vem, da obstaja povezujoča zaveza z 
vsakim od njih, ki se je pečatil v svetem templju. Zelo sem hvaležen, ker vem, da navkljub 
izzivom, ki so pred nami, obstaja upanje in zaupanje, ko vemo, da lahko s spolnjevanjem 
evangelijskih zavez premagamo vse trenutne življenjske preizkušnje. Sveti spisi nas učijo, da bo 
na koncu vse dobro, če bomo zvesti svojim zavezam. Kralj Benjamin je učil: 


»In sedaj, zavoljo zaveze, ki ste jo sklenili, se boste imenovali Kristusovi otroci, [...] zato bi 
želel, da bi nase prevzeli Kristusovo ime, vsi vi, ki ste z Bogom stopili v zavezo, da boste 
poslušni do konca svojega življenja. In zgodilo se bo, da se bo, kdor bo to delal, znašel na Božji 
desnici.« (Moz 5:7--9) 


Pozornost, ki jo posvečamo sklepanju zavez, je bistvena za našo večno odrešitev. Zaveze so 
dogovori, ki jih sklenemo z nebeškim Očetom, v katerih se v srcu, mislih in obnašanju predamo 
spolnjevanju zapovedi, ki jih je določil Gospod. Ko zvesto upoštevamo dogovor, se zaveže 
oziroma obljubi, da nas bo na koncu blagoslovil z vsem, kar ima. 


Stara zaveza nas v primeru Noetove izkušnje s hudobnim svetom uči o Gospodovem vzorcu 
zaveze in Gospodovem načrtu za očiščenje Zemlje. Gospod je Noetu zaradi njegove zvestobe in 
trdne predanosti rekel: »S teboj pa sklepam zavezo. Pojdi torej v ladjo ti in s teboj tvoji sinovi, 
tvoja žena in žene tvojih sinov!« Noe je storil vse tako, kakor mu je Gospod zapovedal.« (1 Mz 


6:18, 7:5) 


Po povodnji je upadla in šli so iz ladje. »Noe je postavil Gospodu oltar. [...] Potem je Bog rekel 
Noetu in njegovim sinovom: 'Glejte, zavezo sklepam z vami in vašim potomstvom.« (1 Mz 8:20; 
9:8--9) 


Tudi mi moramo z Gospodom skleniti svete zaveze, da bomo obvarovani pred sovražnikom. 
Prav kakor v Noetovem času živimo v času preroške obljube in izpolnitve. V zadnjih osmih letih 
je bilo posvečenih 71 templjev --- izreden dosežek, pod vodstvom Gospodovega preroka, ki 
nekoliko spominja na gradnjo ladje v Noetovem času. 


Naš sedanji prerok, predsednik Gordon B. Hinckley, nas je povabil, naj hodimo v tempelj, kjer 
bomo lahko sklenili zaveze z Gospodom. 


Kakor v času Noeta so lahko naša prizadevanja, da živimo po teh zavezah, pogosto povezana z 


določenim žrtvovanjem. To žrtvovanje, naj bo veliko ali majhno, pogosto določa, kako smo se v 
duši in srcu pripravljeni podrediti volji nebeškega Očeta. Vzorec žrtvovanja pogosto vključuje 

čas, ko moramo oceniti in pretehtati posledice svojih odločitev. Odločitve niso vedno jasne ali 
lahke, zato se še naprej borimo. Ko se končno le odločimo, da se bomo tega osvobodili in 
žrtvovali svojo voljo za Gospodovo, smo povzdignjeni na novo stopnjo razumevanja. Ta 
postopek je v našem življenju pogosto bolj prepoznaven, ko izkusimo tragedijo oziroma 
pomemben izziv. 


Pred nekaj tedni je nekega mladeniča, ko je bil na kampiranju skavtov v gorah vzhodno od Salta 
Lake Cityja, zadela strela, ki mu je vzela življenje. Njegova hudo prizadeta in obupana starša sta 
zaradi nenadne izgube sina tiho trpela in se spraševala, zakaj se je to zgodilo. Ker sta bila v srcu 
predana in močna v veri, sta bila deležna obilo ljubezni od Gospoda. Sredi njune žalosti, je prišla 
tiha nežna odločitev, da brez jeze sprejmeta to izkušnjo. Ko sta se sprijaznila s tem, sta bolje 
razumela smisel življenja in se spominjala zavez, ki sta jih sklenila. Čeprav ju je navdajala 
bolečina nenadne izgube, sta se znašla na višji ravni, pripravljena, da se še trdneje držita svojih 
zavez in živita tako, da bosta prepričana o radostnem srečanju s svojim sinom. 


V tem časovnem razdobju je sklepanje zavez zavzelo nov, drugačen vidik od tistega v Noetovem 
času. Nismo odgovorni le za sklepanje zavez zase, temveč nam je bila poleg tega dana tudi 
odgovornost, da iščemo svoje umrle prednike in odpremo vrata za vse, ki želijo sklepati zaveze 
in vredni prejeti evangelijske uredbe. Delo med tistimi, ki so živeli pred nami, vztrajno napreduje 
pod vodstvom nebeške vojske, ki jo je pooblastil Gospod. Predsednik Joseph F. Smith je v 
svojem videnju mrtvih zapisal: 


A glejte, med pravičnimi je organiziral svoje sile in določil sle, oblečene z močjo in 
polnomočjem, in jih pooblastil, naj gredo. [...] Videl sem, da zvesti tega razdobja, ko odidejo iz 
življenja smrtnika, nadaljujejo s svojim delom oznanjanja evangelija kesanja in odrešitve (gl. 
NaZ:138:30, 57). 


Sveti spisi nas še učijo, da so sli vključevali preroke, ki so pričevali o Odrešeniku v mesu (NaZ 
138:36). Nekateri med njimi so bili: Peter, Pavel, Alma, Janez, Jožef in Nefi. 


Nekdo, ki prebere to videnje predsednika Smitha in pozna misijonarje, ki so določeni, da 
opravijo to delo, bi menil, da bi bilo za vse nas zelo spodbudno, da se držimo zaveze, da bomo 
našli imena naših umrlih članov družine in več časa preživeli v templju. Sam lahko z določeno 
mero samozavesti rečem, da je v številnih templjev še vedno na voljo čas, da lahko sprejmemo 
nasvet Prvega predsedstva in prihranimo nekaj svojega prostega časa in ga namenimo izvajanju 
tempeljskih uredb. Molim, da se bomo odzvali temu povabilu in šli k tempeljskim vratom. 


Čutim se ponižnega zaradi priložnosti, da služim v tem zaupanja vrednem poklicu, in molim, da 
bom lahko deloval v skladu z Gospodovimi zavezami in prisluhnil vodstvu Duha. Svečano 
pričujem o Gospodu Jezusu Kristusu in obnovi njegovega evangelija preko preroka Josepha 
Smitha. Rad imam tempeljske zaveze in uredbe in trudil se bom, da bom podvojil svoja 
prizadevanja v teh svetih Božjih hišah. Vem, da nas bo Gospod privedel v svojo sveto 
navzočnost, če bomo sklenili svete zaveze in jih spolnjevali. O tem pričujem v imenu Jezusa 
Kristusa, amen. 

Gospodov kompas 


starešina Lowell M. Snow 
od sedemdeseterih 


Preroki in apostoli so bili skozi stoletja kompas, s katerim nas je Gospod usmerjal. Njegovo 
vodstvo po njih je jasno. 


Bratje in sestre, ko sem tukaj sedel, sem čutil globoko željo, da bi vam izrazil ljubezen in 
povedal vsem, ki ste v dosegu mojega glasu, o ljubezni vašega nebeškega Očeta. V imenu bratov 
bi vam rad izrazil hvaležnost za pripravljenost, da ste danes prišli semkaj, da bi prejeli dobro 
Božjo besedo. 


Rad hodim v hribe in kadar se znajdem v odročnejših krajih, si pogosto pomagam s kompasom, 
zemljevidi in oznakami, ki me vodijo do cilja. Ti pripomočki so mi v veliko, celo neprecenljivo 
pomoč, kadar se na svoji turi srečam z neznanimi potmi in stezami, ki vodijo v vse smeri. 


Življenje je polno križajočih se poti in stez. Tolikim potem naj bi sledili, toliko glasov nam kliče 
»glej, sem moraš« ali »glej, pojdi tja«'. Toliko raznovrstnih in številnih medijev omejuje naš 
osebni prostor in večinoma nas želijo usmeriti na široko pot, po kateri potujejo mnogi. 


Ste si že kdaj, kadar razmišljate, kateremu glasu bi prisluhnili ali katera pot izmed mnogih je 
prava, zastavili vprašanje, ki ga je imel Joseph Smith: »Kaj naj storim? Kateri od teh glasov in 
katera cesta je prava, ali so vse napačne? Če je katera prava, katera to je in kako bom vedel? 
Pričujem vam, da Jezus Kristus še vedno označuje pot, vodi in določa vsako točko vašega 
potovanja. Njegova pot je ravna in ozka in vodi proti »luči in življenju in proti neskončnemu 
dnevu«'. Naj vam povem zgled iz svetih spisov. 


Na Gospodovo zapoved je Lehi z otroki zapustil Jeruzalem in začel junaško potovanje proti 
obljubljeni deželi. Potem ko so nekaj časa šotorili v dolini ob reki, je neko noč Gospod Lehiju 
povedal, da je napočil čas za nadaljevanje poti v divjino. Naslednje jutro stopil iz šotora močno 
zaskrbljen in na veliko začudenje na tleh našel predmet, ki bi ga tja lahko položila le Božja roka. 
To je bil kompas, v njihovem jeziku liahona, in kazalca na njem naj bi jih na potovanju vodila in 
jih usmerjala v rodovitnejše kraje njihove poti, tja, kjer bi uspevali in ostali varni. Vendar to ni 
bilo vse. Na tem kompasu se je pojavilo pisanje, ki je bilo preprosto in enostavno za branje i in se 
je od časa do časa celo spremenilo ter družini dalo boljše razumevanje Gospodovih namenov'. 


Med njihovim potovanjem se je liahona ali kompas izkazala za neprecenljivo in je Lehijevi 
družini pomagala uspevati in jih na koncu pripeljala na cilj. Pomembno je, da je Nefi opazil, da 
je ta kompas deloval le po izkazani veri, marljivosti in pozornosti. O tem čudovitem pripomočku, 
ki jih je vodil skozi divjino, je Nefi preprosto dejal: »In tako vidimo, da Bog preko majhnih 
sredstev lahko napravi velike reči.« 


Nefijevo spoznanje je imel tudi Alma, ko je 500 let kasneje svojega sina opomnil o pomembnosti 
liahone. Razložil mu je, da je Gospod ta kompas pripravil z namenom, da bi njihovim očetom 
kazal smer potovanja po divjini, vendar ker je ta čudežna naprava delovala po majhnih rečeh, so 
bili njihovi očetje leni in so pozabili udejanjati vero ter marljivost. Posledično je ta čudežni 

pripomoček prenehal delovati in na potovanju niso napredovali oziroma niso potovali v ravni 
smeri, temveč so ostali v divjini in bili udarjeni zavoljo lastnih prestopkov." 


»O sin moj,« nadaljuje Alma, »ne dovoli, da bomo leni zavoljo lahkosti poti; kajti tako je bilo z 
našimi očeti; kajti tako je bilo zanje pripravljeno, da bodo, če bodo pogledali, živeli; prav tako je 
z nami. Pot je pripravljena in če bomo pogledali, bomo živeli za vekomaj. In sedaj, sin moj, glej, 
da boš skrbel za te svete reči, da, glej, da boš gledal k Bogu in živel.«" 


Gospod vodstvo in smer tako posameznikom kot družinam priskrbi tudi danes, prav kot je to 
storil v času Lehija. Generalna konferenca je moderna liahona, je čas in prostor, kjer prejmemo 
navdihnjeno vodstvo in smer, po kateri bomo uspevali in katera nam bo pomagala slediti 
Gospodovi poti skozi rodovitnejše dele življenja na Zemlji. Zbrali smo se, da bi slišali nasvete 
prerokov in apostolov, ki so močno molili in se skrbno pripravili, da bi spoznali, kaj Gospod želi, 
naj povedo. In mi smo molili zanje in zase, da bi nas Tolažnik poučil o mišljenju in volji Boga. 
Zagotovo ni boljšega časa, ne kraja, kjer bi Gospod dal smernice svojemu ljudstvu, kot je ta 
konferenca. 


Nauki te konference so Gospodov kompas. V prihodnjih dneh boste, kot je to storil Lehi, stopili 
skozi vhodna vrata in v nabiralniku našli Liahono, Ensign ali kakšno drugo cerkveno izdajo, ki 
bo vsebovala poročilo s te konference. Kot je bilo na starodavni liahoni, bo tudi to novodobno 
pisanje preprosto in enostavno za branje in bo vam ter vaši družini dalo razumevanje o 
Gospodovih poteh. 


Kot sta nas opomnila Nefi in Alma, Gospod pripravi smer našega potovanja glede na našo vero, 
marljivost in pozornost. Verjetno ne bo razkril novih poti, če mu nismo zvesto sledili na že 
označenih. Na poti uspevajo vsi, ki marljivo sledijo navdihnjenemu svetu, ki ga živijo v 
»besedah in dejanjih«, dokler se ne pojavi novo pisanje, ki jim bo pomagalo napredovati na 
potovanju v obljubljeno deželo. 


Moji bratje in sestre, preroki in apostoli so v vseh časih naš kompas, dan od Gospoda. Božje 
vodstvo preko njih je preprosto, smer, ki jo začrtajo, je gotova. Njegova pot je lahka kot njegov 
jarem. Vendar naj vas lahkost Božje poti ne zavede. Ne pojmujte je kot stvar majhne ali 
nikakršne vrednosti, ampak rajši poskrbite za svete reči in glejte k Bogu, da boste postali, kot je 
on in z njim živeli za večno. 


Danes stojim kot priča, da bodo obljube našega Očeta vse izpolnjene; da je poslal svojega 
Edinorojenega na Zemljo, da bi označil pot in nas vodil; da sta se Oče in Sin prikazala Josephu 
Smithu na jutro čudovitega, jasnega dne zgodaj spomladi leta 1820, da bi razkrila vse, kar je 
potrebno vedeti za človekovo uspešno potovanje na Zemlji; in da današnji prerok, predsednik 
Gordon B. Hinckley, kaže pot tistim, ki bodo pogledali in večno živeli. Molim, da bomo 
udejanjali vero in marljivo prisluhnili napotilom ter sledili kazalcem liahone poslednjih dni, v 
imenu Jezusa Kristusa, amen. 


Opombe 


1. Gl. Joseph Smith --- History 1:5. 
2. Gl. Joseph Smith --- History 1:10. 

3. »Dar modrega in ljubečega Boga«, Hvalnice in otroške pesmi, št. 19. 
4. Gl. 1 Ne 16:9-16. 

5. 1 Ne 16:29. 

6. Gl. Al 37:38--41. 

7. Al 37:46--47. 


»Hranite moje ovce« 


starešina Ulisses Soares 
od sedemdeseterih 


Ljudje so najbolj dojemljivi za naš vpliv, če čutijo, da jih imamo resnično radi, in ne da v prvi 
vrsti samo izpolnjujemo svoj poklic. 


Ob neki priložnosti je Odrešenik Petra trikrat vprašal: »"Simon, Janezov sin, ali me ljubiš?" 
Rekel mu je: "Da, Gospod, ti veš, da te imam rad.' [Jezus] mu je rekel: "Pasi moje ovce!'« 


Ker je nebeškega Očeta močno zanimala dobrobit njegovih otrok, je Petru dal posebno navodilo, 
naj pase njegove ovce. Isto skrb je potrdil v tem razdobju v razodetju, ki ga je dal Josephu 
Smithu. Rekel je, da to, kar reče njemu, govori vsem dvanajsterim, in sicer naj vstanejo in si 
opašejo ledja, vzamejo nase svoj križ in mu sledijo ter pasejo njegove ovce. 


Ko preučujemo svete spise, vidimo, da je Odrešenik deloval med ljudmi glede na njihove osebne 
potrebe. Dober primer tega se je pripetil, ko je bil blizu Kafarnauma in je Jair, načelnik shodnice, 
padel k Jezusovim nogam ter Gospoda prosil, naj pride v njegovo hišo in blagoslovil njegovo 
hči, ki je umirala. Jezus je odšel z Jairom, čeprav je zaradi množice težko naglo potoval. 


Nato je prišel sel, rekoč, da je Jairova hči že umrla. Čeprav je Jair žaloval, je ohranil neomajno 
vero v Gospoda, ki je v srcu očeta potolažil, rekoč: »'Ne boj se! Samo veruj in bo rešena." Stopil 
je v hišo in nikomur ni pustil, da bi šel z njim, razen Petru, Janezu in Jakobu ter očetu in materi 
deklice. Vsi so jokali in žalovali za njo. On pa je rekel: "Ne jokajte, saj ni umrla, ampak spi." [...] 
On pa jo je prijel za roko in zaklical: "Deklica vstani!" In njen duh se je vrnil in takoj je vstala. 
Ukazal je, naj ji dajo jesti.<" 


Jezus je pokazal potrpežljivost in ljubezen vsem, ki so prišli k njemu po ozdravitev zaradi 
telesnih, duševnih ali duhovnih bolezni, ter tistim, ki so izgubili pogum in se počutili zatirane. 


Če hočemo slediti Odrešenikovemu vzoru, se mora vsak od nas ozreti naokrog in stopiti do ovc, 
ki se soočajo z istimi okoliščinami, ter jih okrepiti in opogumiti, naj nadaljujejo po poti v večno 
življenje. Potreba po tem je danes prav tako velika, če ne celo večja, kot takrat, ko je po Zemlji 
hodil Odrešenik. Kot pastirji moramo razumeti, da bi morali skrbet za vsako ovco, da bi jo 
privedli h Kristusu, kar je namen vsega, kar delamo v Cerkvi. 


Vsakršna dejavnost, srečanje ali program bi se morali osredotočiti na te cilje. Če razumemo 
potrebe ljudi, jih lahko krepimo in jim pomagamo premagati njihove izzive, da bodo ostali 

neomajni na poti, ki jih bo vodila nazaj v navzočnost nebeškega Očeta in jim pomagali vztrajati 
do konca. 


Pri evangeliju Jezusa Kristusa gre za ljudi, ne za programe. Včasih v naglici pri izpolnjevanju 
cerkvenih odgovornosti preveč časa porabimo za osredotočanje na programe, namesto da bi se 
posvetili ljudem, nazadnje pa njihove resnične potrebe jemljemo za samoumevne. Kadar se zgodi 
kaj takega, izgubimo perspektivo našega poklica, zapostavljamo ljudi in jim onemogočamo 
dosego njihovega božanskega potenciala, da bi prejeli večno življenje. 


Pred dvanajstim rojstnim dnem me je škof povabil na razgovor in me poučil, kako naj se 
pripravim na Aronovo duhovništvo, da bom posvečen v diakona. Ko se je razgovor bližal koncu, 
je iz predala mize potegnil vrsto obrazcev in me izzval, naj jih izpolnim. Bili so obrazci za 
prijavo na misijon. Osupnil sem. Saj sem imel šele enajst let. Toda škof je imel vizijo prihodnosti 
in blagoslovov, ki jih bom deležen, če se bom dobro pripravil na služenje misijona, ko bo prišel 
moj čas. 


Pokazal je, da mu je bilo resnično mar zame. Povedal mi je za korake, ki bi jih moral narediti, da 
bi se tako finančno kot duhovno pripravil na služenje Gospodu. Po tistem sem bil pri njem na 
razgovoru vsaj dvakrat na leto, dokler nisem dopolnil devetnajst let, in spodbujal me je, naj se še 
naprej zvesto pripravljam. 


Mojo prijavo za misijon je obdržal med svojimi dokumenti in jo omenil vsakič, kadar sva imela 
razgovor. S pomočjo staršev in s spodbudo ljubečega in potrpežljivega škofa sem služil misijon. 
Misijon mi je pomagal pridobiti vizijo blagoslovov, ki jih Gospod pripravi za vse, ki vztrajajo do 
konca. 


Ni važno, ali je to otrok, mlad človek ali odrasel, vsakdo mora čutiti, da je ljubljen. Veliko let 
nam že svetujejo, naj se osredotočimo na delo z novimi spreobrnjenci in manj dejavnimi člani. 
Ljudje bodo v Cerkvi ostali, če bodo čutili, da zanje skrbijo. 


Med zadnjimi napotki, ki jih je Odrešenik dal apostolom, je dejal: »Novo zapoved vam dam, da 
se ljubite med seboj! Kakor sem vas jaz ljubil, tako se tudi vi ljubite med seboj! Po tem bodo vsi 
spoznali, da ste moji učenci, če boste med seboj imeli ljubezen.«" 


Ljudje so najbolj dojemljivi za naš vpliv, če čutijo, da jih imamo resnično radi, in ne da v prvi 
vrsti samo izpolnjujemo svoj poklic. Ko ljudem izražamo pristno ljubezen, bodo lahko občutili 
vpliv Duha in bodo motivirani, da bodo sledili našemu poučevanju. Ni vedno lahko ljudi ljubiti, 
takšne kot so. Prerok Mormon je pojasnil, kaj bi morali narediti, če se pojavijo takšni izzivi: 


»Zatorej, moji ljubljeni bratje, molite k Očetu z vso močjo svojega srca, da vas bo navdala ta 
ljubezen, ki jo je podelil vsem, ki resnično sledijo njegovemu Sinu, Jezusu Kristusu; da boste 
postali Božji sinovi; da bomo mi, ko se bo prikazal, kakor je on; da bomo v to upali; da bomo mi 
očiščeni, prav kakor je čist on.« 


Kristus sam je deloval med ljudmi, spodbujal močno obtežene, dajal upanje obupanim in iskal 
tiste, ki so se izgubili. Ljudem je pokazal, kako močno jih ljubi in razume in kako dragoceni so. 

Priznaval je njihovo božansko naravo in večno vrednost. Tudi ko je ljudi klical h kesanju, je 
obsodil greh, ne da bi obsodil grešnika. 


V Prvem pismu Korinčanom je apostol Pavel poudaril potrebo po izkazovanju pristne ljubezni 
vsaki ovci v Gospodovi čredi: »In ko bi razdal vse svoje imetje, da bi nahranil lačne, in ko bi 
izročil svoje telo, da bi zgorel, ljubezni pa bi ne imel, mi nič ne koristi. Ljubezen je potrpežljiva, 
dobrotljiva je ljubezen, ni nevoščljiva, ljubezen se ne ponaša, se ne napihuje, ni brezobzirna, ne 
išče svojega, ne da se razdražiti, ne misli hudega. Ne veseli se krivice, veseli pa se resnice. Vse 
prenaša, vse veruje, vse upa, vse prestane. Za zdaj pa ostanejo vera, upanje, ljubezen, to troje. In 
največja od treh je ljubezen.«" 


Če bomo sledili Odrešenikovemu vzoru in naukom, bomo lahko pomagali ljudem spolniti 
njihovo zemeljsko poslanstvo in se vrniti k nebeškemu Očetu ter živeti z njim. O tem vam 
pričujem v imenu Jezusa Kristusa. Amen. 


Opombe: 


1. Jn 21:16. 

2. NaZ 112:14. 

3. Lk 8:50--52, 54-55; gl. tudi verze 8:41--42, 49. 
4. Jn 13:34--35. 

5. Mor 7:48. 

6. 1 Kor 13:3--7, 13. 


Kristusove lastnosti --- veter pod našimi krili 


starešina Dieter F. Uchtdorf 
iz zbora dvanajstih apostolov 


Življenje po osnovnih evangelijskih načelih bo v življenje svetih iz poslednjih dni vlivalo moč, 
utrjenost in duhovno samozadostnost. 


Moji dragi bratje in sestre, moji dragi prijatelji! V času svojega poklicnega življenja sem kot 
pilot včasih potnike popeljal do pilotske kabine svojega Boeinga 747. Spraševali so o številnih 
stikalih, orodjih, sistemih ter postopkih in kako vsa ta tehnična oprema pomaga tako velikemu 
lepemu letalu pri letenju. 


Kot vsi drugi piloti sem užival, da so bili navdušeni nad očitno kompleksnostjo tega letala in se 
spraševali, kakšne vrste čudovit in idealen človek je potreben za njegovo upravljanje! Na tem 
mestu moje zgodbe so me žena in otroci navadno prekinili in z iskrivimi očmi rekli: »Piloti se 
rodijo z veliko mero ponižnosti!« 


Obiskovalcem svoje kabine sem imel navado pojasniti, da so potrebni dobra aerodinamična 


oblika, veliko pomožnih sistemov ter programov in močni motorji, da je ta leteči stroj lahko tudi 
udoben in varen za tiste, ki letijo z njim. 

Osredotočil sem se na osnove, da bi bila razlaga preprosta, in dodal, da v resnici potrebuješ le 
močno potisno silo, močan dvig navzgor ter pravo držo letala in naravni zakoni bodo letalo 747 
in njegove potnike varno nosili čez celine in oceane, visoke gore in nevarna neurja na cilj 
potovanja. 


Zadnja leta sem pogosto premišljeval, da bi se kot člani Cerkve Jezusa Kristusa svetih iz 
poslednjih dni lahko spraševali podobna vprašanja. Katera so osnovna, prvobitna načela našega 
članstva v Božjem kraljestvu na Zemlji? Po vsem povedanem in storjenem, kaj je v resnici tisto, 
kar nas bo v trenutkih največje stiske poneslo na večni cilj potovanja? 


Cerkev z vso svojo organizacijsko strukturo in programi svojim članom nudi številne pomembne 
dejavnosti, namenjene kot pomoč družinam in posameznikom pri služenju Bogu in drug 
drugemu. Včasih se vseeno zazdi, da so ti programi in dejavnosti bliže našemu srcu in duši kot 
pa evangelijski nauki in načela. Postopki, programi, politika in organizacijski vzorci so nam v 
pomoč pri našem duhovnem napredku na Zemlji, a ne pozabimo, da se spreminjajo. 


Po drugi strani se bistvo evangelija --- nauk in načela --- ne bo nikoli spremenilo. Življenje po 
osnovnih evangelijskih načelih bo v življenje svetih iz poslednjih dni vlivalo moč, utrjenost in 
duhovno samozadostnost. 


Vera je načelo moči. Ta vir moči v življenju potrebujemo. Bog deluje z močjo, toda njegova moč 
navadno deluje kot odgovor na naše molitve. »Vera brez del je mrtva.« (Jak 2:20) Bog deluje po 
veri svojih otrok. 


Prerok Joseph Smith je pojasnil: »Učim jih pravilnih naukov in vodijo sami.« (navedel John 
Taylor, »The Organization of the Church«, Millennial Star, 15. nov. 1851, str. 339) Ta nauk se 
mi zdi krasen in neposreden. Če si prizadevamo razumeti, ponotranjiti in živeti po pravilnih 
evangelijskih načelih, bomo postali bolj duhovno samozadostni. Načelo duhovne 
samozadostnosti temelji na osnovnem cerkvenem nauku --- da nam je Bog dal svobodno voljo. 
Verjamem, da je moralna svobodna volja poleg življenja samega največji dar Boga njegovim 
otrokom. 


Ko preučujem in premišljujem o moralni svobodni volji in njenih večnih posledicah, ugotavljam, 
da smo resnično duhovni otroci Boga in bi zatorej morali ravnati temu primerno. To 
razumevanje me tudi opominja, da smo kot člani Cerkve Jezusa Kristusa svetih iz poslednjih dni 
del velike svetovne družine svetih. 


Organizacijska struktura Cerkve omogoča veliko prožnost glede na velikost, vzorce rasti in 
potrebe občestev. Obstaja osnovni program enote z zelo preprosto organizacijsko strukturo in z 
manj sestanki. Imamo tudi velike oddelke z velikimi organizacijskimi viri za služenje drug 
drugemu. Vse, kar je zasnovano znotraj navdihnjenih cerkvenih programov, je, da bi članom 
pomagalo »[priti] h Kristusu in se v njem [izpopolniti]« (Mor 10:32). 


Vse te različne možnosti so enakovredne pred Bogom, kajti obnovljeni evangelij Jezusa Kristusa 
je v vsaki enoti enak. Kot apostol Gospoda Jezusa Kristusa pričujem, da on živi, da je to pravi 

evangelij in da ponuja odgovore na vse osebne in skupinske izzive, ki jih imajo Božji otroci na 
Zemlji danes. 


To poletje sva z ženo obiskala člane Cerkve v številnih deželah po Evropi. V nekaterih delih 
Evrope je Cerkev prisotna mnoga leta, celo od leta 1837. V Evropi je veliko nasledstvo zvestih 
članov. Trenutno imamo v Evropi več kot 400.000 članov. Ko se ozremo na vse rodove, ki so se 
v 19. in 20. stoletju iz Evrope preselili v Ameriko, bi skupno število zlahka nekajkrat pomnožili. 


Zakaj so v tistih prvih dneh Cerkve tako številni zvesti člani zapustili rodne dežele? Navedemo 
lahko veliko razlogov: da bi ušli preganjanju, pomagali graditi Cerkev v Ameriki, si izboljšali 
ekonomski položaj, ker so želeli biti blizu templja in številni drugi. 


Evropa še vedno občuti posledice tega preseljevanja. Toda moč, ki prihaja iz številnih zvestih 
rodov članov Cerkve, postaja vse očitnejša. Vidimo, da več fantov in deklet ter starejših parov 
služi misijon za Gospoda; vidimo več tempeljskih porok; vidimo več samozavesti in poguma pri 
članih, ko govorijo o obnovljenem evangeliju. Med narodi Evrope in po mnogih drugih delih 
sveta je praznina, ki zeva po Kristusovih pravih naukih. Ta praznina mora, lahko je in bo 
zapolnjena s sporočilom o obnovljenem evangeliju, če bodo naši čudoviti člani živeli in ta 
evangelij oznanjajo z večjim pogumom in vero. 


Zaradi rasti Cerkve so sedaj v Evropi dežele, kjer je Cerkev manj kot petnajst let. Govoril sem s 
predsednikom misijona, ki služi v svoji domovini Rusiji, ki je član šele sedem let. Dejal mi 
je: »Isti mesec, ko sem se krstil, so me poklicali za predsednika veje.« Se mu je občasno zdelo, 
da mu je zadano preveč? Seveda! Ali je poskušal vpeljati celotno verigo cerkvenih programov? 
K sreči ne! Kako je v takšnem malem občestvu postal tako močan in to v tako kratkem času? 
Pojasnil je: »Z vso dušo sem vedel, da je to prava Cerkev. Evangelijski nauk mi je navdal misli 
in srce. Ko smo se pridružili Cerkvi, smo čutili, da smo del družine. Občutili smo toplino, 
zaupanje in ljubezen. Bilo nas je le malo, toda vsi smo si prizadevali slediti Odrešeniku.« 


Drug drugega so podpirali, delali po svojih najboljših močeh in vedeli, da je ta Cerkev prava. Ni 
bila organizacija tista, ki jih je pritegnila, temveč luč evangelija in ta luč je bila tista, ki je 
okrepila te dobre člane. 


V številnih deželah je Cerkev še v povojih in organizacijski pogoji so daleč od popolnega. Toda 
člani bodo verjetno v srcu imeli popolno pričevanje o resnici. Ti člani bodo ostali v svoji deželi 
in gradili Cerkev kljub ekonomskim izzivom in težavam. Prihodnji rodovi bodo hvaležni tem 
pogumnim sodobnim pionirjem. Sledijo ljubečemu povabilu, ki ga je Prvo predsedstvo izreklo 
leta 1999. 


»Gospodu se zdi primerno, da v današnjih dneh v številnih delih sveta pripravi evangelijske 
blagoslove, vključno z večjim številom templjev. Zatorej želimo ponoviti davno izrečen nasvet 
članom Cerkve, naj raje ostanejo v rodnih deželah, kakor da bi se preselili v Združene države... 
Če bodo člani po svetu ostajali v rodnih deželah in izgrajevali Cerkev v domovini, bodo prejeli 
čudovite blagoslove tako oni sami, kakor Cerkev kot celota...« (pismo Prvega predsedstva, 1. 
dec. 1999) 

Naj dodam svarilno besedo tistim med nami, ki živijo v velikih oddelkih in okoliših. Paziti 
moramo, da se naše pričevanje ne vrti okrog družabnih razsežnosti cerkvene skupnosti oziroma 
čudovitih dejavnosti, programov in organizacij naših oddelkov ter okolišev. Vse to je pomembno 
in vredno imeti, toda ni dovolj. Cel6 prijateljstvo ni dovolj. 


Vsi se zavedamo, da živimo v času nemirov, nesreč in vojn. Mi in mnogi drugi ljudje močno 
občutimo veliko potrebo po obrambi in zatočišču pred nevihto in pred maščevanjem, ko se bo v 
vsej svoji moči zgrnilo na vso Zemljo (gl. NaZ 115:6). Božji prerok, predsednik Hinekley je učil: 
»Naša varnost je v vrlini našega življenja. Naša moč je v naši pravičnosti.« (»Till We Meet 
Again«, Liahona, jan. 2002, str. 105) 


Spomnimo se, kako je Jezus Kristus na začetku svojega zemeljskega delovanja apostole jasno in 
neposredno podučil: »Hodita za menoj in naredil vaju bom za ribiča ljudi.« (Mt 4:19) To je bil 
tudi začetek delovanja dvanajstih apostolov in domnevam, da so se počutili neustrezne, kakor 
sem se močno tudi sam, ko sem bil prav tako poklican k temu svetemu delu. Če smem reči, 
Odrešenik sam nas na tem mestu uči lekcijo o bistvu nauka in prednostnih nalogah v življenju. 
Vsak mora najprej kot posameznik »slediti njemu« in ko to delamo, nas bo Odrešenik 
blagoslovil preko naših lastnih zmožnosti, da bomo postali to, kar od nas želi on. 


Slediti Kristusu pomeni postati bolj kot on. Pomeni učiti se od njega kot od človeka. Kot duhovni 
otroci nebeškega Očeta imamo zmožnost vključiti Kristusove značajske lastnosti v svoje 
življenje in značaj. Odrešenik nam kliče, naj se njegovega evangelija učimo tako, da živimo po 
njegovih naukih. Slediti mu pomeni udejanjati pravilna načela in potem požeti blagoslove, ki 
bodo prišli. Ta proces je obenem zelo zapleten in zelo preprost. Starodavni in sodobni preroki ga 
opisujejo z dvema besedama: »Spolnjuj zapovedi« --- nič več in nič manj. 


Razvijanje Kristusovih lastnosti v življenju ni preprosta naloga, zlasti če se oddaljujemo od 
splošnega in abstraktnega ter se začnemo spopadati z življenjem. Preizkus je v izvajanju tega, kar 
razglašamo. Preizkus realnosti pride, ko se morajo Kristusove lastnosti pokazati v našem 
življenju --- kot mož in žena, kot oče in mati, kot sin in hči, v prijateljstvu, v službi, v poslu in na 
oddihu. Svojo rast lahko prepoznamo, kakor jo lahko ljudje okrog nas, če pred Bogom 
postopoma vse bolj delujemo v vsej svetosti (gl. NaZ 43:9). 


Sveti spisi opisujejo številne Kristusove lastnosti, ki bi jih morali razviti v teku življenja. 
Vključujejo znanje in ponižnost, dobrotljivost in ljubezen, poslušnost in marljivost, vero in 
upanje. Te osebne značajske lastnosti ostajajo neodvisne od organizacijskega statusa cerkvene 
enote, našega ekonomskega položaja, družinskih razmer, kulture, rase ali jezika. Kristusove 
lastnosti so Božji dar. Ne moremo jih razviti brez njegove pomoči. Pomoč pa, ki jo potrebujemo 
vsi, nam je dana zastonj z odkupno daritvijo Jezusa Kristusa. Imeti vero v Jezusa Kristusa in 
njegovo odkupno daritev pomeni, da se docela zanesemo nanj --- da zaupamo v njegovo 
neskončno moč, inteligenco in ljubezen. V življenju pridobivamo Kristusove lastnosti, če 
pravično uporabljamo svobodno voljo. Vera v Jezusa Kristusa vodi v dejanja. Če imamo vero v 
Kristusa, Gospodu dovolj zaupamo, da sledimo njegovim zapovedim --- celo če v celoti ne 
razumemo razlogov zanje. Ko si prizadevamo postati bolj podobni Odrešeniku, moramo redno 
ocenjevati svoje življenje in se zanesti, po poti pristnega kesanja, na zasluge Jezusa Kristusa in 
blagoslove njegove odkupne daritve. 

Razvijanje Kristusovih lastnosti je lahko boleč proces. Biti moramo pripravljeni sprejeti vodstvo 
in opomine Gospoda in njegovih služabnikov. Ta svetovna konferenca skupaj z glasbo in besedo 
ponuja duhovno moč, napotke in blagoslove od zgoraj (gl. NaZ 43:16). To je čas, ko nam bo glas 
osebnega navdiha ter razodetja v dušo prinesel mir ter nas učil, kako naj postanemo bolj podobni 


Kristusu. Ta glas bo prijeten prav kakor glas dragega prijatelja in nam bo navdal dušo, če bo naše 
srce dovolj strto. 


Ko bomo vse bolj postajali podobni Kristusu, se bomo vse bolj zmožni napolniti z vero in z 
močjo Svetega Duha (gl. Rim 15:13). Stvari sveta bomo odložili na stran in si prizadevali za 
boljše stvari (gl. NaZ 25:10). 


Sedaj se bom vrnil k svoji letalski analogiji z začetka. Govoril sem o osredotočanju na osnove. 
Kristusove lastnosti so osnova, temeljna načela, ki bodo ustvarila »veter pod našimi krili«. Če 
bomo v življenju razvijali Kristusove lastnosti korak za korakom, nas bodo nosile kot na orlovih 
krilih (gl. NaZ 124:18). Naša vera v Jezusa Kristusa bo močna potisna sila; naše neomajno in 
dejavno upanje bo močan dvig navzgor in tako vera kot upanje nas bosta ponesla čez oceane 
preizkušenj, čez gore žalosti in se bomo varno vrnili domov in na cilj. O tem pričujem v imenu 
Jezusa Kristusa, amen. 


Blagoslov 
predsednik Gordon B. Hinckley 


Bog, večni Oče, živi. Jezus je Kristus, Odkupitelj človeštva. S posredovanjem preroka Josepha 
Smitha sta obnovila svoje delo v tem zadnjem in zaključnem obdobju. 


No, moji dragi bratje in sestre, imeli smo čudovito konferenco. V tem času smo resnično uživali 
v Gospodovi besedah in blagoslovih. Glasba, molitve in govori so bili čudoviti. Bili smo poučeni 
in navdahnjeni. Okrepili smo svojo vero. 


Rast Cerkve dokazuje dejstvo, da so bile naše besede prevedene v osemdeset jezikov, naše 
sporočilo pa so si preko satelitskega prenosa ogledali člani po vsem svetu in so ga slišali ljudje v 
številnih, številnih deželah. Vse to je čudovita izpolnitev besed, ki jih je na večer 21. septembra 
1823 Moroni izgovoril dečku preroku. 


Takrat je bil mladenič, reven kmečki fant z zelo malo izobrazbe. Imel ni ničesar. Njegova starša 
sta bila revna. Živel je v podeželski skupnosti, ki je bila na področjih zunaj meja komaj znana. Pa 
vendar mu je angel, glasnik, poslan iz Božje navzočnosti, rekel, da ima Bog zanj pripravljeno 
delo; in da bo njegovo ime za dobro in slabo med vsemi narodi, rodovi in jeziki oziroma da se bo 
o njem med vsemi ljudmi govorilo tako dobro kakor slabo (gl. Joseph Smith --- History 1:33). 
Kako bo to mogoče, se je najverjetneje spraševal Joseph. Prav gotovo je bil popolnoma osupel. 
Pa vendar se je vse to zgodilo. In zgodilo se bo še nekaj veliko večjega. 


23. decembra letos, v letu 2005 mu bomo izkazali spoštovanje in z velikim slavjem počastili 
njegovo rojstvo. Če bo le mogoče, bom obiskal njegov rojstni kraj. Joseph F. Smith, šesti 

predsednik Cerkve, je to storil pred sto leti, 23. decembra 1905. Ob tej priložnosti je posvetil 
spomenik, ki zaznamuje prerokov rojstni kraj. Tamkaj so postavili tudi spominsko kočo. 


Ko bom v Vermontu, bosta predsednik Monson in Faust z ostalimi generalnimi osebnostmi tu v 
Konferenčnem središču. Ta velika dvorana bo napolnjena in program bomo preko satelita 
prenašali po vsem svetu. V Southu Royaltonu in Salt Lake Cityju bomo predvajali primerno 
glasbo in besede v zahvalo velikemu preroku tega obdobja. 


S pesmijo, ki jo je zbor ta dopoldan zapel tako veličastno, smo izkazali spoštovanje spominu na 
preroka. Toda to so bile le vaje za prireditev, ki bo potekala decembra. Tega se velimo in upamo, 
da boste takrat vsi vi z nami. 


Pričujemo vam o božanskosti tega dela. Kako čudovito je to delo! Kako prazno bi bilo naše 
življenje brez tega! Bog, večni Oče, živi. Ima nas rad. Bdi nad nami. Jezus je Kristus, Odkupitelj 
človeštva. S posredovanjem preroka Josepha Smitha sta obnovila svoje delo v tem zadnjem in 
zaključnem obdobju. Tako pričujem z vso resnostjo in vam zapuščam svojo ljubezen in 
blagoslov, moji dragi bratje in sestre te hvaležne Cerkve. Naj Bog blagoslovi vsakega od vas. 


Na koncu bi se rad zahvalil vsem tistim, ki so toliko pripomogli, da je ta konferenca uspela, 
številnim, ki delate za odrom, da je bilo vse izvedljivo. Delajo noč in dan, da lahko vidimo 
takšne rezultate --- hostese, tehniki, varnostniki, prva pomoč, miličniki, prevajalci, tajniki, ki 
pregledujejo naše govore in jih kar naprej pretipkavajo. 


Ponižno molim, naj Bog blagoslovi vse nas. Ponižno prosim, da bi si prizadevali hoditi v vsej 


pravičnosti pred Bogom, in vam puščam svoj blagoslov v svetem imenu našega Odrešenika, in 
sicer Gospoda Jezusa Kristusa, amen. 

Generalni sestanek organizacije Mladenk 


»Najdražji trenutki« 


sestra Bonnie D. Parkin 
generalna predsednica Društva za pomoč 


Če si prizadevamo najti Gospoda ter njegovo vodstvo, če smo se odločile, da se bomo vrnile k 
nebeškemu Očetu, bodo prijetni trenutki prišli. 


Kako hvaležni smo za živega preroka, predsednika Gordona B. Hinckleya, in za njegove 
besede: »Bog, blagoslovi Društvo za pomoč Cerkve Jezusa Kristusa svetih iz poslednjih 
dni!«" Vsaka sestra v tej Cerkvi pripada Društvu za pomoč. Vsakdo med nami lahko čuti 
ljubezen, ki je je v tej ustanovljeni organizaciji v takšnem obilju. 


V srcu sočustvujem z vami sestre, ki so se vas nedavne naravne nesreče močno dotaknile. 
Radostim se nad poročili pravičnih žena, ki so služile in ki so služenje prejele. V služenju tako 
tisti, ki služi, in tisti, ki služenje sprejema, oba občutita Gospodovo ljubezen. V tem težkem času 
molim, da boste občutile njegovo ljubezen, kakor tudi ljubezen številnih sestra iz Društva za 
pomoč. 


Prerok Joseph Smith je začrtal smer Društva za pomoč, ko je sestram leta 1842 dejal: »Naravno 
je, da imajo ženske občutek za dobrodelnost --- sedaj ste v situaciji, v kateri lahko delujete v 
skladu s tistim sočustvovanjem, ki vam ga je v dušo vdihnil Bog. Če boste živele po teh načelih, 
kako velike in božanske boste!«" 


Sestre prvotnega Društva za pomoč je prerok Joseph spodbudil k dejanjem. Tudi me danes 
imamo priložnosti za služenje kot »orodje v Božjih rokah, da izvajamo to veliko delo«'. 


Kaj biti orodje pomeni v vsakdanjem besednjaku? Mislim, da pomeni izkazovati ljubezen 
drugim. Joseph Smith je to imenoval delovanje »po sočutju« v našem srcu. Veliko srečnih 
trenutkov sem imela, ko sem čutila, da me Gospod uporablja kot orodje. Verjamem, da je bilo 
tudi vam dano vodstvo in pomoč pri poučevanju, tolaženju in spodbujanju. 


Vendar smo kot ženske do sebe precej stroge! Verjemite mi, ko pravim, da je vsaka od nas 
veliko boljša, kot misli. Prepoznati in proslaviti moramo to, kar delamo prav. Veliko tega, kar 
delamo, se zdi majhno in nepomembno --- le del vsakodnevnega življenja. Ko bomo »poklicane 
poročati Jehovi«', kakor je svetoval prerok Joseph, vem, da bomo imele veliko povedati. 


Naj naveden primer. Nedavno sem starešino Williama W. Parmleya vprašala o spominih na 
njegovo mamo, La Vern Parmley, ki je 23 let služila kot generalna predsednica Osnovne. Ni 
omenjal njenih govorov, ki jih je imela na konferencah, ali številnih programov, ki jih je začela. 
Spregovoril je o nekaterih svojih najdražjih trenutkih, ko je bil star sedemnajst let in se je 
pripravljal na fakulteto. Spomnil se je, kako je sedel poleg mame, ki ga je učila, kako prišiti 
gumb. Na otrocih --- vseh starosti --- majhna in preprosta dejanja pustijo močan vtis. 

Vse nimamo otrok, da bi jih učile osnov šivanja. Prve sestre so bile raznolika skupina, prav 
kakor me. Nekatere so bile poročene, druge samske, nekatere vdove, toda bile so združene v 
namenu. Ko sem bila z vami v številnih deželah in na številnih krajih, sem čutila vašo ljubezen. 
Sestre, rada vas imam in vem, da vas ima rad Gospod. 


Sedaj ste številne samske. Ste študentke, delate, v Društvu za pomoč ste nove. Nekatere ste 
članice že dolgo. Prosim, verjemite mi, ko pravim: vsako od vas cenimo in jo potrebujemo. 
Vsaka od vas v to delo prinaša ljubezen, energijo, perspektivo in pričevanje. Vaša prizadevanja, 
da bi živele z Duhom, nas vse blagoslavljajo, ker ste se naučile zanesti na Duha, ki vam daje moč 
in vas vodi. 


Nekega večera je neka samska sestra, Cynthia, začutila, da bi morala do sestre, ki jo je 
poučevala. Sestre ni bilo doma. Ko je Cynthia hodila domov, je pred bolnico opazila bolniško 
sestro z dvema otrokoma, ki sta bila oba hudo opečena. Ko je Cynthia zaslišala sestro, ki je 
deklico poklicala po imenu, jo je presunilo: ta dva otroka je pred štirimi leti spoznala kot 
misijonarka v Boliviji. Ko se jima je ponovno predstavila na trati pred bolnico, je bilo jasno, da 
sta otroka telesno okrevala, toda trpela sta čustveno, ker nista imela podpore družine. Cynthia je 
začela otroka obiskovati in jim izkazovati ljubezen. Ker je Cynthia prisluhnila Duhu, je postala 
orodje v Božjih rokah pri blagoslavljanju otrok z domotožjem. 


Je to storila zato, ker je bila samska? Ne. Temveč zato, ker je bila pozorna na Duha in se je v 
srcu predala Bogu. Če smo uglašene z Duhom in si prizadevamo najti Gospoda ter njegovo 
vodstvo, če smo se odločile, da se bomo vrnile k nebeškemu Očetu, bodo prijetni trenutki prišli. 
In veliko nam bodo pomenili, ker smo postale orodje v Božjih rokah. 


Včasih se naše življenje nepričakovano obrne in moramo preiti od »načrta A« k »načrtu B«. 
Neka samska sestra mi je pisala: »Mislim, da potem, ko sem odrasla, nikdar nisem čutila prave 
sreče, dokler nisem spoznala, da moja vrednost kot osebe in hčere nebeškega Očeta nima nič z 
mojim zakonskim stanom. Na tej točki sem se začela osredotočati na svojo duhovno in osebno 
rast in ne na to, ali se bom kdaj poročila. 


Vidite, koliko se naučimo in zrastemo, ko spregovorimo o svojem pričevanju, da Gospod živi in 
nas ima rad. Kakor sem dejala prej, če bi si kaj lahko želela za vas, bi bilo to, da bi vsak dan 
svojega življenja lahko čutile Gospodovo ljubezen. 


Včasih ta ljubezen pride na nepričakovane načine. Kristen je končala diplomo in je nedavno 
rodila drugega otroka. Čutila je, da so drugi diplomiranci dosegli toliko več in ji je bilo nerodno 
iti na svečano večerjo. Njeni strahovi so se potrdili, ko so študente pri večerji prosili, naj 
navedejo svoje poklicne dosežke. Kristen se je spominjala: »Naenkrat mi je postalo nerodno in 
me je bilo sram. Nisem se imela s čim imenovati, imela nisem ne prestižnega položaja, ne 
zvenečega naziva.« Za nameček je profesor seznam prebral pred podelitvijo diplome študentu. 
Ženska pred Kristen je dosegla veliko: imela je doktorat, podeljevali so ji drugi magisterij in že 
zdavnaj j je diplomirala! Ženska je požela velik aplavz. Potem je bila na vrsti Kristen. Profesorju 
je izročila prazen list in poskušala krotiti solze. Profesor je bil eden njenih učiteljev in je pohvalil 
njeno delo. Pogledal je njen prazni list. Brez oklevanja je naznanil: »Kristen ima 
najpomembnejši položaj v vsej družbi.« Nekaj trenutkov je bil tiho, nato pa z močnim glasom 

izjavil: »Je mati svojih otrok.« Namesto kratkega vljudnostnega aplavza so ljudje vstali. Tisti 
večer so samo enkrat ploskali stoje --- bilo je za mamo v sobi. 


Matere, ste orodje v Božjih rokah z božansko odgovornostjo, da otroke učite in jim podarjate 
ljubezen. Malčki tako potrebujejo vašo prijazno in ljubečo roko! Če jih boste dale na prvo mesto, 
vas bo Bog vodil, kako jim lahko najbolje služite. 


Vse vas z večjimi otroki doma potrebujejo. Da, razočaranja pridejo, toda pride tudi veliko 
radosti. Poiščite jo! Potem ko sem vzgojila štiri pridne sinove, sem se nekaj malega naučila o 
tem, da sem orodje. Uživajte moč teh let! Svoj doma napravite varen, srečen, sproščen kraj, kjer 
so prijatelji dobrodošli. Poslušajte, dajajte ljubezen, otrokom pripovedujte zgodbe o svojem 
otroštvu in najstniških letih. 


Za svoje otroke imejte velike upe. Pri nas smo imeli policijsko uro in sva sinovom rekla, da gre 
Sveti Duh spat ob polnoči. Ko nekajkrat niso prišli domov, mi je Sveti Duh rekel, naj jih grem 
iskat. To je nekaj njihovih deklet presenetilo! Sedaj se o tem smejimo --- toda priznati moram, da 
se je zdaj, ko so odrasli, lažje smejati. 


Otrokom bodite na voljo. Sedite na posteljo in se z njimi pogovarjajte dolgo v noč --- poskusite 
ostati budne! Prosite za Gospodov navdih. Pogosto odpuščajte. Bitke izberite. Pogosto pričujte o 
Jezusu Kristusu in njegovi dobroti ter obnovi. Predvsem pa naj spoznajo vaše zaupanje v 
Gospoda. 


Če so vaši otroci odrasli in odšli, če ste samske, ločene ali vdove, naj vaše okoliščine ne 
obvladujejo vaše pripravljenosti, da bi spregovorile o svojih življenjskih izkušnjah. Potrebujemo 
vaš glas. Pri nedeljski lekciji pri Društvu za pomoč smo se v mojem oddelku pogovarjale, kaj 
dela zakon dober. Neka sestra Lisa je rekla: »Jaz najbrž ne bi smela ničesar reči, ker sem ločena. 
Toda tisto, kar mi daje moč, je moja tempeljska zaveza.« Po lekciji sem nekaj novih mladih 


besede so se nas dotaknile.« 


Torej, drage moje sestre, na vaših plemenitih obrazih vidim Božjo podobo. Kako številnih so se 
dotaknile vaša modrost, potrpežljivost in izkušnje! Moja osupljiva tašča Mary je pri svojih 
devetdesetih imela navado reči: »Ljudje mislijo, da zato, ker sem stara, ničesar ne vem.« Naj 
vam povem, kaj je vedela in kaj je naredila. Ko je Mary živela v domu za ostarele, je upravnika 
prosila, če bi eno sobo lahko uporabljali za bogoslužje. Dejal je, da »ne«, ker ustanova ni bila 
nobene veroizpovedi. Njegovega odgovora ni hotela sprejeti! Mary je z nekaj drugimi starejšimi 
sestrami vztrajala tako dolgo, dokler v domu niso našli sobe. Kmalu so ustanovili vejo in člani so 
se sestajali vsako nedeljo, da so vzeli zakrament in obnovili zaveze. Leta niso ovira, da bi postali 
orodje v Božjih rokah. 


Nešteto je načinov, zato da postanemo orodje v Božjih rokah. Na primer, bodite takšne 
obiskujoče učiteljice, ki ste si jih same vedno želele; neko mlado samsko sestro vprašajte, kaj 
rada počne, namesto zakaj ni poročena; dajajte namesto zadržujte; skrbno izberite način 
oblačenja, govora in vrsto zabave; nasmehnite se možu ali otrokom, ki vedo, da so povzročili 
skrbi in srčne bolečine; objemite mlado sestro; v jaslih poučujte z veseljem; s svojim odnosom 

pokažite, da ste na popotovanju srečne. Prerok Joseph je o takšnih prizadevanjih dejal: »Če boste 
živele vredne svojih privilegijev, si angeli ne bodo mogli kaj, da bi ne bili vaši družabniki. «8 


Pričujem, da opravljamo Božje delo. Hvala vam za predanost družinam, Društvu za pomoč in 
Cerkvi. Hvala, ker ste orodje v Božjih rokah, da izvajate to veliko delo. Molim, da bi v svojem 
življenju čutile Božjo ljubezen in da bi to ljubezen poklanjale drugim, v imenu Jezusa Kristusa, 
amen. 


Opombe 


1. Instruments in the Hands of God (video, ki je bil prikazan med generalnim sestankom Društva 
za pomoč leta 2005). 

2. Relief Society Minutes, 28. apr. 1842, arhivi Cerkve Jezusa Kristusa svetih iz poslednjih dni, 
str. 38. 

3. Al 26:3. 

4. Relief Society Minutes, 28. apr. 1842, str. 34. 

5. Osebna pisma. 

6. Relief Society Minutes, 28. apr. 1842, str. 38. 


»Da bomo lahko vse skupaj sedele v nebesih« 


sestra Kathleen H. Hughes 
prva svetovalka v generalnem predsedstvu Društva za pomoč 


Sestre, ko postanemo orodje v njegovih rokah, nas uporabi, da opravljamo njegovo delo. 


Sestre, nocoj se je na sestanku zbralo vse Društvo za pomoč. Čudovite ste. Ne morem si 
pomagati, da bi ne pomislila na prvi sestanek Društva za pomoč. V mislih si predstavljam, kako 
je Joseph Smith spregovoril sestram in jih pripravil na njihovo vlogo pri gradnji Božjega 
kraljestva. Slišim molitev v ženskih srcih: »Sklenila sem zaveze, da bom opravljala tvoje delo, a 
pomagaj mi, Gospod, da sedaj postanem orodje v tvojih rokah.« Njihova molitev je tudi naša 
molitev. 


Življenje na Zemlji je čas, da vsaka od nas postane to orodje. Rada imam sporočilo sestre Lucy 
Mack Smith, ki je krhkega zdravja in slabotna zaradi starosti vstala in spregovorila sestram na 
enem od prvih sestankov Društva za pomoč v Navooju. Želela bi, da si zapomnite, da je bila ta 
ženska poosebljena moč --- velika voditeljica. Bila je takšna, kot so ženske Društva za pomoč v 
današnjih dneh. A tistega dne je rekla: »Druga drugo moramo ceniti, bdeti moramo druga nad 
drugo, ena drugo tolažiti in učiti, da bomo lahko vse skupaj sedele v nebesih.«' 


Te besede govorijo o sestrah, ki postanejo »orodje v Božjih rokah«". Katera med nami ne želi, da 
bi jo cenili, bdeli nad njo, jo tolažili in poučevali o Božjih rečeh? Kako se to zgodi? S prijaznim 
dejanjem, z izrazom ljubezni, s pozorno kretnjo, z voljno pomočjo. Moje sporočilo pa ne gre 
tistim, ki so deležne takih dobrotljivih dejanj, ampak vsem nam, ki moramo tako svetost vsak 

dan udejanjati. Postati kot Jezus Kristus po naukih Josepha Smitha pomeni, »da v duši sežemo 
do drugih«. 


Vse hrepenimo, da bi čutile čisto Kristusovo ljubezen, ki jo imenujemo dobrotljivost, a naša 
človeškost --- »naravna ženska« v nas, nam prekriža načrte. Razjezimo se, razočarane smo, 
grajamo sebe in druge, a tako ne moremo biti kanal ljubezni, kar bi morale biti, da bi postale 
orodje v rokah nebeškega Očeta. Pripravljenost, da odpustimo sebi in drugim, postane sestavni 
del naše sposobnosti, da imamo lahko v svojem življenju Gospodovo ljubezen in opravljamo 
njegovo delo. 


Ko sem začela pripravljati govor, sem naredila vse, kar sem vedela, da moram: šla sem v 
tempelj, postila sem se, brala sem svete spise in molila. In napisala govor. Toda sestre, ko se 
odločiš, da boš pisal o dobrotljivosti, jo moraš občutiti. Jaz je nisem. Po veliko molitve in solzah 
sem spoznala, da moram prositi za odpuščanje tiste, ki so bili, ne da bi se zavedali, vzrok za moje 
neprijazne misli. Težko je bilo, a zdravilno. In pričujem vam, da se je Gospodov Duh vrnil. 


Iskanje trajne dobrotljivosti traja celo življenje, a vsako ljubeče dejanje spreminja nas in tiste, ki 
ga ponujajo. Naj vam povem zgodbo o dekletu, ki sem jo spoznala nedavno. Alicia se je v 
najstniških letih odmaknila od Cerkve, toda kasneje začutila željo, da bi se vrnila. Pogosto je ob 
nedeljah obiskovala dedka v domu za upokojence. Nekega dne se je odločila, da se bo tam 
udeležila cerkvenih sestankov. Odprla je vrata in prišla na sestanek Društva za pomoč, a bilo ni 
nobenega praznega sedeža. Ko se je namenila oditi, ji je neka ženska pomignila, se pomaknila in 
ji napravila prostor na svojem sedežu. Alicia je rekla: »Spraševala sem se, kaj si bo ženska 
mislila o meni. Po telesu sem imela veliko uhanov in zaudarjala sem po cigaretnem dimu. Toda 
zdelo se je, da je to ne moti. Preprosto mi je napravila prostor ob sebi.« 


Alicio je dobrotljivost ženice ohrabrila in postala je dejavna. Odslužila je misijon in zdaj 
naklanja enako ljubezen drugim ženskam. Ostarela sestra, ki je delila sedež z dekletom, je 
razumela, da je v Društvu za pomoč prostor za vsako žensko. Sestre se zbiramo, da bomo 
močnejše, a vsaka s seboj prinaša vse svoje pomanjkljivosti in nepopolnosti. 


Alicia mi je povedala nekaj, česar ne bom nikdar pozabila. Rekla je: »Ko grem v cerkev, zase 
naredim le eno: zase vzamem zakrament. Preostali čas opazujem, ali me drugi potrebujejo. 
Skušam jim pomagati in skrbeti zanje.« 


Sestre, ko postanemo orodje v njegovih rokah, nas Bog uporabi, da opravljamo njegovo delo. 
Kot Alicia se moramo obrniti k ljudem okoli sebe in iskati način, kako bi skrbeli zanje in jim 
pomagali. Misliti moramo na tiste pri vratih, ki pogledajo v sobo, in jih pritegniti k sebi --- da 
bomo lahko vse skupaj sedele v nebesih. Morda vse med nami ne mislimo, da je na našem stolu 
prostor še za enega, a bomo stol vselej pripravljene deliti, če bomo v srcu napravile prostor. 


Leta 1856 sta si Julia in Emily Hill, sestri, ki sta se v najstniških letih pridružili Cerkvi v Angliji 
in so se jima starši odpovedali, navsezadnje prislužili za potovanje v Ameriko in sta že skoraj 
prispeli v želeni Sion. Z Willeyevo skupino ročnih vozov sta šli čez ameriške planjave, ko ju je z 
drugimi na poti zajel zgodnji oktobrski vihar. Sestra Deborah Christensen, pravnukinja Julie Hill, 
je o njiju doživela ganljive sanje. Dejala je: 

»Videla sem Julio in Emily, ki sta z ostalimi v Willeyevi skupini z ročnimi vozovi obtičali v 
snegu na viharnem vrhu skalnatega gorskega grebena. Nista imeli debelih oblačil, da bi ju greli. 
Julia je sedela v snegu in se tresla. Ni mogla naprej. Emily, ki je prav tako zmrzovala, se je 
zavedala, da bo Julia umrla, če ji ne bo pomagala vstati. Ko je Emily z rokami objela sestro, da 
bi ji pomagala vstati, je Julia zajokala --- a niso pritekle solze, zaslišalo se je le rahlo hlipanje. 
Skupaj sta počasi odkorakali do svojega ročnega voza. To strašno noč jih je umrlo trinajst. Julia 
in Emily sta preživeli.« 


Sestre, ti ženski verjetno ne bi živeli, če ne bi imeli druga druge. Poleg tega sta pomagali tudi 
drugim, da so preživeli ta pogubni del potovanja, tudi mladi materi z otroki. Prav Emily Hill 
Woodmansee je pozneje napisala čudovito besedilo za pesem Sestre v Sionu?. Vrstica »tolažile 
bomo utrujene in krepile slabotne« dobi nov pomen, ko si predstavljamo njeno izkušnjo na 
planjavah, ki jih je prekrival sneg. 


Kot sestri Hill mnoge od nas brez pomoči drugih ne bomo preživele preizkušenj v življenju na 
Zemlji. Res pa je tudi, da nas pomoč drugim ohranja duhovno žive. 


Lucy Mack Smith in sestre v zgodnjih dneh Društva za pomoč so izkusile čisto Kristusovo 
ljubezen, dobrotljivost, ki ne pozna meja. Življenje so jim usmerjale evangelijske resnice, imele 
so Živega preroka, imele so Očeta v nebesih, ki je poslušal in uslišal njihove molitve. Sestre, tudi 
me imamo vse to. Ob krstu nase prevzamemo ime Jezusa Kristusa. To ime imamo nosimo vsak 
dan in Duh nas vodi, naj živimo v skladu z Odrešenikovimi nauki. Zaradi tega lahko postanemo 
orodje v Božjih rokah. Duh nas ponese na višje stopnje dobrote. 


Največji prikaz dobrotljivosti je odkupna daritev Jezusa Kristusa, ki smo jo prejele v dar. Naše 
marljivo prizadevanje za ta dar od nas ne zahteva le, da smo ga voljne sprejeti, temveč da smo ga 
voljne tudi deliti. Ko drugim izkazujemo ljubezen, postanemo »orodje v Božjih rokah, da 
opravimo to veliko delo«.' Pripravljene bomo, da bomo lahko s svojimi sestrami sedele v 
nebesih --- skupaj. 


Pričujem o Odrešeniku, da živi, nas ima rad. Ve, kaj lahko postanemo kljub našim sedanjim 
pomanjkljivostim. V imenu Jezusa Kristusa, amen. 


Opombe 


1. Relief Society Minutes, 24. marec 1842, arhivi Cerkve Jezusa Kristusa svetih iz poslednjih 
dni, str. 18--19. 

AL 26:3. 

Relief Society Minutes, 28, april 1842, str. 39. 

Debbie J. Christensen, »Julia and Emily: Sisters in Zion«, Ensign, junij 2004, str. 34. 

Hymns, št. 309. 

Al 26:3. 


a 

Spoznavanje Gospodove volje 


sestra Anne C. Pingree 
druga svetovalka v generalnem predsedstvu Društva za pomoč 


Naj vsako izmed vas Gospod blagoslovi v osebnem iskanju, da bi spoznale, kaj Bog želi od vas, 
in da bi svojo voljo lahko podredile njegovi. 


Postati orodje v Gospodovih rokah je velik privilegij in sveta odgovornost. Kjer koli živimo, v 
kakršnih koli okoliščinah, ne glede na zakonski stan ali starost, Gospod potrebuje vsako od nas, 
da izpolni svojo edinstveno vlogo pri izgradnji njegovega kraljestva v tem zadnjem razdobju. 
Pričujem vam, da lahko spoznamo, kaj Gospod želi od nas --- in doživimo blagoslove, »ki so nam 
bili podeljeni, da smo postali orodje v Božjih rokah, da je bilo izvršeno to veliko delo«'. Nocoj 
vam želim nekoliko spregovoriti o nekem svojem osebnem popotovanju do spoznanja, kako 
postati takšno orodje. 


Začela bom tam, kjer se moje popotovanje konča --- s čudovito resnico, ki jo je učil starešina 
Neal A. Maxwell: »Podreditev naše volje je v resnici edino, kar lahko položimo na Božji oltar. 
Številne druge stvari, ki jih "dajemo", [...] nam je dejansko najprej podaril oziroma posodil Bog. 
A ko se slednjič podredimo, tako da se naša volja lahko zlije z Božjo, mu lahko šele takrat zares 
nekaj damo! To je edino imetje, ki ga resnično lahko dajemo kot svojega!« 


Pričujem vam, moje ljubljene sestre, če resnično hočemo biti orodje v Božjih rokah, če hočemo v 
celoti prejeti tisti blagoslov v »dnevu tega življenja«, v katerem »opravljamo [svoja] dela«, se 
moramo, kot pravi starešina Maxwell, »slednjič podrediti«" Gospodu. 


V mojem življenju se je postopek izpopolnjevanja, ki me je pripeljal do pričevanja o tem načelu, 
začel nepričakovano, ko sem sredi svojih tridesetih prejela patriarhalni blagoslov. Med 
pripravami sem se postila in molila in se v srcu spraševala: »Kaj Gospod pričakuje od mene?« V 
velikem pričakovanju sva z možem s štirimi majhnimi otroki odšla k starejšemu patriarhu. 
Blagoslov, ki mi ga je dal, je spet in spet poudarjal misijonarsko delo. 


Nerada priznam, toda bila sem razočarana in zaskrbljena. Do tistega trenutka svojega življenja 
sem Mormonovo knjigo šele prebrala od začetka do konca. Nedvomno nisem bila pripravljena na 
služenje misijona. Zato sem patriarhalni blagoslov pospravila v predal. Rednemu preučevanju 
svetih spisov sem se posvetila takrat, ko sem se osredotočila na vzgajanje vedno večje družine. 


Leta so minevala in z možem sva začela otroke pripravljati, da bodo odšli na misijon. Potem ko 
sem sinove poslala v številne dežele, sem iskreno verjela, da sem svojo misijonarsko dolžnost 
izpolnila. 


Nakar je bil mož poklican za predsednika misijona v nemirni, neurejeni državi v nerazvitem 
svetu približno 16.000 km od doma, ki je imela močno drugačne kulturne in sporazumevalne 
navade, kot sem jih poznala. Toda tisti trenutek, ko sem prejela poklic za redno misijonarko, sem 
se v nekem pogledu počutila kot Alma in Mozijevi sinovi --- da sem poklicana za »orodje v 

Božjih rokah, da bo izvršeno to veliko delo«. Doživljala pa sem tudi nekaj, za kar nisem 
prepričana, da so oni --- silen strah! 


V nadaljnjih dneh sem iz predala potegnila patriarhalni blagoslov in ga še in še prebirala v 
iskanju globljega razumevanja. Mojih skrbi ni pomirilo niti spoznanje, da bom doživela obljubo, 
ki sem jo pred desetletji prejela po patriarhu. Ali bom doma lahko pustila svoje poročene in 
neporočene otroke ter ostarelega očeta in taščo? Ali bom znala delati in govoriti, kar je prav? Kaj 
bova z možem jedla? Ali bom varna v deželi, ki je politično nestabilna in nevarna? V vsakem 
pogledu sem se počutila neustrezno. 


V iskanju miru sem podvojila prizadevanja glede odhodov v tempelj. O pomenu zavez sem 
začela premišljevati tako kakor nikoli dotlej. Na tem očitnem razpotju življenja so tempeljske 
zaveze zame postale temelj in katalizator. Da, bilo me je strah, toda spoznala sem, da sem se 
odločila za osebne, zavezujoče, svete obveze, ki sem jih bila odločena spolnjevati. Po vsem, kar 
je bilo storjenega in rečenega, vendarle ni šlo za služenje, ki naj bi ga opravil nekdo drug. To je 
bil moj poklic na misijon in odločila sem se za služenje. 


Oče Josepha Smitha je nad sinovo glavo izrekel naslednji blagoslov: »Gospod, tvoj Bog, te iz 
nebes kliče po imenu. Poklican si [...] k velikemu Gospodovemu delu, da boš v tem rodu izvršil 
veliko delo, ki bi ga nihče drug [...] ne mogel napraviti kakor ti, v vseh stvareh po Gospodovi 
volji.«? Prerok Joseph je bil poklican k svojemu edinstvenemu deležu »velikega Gospodovega 
dela« in čeprav sem se počutila nemočno in nepripravljeno, sem bila tudi sama prav tako gotovo 
poklicana k svojemu deležu dela. Ta vpogled mi je pomagal in me navdal s pogumom. 


V svojih nenehnih molitvah sem še naprej spraševala: »Oče, kako naj opravim to, k čemur si me 
poklical?« Malo pred odhodom na misijon sta mi prijateljici neko jutro prinesli darilo --- majhno 
žepno pesmarico. Tistega dne sem kasneje v njej našla odgovor na mesece mojih priprošenj. Ko 
sem na tihem kraju poiskala spokoj, so mi v misli priplavale naslednje besede: 


Ne boj se, s teboj je, da daje ti moč, 
v težavah priskočil ti bo na pomoč, 
te vedno krepil bo, ob strani ti stal, 

mogočno povzdignil in te varoval." 


Osebno spoznanje, da bo Gospod z menoj in mi bo pomagal, je bilo šele začetek. Še veliko več 
sem se morala naučiti o tem, kako postati orodje v Božjih rokah. 


Daleč zdoma sva v tuji deželi z možem začela služiti precej tako kot pionirji --- z vero na vsakem 
koraku. Zares dobesedno sva bila veliko časa sama, odkrivajoč kulturo, ki je nisva razumela, ki 
se je izražala v ducat jezikih, katerih nisva govorila. Izpoved Sarah Cleveland, ene prvih 
voditeljic Društva za pomoč v Navooju, je lepo opisala najino doživljanje: »K temu delu smo 
pristopili v Gospodovem imenu. Pogumno pojdimo dalje!« 


Moja prva lekcija v postopku postajanja orodje v Božjih rokah je bila preučevanje svetih spisov, 


post, molitev, odhod v tempelj in zavestno spolnjevanje zavez, ki sem jih sklenila v Gospodovi 
hiši. Moja druga lekcija je bila, da se moram v celoti zanesti na Gospoda in si iskreno prizadevati 

za osebno razodetje, če hočem »pogumno naprej«. Če hočem to razodetje prejeti, moram živeti 
vredno, zato da me bo vselej lahko spremljal Sveti Duh. 


Moja zadnja lekcija je bila natanko to, kar je pojasnil starešina Maxwell. Celo v najmanjših 
podrobnostih vsakega dne sem svojo voljo podredila Gospodovi, kajti neznansko sem 
potrebovala njegovo pomoč, vodstvo in zaščito. Tako se je moj odnos z nebeškim Očetom 
postopoma spremenil --- poglobil se je --- zaradi česar jaz sama in moja družina še vedno 
prejemamo blagoslove. 


Moje življenjsko potovanje je drugačno od vašega. Vsaka od vas bi me na podlagi svojih 
izkušenj lahko veliko naučila o podrejanju svoje volje Gospodovi, ko si iskreno prizadevate 
spoznati, kaj želi od vas. Skupaj se lahko radostimo v obnovljenem evangeliju Jezusa Kristusa in 
hvaležne prepoznavamo blagoslove, ker imamo pričevanje o Odrešeniku in njegovi odkupni 
daritvi za vsako od nas. Vem tudi [...], da naša posamezna prizadevanja, da bi postale »orodje v 
Božjih rokah«, niso bila lahka in so nas duhovno okrepila v najbolj osebnem pogledu in so 
veličastno obogatila naše zemeljsko popotovanje. 


Drage sestre, naj vsako od vas Gospod blagoslovi v osebnem iskanju, da bi spoznale, kaj Bog 
želi od vas, in da bi svojo voljo lahko podredile njegovi. Pričujem, da je naša osebna volja »edino 
imetje, ki ga resnično lahko dajemo kot svojega«'. V imenu Jezusa Kristusa. Amen. 


Opombe 


1. Al 26:3. 

2. V Conference Report, sep. —- okt. 1995, str. 30 ali Ensign, nov 1995, str. 24, poudarek dodan. 
3. Al 34:32. 

4. Ensign, nov. 1995, str. 24. 

5. Al 26:3. 

6. V Garcia N. Jones, Emma's Glory and Sacrifices: A testimony, 1987, str. 43--44.. 

7. »Kako trdno vero imate v Boga?«, Hvalnice in otroške pesmi, št. 6. 

8. Relief Society Minutes, 30. marec 1842, arhivi Cerkve Jezusa Kristusa svetih iz poslednjih 
dni, str. 24. 

9. Ensign, november 1995, str. 24, poudarek dodan. 


Orodje v Božjih rokah 


predsednik James E. Faust 
drugi svetovalec v Prvem predsedstvu 


Vaš dobri vpliv je neprecenljiv in neopisljiv. 
Predsednik Hinckley me je v imenu Prvega predsedstva pooblastil, naj izrazim našo hvaležnost 


vsem, ki so kakor koli pomagali reševati življenja in imetje po nedavni katastrofi, ki se je zgodila 
in se še dogaja v naši deželi. 

Moje drage sestre, ponižno sprejemam veliko odgovornost in privilegij, da vas lahko nagovorim 
kot Božje hčere v mnogih deželah. Kratka video predstavitev predsednika Hinckleya nas je 
poučila in nas moralno dvignila. Hvaležni smo, da sta nocoj z nami predsednik Hinckley in 
predsednik Monson. Njuna podpora in vpliv nam dajeta moči. Sestra Parkin, sestra Huges in 
sestra Pingree so nas navdihovale. Zbor se je dotaknil naših sre. Ko vam zrem v obraz, čutim 
vašo dobroto. Vsaki posebej čestitam za vsakodnevno delo pravičnosti. Dasiravno vaša dela 
poznajo maloštevilni, so zapisana v Jagnjetovi knjigi življenja , ki se bo nekega dne odprla, da 
bo pričevala o vašem predanem služenju, vdanosti in delih, ko ste bile »orodje v Božjih rokah, da 
je bilo izvršeno to veliko delo«č. 


Starešina Neal A. Maxwell je dejal: »Tako malo vemo [...] o vzrokih za razdelitev nalog med 
ženskim in moškim spolom, kakor tudi med materinstvom in očetovstvom. Tako je v drugem 
času in na drugem kraju odločil Bog. Navadno se osredotočamo na Božje može, kajti ti imajo 
duhovništvo in voditeljsko linijo. Vzporedno s to linijo polnomočja poteka pravični vpliv, ki 
odseva izjemne Božje ženske, ki so obstajale vsa obdobja in razdobja, vključno z našim. Veličina 
se ne meri po velikosti stolpcev, ne v časopisju ne v svetih spisih. Zgodba o Božji ženski je 
zatorej za sedaj še neizrečena drama v drami.« 


Nekatere sestre se morda čutijo neprimerne, ker ne morejo narediti vsega, kar bi rade. 
Materinstvo in starševstvo sta vlogi največjih izzivov. Imate tudi cerkvene poklice, ki jih tako 
sposobno in vestno opravljate. Povrhu tega morajo številne med vami poleg vsega delati ter 
obenem skrbeti za družino. Sočustvujem z vdovami in sestrami samohranilkami, ki same nosijo 
ogromno odgovornost starševstva. V glavnem ve plemenite sestre opravljate delo veliko bolje pri 
ohranjanju vsega v teku, kot se zavedate. Smem predlagati, da se z izzivi spoprijemate korak za 
korakom. Naredite vse, kar je v vaši moči. Na vse glejte skozi oči večnosti. Če boste delale tako, 
boste življenje uzrle iz drugega zornega kota. 


Verjamem, da vse sestre želite biti srečne in najti mir, ki ga je obljubil Odrešenik. Mislim, da se 
številne zelo prizadevate, da bi bile kos vsem svojim odgovornostim. Nobene ne bi hotel 
prizadeti. Nerad omenjam neko zadevo, a čutim, da bi bilo o njej treba spregovoriti. Včasih 
predolgo nosimo nesrečna občutja o preteklih bolečinah. Preveč energije porabimo za to, kar je 
minilo in se ne da spremeniti. Zapiramo vrata in se nočemo posloviti od čustvenih ran. Če bomo 
sčasoma lahko odpustili temu, kar koli nam je že prizadejalo bolečino, bomo s pomočjo odkupne 
daritve odprli »doživljenjski vir udobja« in prejeli blagi mir odpuščanja". Nekatere rane so tako 
boleče in globoke, da jih lahko pozdravi le višja sila in vera v popolno pravico ter povračilo v 
naslednjem življenju. Sestre lahko prikličete tisto višjo moč in prejemate dragoceno tolažbo ter 
blagi mir. 


Bojim se, da se sestre niti najmanj ne zavedate obsega svojega dobrega vpliva v družini, v Cerkvi 
in v družbi. Vaš dobri vpliv je neprecenljiv in neopisljiv. Predsednik Brigham Young je dejal: 
»Sestre v Društvu za pomoč so naredile ogromno dobrega. Ali lahko ocenite vse dobro, ki so ga 
zmožne matere in hčere v Izraelu? Ne, nemogoče je. Dobrota, ki jo bodo dajale, jim bo sledila v 
vse večnosti.«" Resnično verjamem, da ste orodje v Božjih rokah v vaših številnih vlogah, zlasti 
v materinski. 

Pri delu v kraljestvu so moški in ženske enako pomembni. Bog je ženskam zaupal rojevanje in 
vzgojo otrok. Nobeno drugo delo ni pomembnejše. Materinstvo je za ženske izjemno pomembna 
vloga. V moje življenje in v življenje moje družine so pritekali sveti blagoslovi in pravični vpliv 
moje ljubljene žene, njene matere, moje lastne matere, stare mame, mojih dragocenih hčera in 
vnukinj. Z besedami ni mogoče opisati dragocenega odnosa vsake ženske v mojem življenju. To 
zlasti drži za mojo večno družabnico Ruth. 


Radi bi, da bi ve, samske sestre, poznale našo veliko ljubezen do vas. Lahko ste mogočno orodje 
v Božjih rokah in pomagate izvajati to veliko delo. Cenimo vas in vas potrebujemo. Spet druge 
Ženske, čeprav so poročene, morda niso matere. Vse tiste v teh ali onih okoliščinah prosim, 
bodite prepričane, da vas Gospod ljubi in vas ni pozabil. Za nekoga lahko naredite nekaj, česar 
drugi ne morejo. Morda lahko naredite nekaj za otroka druge ženske, česar ne more narediti 
sama. Verjamem, da bodo sestre v teh okoliščinah v tem življenju prejele neke vrste nadomestne 
blagoslove. Te blagoslove in pomirjujoči mir boste prejele, če boste lahko ljubile Boga »iz vsega 
srca, z vso dušo in z vso močjo in z vsem mišljenjem in svojega bližnjega kakor samega sebe«'. 
Še vedno ste lahko zelo uspešne v vsem, kar koli delate kot orodje v Božjih rokah pri izvajanju 
tega velikega dela. 


Ženske močno vplivajo na to, kar se v svetu zgodi dobrega oziroma slabega. Do neke mere žene 
in matere uravnavajo pritekanje blagoslovov, ki prihajajo v njihov dom. Ko boste izkazale 
podporo duhovniškemu poklicu moža in sinove spodbujate pri duhovniškem udejstvovanju, bo 
vaš dom bogato blagoslovljen. Otroke bi prav tako morale spodbujati, naj pomagajo ljudem v 
stiski. Naš dom je bil blagoslovljen zaradi udeleževanja moje žene v Društvu za pomoč, odkar 
sva poročena. V razdobju nekaj let je bila tako predsednica Društva za pomoč v oddelku kot v 
okolišu. Ko je opravljala svoje dolžnosti in hodila na sestanke, je bil naš dom blagoslovljen z 
blagim duhom služenja, ki ga je prinesla domov. 


Ste članice, kakor smo lahko slišali nocoj, največjega ženskega društva na svetu. Kakor nam je 
pravkar povedal predsednik Hinckley v video predstavitvi, je prerok Joseph Smith izjavil: »To 
Društvo bo dobivalo navodila preko reda, ki ga je ustanovil Bog --- preko posredovanja tistih, ki 
so postavljeni za voditelje --- sedaj za vas v imenu Boga obračam ključ in to Društvo se bo 
veselilo in od časa do časa bo od zgoraj prihajalo spoznanje in vedenje --- to je začetek boljših 
dni v tem Društvu.«' Ženske so prijele več priložnosti, odkar je Joseph Smith v njihovem imenu 
obrnil ključ, kakor od začetka človeštva na Zemlji?. 


Od samega začetka so bile ženske v Cerkvi orodje v Božjih rokah. Med gradnjo templja so 
ženske delavcem nudile podporo, kot je dejal predsednik Heber C. Kimball: »Naše ženske so 
tkale in pletle, da bi oblekle tiste, ki so delali na zgradbi, in samo Gospod pozna obraz revščine, 
trpljenje in stiske, ki smo ga prestajali, zato da bi to izgotovili. Moja žena je vse poletje trdo 
delala, da bi svojo pomoč nudila do konca. Imela je petinštirideset kilogramov volne, ki jo je ob 
pomoči deklice predla, da bi zagotovila oblačila za tiste, ki so gradili tempelj, in dasiravno je 
imela privilegij, da bi polovico volne lahko obdržala kot nadomestilo za delo, si je ni pridržala 
niti za par nogavic, temveč jo je namenila za tiste, ki so gradili Gospodovo hišo. Predla je in 
pletla in napravila blago in izrezala ter sešila oblačila in jih dala tistim možem, ki so delali 
tempelj: skorajda vse sestre v Kirtlandu so pletle, šivale, predle in tako dalje, da bi pomagale pri 
Gospodovem delu. 

Polly Angell, žena cerkvenega arhitekta, je dejala, da jim je prerok rekel: »No, sestre, vedno ste 
na razpolago. Sestre so vedno prve in najboljše pri vseh dobrih delih. Marija je bila prva [pri 
grobnici in je videla vstalega Gospoda]; sestre pa so sedaj prve pri delu na notranjosti templja. «lo 


Sestre imate božanske lastnosti dojemljivosti in ljubezni za lepo in navdihujoče. To so darovi, s 
katerimi naše življenje delate prijetnejše. Kadar se sestre pripravite in imate lekcijo, pogosto 
mizo pogrnete z lepim prtom in nanjo postavite rože --- kar je čudovit izraz vaše skrbi in vestne 
narave. Nasprotno bratje, ko imajo lekcijo, mize ne okrasijo niti s posušenim regratom! Občasno 
ste vseeno prestroge s seboj. Mislite, če vaša daritev ni v celoti popolna, da ni sprejemljiva. 
Vendar vam pravim, če delate po svojih najboljših močeh, kar navadno storite, bo vaša ponižna 
daritev, naj bo kakršna koli, sprejeta in ljuba Gospodu. 


Te dni obiskujoče učiteljice naredijo veliko dobrega. Pred dvanajstimi leti so Suzy poklicali za 
Dorino obiskujočo učiteljico. Dora, vdova brez otrok, je imela težko osebnost in je živela skoraj 
čisto v samoti. Ko je Suzy začela obiskovati Doro, jo je ta pričakala pri vratih, a nikdar povabila 
naprej. Čez nekaj mesecev je Suzy Dori nesla pecivo, Dora je rekla, da ga ne more sprejeti. Ko je 
Suzy vprašala, zakaj ne, je odgovorila: »Ker boš hotela nekaj v zameno.« Suzy ji je 
zatrdila: »Vse, kar si želim, je prijateljstvo.« Po tistem je obiskovanje postalo lažje. Postopoma je 
Suzy našla poti, da je kaj storila za Doro in ji prisluhnila, kadar je potrebovala poslušalko. 
Govorila ji je tudi o čudovitih ljudeh v oddelku, lekcijah in konferencah, da se je lahko počutila 
del oddelka. Ko se je Dori začelo zdravje slabšati, so bili Suzyni obiski vsakodnevni in postali 
sta tesni prijateljici. Ko je Dora umrla, je Suzy lahko žensko, ki so jo drugi imeli za 
»nedostopno«, hvalila kot »izjemno žensko« in »ljubo prijateljico« '"'. Poznala jo je kot le malo 
drugih zaradi svojega služenja kot obiskujoča učiteljica. 


Društvo za pomoč je sestrstvo in kraj, kjer se ženske učijo krepiti svojo vero in opravljati dobra 
dela. Predsednik Hinckley je pogosto dejal, da vsi potrebujemo prijatelje. Prijateljstvo nas navda 
s toplino in ljubeznijo. Ni samo za mlade ali stare, bogate ali revne, malo poznane ali javne 
osebnosti. Ne glede na naše okoliščine vsi potrebujemo nekoga, ki nam bo razumevajoče 
prisluhnil, nas potrepljal po rami, ko potrebujemo spodbudo, in v nas gojil željo, da bi bili boljši 
in boljši. Namen Društva za pomoč je, da bi bilo takšen krog prijateljstva, poln razumevajočih 
sre, ki izžarevajo ljubezen ter dovršenost, ker je v prvi vrsti sestrstvo. 


Generalni sestanek Društva za pomoč se predvaja po različnih deželah po zemeljski obli. Dobro 
je, ko pomislimo, da se sestre zberejo na različnih krajih, da bi prisluhnile istemu sporočilu, ki ga 
poslušamo mi, in da bi bile skupaj kot prijateljice. Neka sestra iz Etiopije se je udeležila takšnega 
zborovanja v Fredricksburgu v Virginiju in ugotovila: »Usedle smo se kot prijateljice, matere in 
hčere --- vstale kot sestre.«" 


Sestra misijonarka, ki služi na Tajskem, je pisala o srečanju s sestrami v Bankoku na 
lanskoletnem predvajanju. Rekla je: »Čutim veliko moč, ki jo izžareva ta skupinica Tajk, ki si po 
svojih najboljših močeh prizadevajo slediti nasvetu žensk v Salt Laku, ki jih niso še nikoli 
srečale.«"? Mar ni neverjetno doživljati sestrsko vez, ki se dviga v številnih deželah nad oceane 
in reke, ko se zberemo pri tem sestanku! Joseph Smith je resnično obrnil ključ, ko se je leta 1842 
sestal z majhno skupino sester v Navooju, da bi ustanovil Društvo za pomoč! 


130 


In nazadnje bi nekaj besed rad namenil tudi vam, mlade sestre. V tem velikem sestrstvu imate 
pomembno mesto. Večina je bila obdarjena s pričevanjem o obnovljenem evangeliju Jezusa 
Kristusa. S tem pričevanjem in z vašo močjo, vplivom ter bistroumnostjo lahko prejemate 
blagoslove, ki so posledica izpolnjevanja odgovornosti, da smo »orodje v Božjih rokah, da je 
bilo izvršeno to veliko delo«. 


Neka mlada sestra je nedavno spregovorila o svojih občutjih o Društvu za pomoč. Povedala je, 
da je odrasla v oddelku, kjer so ji sestre naklanjale veliko pozornosti, celo ko je bila še pri 
Mladenkah, tako da so bile tako ona kot one takrat, ko je napočil čas, da gre v Društvo za pomoč, 
navdušene. Opazila je, da je bilo »v Društvu za pomoč veliko različnih osebnosti, zanimanj, 
ozadij in starosti«, in pripomnila: »Sedaj [...] imam skupino prijateljic, ki presegajo leta --- od 
najstnic do praprababic in vseh vmes.« 


Pred vami, mlade sestre, je čudovita prihodnost. Morda ne bo natanko takšna, kot ste jo 
načrtovale, vendar vam je lahko v čudovito zadovoljstvo in lahko naredite veliko dobrega. To, da 
se mladenke lahko družite z zrelimi, izkušenimi, pravičnimi sestrami, je tako priložnost kot 
blagoslov. 


Ljubljena žena predsednika Hinckleya, Majorie Pay Hinckley, je to tako dobro povedala z 
besedami: »Smo v istem čolnu. Potrebujemo ena drugo, kako zelo potrebujemo ena drugo! Me, 
ki smo stare, potrebujemo vas, ki ste mlade. In upajmo, da ve, ki ste mlade, potrebujete nas, ki 
smo stare. Sociološko dejstvo je, da ženske potrebujejo ženske. Potrebujemo medsebojna 
globoka, zadovoljiva in zvesta prijateljstva. Ta prijateljstva so potrebni vir podpore. Vsak dan 
moramo obnoviti svojo vero. Skleniti moramo roke in pomagati pri izgradnji kraljestva, da se bo 
širilo in napolnilo vso Zemljo. <! 


Drage Sestre, naše ljubljene delavke v kraljestvu, katerih imena so zapisana v Jagnjetovi knjigi 
življenja", da bi tako nadaljevale! Pojdite dalje v veri in ponižnosti! Ne dovolite Satanu. ali kateri 
koli neojih zapeljivih moči, da bi vplival na vas! Ne dajajte priložnosti sovražniku", niti mu 
ne dovolite, da bi pomanjševal vašo, od Boga dano, edinstveno dovzetnost za Gospodovega 
Duha! Naj vas ta Duh vselej vodi do svetih občutkov v vsaki misli in dejanju, ko boste ljubeče in 
milostno pomagale drugim, molim v imenu Jezusa Kristusa, amen. 

